
PRATARME 


Ši istorija — apie Denį, apie Denio draugus ir apie Denio namą. Tai 
pasakojimas apie tai, kaip Denis, jo draugai ir namas tapo viena 
esybe. Kuomet Tortiljų kvartale kalbama apie Denio namą, turimos 
galvoje ne kažkada baltintos, o dabar nusilupinėjusios medinės sie- 
nos, kurių beveik nematyti po išsikerojusiais ir seniai nekarpytais 
kastiliškų rožių krūmais. Taip, jeigu kalbama apie Denio namą, 
mintyse iškyla visuma, kurios dalis buvo žmonės, spinduliuojantys 
džiaugsmą ir linksmumą, labdarybę ir, galop, mistišką liūdesį. Mat 
Denio namas buvo panašus į Apskritąjį stalą, o Denio draugai — į 
riterius. Todėl šis pasakojimas — apie tai, kaip atsirado bendrija, 
kaip jisuvešėjo ir virto išmintinga ir nepaprasta sąjunga. Ši istorija — 
apie Denio draugų nuotykius, apie jų gerus darbus, mintis ir žygius. 
O pabaigoje išgirsite apie talismano pametimą ir bendrijos galą. 

Monterėjuje, senoviniame Kalifornijos pakrantės mieste, šios 
legendos gerai žinomos, dažnai pasakojamos ir kartais pagražina- 
mos. Šis ciklas buvo užrašytas tuo tikslu, kad ateities mokslininkai, 
išgirdę atskiras jo dalis, negalėtų tvirtinti, kaip tvirtinama apie Artū- 
rą, Rolandą ir Robin Hudą: „Nebuvo nei Denio, nei jo draugų, nei 
sąjungos, nei namo. Denis — tai gamtos dievas, jo draugai — pir- 
mykščiai vėjo, dangaus, saulės simboliai“. Šio pasakoji- 
mo tikslas —neleisti, kad gaižius mokslininkų 
veidus nutviekstų pašaipios šypsenos. | 

Monterėjus drykso ant kalno šlaito, tarp mėlynos lagūnos ir 
aukšto tamsaus pušyno virš miesto. Žemutinėje miesto dalyje gyvena 
amerikiečiai, italai, žvejai ir konservų fabrikų darbininkai. Užtat 
ant kalvos, kur miestas braunasi į mišką, kur gatvės nėra mačiusios 
asfalto, o jų sankryžos — Žibintų, įsikūrę seniausieji Monterėjaus 
gyventojai, panašiai kaip senovės britai įsitvirtinę Velse. Tai paisa- 
nai. Jie gyvena medinėse trobelėse su žole užžėlusiais kiemais, ir 
aplink jų būstus aukštyn stiebiasi užsilikusios miško pušys. Paisanai 
neužsikrėtę komercine bacila, nesupančioti sudėtingos amerikie- 

tiško biznio sistemos, kuri; nematydama nieko, kas gali būti pavogta, 
išnaudota ar įkeista, nelabai į juos ir kėsinosi. 

Kas gi tas paisanas? Tai ispanų, indėnų, meksikiečių ir indoeuro- 
piečių kraujo maišalas. Jo protėviai Kalifornijoje gyveno gal šimtą ar 
du šimtus metų. Jis ir angliškai, ir ispaniškai kalba šu paisanišku 
akcentu. Paklaustas, kokiai rasei priklauso, paisanas pasipiktinęs 
atkirs esąs grynakraujis ispanas ir pasiraitojęs rankovę parodys, kad 
vidinė rankos pusė beveik balta. Savo veidą, panašų į ilgokai rūkytą 
jūros putų pypkę, jis laiko įdegusiu saulėje. Jis — pai- 
sanas ir gyvena ant kalvos, virš Monterėjaus, 
rajone, kuris vadinamas Tortiljų — paplotėlių kvartalu, nors anaip- 
tol nėra plokščias. 

Denis buvo paisanas, jis užaugo Tortiljų kvartale ir buvo visų 
mylimas, tačiau labai neišsiskyrė iš kitų triukšmadarių Tortiljų kvar- 
talo berniūkščių. Beveik su kiekvienu kvartalo gyventoju jį siejo 
kraujo ryšiai arba romantiška draugystė. Jo senelis buvo svarbus 
žmogus, dviejų namų Tortiljų kvartale savininkas, didžiai gerbiamas 
už savo turtą. Jeigu Denis paauglystėje nakvodavo miške, dirbdavo 
rančos darbininku, jėga plėšdamas iš besispyriojančio pasaulio sau 
vyną ir maistą, tai anaiptol nereiškia, kad jis neturėjo įtakingų gimi- 
naičių. Denis buvo nedidukas, tamsaus gymio ir užsispyręs. Kai jam 
suėjo dvidešimt penkeri, jo kojų išlinkimas visiškai atitiko arklio 
šonų formą. 

Taigi kai Denis jau turėjo dvidešimt penkerius metus, buvo 
paskelbtas karas su Vokietija. Denis ir jo bičiulis Pilonas (beje, 
Pilonas reiškia magaryčias) turėjo du galonus vyno tuo metu, kai 
išgirdo tą naujieną. Didysis Džo Portugalas išvydo tarp pušų blyksint 
butelius ir prisidėjo prie Denio ir Pilono. 

Kuo mažiau buvo vyno buteliuose, tuo stipryn ėjo trijulės patrio- 
tiniai jausmai. O kai vyno neliko, iš draugiškumo ir kad stipriau 
laikytųsi ant kojų, jie susikibę rankomis nuėjo gatve žemyn į Monte- 
Trėjų. Prie kareivių verbavimo punkto jie ėmė garsiai šlovinti Ameriką 
ir grasinti parodysią Vokietijai, iš kur kojos dygsta. Jie grūmojo 
Vokietijai tol, kol pažadino seržantą, kuris apsivilko uniformą ir 
išėjo laukan jų nuraminti. Jam teko užrašyti vyrus į armiją. 

Seržantas išrikiavo juos priešais stalą. Jie sėkmingai išlaikė visus 
egzaminus, išskyrus blaivumo, ir seržantas ėmė klausinėti ui Piloną: 

— Kokiose dalyse nori tarnauti? 

— Man tas pats, — atsainiai tarė Pilonas. 


— Manau, kad tokių vyrukų reikia pėstijai. 

Šitaip Pilonas pakliuvo į pėstininkus. Paskui seržantas pasisuko į 
Didįjį Džo, ir Portugalas beregint ėmė blaivėti. 

— Otu kur nori? 

— Noriu namo,-— liūdnai atsakė Didysis Džo. 

Seržantas ir jį užrašė į pėstininkus. Pagaliau į jis kreipėsi į Denį, 
kuris jau senokai miegojo stačias. 

" — Otukurnori? 
— A? " 
— Klausiu, kokiose dalyse nori tarnauti? 
+ — Ką reiškia „kokiose dalyse“? 

— Ką moki daryti? 

— Aš? Viską moku. 

— O ką anksčiau veikei? 

— Aš? Buvau mulų varovas. 

— Šit kaip? Kokio didumo bandą gali išlaikyti krūvoj? 

Denis laisvai, kaip tikras profesionalas, palinko į priekį. 

— Tai kiek tų mulų turite? 

— Maždaug trisdešimt tūkstančių, — pasakė seržantas. 

— Galite rikiuoti, — mostelėjo ranka Denis. 

Taip Denis pakliuvo į Teksasą, kur tramdė laukinius mulus tol, 
kol baigėsi karas, o Džo, kaip vėliau paaiškėjo, pakliuvo į kalėjimą. 


I 
APIE TAI, KAIP DENIS, GRĮŽĘS IŠ KARO, 
SUŽINOJO, KAD PAVELDĖJO TURTĄ, IR 
PRISIEKĖ UŽTARTI VARGŠUS 


Kai Denis grįžo iš karo, jis sužinojo, kad paveldėjo nekilnojamojo turto. 
Vjecho, kitaip sakant, jo senelis, mirė palikęs Deniui du namukus 
Tortiljų kvartale. 

Išgirdęs tokią naujieną, Denis pajuto, kaip jį staiga ima slėgti 
atsakomybės našta. Prieš eidamas apžiūrėti savo turto, jis nusipirko 
galoną vyno ir beveik visą išgėrė vienas. Tada atsakomybės našta 

nukrito nuo jo pečių ir pabudo patys blogiausi būdo bruožai. Jis ėmė 
rėkauti, sulaužė porą kėdžių Alvarado gatvės biliardinėje, sukėlė 
dvejas trumpas, bet žavingas peštynes. Niekas per daug nekreipė į jį 
dėmesio. Galiausiai linkstančios kojos nuvedė jį į prieplauką, kur 
nuo ankstaus ryto, ruošdamiesi jūron, rinkosi žvejai italai, apsiavę 
guminiais ilgaauliais. 

Rasinė neapykanta užtemdė Denio protą. Jis ėmė grasinti žve- 
jams. Ėmė juos vadinti „sicilietiškais benkartais“, „išgamomis iš 
kalėjimo salos“ ir „pačiais šuniškiausiais šunimis“. Jis šaukė Chinga 
du madre, Piojo!. Rodė jiems grimasas ir nešvankius gestus žemiau 
juosmens. Bet žvejai tik šaipėsi, rinkosi irklus ir kalbėjo: 

— Sveikas, Deni. Kada sugrįžai? Užsuk šįvakar. Turim jauno 
vyno. | 

Denis baisiausiai pasipiktino. Jis ėmė šaukti: 

— Pon un condo a la cobezal? 

Jie atsakė jam: 

— Lik sveikas, Deni. Iki vakaro. 

Ir sulipę į valteles nusiyrė prie savo barkasų, užkūrė motorus ir 
nupukšėjo jūron. 

Denis įsižeidė. Jis patraukė atgal į Alvarado gatvę, pakeliui dau- 
Žydamas langus, ir ties antrąja sankryža buvo areštuotas policininko. 
Milžiniška Denio pagarba įstatymui vertė jį eiti ramiai. Jeigu nebū- 
tų ką tik grįžęs iš karo po pergalės prieš Vokietiją, būtų šešiems 
mėnesiams sėdęs į belangę. Bet dabar teisėjas jam priteisė tik trisdė- 
šimt parų. 

Taigi ištisą mėnesį Deniui teko“ sėdėti ant gulto Monterėjaus 
miesto kalėjime. Kartais jo kameron nakčiai įgrūsdavo kokį girtuok- 
Iį; bet Monterėjaus nusikaltėlių pasaulis snaudė, ir Denis didžiąją 
laiko dalį leido vienas. Iš pradžių jam nedavė ramybės blakės, bet 
vėliau, kai jos priprato prie Denio mėsos, O jis prie jų įkandimų, jie 
ėmė sugyventi draugiškai. | 

Jis ėmė žaisti juokingus žaidimus. Pagavęs blakę, pritrėškė ją prie 
sienos ir, nubrėžęs pieštuku apskritimą, užrašė: „Meras Klu“. Paskui 
pasigavo daugiau blakių ir pavadino jas miesto tarybos narių vardais. 
Netrukus visa siena mirgėjo nuo sutraiškytų blakių, pavadintų kurio 
norsvietinio veikėjo pavarde. Tuomet jis pripiešė joms ausis ir uodegas, 


1 Nešvankus ispaniškas keiksmas. (Čia ir toliau vert. pastaba. 9 
Ž Nešvankus ispaniškas keiksmas. 

dideles nosis ir ūsus. Titas Ralfas, prižiūrėtojas, pasibaisėjo, bet neap- 
skundė Denio, nes šis į savo kolekciją neįtraukė nei jį nuteisusio teisė- 
jo, nei kurio nors iš policininkų. Denis be galo gerbė įstatymus. 

Kartą vakare, kai kalėjimas buvo tuščias, Titas Ralfas atėjo į 
Denio kamerą su dviem buteliais vyno. Po valandos jis išėjo parnešti 
dar, o kartu su juo išėjo ir Denis. Kalėjime anaiptol ne linksma. Jiedu 
nusipirko vyno Torelio užeigoje irsėdėjo ten, ko! Torelis išgrūdo abu 
pro duris. Tada Denis nuėjo miškan ir užmigo tarp pušų, o Titas 
nusvirduliavo atgal į kalėjimą ir pranešė, kad Denis pabėgo. 

Kai maždaug apie vidudienį Denį pažadino kaitri saulė, jis nu- 
sprendėslapstytis nuo persekiotojų visą dieną. Jis nubėgo ir pasislėpė 
krūmuose. Paskui žvalgėsi iš ten pro jaunus krūmokšnius, kaip 
medžiojama lapė. O vakare, įvykdęs visas žaidimo sąlygas, išlindo iš 
miško ir nuėjo savais keliais. 

Denis puikiai žinojo, ką daro. Jis pasuko tiesiai prie restorano 
kiemo durų. 

— Gal turite sužiedėjusios duonos mano šuniui? — paklausė jis 
virėją. Ir kol tasai lengvatikis ją vyniojo, Denis nudžiovė du gabalus 
kumpio, keturis kiaušinius, avienos muštinį ir musių daužiklį. 

— Užmokėsiu kitąsyk. 0 

— Imk veltui. Vis tiek būčiau išmetęs. 

Deniui atlėgo širdis. Jeigu jau šitaip, tai jis, galima sakyti, nieko 
nevogė. Jis nuėjo pas Torelį, iškeitė keturis kiaušinius, avienos 
muštinį ir musių daužiklį į stiklinę grapos ir patraukė miškan gamin- 
tis vakarienės. 

Vakaras buvo tamsusir drėgnas. Rūkas tarsi lipni skraistė užklojo 
juodąsias pušis, saugojančias Monterėjaus sausumos sienas. Denis 
įtraukė galvą į pečius ir nuskubėjo pasislėpti miške. Priešakyje jis 
išvydo dar vieną skubančią figūrą ir, kai atstumas sumažėjo, pažino 
šokčiojančią savo bičiulio Pilono eiseną. Denis buvo dosnus Žmogus, 
tačiau prisiminė, kad pardavė visą maistą, išskyrus dvi riekes kumpio 
ir krepšį sužiedėjusios duonos. 

„Praeisiu pro šalį, — nusprendė jis. — Jis eina kaip žmogus, prisi- 
kirtęs keptos kalakutienos ir kitokių skanėstų“. | | 

Staiga Denis pastebėjo, kad Pilonas atsargiai spaudžia skverną 
prie krūtinės. 

— Eli, Pilonai, amigo?! — šūktelėjo Denis. 


3 Drauguži (isp.). 

Pilonas paspartino žingsnį. Denis pasileido ristele. 

— Pilonai, drauguži! Kurgi taip skubi? 

Pilonas susitaikė su likimu ir sustojo. Denis priėjo pavargęs, bet 
jo balsas buvo žvalus. 

— Ieškojau tavęs, mano angele, nes, sūpranti, turiu du gabalus 
paties Dievo kiaulės ir krepšį saldžiausios baltos duonos. Pasivaišink 
su manim, Pilonai. | 

* Pilonas gūžtelėjo pečiais. 

“— Kaip nori, — tarė įtūžęs. 

Jie abu nuėjo į mišką. Pilonas nieko negalėjo suprasti. Staiga jis 
sustojo kaip įbestas ir atsisuko į draugą. 

— Deni, — liūdnai paklausė jis, — iš kur tu sužinojai, kad turiu po 
skvernu butelį brendžio? 

— Brendžio? — šūktelėjo Denis. — Tu turi brendžio? Turbūt neši 
jį savo senai sergančiai motinai? — naiviai dėstė jis. — O gal jį nori 
palaikyti mūsų Viešpačiui Jėzui Kristui, kai jis apsireikš antrukart? 
Kas aš toks, bičiuli, kad galėčiau nuspėti tavo brendžio likimą? Nesu 
netgi tikras, kad tu jo turi. Be to, manęs nekankina troškulys. Aš prie 
jo neprisiliesiu. Aš kviečiu tave pasivaišinti štai šiuo didžiuliu gabalu 
kumpio, na o brendis — jis tavo. 

— Deni, aš mielai pasidalinsiu su tavimi brendžiu. Per pusę. Mano 
pareiga žiūrėti, kad neišgertum jo viso. . 

Denis pakeitė, temą. 

— Štai šioje laukymėje aš iškepsiu kiaulieną, o tu pakepink 
gardėsius iš krepšio. Pastatyk brendį štai čia, Pilonai, tada mes abu 
matysim ir jį, ir vienas kitą. 

Jiedu sukūrė laužą, išsikepė kumpį ir pasiskrudino sužiedėjusią 
duoną. Brendis butelyje sparčiai seko. Pavalgę abu prisislinko arčiau 
laužo ir mažais gurkšneliais, kaip pavargusios bitės, skanavo gėrimą. 
Ant jų nusileido rūkas ir sudrėkino švarkus. Medžiuose liūdnai 
dūsavo vėjas. 

Netrukus Denis ir Pilonas pajuto baisią vienatvę Denis is prisiminė 
prarastus draugus. 

— Kur Artūras Moralesas? — paklausė Denis, iškeldamas rankas 
delnais į viršų. —- Žuvo Prancūzijoje, — atsakė pats sau, nusukdamas 
delnus žemyn ir beviltiškai nuleisdamas rankas. — Žuvo už Tėvynę. 
Žuvo svetimoj šalelėj. Svetimi žmonės vaikšto pro jo kapą ir net 
nežino, kad ten guli Artūras Moralesas. — Jis iškėlė rankas delnais 
aukštyn. — Kur gerasis Pablas? 

„— Kalėjime, — tarė Pilonas.— Jis nugvelbė žąsį ir pasislėpė 
krūmuose, 0 ta žąsis jam įžnybo. Pablas sukliko ir įkliuvo. Dabar 
tupės cypėje šešis mėnesius. 

Atsidusęs Denis ėmė kalbėti apie kitką, nes suprato, kad neteko 
vienintelio draugo, kurio garbei būtų galėjęs išdrožti iškilmingą 
kalbą. Tačiau vienatvė vis labiau kaupėsi krūtinėje ir prašėsi išlei- 
džiama laisvėn. | 

— — Štai mes čia... — pradėjo j jis. 

„„Sielvartaujam, — pridūrė Pilonas. 

— — Ne, tai ne eilėraštis, — tarė Denis. — Štai mes Čia sėdime, 
benamiai. Negailėjome gyvybės dėl Tėvynės, o dabar neturime stogo 
virš galvos. | 

— Niekada neturėjome, — padėjo j jam Pilonas. 

— Tu man primeni žmogų, — pasakė Denis, — kuris turėjo dvejus 
linksmybės namus... — Staiga jo žandikaulis atvipo. — Pilonai! Pilo- 
nai, mano mielas storuli! Aš visai pamiršau! Aš esu paveldėtojas! 
Turiu du namus! 

— Linksmybės namus? — paklausė Pilonas.— Tu esi girtas ir 
meluoji. 

— Ne, Pilonai. Sakau tiesą. Senelis numirė Ašjo paveldėtojas. Aš 
jo mylimiausias anūkas. 

„— Tuesijo vienintelis anūkas, — pataisė realistas Pilonas. — Kur 
tie namai? 

„— Tu Žinai mano senelio namus Tortiljų kvartale, Pilonai? 

— Čia, Monterėjuje? 

— Taip, čia, Tortiljų kvartale. 

— Ar tie namai geri? 

Denis iš to susijaudinimo nuvirto aukštielninkas. 

— Nežinau. Buvau pamiršęs, kad jie dabar mano. 

Pilonas sėdėjo tylus ir susimąstęs. Jo veidą gaubė liūdesys. Jis 
sviedė saują spyglių į laužą ir žiūrėjo, kaip tarp jų rangosi ir vėl gęsta 
liepsna. Ilgai ir mąsliai jis žiūrėjo į Denį, paskui garsiai atsiduso. 

— Viskas baigta, — tarė jis liūdnai. — Baigėsi geri laikai. Tavo 
draugai gedės, bet kas iš to? 

Denis pastatė butelį, ir Pilonas paėmęs jį suspaudė tarp kelių. 

— Kas baigta? — paklausė Denis. — Ką čia paistai? 

— Taip jau ne sykį yra buvę, — toliau kalbėjo Pilonas. — Kol esi 
vargšas, galvoji: va, turėsiu pinigų ir pasidalinsiu su bičiuliais. Betvos 
tik pinigai sušlama kišenėje, labdarybę pamiršti. Taip bus ir tau, 

bičiuli. Tu iškilai virš savo draugų. Dabar tu savininkas. Pamirši savo 
draugus, kurie dalinosi su tavim viskuo, net brendžiu. 

Denis susimąstė. 

— Ne!-— sušuko J jis.— Tik jau ne aš! Aš niekuomet neužmiršiu 
tavęs, Pilonai. 

— Tu tik dabar taip manai, — šaltai tarė Pilonas. — Bet kai galėsi 
nakvoti dviejuose namuose, tuomet pats pamatysi. Pilonas liks varg- 
šas paisanas, o tu sėdėsi prie vieno stalo su meru. 

Denis svyrinėdamas atsistojo ant kojų ir atsirėmė į medį. 

— Pilonai, prisiekiu: kas mano — tas ir tavo. Kolaš turiu namą — 
tu irgi turi namą. Duokš išgerti. 

— Nepatikėsiu, kol nepamatysiu savo akimis, — liūdnai tarė 
Pilonas. — Tai būtų didelis stebuklas. Žmonės sukartų tūkstančius 
mylių, kad jį pamatytų. Be to, butelis tuščias. 


II 

APIE TAI, KAIP PILONAS, SUSIVILIOJES 
SOLIDŽIA PADĖTIMI, IŠĖJO IŠ SVETINGŲ 
DENIO NAMŲ 


Notaras, palikęs juodu prie antrojo namo vartelių, įsiropštė į į savo 
„Fordą“ ir nublerbė žemyn į Monterėjų. 

Denis su Pilonu stovėjo priešais nedažytų mietų tvorą ir susižavė- 
ję žiūrėjo į į nuosavybę — namuką su apsilupinėjusiomis sienomis, be 
užuolaidų, tuščiais ir tamsiais langais. Tačiau prie slenksčio kerojo 
didelis kastiliškų rožių krūmas, o žolėje žydėjo pelargonijos. 

— Šis namas geresnis, — pasakė Pilonas. — Didesnis už aną. 

Denis rankoje laikė naujintėlaitį visraktį. Pirštų galais užlipęs ant 
išklibusio slenksčio, jis atrakino laukujas duris. Gerasis kambarys 
buvo likęs toks pat, kaip seneliui gyvam esant. Raudonomis rožėmis 
papuoštas 1906 metų kalendorius, šilkinė vėliava ant sienos su Bobu 
Evansu, žvelgiančiu pro karo laivo denio įrangą, ant sienos prikalta 
puokštė popicrinių raudonų rožių, pynė apdulkėjusių raudonųjų 
pipirų ir česnako galvučių, krosnis, išsiklaipiusios supamosios kėdės. 

Pro duris galvą įkišo Pilonas. 

— Trys kambariai, — tarė jis, negalėdamas atgauti kvapo, — lova 
ir krosnis. Mes būsime čia laimingi, Deni. 

Denis baimingai peržengė slenkstį. Senelį jis prisiminė anaiptol 
ne iš pačios gerosios pusės. Pilonas prasmuko pro jo šoną. 

— Kriauklė su čiaupu, — šūktelėjo jis iš virtuvės ir atsuko čiaupą. 

— Nėra vandens, Deni, reikia pranešti vandentiekio kompanijai, 
kad įjungtų. 

Jie stovėjo ir šypsojosi vienas kitam. Pilonas pastebėjo, kad De- 
nio veidą apniaukė rūpestis dėl nuosavybės. Daugiau tas veidas 
niekuomet nebus giedras. Daugiau Denis nedaužys langų, nes turi 
savo langus, kuriuos kas nors gali iškulti. Pilonas sakė teisybę — 
Denis iškilo virš savo draugų. Tačiau paskutinis, kupinas skausmo 
riksmas ištrūko iš Denio krūtinės, prieš jam paliekant visiems lai- 
kams senąjį, paprastą gyvenimą. 

— Pilonai, — tarė jis nusiminęs, — norėčiau, kad tai būtų tavo 
namas, 0 aš ateičiau pas tave gyventi. 

Kol Denis buvo nuėjęs į Monterėjų prašyti, kad įjungtų vandenį, 
Pilonas nusliūkino į piktžolėmis užžėlusį kiemą už namo. Čia augo 
vaismedžiai, nuo senumo pajuodę, styrančiomis šakomis, be priežiū- 
ros išdžiūvę ir suakmenėję. Žolių tankumyne buvo keli aptvarai 
vištoms, voliojosi krūva surūdijusių statinės lankų, krūsnis pelenų, 
permirkęs čiužinys. Pilonas metė žvilgsnį per tvorą į ponios Morales 
paukštidę ir, šiek tiek pamąstęs, padarė kelias skyles vištoms. „Joms 
patiks sukti lizdus tankioje žolėje“, — švelniai galvojo jis. Dar pama- 
nė, kad būtų gerai paspęsti spąstus, jei kartais gaidžiai sumanytų lįsti 
paskui vištas ir trukdytų į joms dėti. kiaušinius. „Mes būsime laimin- 
gi“,— dar kartą pagalvojo jis. 

Denis iš Monterėjaus grįžo pasipiktinęs. 

— Kompanija reikalauja įnašo. 

— Įnašo? | 
„— Taip, jie nori trijų dolerių įnašo, tuomet ijungs s vandenį. 

— Trys doleriai, - supyko Pilonas, — trys galonai vyno. O jį 
išgėrę, pasiskolinsime kibirą vandens iš kaimynės, ponios Morales. 

— Bet mes neturime trijų dolerių vynui. 

— Žinau,— pasakė Pilonas, — bet gal pavyktų pasiskolinti šiek 
tiek vyno iš ponios Morales. 

 „Praslinko popietė. 

— Rytoj čia įsikursim,— pareiškė Denis.— Rytoj valysimės ir 
švarinsimės. O tu, Pilonai, nupjausi žolę ir išpilsi šiukšles į griovį. 

— Žolę? — pasibaisėjo Pilonas. — Tai jau ne! 

Irjis išdėstė savo teoriją apie ponios Mofales vištas. Denis nedve- 
jodamas sutiko. 

— Bičiuli,— tarė jis, - džiaugiuosi, kad pas mane apsigyvenai. 
Dabar aš einu malkų, o tu prasimanyk ko nors pietums. 

Pilonas prisiminė savo brendį, pamanė, kad tai neteisinga. „Aš 
virstu jo skolininku, — toptelėjo jam, — prarasiu laisvę. Greit per šitą 
kraupų namą tapsiu vergu“. Bet maisto ieškoti jis vis dėlto išėjo. | 

Praėjęs porą gatvelių, prie pat pušyno pakraščio jis pamatė pli- 
mutrokų veislės pusaugį gaidį, kuris kapstėsi kelio vidury. Gaidžiu- 
kas jau giedojo kaip didelis, bet kojos ir krūtinė buvo dar neapsi- 
plunksnavusios. Pilonas nebuvo spėjęs nusikratyti malonių minčių 
apie ponios Morales vištas ir gal todėl pajuto didelę simpatiją šitam 
gaidžiukui. Jis neskubėdamas patraukė prie Juoduojančio pušyno, 0 
gaidžiukas nubėgo pirma. 

„Vargšas plikas paukšti, — mąstė Pilonas, — kaip tu turi kentėti 
auštant, kai iškrinta rasa ir oras atvėsta. Gerasis Dievulis ne visada 
prisimena mažus gyvūnėlius“. Ir jis pamanė: „Štai tu žaidi gatvėj, 
gaidžiuk. O vieną gražią dieną tave būtinai pervažiuos mašina. Gerai, 
jeigu negyvai. Bet gali tik nulaužti sparną arba koją. Tada visą likusį 
gyvenimą turėsi vargti. Gyvenimas tau pernelyg sunkus, paukšteli!“ 

Jis žengė lėtai ir atsargiai. Kartais gaidys bandydavo prasmukti 
atgal, bet kelią jam visuomet pastodavo Pilonas. Pagaliau gaidys nėrė 
tarp pušų, o sykiu ir Pilonas. 

Pripažinkime Pilono gailestingumą — iš tan- 
kumyno nepasigirdo agonijos klyksmo. Gaidys, kuriam 
Pilonas pranašavo vargingą gyvenimą, numirė tyliai, bent jau ramiai. 
Čia reikia pagirti didelį Pilono įgudimą. 

Po dešimties minučių jis išlindo iš miško ir nužingsniavo prie 
Denio namo. Gaidžiukas, nupeštas ir išdarinėtas, buvo kišenėje. 
Pilonas gyvenime vadovavosi viena taisykle: niekada, jokiomis ap- 
linkybėmis nesinešti namo plunksnų, galvos i ir kojų, nes be jų paukš- 
čio neįmanoma atpažinti. 

Vakare jie užkūrė krosnį pušų skujomis. Kamine murkė liepsna. 
Denis ir Pilonas, sotūs ir laimingi, šiltai sėdėjo kėdėse ir palengva 
suposi. Per pietus jie sudegino žvakigalį, ir dabar tamsą sklaidė vien 
ugnics atšvaitai. Palaimos viršūnę pajuto tuomet, kai į stogą ėmė 

barbenti lietus. Stogas tik kur ne kur leido vandenį, ir dabar lašnojo 
tik tose vietose, kur ir šiaip niekam neateitų į galvą atsisėsti. 

— Gera šitaip, — tarė Pilonas. — Pameni, kaip miegodavome po 
atviru dangumi? O čia tikras gyvenimas. 

— Taip,— pritarė Denis, - bet man keista. Niekada neturėjau 
namo, 0 dabar turiu du. Juk negaliu miegoti iškart dviejuose namuose. 

— Tatai ir man neduoda ramybės. Kodėl tu nenori išnuomoti kito 
namo? — pasiūlė Pilonas, kuris negalėjo pakęsti švaistymo. 

Denis treptelėjo kojom į grindis. 

— Pilonai, — sušuko jis, — kaip man tai nešovė į galvą? — Draugo 
mintis jam vis labiau ėmė patikti. — Bet kas jį išsinuomos? 

— Aš, — pasakė Pilonas, — nuomos mokėsiu dešimt dolerių kas 
mėnesį. | 

— Penkiolika, — užprotestavo Denis.— Tai geras namas. Jis 
vertas penkiolikos. 

Pilonas murmėdamas nusileido. Bet jis būtų sutikęs ir daugiau 
mokėti, nes Jautė, koks garbingas tampa žmogus, gyvenantis savo 
namuose, 0 jis baisiai troško tos garbės. 

— Vadinasi, sutarta, — baigė derybas Denis. — Tunuomosi mano 
namą, 0 aš būsiu geras savininkas, Pilonai. Aš tau neįkyrėsiu. 

Darnickad gyvenime, išskyrus vienerius metus, praleistus armijo- 
je, Pilonas neturėjo penkiolikos dolerių. Bet, manė jis, iki mokėjimo 
dienos dar visas mėnuo, bala žino, kas per mėnesį gali nutikti. 

- Jie patenkinti sūpavosi prie ugnies. Paskui Denis išėjo kieman ir 
grįžo su keliais obuoliais. 

 — Vis tiek būtų supuvę, — teisinosi jis. 

Pilonas, nenorėdamas atsilikti, atsistojo ir uždegė žvakę, paskui 
atnešė iš miegamojo dubenį su ąsočiu, dvi raudono stiklo vazas ir 
puokštę stručio plunksnų. 

— Negerai, kai aplink tiek daug dūžtančių daiktų, — tarė jis. — Kai 
jie sudūžta, žmogus nusimena. Geriau, kad jų visai nebūtų. — Jis 
nukabino popierines rožes nuo sienos. — Dovana senjorai Toreli, — 
paaiškino ir išėjo pro duris. 

Netrukus Pilonas sugrįžo kiaurai permirkęs, bet triumfuodamas, 
nes rankoje nešėsi galono talpos raudonojo vyno butelį. 

Paskui abu smarkiai ginčijosi, bet jiems jau nerūpėjo, kieno viršus, 
jie atsigulė miegoti ant grindų. Ugnis užgeso, o krosnis aušdama pok- 
šėjo. Žvakigalis apvirto ir po kelių konvulsingų melsvos liepsnos pasi- 
spardymų užgeso savo paties lajuje. Namuose buvo tyku ir ramu. 


17 


III 
APIE TAI, KAIP PILONĄ PAKIRTO | 
NUOSAVYBĖS NUODAI IR KAIP BLOGIS 
LAIKINAI ĮSIGALĖJO ŠIRDYJE 


Rytą Pilonas persikraustė gyventi į kitą namą. Jis buvo lygiai toks pat 
kaip Denio, tik mažesnis. Prie slenksčio kerojo rausva kastiliška rožė, 
kiemas buvo užžėlęs žolėmis, sode augo vaisių nevedantys vaisme- 
džiai, raudonos pelargonijos,o kaimynystėje buvo ponios Soto vištidė. 

Denis, galėdamas išnuomoti namą, tapo dideliu žmogum, ir Pilo- 
nas palypėjo visuomenės laipteliais, nes galėjo jį išsinuomoti. 

Sunku pasakyti, ar Denis tikėjosi sulaukti nuompinigių ir ar 
Pilonas apskritai ketino juos mokėti. Jei taip, tai abu gavo nusivilti. 
Denis niekuomet neprašė pinigų, o Pilonas jų niekuomet nesiūlė. 

> Abu bičiuliai dažnai leido laiką kartų. Kai Pilonas prasimanyda- 
vo butelį vyno ar gabalą mėsos, Denis būtinai užsukdavo į svečius. O 
jeigu Deniui per gudrumą ar nusišypsojus laimei tekdavo tokia 
dovana, Pilonas praleisdavo sujuo audringą vakarą. Vargšas Pilonas 
būtų sumokėjęs pinigus, jei būtų jų turėjęs, bet taip niekad nebuvo, 
bent jau tiek ilgai, kad per tą laiką spėtų surasti Denį. Pilonas buvo 
doras žmogus. Kartais jis su nerimu galvodavo aple Denio gerą širdį 
ir apie savo skurdą. | 

„Vieną dieną jis gavo dolerį — tokiu nepaprastu būdų, kad bijoda- 
mas išeiti iš proto pasistengė tuojau pat užmiršti tą istoriją. Priešais 
San Karloso viešbutį žmogus įspraudė jam į delną dolerį ir tarė: 
„Nubėk atnešk keturis butelius limonado. Viešbutyje pasibaigė“. — 
„Tai kone stebuklas, - pamanė Pilonas, — tokius dalykus reikia imti 
už gryną pinigą, nesiaiškinti jų ir nieko neklausinėti“. Jis paėmė 
dolerį, ketindamas nunešti jį Deniui, bet pakeliui nupirko galoną 
vyno, O su juo prisiviliojo į į svečius dvi mergužėles. 

Denis eidamas pro šalį išgirdo lalesį ir su džiaugsmu užsuko į 
svečius. Pilonas puolė jami į glėbį ir padėjo prieš jį viską, ką turėjo. 
Vėliau, kai Denis ėmė pretenduoti į vieną merginą ir pusę vyno, tarp 
jų kilo išties gražios tąsynės. Denis neteko danties, o Pilonas liko 
sudraskytais marškiniais. Merginos spiegdamos nulindo į kampą ir 
vis spardė tą, kuris atsidurdavo ant grindų. Denis atsistojo ir tvojo 
vienai jų į pilvą. Ši kvarksėdama kaip varlė išėjo pro duris, o jai 
pridurmui, pasičiupusi du virtuvinius puodus, ir jos draugė. 

Kurį laiką Denis su Pilonu sielvartavo dėl moterų klastos. “ 

— Tu nežinai, kokios moterys, - pamokomu tonu tarė Denis. * 

— Žinau, — pasakė Pilonas. 

— Nežinai. ' 

— Žinau. 

— Melagis! 

Tuomet jie darsyk susistumdė, bet jau ne taip gražiai. 

* Pilonas daugiau nesijaudino dėl nesumokėtos nuomos. Argi jis 
nepavaišino savo šeimininko? 

Praėjo keli mėnesiai. Pilonas vėl ėmė nerimauti dėl nuompinigių. 
Ilgainiui tas nerimas tapo nepakenčiamas. Pagaliau netekęs vilties jis dvi 
dienas valė Činui Ki žuvis ir uždirbo du dolerius. Vakare pasirišo po 
kaklu skepetą, užsimaukšlino itin godojamą savo tėvo skrybėlę ir pa- 
traukė gatve į kalną, ketindamas dviem doleriais sumažinti savo skolą. 

Bet pakeliui nusipirko du galonus vyno. „Taip bus geriau, — manė 
jis, — nes jei skolą grąžinčiau grynais, pasielgčiau nelabai draugiškai. 
O čia dovana. Pasakysiu jam, kad du galonai kainavo penkis dolerius“. 
Tai buvo kvaila, ir Pilonas tai žinojo, bet negalėjo atsispirti pagun- 
dai. Visame Monterėjuje niekas geriau už Denį nėišmanė vyno kainų. 

Pilonas ėjo laimingas. Jis apsisprendė. Nosies tiesumu žingsnia- 
vo Denio namo link. Jo kojos judėjo tolygiai ir teisinga kryptimi. Po 
pažastimi jis nešėsi du popierinius maišelius, o juose — po galoną vyno. 

Žioravo saulėlydis, buvo tas mielas paros metas, kai baigiasi 
pokaičio valanda, o vakaro malonumai ir pašnekesiai dar laukia. 
Dangaus skliaute juodavo pušys ir visą žemę gaubė sutema; bet 
dangus buvo vaiskus kaip liūdnas prisiminimas. Žuvėdros tingiai 
skrido namo, jūros uolų pusėn, pabaigusios dienos triūsus Monterė- 
jaus konservų fabrikuose. 

Pilonui patiko, kas -gražu ir mistiška. Jis pažiūrėjo į dangų, ir jo 
siela, atsiplėšusi nuo kūno, pakilo į vakaro žarą.'Tasai Pilonas, kuris 
nebuvo tobulas, kuris sukčiavo ir pešėsi, kuris gėrė ir keikėsi, — tykiai 
bidzeno tolyn, o ilgesingas ir švytintis Pilonas pakilo ten, kur jūros 
žuvėdros maudėsi vakaro prieblandoje. Šis Pilonas buvo nuostabus, 
jo mintys — be krislo savanaudiškumo ir gašlybių, ir sužinoti tas 
mintis — pernelyg didelė palaima. „Šis vakaras — mūsų Viešpats, — 
galvojo jis, - tie paukščiai skrenda per Viešpaties kaktą. Mielieji 
paukščiai, brangiosios žuvėdros, kaip aš jus visas myliu. Jūsų sklen- 
džiantys sparnai glosto mano širdį, kaip rūpestingo šeimininko ranka 
glosto savo sočiai priėdusio miegančio šuns pilvą. Mielieji paukš- 

Sabo mąstė jis, — skriskite pas mūsų Nekaltąją Mergelę, nešdami 
ano atvirą širdį“. Paskui jis ištarė gražiausius žodžius, kuriuos 
žinojo: Ave Maria, gratia plena..* | 

Pilono kojos sustojo. Ticsą pasakius, blogasis Pilonas akimirką 
liovėsi egzistavęs. (Išgirsk tai, angele, rašantis mūsų nuodėmes!) Nebu- 
vo, nėra ir nebus tyresnės sielos už Pilono sielą tą akimirką. Piktasis 
Galveso buldogas. priėjo prie vienišų, tamsoje stovinčių Pilono kojų. 
Galveso buldogas apuostė jas ir nucampino šalin net neįkandęs. | 

Apsivaliusiai ir išgelbėtai sielai gresia dvigubai didesnis pavo- 
jus, nes į tokią sielą ima kėsintis-visas pasaulis. „Net ir šiaudai po 
mano keliais šaukia, — sako šv. Augustinas, — mėgindami sutrukdyti 
mano maldą“. 

Pilono siela neatsilaikė net prieš savo prisiminimus, nes, žiūrėda- 
mas į paukščius, atsiminė, kad ponia Partano kartais kepa tamalę su 
kirų įdaru, ir tas prisiminimas jam sukėlė alkį, o tas alkis nutrenkė jo 
sielą iš padangių žemėn. Pilonas kulniavo tolyn, vėl virtęs gėrio ir 
blogio šiupiniu. Piktasis Galveso buldogas, šiepdamas nasrus ir urgz- 
damas, jau gailėjosi praleidęs tokią gerą progą. 

Pilonasstipriau prispaudė alkūnes, kad būtų patogiau nešti butelius. 

Seniai patikrinta ir daugsyk užrašyta, kad siela, sugebanti atlikti 
geriausią darbą, gali atlikti ir patį blogiausią. 

Ar rasime didesnį bedievį už atsimetusį nuo tikėjimo kunigą? Ar 
rasime gašlesnę moterį už tą, kuri dar neseniai buvo skaisti mergelė? 
Nors gal taip tik atrodo. 

Pilonas, ką tik nusileidęs iš dangaus, buvo, patsai to nežinodamas, 
labai jautrus kiekvienam negero vėjo gūsiui, kiekvienai blogai pagun- 
dai, kurių knibždėjo naktis. Tiesa, jo kojos dar judėjo į Denio namo pu- 
sę, bet jau be noro ir ryžto. Jos laukė menkiausios dingsties pasukti 
atgalios. Pilono galvoje jausukosi mintys apie tai, kaip šauniai jis galėtų 
nusigerti nuo dviejų galonų vyno, o svarbiausia — kaip ilgai būtų girtas. 

Dabar jau buvo beveik visai tamsu. Beveik nematyti purvino kelio 
ir šalikelės griovių. Nedarau jokios moralinės išvados iš to, kad 
Pilono dvejonėms tarsi plunksnelėms sklandant ore tarp dosnumo ir 
savanaudiškumo, tą pačią akimirką griovyje šalia kelio atsirado Pa- 
blas Sančesas, besiilgįs cigaretės ir stiklo vyno. 

O, kaip baisiai turėtų milijonų žmonių maldos kautis ir grumtis 
viena su kita pakeliui į Viešpaties sostą! 


4 Sveika, Marija, malonės pilnoji (lot.). 

Pablas pirmasis išgirdo tylius žingsnius ir pamatė dūluojančią 
figūrą, o paskui atpažino Piloną. | 

— Eli, amigo! — džiugiai šūktelėjo jis. — Ką taip sunkiai tempi? 

Pilonas sustojo kaip įbestas ir pasisuko į griovį. 

— Maniau, kad tu kalėjime, — tarė jis priekaištingai. — Girdėjau 
istoriją apie Žąsį. | i | | 

— Aš ir buvau kalėjime, Pilonai, — linksmai atsiliepė Pablas, — 
bet mane ten nelabai draugiškai sutiko. Teisėjas pasakė, kad NUO- 
sprendis man neišėjo į gera, o policininkai piktinosi, kad valgau už 
tris. Todėl, — išdidžiai baigė jis, - mane paleido už garbės žodį- 

"Pilonas buvo išgelbėtas nuo savarankiškumo. Jis nenunešė vyno 

iki Denio namų, bet tučtuojau pakvietė Pablą svečiuosna įsavo namą. 
Kai du taurūs takai atsišakoja nuo didžiojo gyvenimo vieškelio, kas 
žino, kuriuo geriau pasukti? 

Pilonas su Pablu linksmai įžengė kambarin. Pilonas uždegė žvakę 
ir vietoje taurių pastatė du stiklainius nuo uogienės. 

— Būk sveikas! — tarė Pablas. 

— Į sveikatą, — tarė Pilonas. ! 

— Į sveikatą, — po kurio laiko vėl tarė Pablas. 

— Būk sveikas! — tarė Pilonas. 

Valandėlę juodu pailsėjo. 

— Su servidor*,— pasakė Pilonas. 

— Gerai nuslydo, — atsakė Pablas. | 

Du galonai — daug vyno netgi dviem paisanams. Dvasine prasmė 
tuos butelius galima sugraduoti taip: šiek tiek žemiau pirmojo butelio 
kakliuko — rimtas, orus pokalbis. Dar dviem coliais žemiau — prisimi- 
nimai, nuskaidrinti liūdesio. Dar trys coliai — atmintyje iškyla SEN 
sėkmingi meilės romanai. Dar colis — mintys apie nenusisekusias 
meilės. Pirmojo butelio dugne visa apimantis ir neapibrėžtas liūdesys. 
Antrojo butelio kakliukas — juoda, žiauri neviltis. Dar per du pirštus 
žemiau — dainos apie mirtį ir ilgesį. Dar per nykštį — šiaip kokia NOIS 
daina, kokia tik atsimenama. Šioje vietoje skalė baigiasi, nes tai kryžk€- 
lė ir tolesnis kelias nežinomas. Nuo šiol gali atsitikti bet kas. 

Tačiau grįžkime prie pirmosios padalos, kai vyksta rimtas ir gilus 
pašnekesys, nes kaip tik tojestadijoje Pilonas padarė labai vykusį ėjimą. 

— Pablai, — paklausė jis, — ar tau dar neįgriso miegoti grioviuosė 
lyjant lietui, be pastogės, be draugų, vienam? 


3 Tavo tarnas (isp. J 

— Ne, -— atsakė Pablas. 

Pilonas meilikaujamai sušvelnino balsą. 

— Taip ir aš maniau, bičiuli, kai buvau purvinas benamis šuo. Ir 
man buvo gerai, kol nepatyriau, ką reiškia turėti namuką ir stogą virš 
galvos, ir sodą. Ak, Pablai, štai kur tikrasis gyvenimas. 

— Ką gi, neblogai, — sutiko Pablas. 

Pilonas puolė į ataką. 

— Klausyk, Pablai, ar nenorėtum nuomoti dalies mano namo? 
Netektų daugiau miegoti ant žemės. Nebegulėtum ant suplakto 
smėlio po prieplauka su krabais, bandančiais įlįsti į batus. Ar tau 
patiktų gyventi su manim? Ė 

— Žinoma, — atsakė Pablas. 

— Paklausyk, tau reikės mokėti tik penkiolika dolerių per mėnesį! 
Ir galėsi šeimininkauti visame name, išskyrus mano lovą, irvisame sode. 
Pagalvok, Pablai! O jeigu kas nors rašys tau laišką, tai turės kur siųsti. 

— Žinoma, — tarė Pablas. — Puiku. 

Pilonas su palengvėjimu atsiduso. Jis net pats neįsivaizdavo, kaip 
sunkiai jį slėgėskola Deniui. Tai, kad jis puikiai žinojo, jog Pablas jam 
niekada nesumokės, netemdė džiaugsmo. Jei Denis kada nors papra- 
šys pinigų, galės jam atsakyti: ,„Sumokėsiu, kai sumokės Pablas“. 

"| Jiedu priėjo prie kitos padalos, ir Pilonas prisiminė, kaip jis buvo 
laimingas vaikystėje. 

— Jokių rūpesčių, Pablai. Jokių nuodėmių. Buvau labai laimingas. 

— Nuo tų laikų nė karto nebuvome laimingi, — liūdnai sutiko 
Pablas. 0 


IV a | . 
APIE TAI, KAIP GERASIS ŽMOGUS CHESUS 
MARIJA KORKORANAS PRIES SAVO VALIĄ 
TAPO BLOGIO [RANKIU 


Pilono ir Pablo gyvenimas tekėjo ramiai. Rytais, kai saulė pakildavo 
virš pušų, kai apačioje suraibuliuodavo mėlyna lagūna, jiedu 
neskubėdami ir mąsliai keldavosi iš lovų... 

Saulėtas rytmetys Ntykaus džiaugsmo metas. Tada dedešvos 
žvilga rasa ir ant-kiekvicnėo4]japo kybo nepaprasto grožio ir galbūt 
neįkainojamas deimantas. Nčų ko skubėti ir blaškytis. Mintys, auk- 
sinės mintys rytais ateina lėtai ir'iš gilumos. 

Pablas ir Pilonas mėlynais džins2ię ir mėlynais marškiniais drauge 
nuėjo į griovį už namo, paskui sugrįžOgatsisėdo ant prieangio, klau- 
sėsi Žuvų pardavėjų ragelių Monterėjausyatvėse ir micguistais bal- 
sais aptarinėjo Tortiljų kvartalo naujienas;-nes per vieną pasaulio 
apsisukimą aplink savo ašį Tortiljų. kvartale Msitinka aibė svarbių 
įvykių. 

Antslenksčio juos gaubė ramybė. Tik jų kojos, nutūpus musei, vis 
trūktelėdavo ant šiltų prieangio lentų. 

— Jeigu visi rasos lašai būtų dcimantai, — tarė Pablas, — mes 
būtume turtingi. Galėtumėm būti girti visą gyvenimą. 

Tačiau Pilonas, slegiamas sunkaus realybės prakeiksmo, pridūrė: 

— Visi tada turėtų per daug deimantų. Jie nieko nekainuotų, 0 
vynas visuomet kainuoja pinigą. Va, jeigu imtų vieną dieną vynu lyti 
ir mes pakištume rėčką... | 

— Bet tegul lyja geru vynu, — įsiterpė Pablas, — 0 ne kiaulių 
myžalu, kurio parnešei paskutinį kartą. 

— Gavau veltui, — teisinosi Pilonas. — Kažkas jį paslėpė žolėje 
prie šokių paviljono. Argi rasi gero vyno? 

Jiedu sėdėjo ir rankomis apatiškai baidė muses. 

— Vakar Kornelija Ruis kirto peiliu juodukui meksikiečiui,— 
tarė Pilonas. 

— Buvo muštynės? — mažumėlę susidomėjęs pakėlė akis Pablas. 

— One, juodukas nežinojo, kad Kornelija vakar susirado naują 
draugužį, ir bandė įsibrauti į namus. Kornelija jam ir movė peiliu. 

— Jis turėjo žinoti, kad taip baigsis, — pasakė Pablas pamokslau- 
tojo balsu. 

— Jis buvo mieste, kai Kornelija susirado naują draugužį. Juodu- 
kas bandė įlipti pro langą, nes Kornelija užrakino duris. | 

— Tas juodukas visuomet buvo kvailys, — pasakė Pablas. — Ar jį 
papjovė? | | 

— Nane. Tikšiek tiek supjaustė rankas. Kornelija nebuvo įniršus. 
Tiesiog nenorėjo jo įsileisti. 

. — Kornelija nelabai pastovi moteris. Bet ji vis dar užperka mišias 
savo tėvui, dešimt metų po jo mirties. 

— Mišios jam pravers, — pastebėjo Pilonas. — Jis buvo blogas 

žmogus ir nė sykio nesėdėjo kalėjime, nė Jūrto nėjo išpažinties. Kai 
senis Ruisas buvo prie mirties, kunigas zfėjo duotiišrišimo, ir Ruisas 
atliko išpažintį. Kornelija pasakojo, Jfad kunigas išėjo iš jo kambario 
baltesnis už drobę. Bet vėMau jis sąKėsi nepatikėjęs nė puse to „kąjam 
išpažino Ruisas. 

Pablas klastingu katės jųd€siu užmušė ant kelio nutūpusią musę. 

— Ruisas visuomet by“o melagis, - pasakė Pilonas. — Jo sielai 
reikės dar ne vienų miš4. Bet kaip tu manai; ar mišios ką padeda, jei 
pinigai joms ištrauĮdami iš * Eirtuoklių kišenių, kol jie miega pas 
Korneliją? 

— Mišios yfa mišios, — atsakė Pilonas. — Žmogui, kuris tau 
parduoda vyną, vis tiek, iškurtu paėmei dudolerius. Ir Dievui nerūpi, 
kas ir kaip užperka mišias. Jis tiesiog jas mėgsta, kaip tu mėgsti vyną. 
Tėvas Merfis buvo įjunkęs meškerioti, ir mėnesių mėnesius Šven- 
čiausiasis Sakramentas trenkė skumbre, bet nuo to jo šventumas 
nesumažėjo. Tegul kunigai aiškinasi tuos dalykus. Mums nėr ko 
jaudintis. Man rūpi, kur galėtume gauti kelis kiaušinius. Norėčiau 
dabar suvalgyti kiaušinį. 

Pablas, gindamasis nuo spiginančios saulės, užsimaukšlino ant 
akių skrybėlę. 

— Čarlis Mileris man pasakojo, kad Denis dabar gyvena su Roza 
Martin, portugale. | 

Pilonas sunerimęs išsitiesė. 

— Galjisumanys ištekėti už Denio? Tos portugalės visuomet nori 
ištekėti ir mėgsta pinigus. Gal po vedybų Denis ims reikalauti iš mūsų 
nuompinigių. Roza norės naujų suknelių. Visos moterys jų nori. 
Pažįstu jas. 

Pablui irgi sugedo nuotaika. 

— O gal nueitume pasišnekėt su Deniu? — pasiūlė jis. 

— Gal Denis turi kiaušinių, — tarė Pilonas. — Tos Morales vištos — 
geros dedeklės. 

Jie apsiavė ir nuėjo prie Denio namų. Pilonas pasilenkė, pakėlė 
alaus butelio kamštį ir nusikeikęs nusviedė šalin. 

— Kažkoks negeras žmogus numetė jį norėdamas apgauti. 

— Vakar vakare ir aš jį užtikau, — tarė Pablas. Jis žvilgtelėjo už 
tvoros, kur noko kukurūzai, ir pamatė, kad jie jau prinokę. 

Denį jie rado sėdintį ant slenksčio užrožių krūmo ir vaikantį nuo 
kojų muses. 

— Sveiki, amigos, — pasisveikino jis abejingai. 

Jie atsisėdo šalia, nusiėmė skrybėles ir nusiavė batus. Denis 
išsitraukė kapšelį tabako, popieriaus ir padavė juos Pilonui. Pilonas 
šiek tiek nustebo, bet nieko nepasakė. 

— Kornelija Ruis kirto peiliu juodukui meksikiečiui, — tarė jis. 

"— Girdėjau, — burbtelėjo Denis. 

— Tos moterys... jos visai pagedo, — kandžiai tarė Pablas. 

— Sujomis gulėti pavojinga, — pridūrė Pilonas. — Girdėjau apie 
vieną mergiotę čia, Tortiljų kvartale, kuri galėtų įtaisyti vyriškiui 
nelauktą dovanėlę. 

Pablas piktai pliaukštelėjo liežuviu ir ištiesė prieš save rankas. 

— Kas žmogui lieka daryti? Kuo gali pasitikėti? 

Jie stebėjo Denį, bet šio veide nebuvo nė šešėlio nerimo. 

— Tos mergiotės vardas Roza, — pasakė Pilonas. — Nenoriu 
sakyti jos pavardės. 

— A,tai tu kalbiapie Rozą Martin, — abejingai tarė Denis. — Ko 
norėt iš portugalės? 

Pablas ir Pilonas su palengvėjimu atsiduso. 

— Kaip gyvuoja ponios Morales vištos? — lyg tarp kitko paklausė 
Pilonas. | 

Denis liūdnai palingavo galvą. 

— Jų jau nėra gyvų. Ponia Morales uždarė įstiklainius pupas, ir tie 
stiklainiai susprogo. Tada ji sulesino pupas vištoms, ir tos išdvėsė, 
visos lig vienos. 

— Kur jos dabar? — paklausė Pablas. 

Denis mostelėjo ranka. 

— Kažkas patarė Morales, kad ji nevalgytų vištų, nes apsirgs, bet 
mes jas švariai išdarinėjom ir pardavėm mėsininkui. 

— Kas nors numirė? — paklausė Pablas. 

— Ne, matyt, jos buvo valgomos. 

— Ko gero, nusipirkot šiek tiek vyno už tuos pinigus? — pasido- 
mėjo Pilonas. 

— Ponia Morales nupirko, o aš buvau pas ją vakar vakare. Puiki 
moteriškaitė tam tikrais atžvilgiais ir ne tokia jau sena, — ciniškai 
šypsodamasis atsakė Denis. 

Pablas su Pilonu vėl sunerimo. 

— Mano pusbrolis Vilis sakė, kad jai jau penkiasdešimt, — susi- 
jaudino Pilonas. 

Denis iškėlė aukštyn rankas. 

— Argi svarbu, kiek jai metų, — pareiškė jis filosofiškai. — Ji labai 

gyva moteriškaitė. Turi savo namą ir du šimtus dolerių banke. — 
Denis suirzo. — Norėčiau nunešti jai dovaną. 

Pilonas su Pablu įsispitrijo į savo kojas, visomis išgalėmis bandy- 
dami atitolinti tai, kas neišvengiamai artinosi. Bet viskas buvo veltui. 

— Jei turėčiau bent kiek pinigų, — kalbėjo toliau Denis, — nu- 
pirkčiau jai didelę dėžę saldainių. — Jis klausiamai žvilgtelėjo į savo 
nuomininkus, bet tiedu tylėjo. — Man tereikia dolerio ar dviejų. 

— Činas Ki ruošiasi džiovinti sepijas,— tarė Pilonas.— Gal 
padirbėtum kokį pusdienį pas jį? 

— Dviejų namų savininkui nedera darinėti sepijų, — kandžiai pa- 
prieštaravo Denis. — Bet va, jei kas nors sumokėtų dalį nuompinigių... 

— Visą laiką tie nuompinigiai! — piktai šūktelėjo Pilonas, pašo- 
kęs ant kojų. — Tu mus išmesi į gatvę, į pakelės griovį, o pats miegosi 
minkštoje lovoje. Eime, Pablai, — tarė Pilonas, — mes surasim pinigų 
šitam šykštuoliui, šitam žydui. 

Ir jie abu išdidžiai nuėjo. 

— Iš kur gausim pinigų? — paklausė Pablas. 

— Nežinau, — atsakė Pilonas. — Gal jis daugiau neprašys. 

Tačiau tasai nežmoniškas reikalavimas smarkiai sutrikdė jųjų 
sielos ramybė. 

— Sutikę gatvėje, pavadinsim jį senu žydu, — pasiūlė Pilonas. — 
Šitick metų draugavom. Alkaną mes jį pavalgydindavom, sušalusį 
aprengdavom. | | 

— Kada tai buvo? — susidomėjo Pablas. 

- — Na,būtume pavalgydinęi iraprengę, jeigujam būtų reikėję ir j jei 
būtume turėję iš ko. Štai kokie mes jam buvom draugai. O dabar į Jis 
sudaužė mūsų draugystę į šipulius dėl dėžės saldainių tai storai senei. 

— Saldainiai kenkia organizmui, — tarė Pablas. | 

Pilonas jautėsi pavargęs nuo tokio didelio jaudinimosi. Jis atsisė- 
do ant pakelės griovio krašto, parėmė galvą rankomis ir niekaip 
negalėjo nusiraminti. Prisėdo ir Pablas, bet tik pailsėti, nes jo drau- 
gystė su Deniu nebuvo tokia sena ir graži kaip Pilono. 

Griovio dugnas buvo apaugęs žole ir krūmokšniais. Pilonas, 
nudelbęs akis iš liūdesio ir nevilties, pastebėjo kyšančią iš žolių 
žmogaus ranką. O šalia gulėjo puspilnis galono talpos vyno butelis. 
Pilonas pastvėrė Pablo ranką. 

— Gal jis negyvas? — išpūtė akis Pablas. 

Pilonas jau buvo spėjęs atgauti kvapą, ir jo mintys įgavo aiškumo. 

— Jei negyvas, vynas jam nepadės. Be to, negi laidosim su tuo 
buteliu? 

Pablo ranka praskyrė krūmų šakas, ir.bičiuliai išvydo purviną 
Chesaus Marijos Korkorano veidą, apžėlusį ruda barzda. 

— Sveikutis, Pilonai! Sveikas, Pablai! — tarė jis drumstu balsu. — 
Ar išgersite? 

Pilonas griūte užgriuvo ant jo nuo griovio krašto. 

— Amigo, Chesau Marija! Tu sergi? 

Chesus Marija ramiai nusišypsojo. | 

— Tiktai girtas, — švelniai sumurmėjo jis ir pakilo. — Na, bičiu- 
liai, išgerkim. Gerkit kiek lenda. Turiu dar labai daug. 

Pilonas pastatė butelį ant alkūnės. Nugėrė keturis gurkšnius, ir. 
butelyje vyno sumažėjo visa pinta. Pablas paėmė iš jo butelį ir ėmė 
žaisti su juo kaip katė su plunksnele. Jis pablizgino kakliuką į 
rankovę. Pauostė vyną. Tris ar keturis kartus, atsargiai save erzinda- 
mas. Paskui tarė: 

— Madre de Dios, gue vino" 

Jis kilstelėjo butelį, i ir raudonas vynas linksmai nu gurgėjo gerkle. 

Pablui dar nespėjus atgauti kvapo, Pilono ranka jau vėl buvo 
ištiesta. Jis pažvelgė į Chesų Mariją švelniai ir susižavėjęs. 

— Gal tu miške radai lobį? — paklausė jis. — O gal koks nusipel- 
nęs žmogus paminėjo tave savo testamente, mano mielas bičiuli? 

Chesus Marija buvo humaniškas ir visad geros širdies. Jis atsi- 
krenkštė ir nusispjovė. 

* — Duok man gurkštelėti, — tarė. — Gerklė perdžiūvo. Papasako- 
siu, kaip viskas buvo. 

Jis gėrė svajingai, kaip. Žmogus, turintis dar daug vyno, galintis 
neskubėti ir net leisti sau praban gą šiek tiek nupilti pro šalį be jokio 
sąžinės graužimo. 

— Pricš dvi naktis nakvojau paplūdimyje, — ėmė Jis pasakoti. — 
Paplūdimyje prie Sisaido. Naktį bangos priplakė prie kranto valtį. 
Mažą valtelę, ir joje buvo irklai. Nusiyriau ja į Monterėjų. Ta valtis 
buvo verta mažiausiai dvidešimt dolerių, bet gavau tik septynis. 

 — Arliko pinigų? — paklausė Pilonas susijaudinęs. * 

— Aš juk pasakoju, kaip viskas buvo, tarė Chesus Marija 
išdidokai. — Nusipirkau du galonus vyno ir nuėjau miškan, o paskui 
atsidūriau pas Arabelą Gros. Buvau nupirkęs jai Monterėjuje šilki- 
nes kelnaites. Jai patiko — minkštos, rožinės spalvos. Tada nupirkau 
Arabelai pintąviskio, o paskui ji sutiko kelis kareivius ir nuėjosu jais. 

— Pasiglemžė gero žmogaus pinigus! — pasibaisėjo Pilonas. 


6 Dievo Motina, koks vynas! (Isp.) 

— Ne, — svajingai dėstė Chesus Marija. — Jai vis tiek reikėjo 

išeiti. O paskui aš čia atėjau ir užsnūdau. 
. — Vadinasi, pinigų jau neturi? 

— Nežinau. Reikia pažiūrėti. — Jis pagraibė ranka kišenėje ir 
ištraukė tris su glamžytus vieno dolerio banknotus ir dešimties centų 
monetą. — Šįvakar nupirksiu Arabelai Gros tą drabužėlį, kuris dėvi- 
mas šiek tiek aukščiau. 

— Tas mažas šilkines kepuraites? 

— Taip, — atsakė Chesus Marija, — bet ne tokios jos jau mažos, 
kaip tau atrodo. — Jis atsikosėjo. 

Piloną bemat apėmė užuojauta. 

— Tai vis nuo nakties oro, - pasakė jis, —- negerai miegoti po 
atviru dangum. Na, Pablai, veskim jį ir išgydykim nuo peršalimo. 
Plaučių liga'jau gerokai pažengusi, bet mes jį išgydysim. 

— Kąčia paistai, — nusistebėjo Chesus Marija, — aš gerai jaučiuosi. 

— Tai tau taip atrodo, —- pasakė Pilonas. — Taip manė ir Rudolfas 
Kelingas, o prieš mėnesį pats buvai jo laidotuvėse. Taipn manė ir Andže- 
lina Vaskes. Ji mirė praeitą savaitę. 

Chesus Marija persigando. 

— Kaip manai, kas man? 

— Tai vis nakties vėsa, — išminčiaus balsu tarė Pilonas. — Tavo 
plaučiai neatlaikys. 

Pablas susuko butelį į varnalėšos lapą taip kruopščiai, kad kiek- 
vienam praeiviui išsyk kiltų noras sužinoti, ką gi tas lapas slepia. 

Pilonas ėjo greta Chesaus Marijos, kartkartėmis paremdamas jį 
ranka, primindamas, jog jis ligonis. 

Jie nusivedė jį įsavo namus, paguldė į lovą ir, nors diena buvo šilta, 
užklojo sena antklode. Pablas jausmingai kalbėjo apie nelaiminguo- 
sius, kurie kentėjo ir raitėsi nuo skausmų sirgdami džiova. Paskui 
Pilono šneka ėmė lietis it medus. Jis susižavėjęs pasakojo apie 
džiaugsmą, kurį teikia gyvenimas namuke. Kai naktis pasitraukia, kai 
išsenka vynas ir kalbos, kai baisūs rūko gumulai lauke prilimpa prie 
žemės it milžiniškų dėlių vaiduokliai, tokiu metu niekas nesiveržia 
nakvoti kenksmingoje griovio drėgmėje. Ne, miegoti reikia minkšta- 
me, šiltame patale, kaip miega kūdikiai. 

Tuo metu Chesus Marija užmigo. Pilonas ir Pablas turėjo jį 
žadinti ir siūlyti vyno. Paskui Pilonas ėmė kalbėti apie ryto metą, kai 
guli šiltoje gūžtoje tol, kol patekėjusi saulė ima šildyti. Nereikia 
drebėti paryčiais, daužyti rankomis šonų. 

Galop Pilonas ir Pablas įsikabino į Chesų Mariją kaip erdelterjerai, 
tylomis čiumpantys grobį. Jie išnuomojo namą Chesui už penkiolika 
dolerių per mėnesį. Jis apsidžiaugęs sutiko. Jie sukirto rankomis. Bute- 
lis nusimetė varnalėšos lapą. Pilonas gėrė užvertęs galvą, žinodamas, 
kad sunkiausias uždavinys — dar prieš akis. Jis pabandė užsiminti apie 
reikalą tyliai, lyg tarp kitko, kai Chesus Marija siurbėiš butelio savo dalį. 

— O dabar tau teks sumokėti tik tris dolerius avanso. 

Chesus Marija nuleido butelį ir su siaubu akyse pažvelgė į Piloną. 

— Ne! -— suriko jis. — Aš pažadėjau Arabelai Gros tą drabužčiį. 
Sumokėsiu, kai ateis metas. 

Pilonas suprato padaręs klaidą. 

 — Kai tu gulėjai paplūdimyje prie Sisaido, Dievas atplukdė tau 
valtelę. Manai, jis taip pasielgė, kad galėtum nupirkti kepuraites tai 
konservinei kekšei? Ne! Dievas tau ją atsiuntė, kad nenumirtum 
nakvodamas lauke. Manai, Dievui rūpi Arabelos krūtys? Be to, mudu 
imsime tik dviejų dolerių įnašą, o už dolerį galėsi nupirkti papinyčią 
ir karvės tešmeniui. 

Bet Chesus Marija vis dar spyriojosi. 

— Klausyk, — neatlyžo Pilonas, — jei nesumokėsim Deniui dviejų 
dolerių, atsidursim gatvėje, ir tubūsi kaltas. Miegosime grioviuose, ir 
ta nuodėmė slėgs tavo sąžinę. | 

Chesus Marija neatlaikė tokio įnirtingo spaudimo. Jis pasidavė ir 
atkišo du suglamžytus banknotus Pilonui. 

Įtampa kambaryje nuslūgo, vėl įsivyravo taika ir nuoširdi draugys- 
tė. Pilonas atsipalaidavo. Pablas nusinešė antklodę ant savo lovos, ir 
pokalbis vėl užsimezgė. . 

— Reikia nunešti pinigus Deniui. 

Numalšinę didįjį troškulį, jie neskubėdami siurbčiojo vyną iš stiklainių. 

— Kam Deniui prireikė tų dviejų dolerių? — paklausė Chesus Marija. 

Pilonas išdavė paslaptį. Jo rankos ėmė blaškytis ore tarsi dvi 
kandys; kad neišskristų pro duris, jas laikė tik riešai ir alkūnės. 

— Denis, mūsų bičiulis, susiuostė su ponia Morales. Nemanyk, 
kad Denis kvailas. Ji, sako, turi du šimtus dolerių banke, ir jis nori 
nupirkti jai didelę dėžę saldainių. | 

— Saldainiai kenkia sveikatai, — pastebėjo Pablas.— Nuo jų 
skauda dantis. 

— Tai Denio reikalas, — nusprendė Chesus Marija. — Jeigu jis 
nori, kad poniai Morales skaudėtų dantis, tai jo asmeninis reikalas. 
Kas mums darbo ponios Morales dantys? | 

Pilono veidą užslinko šešėlis. 

— Bet juk, — garsiai įsiterpė jis, — bičiulis Denis, nunešęs saldai- 
nius Morales, if pats kelis suvalgys. Todėl mūsų draugui užgels dantį. 

— Negerai bus, jei Denio draugai, kuriais jis pasitiki, sukels jam 
dantų skausmą, — graudžiai palingavo galvą Pablas. 

— Tai ką mums daryti? — paklausė Chesus Marija, nors ir jis,.ir 
kiti puikiai žinojo, ką darysią. Kiekvienas mandagiai laukė, kad kuris 
nors kitas pasakytų. Tyla užsitęsė. Pilonas su Pablu juto: ne jie turi 
prasižioti, nes tam tikra prasme buvo suinteresuoti asmenys. Chesus 
Marija tylėjo, nes buvo mandagus svečias, tačiau jo draugų tylėjimas 
aiškiai rodė, ko iš jo norima, ir jis ryžtingai žengė tą žingsnį. 

— Galonas vyno — puiki dovana damai, — galop mąsliai tarė jis. 

Pilonas ir Pablas buvo pritrenkti jo nuovokos. 

— Pasakysim Deniui, kad jo dantims sveikiau vynas. 

— Gal Deniui mūsų įspėjimas būtų nė motais. Duodami jam 
pinigus, negalėtume būti tikri, ką jis su jais padarys. Juk jis vis tick pali 
nupirkti saldainių, ir tuomet visas mūsų rūpestis ir vargas nucitų 
šuniui ant uodegos. 

Jie padarė iš Chesaus Marijos suflerį i ir išeities ieškotoją. 

— Gal pavojus būtų mažesnis, jeigu mes patys nupirktume vyno 
ir atiduotume jį Deniui? — pasiūlė jis. 

— Tikrai, —- šūktelėjo Pilonas, — gerai sugalvota! 

Išgirdęs komplimentą, Chesus Marija kukliai nusišypsojo. Jis 
puikiai žinojo, kad ši mintis skraidė ore ir — anksčiau ar vėliau — 
būtų buvusi pasakyta. | 

Pablas supilstė likusį vyną į stiklainius, ir jie išgėrė pavargę nuo 
iškalbos. | | 

— Ašjau praalkau, — pasiskundė Pablas. 

Pilonas atsikėlė, nuėjo prie durų ir pažvelgė į saulę. 

 — Jaupo pusiaudienio, — pasakė jis. — Aš su Pablu eisiu pas Torelį, 
o tu, Chesau Marija, keliauk į Monterėjų kokio nors maisto. Gal ponia 
Bruno prieplaukoje duos tau žuvį. Gal pavyks kur nors rasti duonos. 

— Geriaueisiusujumis, — tarė Chesus Marija, kuriam kilo įtarimas, 
kad draugai gali žengti kitą — tokį pat logišką ir neišvengiamą žingsnį. 

— Ne, Chesau Marija, — tvirtai paprieštaravo tiedu. — Dabar 
antravalanda ar apie tiek. Po valandos bus trys. Tuomet susitiksim čia 
ir užkąsim. Ir gal išmesim po stiklą vyno. 

Chesus Marija baisiai nenorom patraukė į Monterėjų, o Pablas su 
Pilonu nukulniavo žemyn nuo kalvos pas Torelį. 

Vv | 
APIE TAI, KAIP ŠVENTAS PRANCIŠKUS | 
PAKEITĖ ĮVYKIŲ EIGĄ IR ŠVELNIAI NUBAUDĖ 
PILONĄ, PABLĄ IR CHESŲ MARIJĄ 


Popietė atėjo nepastebimai kaip senatvė pas laimingą žmogų. Saulės 
šviesa nugelto. Lagūna pasidarė mėlynesnė, ir ja nuraibuliavo bangų 
raukšlelės,sukeltos nuo kranto pučiančiovėjo. Vieniši meškeriotojai, 
tikėję, kad žuvys kimba potvynio metu, nuėjo nuo uolų, užleidę savo 
vietas kitiems, įsitikinusiems, kad žuvys kimba per atoslūgį. 

Trečią valandą vėjas apsisuko ir švelniai padvelkė nuo jūros 
pusės, prisotindamas orą malonaus dumblių kvapo. Tinklų taisytojai 
Monterėjaus dykvietėse atidėjo į šalį savo adatas ir susisuko po 
suktinę. Storos moterys nuobodžiomis ir išmintingomis kaip kiaulių 
akimis riedėjo persikreipusiais nuo tokio svorio automobiliais gerti 
arbatos ir džino su soda į „Del Montes“ viešbutį. Alvarado gatvėje 
Hugas Mačadas, siuvėjas, pakabino ant dirbtuvėlės durų užrašą 
„Grįšiu po penkių minučių“ ir visai dicnai „nuėjo namo. Iš lėto 
geidulingai lingavo pušys. Vištos šimtuose vištidžių romiais balsais 
skundėsi savo sunkia dalia. 

* Pilonas su Pablu sėdėjo po kastiliškos rožės krūmu Torelio kieme 
ir ramiai gurkšnojo vyną, negalvodami apie laiką, kaip negalvojama 
apie plaukų augimą. 

„ — Gerai padarėme, kad nenunešėme tų dviejų galonų Deniui,— 
tarė Pilonas. — Jis iš tų žmonių, kurie Paprastai nejaučia saiko. . 

"Pablas sutiko. 

— Iš pažiūros jis sveikas žmogus, — tarė į jis, — bet kasdien išgirs- 
tam, kad būtent tokie žmonės ir-miršta. Štai kad ir Rudolfas Kelin gas. 
Arba Andželina Vaskes. 

Pilono realizmas palengva paėmė viršų. | 

— Rudolfas nukrito į akmens skaldyklą už Pasifik Grouvo, — 
švelniai paprieštaravo jis. — Andželina užvalgė sugedusių konservų. 
Bet, — toliau kalbėjo jis, — suprantu, ką turi galvoje. Daug kas miršta 
nuo piktnaudžiavimo vynu. | 


Visas Monterėjus palengva instinktyviai ėmė ruoštis nakčiai: 
Rupertas Hoganas, prekiautojas stipriais gėrimais, įpylė į džiną 

vandens ir atidėjo pardavimui po vidurnakčio. Į vakarui skirtą džiną 
įbėrė Žiupsnį pipirų. „El Paseo“ šokių paviljone Kulkelė Rozendeil 
atidarė dėžutę sūdytų traškučių ir išdėliojo juos kaip girliandą ant 
didžiulio vaisių padėklo. „Palaso“ vaistinėje buvo suvynioti tentai. 
Būrelis vyrų, visą dieną prastovėjusių priešais paštą, kur jiesveikinosi 
su pažįstamais, patraukė stotin paspoksoti į San Francisko ekspresą. 
Išpampę kirai pakilo nuo konservų fabrikų ir tingiai nusklendė jūros 
uolų link. Pulkai pelikanų sunkiai plasnojo pavandeniui į nakvynės 
vietą. Italai savo seineriuose suko ant velenų tinklus. Nedidukė Alma 
Alvares, kuriai sukako jau devyniasdešimt metų, nuncšė kasdieninę 
pelargonijų puokštę Švenčiausiajai Mergelei į San Karloso bažnyčios 
priebažnytį. Netoliese, Pasifik Grouvo metodistų kaimelyje, Moterų 
krikščioniškosios blaivybės sąjungos narės susirinko išgerti arbatos ir 
paplepėti. Jos klausėsi, kaip maža moteriškaitė karštai ir vaizdžiai 
pasakoja apie nedorybes ir ištvirkavimą, klestinčius Monterėjuje. Jos 
galva, komisijai vertėjo apsilankyti landynėse ir pažiūrėti į baisybes, 
kurios ten dedasi. Jos jau tiek daug apie tai kalbėjusios, bet reikia 
naujų faktų. 

Saulė slinko vakarop ir dažėsi oranžine spalva. Torelio kiemelyje 
po rožių krūmu Pablas su Pilonu subaigė pirmąjį butelį vyno. Tarp- 
dury pasirodė Torelis, perėjo kiemą nepastebėjęs nesenų savo klien- 
tų. Šie palaukė, kol jis pradingo už posūkio kelyje į Monterėjų; 
tuomet Pablas su Pilonu užėjo į namą ir sumaniai išprovokavo ponią 
Toreli pavaišinti juos vakariene. Pliaukštelėjo per minkštą vietą, 
pavadino „antele“ ir šiaip jau laisvai elgėsi su jos asmeniu, o paskui 
išėjo palikę ją apsvaigusią ir mažumėlę sutaršytais plaukais. 

Monterėjuje jau vakaras, užsidegė miesto ugnys. Malonia šviesa 
nušvito langai. Virš Monterėjaus teatro, sužibęs neonu, ėmė bėgti 
užrašas: „Pragaro vaikai... Pragaro vaikai“. Nedidelis, tačiau fantas- 
tiškas būrelis meškeriotojų, tikinčių, jog žuvys kimba vakare, sutūpė 
ant atvėsusių uolų. Gatvėmis nuplaukė lengvas rūkas, jis apsivijo 
kaminus, o ore pasklido skanus degančių pušinių malkų kvapas. 

Pablas su Pilonu grįžo prie savo rožių krūmo, susėdo ant žemės, 
bet jau ne tokie patenkinti kaip pirma. 

— Vėsoka čia, — tarė Pilonas ir gurkštelėjo, kad sušiltų. 

— Reikėtų eiti namo, ten bent šilta, — kalbėjo Pablas. 

— Neturiu malkų krosniai. | 

— Na,-— tarė Pablas, —- jeigu palauktum manęs su vynu, po 
pusvalandžio susitiktume prie kampo. 

Pilonas kantriai laukė, nes žinojo: yra dalykų, kuriuose net drau- 
gai negali padėti. Lūkuriuodamas Pilonas budriai sekė gatvės galą, 
kur buvo nuėjęs Torelis, nes Torelis buvo ūmus žmogus, kuriam visi 
aiškinimai, kad ir kokie pamatuoti, kad ir kaip gražiai išdėstyti, buvo 
šėgžmas. Be to, Pilonas žinojo, kad Torelis turėjo giliai įsišaknijusį 
perdėtą itališkos santuokinės ištikimybės supratimą. Bet jis veltui 
laukė. Putojantis iš įsiūčio Torelis nepasirodė. Netrukus atėjo Pa- 
blas, ir Pilonas susižavėjęs ir apsidžiaugęs žiūrėjo, kaip jis neša glėbį 
pušinių malkų iš Torelio rietuvės. 

Pablas nepasakojo apie savo nuotykį, kol jiedu nepasiekė namų. 
Čia jis kaip aidas pakartojo Denio žodžius: 

— Nieko sau „antelė“. 

Pilonas tamsoje linktelėjo galvą ir ėmė ramiai filosofuoti: 

„ — Retai taip nutinka, kad viename turguje gautum ir vyno, ir 
maisto, ir meilės, ir malkų. Nepamirškime Torelio, bičiuli Pablai. Su 
šiuo žmogum verta bendrauti. Reikėtų jam ką nors padovanoti. 

Pilonas tol triūsė prie krosnies, kol ugnis ėmė linksmai ūžti. Abu 
draugai prisitraukė arčiau kėdes ir atkišo stiklainius su vynu, kad šis 
pašiltų. Tą vakarą degė šventa ugnis, nes Pablas turėjo nupirkęs žvakę 
šventam Pranciškui. Iki šiol jam kažkas kliudė atlikti tą šventą prieder- 
mę. Ir šit plona vaško žvakikė jau gražiai degė įstatyta į kriauklę, o nuo 
jos liepsnos ant sienos šokinėjo Pablo ir Pilono šešėliai. 

— Įdomu, kur nuėjo Chesus Marija? — pasidomėjo Pilonas. 

— Jauseniai žadėjo grįžti, = — tarė Pablas. — Jis manatrodo nelabai 
patikimas. 

— (Gal jam kas nors atsitiko, Pablai? Chesus Marija su savo ruda 
barzda ir gera širdim visuomet įsipainioja į kokį nuotykį su moterimis... 

— Jis turi Žiogo smegenis, - pasakė Pablas. — Dainuoja, šoka. 
Jokios rimties. 

Laukti jiems teko neilgai. Vos tik jie ėmėsi antrojo butelio, pro 
duris įšlitiniavo Chesus Marija. Jis stovėjo įsirėmęs rankomis į durų 
staktą, kad išsilaikytų ant kojų. Marškiniai buvo sudraskyti, veidas 
kruvinas. Viena akis klaikiai juodavo virpančioje žvakės šviesoje. 

Pablas su Pilonu puolė prie jo. 

— O varge! Sužeistas! Nukrito nuo uolos! Jį pervažiavo traukinys! 

Jie kalbėjo kuo nuoširdžiausiai, bet Chesus Marija jų žodžiuose 
įžvelgė baisią pašaipą. Jis žybtelėjo jų pusėn viena akim, dar sugeban- 
čia tai padaryti. 

— Jūsų motinos buvo karvės be tešmenų, — tarė jis. 

Bičiuliai atšlijo pasibaisėję tokia vulgarybe. 

— Mūsų draugas kliedi. 

— Jam perskėlė makaulę. 

— Įpilk jam vyno, Pablai. 

Chesus Marija sėdėjo prie ugnies ir glostė stiklainį, o draugai 
kantriai laukė pasakojimo apie jo nelaimę. Bet Chesus Marija, atro- 
do, nebuvo linkęs dalintis įspūdžiais apie savo nedalią. Nors Pilonas 
kelis kartus atsikrenkštė ir Pablas žiūrėjo į jį supratingomis ir kupi- 
nomis užuojautos akimis, Chesus Marija sėdėjo niūrus ir spoksojo į 
ugnį, kol galop jo nedraugiškas elgesys sukėlė tokią pat Pilono 
reakciją. Vėliau jis ir pats negalėjo suprasti, kodėl taip pasielgė. 

— Vėl tie kareiviai? — paklausė jis. | 

— Taip, —- suniurzgė Chesus Marija. — Šisyk jie atėjo per anksti. 

— Jųturėjo būti kokia dvidešimt, kad tavešitaip išgražintų, — tarė 
Pablas pataikaudamas. — Visi žino — tu kauniesi kaip liūtas. | 

Chesus Marija išties pralinksmėjo. 

— Jie buvo keturiese. Padėjo ir Arabela Gros. Ji trenkė man 
akmeniu galvon. 

Pilonas nuoširdžiai pasipiktino. 

 — Nenoriu priminti, — tarė jis, —- kad draugai tau patarė nesusi- 
dėtisu ta konservinesuskretėle. — Jis pats abejojo, ar buvo davęs tokį 
patarimą, bet pamąstęs nusprendė, kad buvo. 

— Tos pigiosbaltosios mergšės velnių priėdusios, bičiuli, — - įsiter- 
pė Pablas. — Ar atidavei jai tą daikčiuką? 

„Chesus Marija įkišo ranką kišenėn ir ištraukė suglamžytą viskozi- 
nį rožinės spalvos liemenuką. 

— Nespėjau, — pasakėjis. — Kaip tik ruošiausi padovanoti. Be to, 
mes dar nebuvome pasiekę miško. 

Pilonas pauostė orą ir papurtė galvą, tačiau su liūdnų atlaidumu. 

— Tu gėrei viskio. 

"Chesus Marija linktelėjo galvą. 

— Kieno buvo tas viskis? 

— "Tų karcivių. Turėjo pasislėpę po vamzdžiu. Arabela žinojo, 
kad jis ten, ir pasakė man. Kareiviai pamatė mane ir ją su buteliu. 

Įvykio kontūrai pamažu ėmė ryškėti. Pilonui patiko šitokia pasa- 
kojimo maniera. Iškloti viską vienu ypu — vadinasi, sugadinti pasa- 
kojimą. Gerai pasakojama istorija turi būti dėstoma užuominomis, 0 
kitką klausytojas turi prisidurti iš savo patirties. Jis paėmė nuo 
Chesaus Marijos kelių rožinį liemenuką, perbraukė per jį pirštais, ir 

jo akys tapo mą4slios. Bet po akimirkos jose sužibo linksmos ugnelės. 

—' Žinau! — šūktelėjo. — Atiduosime tą daikčiuką Deniui, tegu 
padovanoja Morales. 

Tai minčiai pritarė visi, išskyrus Chesų Mariją, — jis pasijuto 
atsidūręs beviltiškoje mažumoje. Pablas, jautriai suprasdamas pra- 
laimėjusiojo būseną, pripylė Chesaus Marijos stiklainį. 

Po kurio laiko trijulė vėl ėmė šypsotis. Pilonas papasakojo labai 
juokingą istoriją, nutikusią jo tėvui. Kompanijai grįžo gera nuotaika. 
Jie ėmė dainuoti. Chesus Marija sušoko tryptinį, parodydamas, kad 
nėra labai sužalotas. Vynas butelyje sparčiai seko, bet jam dar nesi- 
baigus draugus apėmė snaudulys. Pilonas su Pablu nusvirduliavo prie 
savo lovų, o Chesus Marija patogiai įsitaisė ant grindų prie krosnies. 

Ugnis užgeso. Po namus pasklido gilaus miego garsai. Kambaryje 
judėjo tik vienas daiktas, pašventintos žvakės smaili kaip ieties 
antgalis licpsna neįtikėtinu greičiu leidosi žemyn. 

Vėliau ši nedidelė žvakikė privertė Piloną, Pablą ir Chesų Mariją 
apmąstyti kai kuriuos etinius klausimus. Paprastas plonytis vaško 
strypelis su siūlu viduje. Toks daiktas, sakysite jūs, pavaldus tam 
tikriems fizikos dėsniams ir daugiau niekam. Jo elgseną nulemia 
atitinkami šilumos ir degimo dėsniai. Jūs uždegate dagtį, vaškas ima 
tirpti ir pakyla dagtirn aukštyn; Žvakė dega tam tikrą valandų skaičių, 
paskiau užgęsta, ir viskas būna baigta. Žvakė greitai pamirštama, lyg 
jos niekuomet nebūtų buvę. 

Bet ar pamiršote, Kad žvakė buvo pašventinta? Kad sąžinės grau- 
žaties ar reli Bo ekstazės akimirką Pablas pažadėjo ją šventam 
Pranciškui? Štai kodėl ta žvakė nepakluso vien fizikos dėsniams. 

Žvakė savo liepsnos smaigaliu nusitaikė į dangų. Ji vis trumpėjo 
ir trumpėjo. Vėjo gūsis iš lauko įsisuko vidun pro sienos plyšius. 
Žvakė kryptelėjo ant šono. Šilkinis kalendorius su gražuole, žiūrinčia 
tiesiai iš rožės „Amerikos gražuolė“ žiedo vidurio, susiūbavo ir 
atsiknojo nuo sienos. Jo kraštas pasiekė žvakės liepsną. Ugnis nulai- 
žė šilką ir liuoktelėjo aukštyn siena lubų link. Atšokęs apmušalo 
kampas užsidegė ir nukrito tiesiai ant laikraščių ryšulio. 

Dangaus šventieji ir kankiniai žiūrėjo žemyn ryžtingais ir negai- 
lestingais veidais. Tai buvo pašventinta žvakė. Jos vietoje šventas 
Pranciškus šiąnakt turės didesnę žvakę. Jeigu būtų galima išmatuoti 
įmigį, galima būtų drąsiai tvirtinti, kad Pablas, kurio nusikalstamas 
poelgis tapo gaisro priežastimi, buvo giliau pasinėręs į užmarštį už 
savo draugus. Tačiau, neturint matuoklio, tegalima teigti, kad jis 

miegojo kiečiau. . 

Liepsnos liežuviai apėmė sienas, susirado plyšių lubose ir išsiver- 
žė į naktį. Visame name siautėjo ugnis. Chesus Marija neramiai 
apsivertė ant kito šono ir neatsibusdamas. ėmė vilktis nuo savęs 
švarką. Tą akimirką j jamant veido nukrito deganti skicdra. Jis rėkda- 
mas pašoko ant kojų ir apstulbęs įsistebeilijo į šėlstančią ugnį. 

— Pilonai! Pilonai! — sukliko jis, paskui nubėgo į gretimą kambarį, 
išvertė draugus iš lovų ir išstūmė laukan. Pilonas tebelaikė rankoje 
rožinį liemenuką. 

Jie stovėjo prie degančio namo ir žiūrėjo vidun pro duris užden- 
gusią ugnies užuolaidą. Tenai matė ant stalo stovintį butelį su gerais 
dviem coliais vyno. 

Pilonas pajuto, kad Chesaus Marijos krūtinėje kyla laukinio 
heroizmo banga. 

— Nedaryk to! — sušuko jis. — Jis turi Žūt i ugnyje kaip bausmė 
mums už tai, kad jo neišgėrėme. 

Jie išgirdo sirenų kauksmą, riaumojimą ugniagesių sunkvežimių, 
kurie sunkiai ropštėsi į kalną. Didelės raudonos ugniagesių mašinos 
privažiavo artyn, ir jų žibintų šviesos ėmė klaidžioti pušų kamienais. 
Pilonas skubiai pasisuko į Chesų Mariją. 

— Bėk ir pasakyk Deniui, kad dega jo namas. Skubėk, Chesau 
Marija. 

— Kodėl ne tų? 

— Paklausyk, — aiškino Pilonas. — Denis nežino, kad esi vienas iš 
nuomininkų. Jis gali pyktelėti ant mudviejų su Pablu. 

Supratęs logiką, Chesus Marija bėgte pasileido pas Denį. Namas 
skendėjo tamsoje. 

— Deni! — ėmė šaukti Chesus Marija. — Deni, tavo namas dega! 

Jokio atsako. 

— Deni! — dar kartą pabandė j jis. | 

Gretimame ponios Morales name prasivėrė langas. Denio balsas 
buvo suirzęs. 

: — Kokio velnio tau reikia? 

— Tavo namas dega, tas, kur gyvena Pablas ir Pilonas. 

Minutėlę Denis tylėjo, paskui paklausė: 

— Ar ugniagesiai atvažiavo? 

— Taip!— suriko Chesus Marija. 

Tuo metu pašvaistė jau buvo apėmusi visą dangų. 

— Kągi,— tarė Denis. — Jeigu ugniagesiai negali nieko padaryti, 
tai ko Pilonas su Pablu tikisi iš manęs? 

Chesus Marija išgirdo, kaip trinktelėjo langinės, ir ristele pasilei- 
do atgal. Netinkamu laiku jis sutrikdė Denį, bet, kita vertus, ar gali 
žmogus viską numatyti? Jeigu Denis nebūtų sužinojęs apie gaisrą, 
paskui gal pyktų. Šiaip ar taip, Chesus Marija džiaugėsi jam pranešęs, 
Dabar atsakomybė gula ant Morales pečių. 

Namukas buvo nedidelis, sienos kaip reikiant perdžiūvusios. Ko 
gero, nuo tų laikų, kai degė Čaina Taunas, žmonės čia dar neregėjo 
tokio žaibiško ir nuodugnaus gaisro. Vyrai iš ugniagesių dalies Žvilg- 
telėjo į liepsnojančias sienas ir ėmė laistyti vandeniu krūmus, me- 
džius, gretimus namus. Nereikėjo nė valandos, kad iš namo nieko 
neliktų. Ir tik tuomet vanduo atsigręžė į krūvą pelenų, gesindamas 
žarijas ir nuodėgulius. 

Pilonas, Pablas ir Chesus Marija stirksojo surėmę pečius ir stebė- 
jo reginį. Pusė Monterėjaus. gyventojų ir visas Tortiljų kvartalas, 
išskyrus Denį ir ponią Morales, stovėjo aplink ir džiugiai stebėjo 
gaisrą. Pagaliau, kai viskas buvo baigta, kai iš pajuodusios krūvos kilo 
vien tik dūmų debesis, Pilonas tylėdamas pasisuko eiti. 

— Kur tu? — šūktelėjo pavymui Pablas. 

— Einu, — atsakė Pilonas, —- miškan išsimiegoti. Ir jums patariu 
taip daryti. Deniui bus geriau, jei kurį laiką mūsų nematys. 

— Tai bus mums pamoka, — pasakė Pilonas. — Niekuomet nerei- 
kia palikti nakčiai vyno namie. 

— Kitą kartą, — beviltiškai tarė Pablas, — paliksi jį lauke, ir kas 
nors nukniauks. 


VIS | | | 
APIE TAI, KAIP NUODĖMINGI VYRAI PER 
ATGAILĄ ATGAVO SIELOS RAMYBĘ IR KAIP 
DENIO DRAUGAI PRISIEKĖ AMŽINAI 
DRAUGAUTI 


Kai saulė pakilo virš pušų viršūnių ir nakties rasa ėmė džiūti ant 
pelargonijų lapų, Denis išėjo pro duris, atsisėdo ir,šildydamasis saulutėje, 
ėmė mąstyti apie kai kuriuos įvykius. Jis nusispyrė batus, pakrutino kojų 

pirštus, kaitindamas juos saulėje ant šiltų prieangio lentų. Jis atsikėlė 
anksti rytą ir nuėjo pažiūrėti į kvadrato formos pelenų krūvą, iš kūrios 
kyšojo susiraitę vandentiekio vamzdžiai ir kur dar vakar buvo jo namas. 
Kaip ir dera, jis jau buvo išliejęs pyktį ant savo plevėsų draugų, valandė- 
lę liūdnai pamąstęs apie žemiškųjų gėrybių laikinumą, šitaip 
išaukštindamas dvasines vertybes. Jis jau suvokė, jog prarado namą 
nuomojančio žmogaus statusą, jau buvo pergyvenęs visą tą raizginį 
neišvengiamų jausmų ir pagaliau liko tik su vienu tikru jausmu širdy- 
je — palengvėjimu dėl to, kad pusė naštos nukrito nuo jo pečių. 

„Jeigu namas būtų išlikęs, godžiai reikalaučiau nuompinigių iš 
savo draugų, — mąstė jis. — Mano draugai atšalo, nes buvo man 
skolingi. Dabar mes vėl galime būti laisvi ir laimin gi“. | 

Bet Denis žinojo turįs subarti draugus, kad jo nepalaikytų skysta. 
blauzdžiu. Todėl, sėdėdamas ant slenksčio, baidydamas muses grei- 
čiau perspėjančiais nei piktais judesiais, jis galvojo, ką turėtų pasaky- 
ti savo bičiuliams prieš vėlei įsileisdamas juos į savo prielankumo 
koralį. Reikia parodyti jiems, kad jis ne toks žmogus, kurį galima 
apgaudinėti. Bet ir pats troško greitesnės viso to dalyko baigties, 
norėjo vėlei tapti Deniu, visų mylimu Deniu, ieškomu draugų, kai jis 
turi galoną vyno ar gabalą mėsos. Juk dabar į jį žiūrima kaip į turtuolį 
ir aibė malonumų ėjo pro šalį. 

Pilonas, Pablas ir Chesus Marija pūtė į akį miške ant pušų spyglių. Po 
tokio baisaus nakties sukrėtimo jie buvo nuvargę. Bet galop zenitą pasicku- 
si saulė tvokstelėjo: karščiu į jų veidus, jais ėmė ropoti skruzdėlės, o du kėkš- 
tai nutūpė netoliese ir ėmė koneveikti juos visokiais žodžiais. 

* Tačiau iš miego juos prižadino iškylautojai, surengę pikniką 
anapus krūmyno; susėdę jie nudengė didelę pintinę, kurios kvapai 
atsklido iki Pilono, Pablo ir Chesaus Marijos šnervių. Jie pabudo, 
atsisėdo ir staiga suvokė visą savo padėties baisumą. 

— Kaip kilo gaisras? — graudžiai paklausė Pilonas, bet niekas to 
nežinojo. 

— Galbūt, — tarė Chesus Marija, — kuriam laikui persikelkim 
gyventi kitur, į Votsonvilį ar Salinasą, tai gražūs miestukai. 

Pilonas ištraukė iš kišenės liemenėlę ir pirštais perbraukė per jos 
švelnų paviršių. Paskui pakėlė prieš akis ir pažiūrėjo per ją į saulę. 

— Tai nepadės išvengti lemties, - nusprendė jis. — Manau, bus 
geriau nueiti pas Denį ir prisipažinti nusikaltus, kaip vaikai prisipa- 
žįsta tėvui. Ir tuomet jis negalės mums pasakyti nicko, ko paskui 
nesigailėtų. Be to, argi neturime dovanos poniai Morales? ' 

Draugai pritariamai linktelėjo galvas. Pilono Žvilgsnis nuklydo 

pro krūmokšnius iki iškylautojų ir ypač pilnos valgių pintinės, iš 
kurios sklido aštrus įdarytų kiaušinių kvapas. Kaip koks triušis, 
Pilonas suraukė nosį. Paskui pagarbiai nusišypsojo: 

— Ašeinu, bičiuliai. Susitiksime po kurio laiko akmenų skaldyk- 
loje. Jeigu galite, pintinės geriau neimkite. | 

Jie liūdnais žvilgsniais palydėjo Piloną, kuris šmėkščiodamas tarp 
medžių nuėjo per mišką stačiu kampu nuo pintinės ir valgytojų. 
Pablas su Chesum Marija nė nemirktelėjo, po kelių minučių išgirdę 
lojant šunį, kažką klaikiai iršaižiai kvatojant, laukinės katės urzgimą, 
pagalbos šauksmą, net pikniko dalyviai apstulbo ir sukluso, Du vyrai 
ir dvi moterys, palikę pintinę, nubėgo tų garsų pusėn. . 

Pablas ir Chesus Marija pasiel gė, kaip patarė Pilonas. Jie paliko 
pintinę, tačiau nuo tos dienos jų skrybėlėse ir ant marškinių liko 
dėmės nuo įdarytų kiaušinių. 

Maždaug trečią valandą popiet trys nusikaltėliai lėtai artinosi prie 
Denio namų. Jie nešė glėbiuose susitaikymui skirtas dovanas: apelsi- 
nų ir obuolių, stiklainių su-alyvomis ir konservuotomis daržovėmis, 
sumuštinių su kumpiu, butelių su sodos vandeniu, popierinį maišelį 
su bulvių salotomis ir laikraščio Saturday Evening Post numerį. 

„Pamatęs draugus, Denis atsistojo ir pabandė prisiminti žodžius, kuriais 
ketino juos pasitikti. Visi trys išsirikiavo priešais jį ir nuleido galvas. 

— Šunų šunys, — pavadino juos Denis, padoraus Žmogaus 
antrojo namo vagys, sepijų išperos. 

Jis išvadino jų motinas karvėmis, 0 tėvus — senais avinais. 

Pilonas atidarė krepšį ir parodė sumuštinius su kumpiu. O Denis 
pasakė, kad prarado pasitikėjimą draugais, kad jo pasitikėjimą pa- 
kando šalna ir jų draugystė sutrypta. Paskui jo atmintis ėmė šlubuoti, 
nes Pilonas ištraukė iš užančio du įdarytus kiaušinius. Tačiau Denis 
spėjo pasiekti jų prosenelių kartą ir suabejoti jos moteriškosios pusės 
dora, o vyriškosios vyriškumu. 

Pilonas ištraukė rožinį liemenuką i iš kišenės ir pamataravo juo 
ore, pakabinęs ant piršto. 

Denis viską pamiršo. Jis atsisėdo ant slenksčio, greta atsisėdo 
draugai, ir buvo išvynioti atsinešti ryšuliai. Jie kimšo pilvus, kol 
pasidarė bloga. Ir tik po geros valandos, kai atsidrėbę ant slenksčio 
ilsėjosi galvodami vien apie virškinimą, Denis paklausė tarsi apie 
kokį žilos senovės dalyką: 

—. Kaip kilo gaisras? 

— Nežinome,-— paaiškino Pilonas. — Nuėjome miegoti, ir tuo- 
met viskas prasidėjo. Gal tai priešų darbas. 


— O gal, - pamaldžiai pasakė Pablas, —- Dievas bus prikišęs pirštą. 

— Juk, — pridūrė Chesus Marija, — Viešpaties Dievo keliai nežinomi. 

Kai Pilonas padavė liemenėlę, aiškindamas, kad tai dovana poniai 
Morales, Denis santūriai tylėjo. Jis žiūrėjo į liemenėlę šiek tiek 
skeptiškai. Jautė: jo draugai nori įsiteikti poniai Morales. 

— Tai ne ta moteris, kuriai verta nešti dovanų, — galop pasakė 
jis. — Mes pernelyg dažnai prisirišame prie moterų šilkinėmis kojinė- 
mis, kurias joms dovanojame. 

Jis negalėjo paaiškinti draugams, kad jo ir ponios Morales santy- 
kiai atšalo, kai jis liko tik vieno namo savininkas; negalėjo, iš pagar- 
bos poniai Morales, sakyti, kad tuo atšalimu džiaugiasi. 

— Pasidėsiu tą daikčiuką, kada nors gali praversti. 

Kai atėjo vakaras ir aplink sutemo „Jie suėjo vidun ir pušų skujo- 
mis pakūrė geležinę krosnelę. Įrodymui, jog atleido, Denis ištraukė 
kvortą grapos ir pasidalijo jos ugnimi su draugais. 

Pamaži gyvenimas ėmė tekėti nauja vaga. 

— Baisiai gaila, kad visos ponios Morales vištos išgaišo, — krim- 
tosi Pilonas. 

Tačiau paaiškėjo, kad ta nelaimė ne be prošvaisčių. 

— Pirmadienį ji ketina pirkti du tuzinus viščiukų, — paaiškino Denis. 

Pilonas patenkintas nusišypsojo. 

— Ponios Sotovištos niekam vertos. Liepiau jai lesinti jas austrių 
kriauklėmis, bet jai nė motais. 

Jie išgėrė kvortą grapos, kurios pakako, kad įsivyrautų švelni 
draugystė. 
 — Kaip gera turėti draugų, — tarė Denis. — Koks vienišumas 
apninka, kai neturi su kuo pasėdėti ir pasidalinti grapa. | 

-— Arba sumuštiniais, — paskubomis įsiterpė Pilonas. 

Pablą tebegraužė sąžinė, nes jis įtarė, kokiu būdu dangiškoji 
politika prikišo nagus prie gaisro. 

— Nedaug pasaulyje rasi tokių draugų kaip tu, Deni, — pasakė 
jis, - retam Žmogui tenka tokia laimė. 

Bet Denis, nelaukdamas, kol jų santykius galutinai užlies šiltos 
draugystės bangos, perspėjo: 

— Noriu, kad laikytumėtės atokiau nuo mano lovos. Ji bus vien mano. 

Visi suvokė, nors nė vienas apie tai neužsiminė nė žodeliu, kad 
gyvens Denio name. 

Pilonas palaimingai atsiduso. Praėjo rūpestis dėl nuomos, dėl 
pinigų. Jis dabar ne nuomininkas, o svečias. Mintyse į jis džiaugėsi, kad 
antrasis namas sudegė. 

-— Mes tokie laimingi čia, Deni, - pasakė jis. — Vakarais sėdėsi- 
me prie ugnies, ir mus lankys draugai. O kartais dėl draugystės 
išgersime stiklą kitą vyno. 

Tuomet Chesui Marijai, pagautam dėkingumo ekstazės, išsprūdo 
ncapgalvotas pažadas. Kalta buvo grapa, vakaras prie ugnies ir įdaryti 
kiaušiniai. Jis jautėsi gavęs didžią dovaną, tad pats ūmai panūdo ką 
nors padovanoti. 

— Tegul nuo šiol mūsų priedermė ir pareiga bus rūpintis, kad 
Denio namuose visada būtų maisto, — paskelbė jis.— Te niekad 
mūsų bičiulis nevaikščios alkanas. 

Pilonas ir Pablas neramiai susižvelgė, bet žodžiai buvo ištarti, ir 
niekas negalėjo jų atsiimti nenubaustas. Net Chesus Marija, juos 
leptelėjęs, pajuto, kad persistengė. Jis tegalėjo tikėtis, kad Denis juos 
greitai pamirš. 

„Mat, -— — galvojo sau Pilonas, — jeigu pažado reikės laikytis, taibus 
blogiau už nuompinigius. Tai bus vergija“. 

— Mes prisiekiame, Deni! — garsiai pasakė jis. 

Su ašaromis akyse jie sėdėjo susispietę aplink krosnelę, i irjų meilė 
vienas kitam liejosi per kraštus. 

Pablas atgalia ranka nusišluostė akis ir kaip aidas pakartojo 
Pilono žodžius: | | 

— Mes čia būsim laimingi. 


VII | | | 

APIE TAI, KAIP DENIO DRAUGAI ĖME DARYTI 
GERA IR KAIP JIE PAGELBĖJO NELAIMINGAM 
PIRATUI 


Šimtai žmonių kasdien matydavo Piratą: vieni jo gailėjosi, kiti šaipėsi, 
bet niekas jo gerai nepažinojo ir niekas nesikišo į jo gyvenimą. Tai 
buvo didelis kresnas žmogus su milžiniška juoda ir tankia barzda. Jis 
dėvėjo džinsus ir mėlynus marškinius ir neturėjo skrybėlės. Eidamas 
miestan apsiaudavo batus. Kai sutikdavo suaugusį žmogų, Pirato 
akyse šmėkštelėdavo baimė, tarsi žvėries, kuris bėgtų, jeigu išdrįstų 
atsukti nugarą. Iš to jo žvilgsnio paisanai sprendė, kad Pirato protas 

nespėjo užaugti kartu su kūnu. Piratu jį praminė dėl barzdose Žmonės 
matydavo, kaip jis kasdien ridena gatvėmis karučius, prikrautus 
pušinių malkų, koljas parduoda. Įrvisuomet glaudžiubūriujįlydėdavo 
penki jo šunys. 

Enrikė savo išvaizda priminė skaliką, nors uodega buvo gauruota. 
Pacharitas buvo rudas ir gauruotas, ir tai viskas, ką apie jį galima 
pasakyti. -Rudolfas buvo šuo, apie kurį praeiviai sakydavo: „Tai 
amerikietiškas šuo“. Pūkis buvo mopsas, o senjoras Alekas Tompso- 
naš panėšėjo į erdelį. Jie pagarbiai išsirikiavę žingsniuodavo paskui 
Piratą, stengdamiesi, kick leido jų jėgos, padaryti jį laimingesnį. Kai 
jis prisėsdavo atsipūsti prie savo karučių, šunys lipdavo jam ant kelių, 
norėdami, kad jis jiems pakasytų paausius. 

Vieni matydavo Piratą anksti rytą Alvarado gatvėje, kiti matydavo 
jį kertant malkas; žmonės žinojo, kad jis parduoda prakuras, bet 
niekas, išskyrus Piloną, nežinojo visko, ką veikia Piratas. Pilonas 
pažinojo visus ir žinojo apie kiekvieną viską. 

"Piratas gyveno Tortiljų kvartale, apleisto namo apleistoje vištidė- 
je. Jis buvo pernelyg kuklaus būdo, kad išdrįstų keltis į namą. Šunys 
gyveno aplink jį ir ant jo, ir Piratui tatai buvo prie širdies, nes šunys 
šildė jį savo kūnais vėsiomis naktimis. Kai imdavo stingti kojos, 
tereikėjo pakišti jas po senjoru Aleku Tompsonu. Vištidė.buvo tokia 
žema, kad Piratui tekdavo vidun ropštis keturpėsčiomis. 

Kiekvieną ankstų rytą, dar gerokai prieš saulės patekėjimą, jis 
repečkodavo iš savo vištidės, o paskui jį, šiaušdami gaurus ir uosdami 
orą, — jo šunys. Paskui visa kompanija traukdavo žemyn į Monterėjų 
ir sukdavo skersgatvin, kuriame buvo keturių ar penkių restoranų 
kiemo durys. Piratas eidavo pro kiekvienas tų durų į virtuves, šiltas ir 
kvepiančias valgiais. Virėjai niurnėdami kraudavo jam maisto atlie- 
kas. Jie ir patys nežinojo, kodėl taip daro. Visur apsilankęs ir apsikro- 
vęs ryšuliais, jis vėl pakildavo aukštyn į kalną iki Manrou gatvės ir 
įsitaisydavo dykvietėje, 0 šunys susispiesdavo aplink. Tuomet jis 
išvyniodavo maistą ir šerdavo šunis. Sau iš kiekvieno ryšulio paimda- 
vo kampą duonos ar kąsnį mėsos, bet niekuomet nepasilikdavo 
skaniausio kąsnelio. Šunys, laukdami maisto, tupėdavo aplink, ner- 
vingai laižydamiesi ir kilnodami letenas. Jie niekuomet nesipjaudavo 
dėl ėdesio, ir tai buvo nuostabu. Pirato šunys niekuomet nesiriedavo, 
tačiau puldavo visokį gyvį Monterėjaus gatvėse, kuris vaikščioja 
keturiomis kojomis. Gražu būdavo pažiūrėti, kaip penkių šunų ruja 
nelyg triušius vaiko foksterjerus ir špicus. 

Baigiantis pusryčiams būdavo jau visai prašvitę. Piratas, sėdėda- 
mas ant žemės, matydavo, kaip auštant dienai žydrėja dangus. Jis 
matė, kaip toli apačioje išplaukia į jūrą škunos, prisikrovusios denius 
rąstų. Girdėdavo melodingai džingsint Čaina Pointo bakeno varpą. 
Šunys tupėdavo greta ir grauždavo kaulus. Atrodydavo, kad Piratas 
įsiklauso į dieną nieko aplink nematydamas, nes jo akys nejudėdavo, 
bet jose šviesdavo susikaupimas. Jis ištiesdavo savo didžiules rankas 
į šunis ir ramindamas glostydavo jų šiurkščius gaurus. Maždaug po 
pusvalandžio Piratas pakildavo ir eidavo į sklypo kampą, numesdavo 
nuo karučių maišus ir iškasdavo iš žemės kirvį, kurį kasvakar vėl 
užkasdavo. Paskui ridendavo karučius įkalnėn į mišką ir ieškodavo 
nudžiūvusio sakingo medžio. Į vidudienį jis jau turėdavo pririnkęs 
prakurų ir su savo šunimis klajodavo miesto gatvėmis, kol parduoda- 
vo visą prekę už dvidešimt penkis centus. 

Tai matydavo visi, bet ką jis darydavo su kvorteriu? — niekas 
nežinojo. Jis niekuomet jo neišleisdavo. Naktimis, saugomas savo 
šunų, eidavo miškan ir slėpdavo kvorterį ten, kur jau gulėjo šimtai 
kitų. Kažkur jis turėjo krūvą pinigų. 

'Pilonas, įžvalgusis žmogus, pro kurį neprasprūsdavo nė viena 
bičiulių gyvenimo smulkmena ir kuris tiesiog gardžiuodavosi sužve- 
jojęs kokią nors labai slepiamą savo draugo paslaptį, Pirato lobį 
aptiko loginio protavimo būdu. Pilonas mąstė šitaip: „Kickvieną 
dieną Piratas uždirba ketvirtį dolerio. Tai dvi monetos po dešimt 
centų ir penkių centų variokas. Jis nuneša juos į krautuvę ir iškeičia 
į kvorterį. Tų pinigų jis niekur neišleidžia. Vadinasi, kažkur juos 
paslepia“. 

Pilonas pabandė apskaičiuoti lobį. Piratas taip gyvena jau daug 
metų. Šešias dienas per savaitę jis kerta prakuras, o sekmadieniais 
eina bažnyčion. Rengiasi palaikiais drabužiais, kuriais jį šelpia žmo- 
nės. Maisto prisirenka pro užpakalines restoranų duris. Pilonas kurį 
laiką bandė galvoje apdoroti milžiniškus skaičius, bet paskui pasida- 
vė. „Piratas mažų mažiausiai turi šimtą dolerių“, — nusprendė jis. 
Mintis apie tuos pinigus Pilonui jau kadai nedavė ramybės. Tačiau tik 
po kvailo avigalviško pažado maitinti Denį Pirato turtai tapo tokie 
reikalingi Pilonui. Prieš kibdamas į darbą, Pilonas ėmėsi kuo kruopš- 
čiausiai ir nuodugniausiai ruošti savo sąžinę. Jam buvo gaila Pirato. 
„Vargšas kvaišelis, — galvojo jis. — Dievas nedavė jam visų smegenų. 


7JAV — 25 centų moneta. 

Vargšas Piratas nesugeba savęs prižiūrėti, nes gyvena ant mėšlo toje 
vištidėje. Minta tik šunims tinkančiomis atliekomis. Drabužiai su- 
skydę ir suplyšę, nes, būdamas šiek tiek trenktas, jis slepia savo 
pinigus“. 

Šitaip pasikaustęs gailestingumu, Pilonas nusprendė veikti. „Argi 
tai ne dorybė, — manė jis, — padaryti jam tai, ko jis pats nesugeba — 
nupirkti šiltų drabužių, pamaitinti žmonišku maistu. Bet, — prisimi- 
nė jis, — aš tam neturiu pinigų, nors man širdį drasko noras jam 
pagelbėti. Kaipgi man atlikti tą gailestingumo aktą?“ | 

Dabar jis ėjo teisingu keliu. Kaip katė, ištisą valandą tykojusi 
žvirblio, Pilonas susiruošė lemiamam šuoliui. „Aha! — šūktelėjo jis 
mintyse. — Štai kaip yra: Piratas turi pinigų, bet neturi proto jais 
pasinaudoti. Aš turiu proto! Todėl pasiūlysiu jį. Veltui pasidalinsiu 
savo protu. Tai bus mano labdara tam minkštagalviui“. 

Tai buvo viena puikiausių kada nors sukurtų Pilono loginių 
struktūrų. Jam kilo būdingas kiekvienam menininkui noras atskleisti 
savo sugebėjimą kitiems. „„Pasipasakosiu Pablui“, — šovė jam į galvą. 
Tačiau jis tuoj pat suabejojo, ar išdrįs tai padaryti. Ar Pablas tikrai 
sąžiningas? Ar nekils jam noras pasiglemžti dalies pinigų savo reika- 
lams? Pilonas nutarė tylėti, bent jau tuo tarpu. 

Nuostabus būna atradimas, kai sužinai, jog juodžiausia siela gali 
būti tyra kaip sniegas. Ir apima liūdesys patyrus, kad angelų širdys 
apsikrėtusios raupsais. Garbė iršlovė Pilonui, atradusiam būdą, kaip 
apnuoginti ir parodyti pasauliui gėrį, glūdintį kiekviename blogyje. 
Tačiau jis taip pat matė, ko nepasakysi apie bet kurį angelą, gėryje 
tūnant blogį. Su liūdesiu turime pranešti, kad Pilonas niekuomet 
nebūtų tapęs šventuoju, nes jam stigo kvailumo, savimanos ir godu- 
mo dovanoms. Jam užteko daryti gera, ir vienintelis atlygis jam buvo 
brolybės įsigalėjimas tarp žmonių. 

Tą pat vakarą jis nukeliavo į vištidę, kurioje gyveno Piratas su 
šunimis. Denis, Pablas ir Chesus Marija, tuo metu sėdėję prie krosnies, 
matė, kaip jis eina gatve, tačiau nieko neklausė, nes, manė jie, gal jo 
širdin padvelkė meilės garai,o galjis žino, kur prasimanytišiek tiek vyno. 
Šiaip ar anaip, tol, kol jis nesiteikia papasakoti, tai ne jų reikalas. 

Jau buvo gerokai sutemę, bet Pilonas turėjo kišenėje žvakigalį, 
nes kalbantis jam labai reikėjo matyti Pirato veidą. Dar jis krepšyje 
nešėsi didelį meduolį, kurį gavo kepykloje iš Suzės Fransisko už 
receptą, kaip prisivilioti Čarlį Gusmaną. Čarlis dirbo pasiuntiniu 
telegrafe ir važinėjo motociklu, ir Suzė jau turėjo vyrišką kepurę, 

kurią manė užsidėti apsuktą, jeigu Čarlis kada nors pakviestų ją 
pasivažinėti. Pilonas buvo tikras, kad Piratui meduolis gali patikti. 

Naktis buvo tamsi, nors į akį durk. Pilonas žingsniavo keliuku 
palei dykvietes ir užžėlusius, apleistus sodus. Galveso piktas šuo 
šiepdamas nasrus išlindo iš kiemo, ir Pilonas ėmė žerti jam kompli- 
mentus. „Gražuoli“, — kalbėjo jis šuniui nutaisęs saldų balsą, „,pui- 
kusis šunie“, nors abu pasakymai buvo akivaizdus melas. Bet buldo- 
gui jie padarė įspūdį, ir jis grįžo kieman. | 

Pagaliau Pilonas pasiekė dykvictę, kurioje gyveno Piratas. Dabar 
jam reikėjo elgtis apdairiai, nes Pirato šunys, pajutę ką nors turint 
piktų kėslų, gindavosi kaip velniai. Kai Pilonas įžengė kieman, iš 
vištidės pasigirdo duslus perspėjantis urzgimas. | 

— Pirate! — pašaukėjis. — Tai tavo geras draugas Pilonas! Atėjau 
su tavim pasikalbėti. 

Tyla. Sunys liovėsi urzgę. 

— Pirate, tai tik Pilonas! 

— Eik šalin, — atsakė jam duslus ir šiurkštus balsas. — Aš miegu. 
Ir šunys miega. Dar naktis, eik miegoti, Pilonai. 

— Kišenėje aš turiu žvakigalį! — šūktelėjo Pilonas. — Tavo tam- 
susis namas nušvis kaip dieną. Ir dar turiu didelį meduolį. 

Vištidėje kilo bruzdesys. 

— Tuomet ateik, — tarė Piratas. — Pasakysiu šunims, kad viskas 
gerai. 

Brisdamas žole Pilonas girdėjo, kaip Piratas švelniai šnekina 
šunis, aiškindamas jiems, kad tai tik Pilonas, kuris nepadarys nicko 
bloga. Pilonas pasilenkė prie tamsių durų, brūkštelėjo degtuką ir 
uždegė žvakę. 

Piratas sėdėjo ant nešvarių grindų,o aplink jį tupėjo šunys. Enrikė 
suurkštė, ir vėl teko įtikinėti. 

— Jis ne toks protingas kaip kiti, — draugiškai tarė Piratas. Jo akys 
blizgėjo kaip nudžiugusio vaiko, o kai šypsojosi, balti dantys blykčio- 
jo Žvakės šviesoje. 

Pilonas atkišo krepšį. 

— Ten yra puikus meduolis. 

Piratas pačmė krepšį, žvilgtelėjo vidun, paskui patenkintas šypte- 
lėjo ir ištraukė meduolį. Šunys šiepdamiesi atsuko galvas Pirato 
pusėn, ėmė kilnoti letenas, laižytis. Piratas sulaužė meduolį į septy- 
nias dalis. 

— Tau, Enrike... Tau, Pūki, tau, senjore Alekai Tompsonai... 

Kiekvienas šuo gavo dalį, prarijo ir ėmė laukti dar. Piratas : su- 
kramtė savo kąsnį ir.parodė šunims tuščias rankas. 

— Daugiau nėra, matote, — paaiškino jiems. 

Iršunys tą patakimirką sugulė prie jo. Pilonas atsisėdo ir pasistatė 
prie kojų žvakigalį. Piratas pakėlė į jį sumišusias, klausiančias akis. 
Pilonas sėdėjo tylėdamas, laukė, kol Pirato galvoje praūš klausimų 
viesulas. Pagaliau prabilo: 

— Tu keli nerimą savo draugams. 

Pirato akys išsprogo. 

— Aš? Draugams? Kokiems draugams? 

Pilonas murkė saldžiu balsu: 

— Tuturi daug draugų, kurie apie tave galvoja. Jie nelanko tavęs, 
nes esi išdidus. Jie mano užgausią tavo orumą pamatę, kaip tu gyveni 
vištidėje apsikarstęs skarmalais, valgydamas atliekas su savo šunimis. 
Bet tavo draugai nerimauja ir nuogąstauja, kad šitoks gyvenimas gali 
pakenkti tavo sveikatai. 

Piratas, netekęs amo iš nustebimo, klausėsi, ir jo protas bandė 
susigaudyti žodžiuose, kurių jo ausys dar niekad nebuvo girdėjusios. 
Jam ir į galvą neatėjo abejoti tuo, ką sako Pilonas. 

— Ir aš turiu draugų? — paklausė negalėdamas atsitokėti.— Aš 
nežinojau, Pilonai, nebūčiau davęs dingsties nerimauti, jei būčiau žino- 
jęs... — Ir jis susijaudinęs nurijo seiles. — Supranti, Pilonai, šunims čia 
patinka. Aš nė manyt nemaniau, kad pridarau savo draugams rūpesčių. 

Pirato akys prisipildė ašarų. 

— Ir vis dėlto, - tarė Pilonas, — tavo gyvenimo būdas jaudina 
draugus. 

Piratas nuleido galvą ant krūtinės ir pabandė mąstyti, bet kaip 
visuomet, kai jis mėgindavo susidoroti su iškilusiu galvosūkiu, jo 
protas apsitraukė migla ir liko bejėgis. Jis pažvelgė įšunis, laukdamas 
pagalbos iš jų, bet šie jau vėl buvo užmigę, nes tas reikalas jų nelietė. 

Tuomet jis atsuko nuoširdžiausias akis į Piloną. 

— Pasakyk, Pilonai, ką man daryti. Aš viso to-nežinojau. 

Viskas buvo paprasta. Pilonas net susigėdo, kad viskas šitaip 
paprasta. Jis dvejojo, buvo beatsisakąs sumanymo, tačiau žinojo, kad 
paskiau nirš ant savęs. 

— Tavo draugai neturtingi, — prabilo jis, — jie norėtų tau padėti, 
bet neturi pinigų. Jeigu tu turi pasislėpęs pinigų, trauk juos dienos 
švieson. Nusipirk sau drabužių. Valgyk ne tai, ką išmeta žmonės. 
Ištrauk pinigus iš slėptuvės, Piratai. | 

Kalbėdamas Pilonas įdėmiai sekė Pirato veidą. Jis matė, kaip šis 
įtariai nuleido akis ir paniuro. Po akimirkos Pilonas suprato du 
dalykus: pirma, Piratas turi paslėptų pinigų; antra, juos išpešti bus 
nelengva. Pastarasis dalykas jį nudžiugino. Piratas pavirto taktiniu 
uždaviniu, kurį gliaudyti Pilonui buvo vienas smagumas. 

Piratas vėl pakėlė akis, bet dabar jose žibėjo klastingos ugnelės ir 
apsimestinis naivumas. 

— Aš neturiu jokių pinigų, — tarė Piratas. 

— Bet, bičiuli, aš matau, kad tu kasdien gauni kvorterį už malkas, 
ir nė sykio nepastebėjau, kad ką nors pirktum. 

Šįkart protas Pirato neapvylė. a 

— Atiduodu jį vargšei senutei, — pasakė jis. — Neturiu jokių 
pinigų... 

Ir tais žodžiais tarsi užtrenkė duris tolesniam pokalbiui. 

„Vadinasi, kažką reikiasugalvoti, — mąstė Pilonas. — Vadinasi, teks 
paleisti į darbą visą savo sumanumą““. Jis atsistojo ir pakėlė žvakę. 

— Aš tik norėjau pranešti, kad nerimauja tavo draugai, — paprie- 
kaištavo jis. — Jeigu pats nenori sau padėti, ir aš nieko negaliu. 

Pirato žvilgsnis vėl sušvelnėjo. 

— Pasakyk jiems, kad aš sveikas, — paprašė j jis. — Pasakyk, tegu 
mane lanko. Aš daugiau nebūsiu toks išdidus. Mielai juos bet kada 
priimsiu. Pasakysi, Pilonai? | 

— Pasakysiu, — šiurkščiai atkirto Pilonas. — Bet tavo draugai nenu- 
džiugs pamatę, kad nenori nė piršto pajudinti, jog jie nusiramintų. 

Pilonas užpūtė žvakę ir išėjo į tamsą. Jis suprato, kad Piratas 
niekada gyvenime neprasitars, kur paslėptas jo lobis. Kur jis yra, 
galima suuosti gudrumu, paimti — tik jėga aprūpinti Piratą būtiniau- 
siais daiktais. Tai vienintelis kelias. 

Tad Pilonas nusprendė neišleisti Pirato iš akių. Sėlindavo iš 
paskos į mišką, kai šis eidavo kirsti malkų. Tykojo naktimis pasislėpęs 
netoli vištidės. Ilgai ir atkakliai jį kalbino, bet viskas buvo veltui. Prie 
lobio nepriartėjo nė per žingsnį. Arba jis buvo užkastas vištidėje, arba 
paslėptas miško gilumoje ir lankomas tik naktimis. 

Nuo tokio ilgo ir bevaisio sargavimo Pilono kantrybė trūko. 
Pilonas jautė turįs gauti paramą ir patarimą. O kur jų gauti, jei ne iš 
draugų: iš Denio, Pablo ir Chesaus Marijos. Kas gi kitas turėtų tick 
gudrumo ir sumanumo? Kas dar labdaros priepuoly galėtų šitaip 
pamiršti save? 

 Pilonas atskleidė bičiuliams savo sumanymą, pirma paruošęs juos 
kaip ir save: Pirato skurdas, jo bejėgiškumas ir pagaliau — išeitis. Kai 

jis priėjo išeities aiškinimą, jo draugus jau buvo apėmusi filantropijos 
ekstazė. Jų veidai tvoskė gerumu. Pablas manė, kad lobis pali būti kur 
kas didesnis nei šimtas dolerių. 

Kai džiūgavimą pakeitė dalykiška nuotaika, „jie ėmė tartis. 

— Reikia jį sekti, — pasiūlė Pablas. 

— Taikadašjausekiau, — prieštaravo Pilonas.— Galjisiššliaužia 
naktį, ir tuomet lengva pamesti jį iš akių, nes arti prieiti negali per 
šunis, kurie jį saugoja kaip demonai. Tai nėra taip lengva. 

— Ar tu jį visaip įtikinėjai? — paklausė Denis. 

— Taip. Viską išbandžiau. 

Pagaliau išeitį surado Chesus Marija, tasai humaniškiausias iš 
žmonių. 

— Sunku, koljis gyvena tojevištidėje, — tarė jis. — Bet įsivaizduo- 
kite jį gyvenantį su mumis. Arba jis pats prasitars neatsilaikęs prieš 
mūsų širdis, arba lengviau-sužinosime, kur jis naktimis trankosi. 

Bičiuliai ėmė sukti galvas dėl naujojo pasiūlymo. 

— Kartais maistas, kurį jam duoda restoranuose, būna beveik 
nelicstas, — mąsliai tarė Pablas. — Sykį mačiau jį išeinant su kotletu, 
kuris buvo tik truputėlį nukąstas. 

— Visai galimas daiktas, kad tų pinigų yra du šimtai dolerių, — 
tarė Pilonas. 

— Bet šunys! Juk jis atsitemps su savim ir šunis! — paprieštaravo 
Denis. 

— Tai geri šunys, — aiškino Pilonas. — Jie klauso jo kaip Dievo. 
Gali užbrėžti kampe ratą ir pasakyti jam: „Laikyk ten šunis“. Jis 
palieps, ir jie ten tupės. 

— Vieną rytą mačiau Piratą, ir jis turėjo pusę torto, kurio tik 
kraštelis buvo aplietas kava, — pasakė Pilonas. 

Problema buvo išspręsta akimoju. Namas tapo komitetu, o komi- 
tetas aplankė Piratą. 

Kaijievisi sulindo vištidėn, joje tapo ankšta. Piratast buvo laimin- 
gas, bet bandė tai slėpti ir kalbėjo abejingai. 

— Nair orelis šiomis dienomis, — prabilo jis lyg niekur nieko. — 
Nepatikėsite, ant Rudolfo kaklo radau erkę sulig balandžio kiauši- 
niu. — Kaip ir dera šeimininkui, jis ėmė peikti savo būstą. — Jis per 
mažas. Argi čia tinkama vieta priimti draugams? Bet čia šilta ir jauku, 
ypač šunims. 

Tuomet prabilo Pilonas. Jis papasakojo Piratui, kad draugai dčl jo 
tiesiog iš proto eina, bet jei jis sutiktų persikelti pas juos, jievėl galėtų 
ramia sąžine miegoti. 

Piratui tai buvo didelis smūgis. Jis pažiūrėjo į savo rankas. Paskui, 
ieškodamas nusiraminimo, pažvelgė į šunis, bet šie net nepakėlė 
galvų. Galop jis atgalia ranka nubraukė laimę nuo savo akių ir 
nusišluostė delną į barzdą. 

— O šunys? — tyliai paklausė. — Ar imsite ir šunis? Ar jūs ir 
šunims draugai? | 

Pilonas linktelėjo. 

— Taip, ir šunims. Jiems mes užleisime vieną savo kampą. 

Piratas buvo labai išdidus žmogus. Ji is ėmė nuogąstauti nesugebė- 
siąs išlaikyti deramo orumo. 

— Dabar eikite, - maldaujamu balsu išlemeno, — eikite dabar 
namo. Rytoj aš ateisiu. 

Draugai suprato jo savijautą. Išrėplinę pro duris, paliko jį vieną. 

— Jis buvo laimingas su mumis, — tarė Chesus Marija. 

— Koks jis vienišas! Vargšelis! — pridūrė Denis. — Kad būčiau 
žinojęs, seniai būčiau parsivedęs, net ir be lobio. 

Iš džiaugsmo jie trynė rankas. 

"Netrukus draugai apsiprato su naujakuriais. Denis melsva kreida 
užbrėžė kampe puslankį, už kurio turėjo gyventi šunys. Tame kampe 
su šunimis miegojo ir Piratas. 

Namuose tapo ankšta — penki vyrai ir penki šunys, tačiau Denis 
su draugais iš pat pradžių žinojo, kad pasikviesti Piratą juos įkvėpė 
išvargęs ir rūpesčių nukankintas angelas, kuris sergėjo jų likimus ir 
gynė nuo blogio. 

Kiekvieną rytą, kol draugai darbūdavo kietai į įmi gę, Piratas pakilda- 
voišsavo kampo ir, lydimas šunų, apeidavo restoranusir prieplaukas. Jis 
buvo iš tų žmonių, kurių visi gailisi. Jo ryšuliai vis sunkėjo. Paisanai 
priimdavo jo dovanas ir čia pat jas sudorodavo: Žuvis, pyrago gabalus, 
neprariektus kepalus sužiedėjusios duonos, mėsą, kurios pelėsiams 
nuplauti tereikia žiupsnelio sodos. Jiems prasidėjo tikras gyvenimas. 

Tai, kad jie priima jo dovanas, jaudino Piratą ikisielos gelmių. Kai 
jis žiūrėjo, kaip jie kerta jo atneštą maistą, jo akys švietė šventa 
pagarba. 

Vakarais, kai susėdę prie ugnies jie tingiais sočių dievų balsais 
imdavo vardinti Tortiljų kvartalo naujienas, Pirato akys lakstydavo 
nuo vieno draugo lūpų prie kito, ir jis pašnibždomis kartodavo jų 
pasakytus žodžius. Šunys pavydžiai spausdavosi arčiau jo... 

Tai draugai, galvodavo jis naktimis kambario tamsoje, apsuptas 
šunų. Tie žmonės jį taip myli, kad negalėjo žiūrėti, kaip jis gyvena 

vienui vienas. Tą mintį Piratas nuolat kartodavo, nes tai buvo stulbi- 
nantis, neįtikėtinas dalykas. Jo karutis dabarstovėdavo Denio kieme, 
jis kasdien traukdavo malkų ir jas pardavinėdavo. Piratas taip bijojo 
praleisti bent žodelį iš vakarinio draugų pašnekesio, nors valandėlę 
nebūti šalia ir šitaip prarasti dalelytę brangios draugystės, kad jis jau 
kelios dienos nebuvo nuėjęs prie savo lobio papildyti jo naujomis 
monetomis. 

Bičiuliai elgėsi su juo šiltai ir draugiškai, bet kiekvieną akimirką 
jį stebėjo kieno nors budri akis. Kai jis nukakdavo su karučiu į mišką, 
vienas bičiulių eidavo kartu ir sėdėdavo ant rąsto, kol Piratas ruošda- 
vo prakuras. Kai jis eidavo į griovį atlikti paskutinio darbo prieš 
naktį, Denis arba Pilonas, arba Chesus Marija eidavo kartu. Ir nakti- 
mis jam nepasisekdavo vogčiomis išsliūkinti iš namų: iš paskos 
visuomet sliuogdavo šešėlis. 

Kokią savaitę draugai tik stebėjo Piratą. Bet pagaliau toksai 
neveiklumas juos nukamavo. Griebti jautį už ragų būtų buvęs bergž- 
džias dalykas, jie tatai puikiai suvokė. Ir štai vieną vakarą užsimezgė 
pokalbis, ar verta slėpti sutaupytus pinigus. Pradėjo Pilonas: | 

— Turėjau dėdę, baisų šykštuolį, kuris slėpė auksą miške. Sykį 
nuėjo patikrinti lobio ir jo neberado. Kažkas aptiko ir pavogė. Jis 
buvo jau senas žmogus, todėl netekęs viso savo turto ėmė ir pasikorė. 

Pilonas patenkintas pastebėjo, kaip Pirato veidu šmėstelėjo išgąstis. 

Tai pamatė ir Denis. Jis tarė: . 

— Vjechas, mano senelis, kuriam priklausė namas, taip pat turėjo 
užkasęs pinigų. Nežinia, kiek jų ten buvo, bet senelį visi laikė turtingų 
žmogum, todėl ten turėjo būti gal trys ar keturi šimtai dolerių. Senelis 
iškasė gilią duobę, paslėpė joje pinigus, paskui užkasė ir apibarstė 
spygliais, kad niekas neįtartų, jog čia judinta žemė. Bet kai paskui 
grįžo prie slėptuvės, duobė buvo atkasta, o pinigai dingę. 

Pirato lūpos kartojo jo žodžius. Jo pirštai naršė senjoro Aleko 
Tompsono kaklo gaurus. Bičiuliai susižvalgė ir laikinai pakreipė 
pokalbį kita vaga. Jie ėmėsi Kornelijos Ruis meilės nuotykių. 

Naktį Piratas patylomis išslinko iš namų, paskui jį iškiūtino šunys, 
o paskui juos visus — Pilonas. Piratas pasileido miškan, drūtomis 
kojomis liuoksėdamas per išvartas ir krūmokšnius. Pilonas kurnėjo 
iš paskos. Bet jiems sukorus geras dvi mylias, Pilonas užduso ir 
susidraskė į dagius. Staiga jis pajuto, kad miškas aplink nuščiuvo. Jis 
palaukė, pabandė apgraibomis paėjėti į vieną, į kitą pusę, bet Piratas 
buvo dingęs kaip vandenin. 

Po dviejų valandų Pilonas nusikamavęs parsliūkino namo. Čia j jis 

rado Piratą. kietai miegantį tarp savo šunų. Išvydę Piloną, šunys 
kilstelėjo galvas, ir Pilonui pasirodė, kad jie nusišaipė. 

Kitą rytą griovyje įvyko susirinkimas. | 

— Jo neįmanoma pasekti, — pranešė visiems Pilonas. — Jis tar- 
tum skradžiai žemę prasmego. Jis mato tamsoje ir pažįsta kiekvieną 
medį miške. Reikia ieškoti kito kelio. 

— Vieno žmogaus per maža, — nusprendė Pablas. — - Jeigu visi jį 
sektume, gal vienam ir pavyktų. 

— Vakare vėl pasakosim apie prarastus pinigus, — tarė Chesus 
Marija, — tik dar baisiau. Viena pažįstama moteriškė žadėjo šiek tiek 
vyno. Gal išgėrusiam Piratui nepavyks taip greit pranykti. 

Taip jie ir susitarė. 

Chesaus Marijos moteriškė davė visą galoną vyno. Kas galėjo 
prilygti Pirato džiaugsmui tą vakarą, kai jis sėdėjo su stiklu vyno, 
įbruktu jam į ranką, su draugais gurkšnodamas ir klausydamasis jų 
pasakojimų? Tokios laimės jis nebuvo turėjęs gyvenime. Jis troško 
priglausti visus prie krūtinės ir pasakyti, kad juos myli. Bet ne, 
negalima, dar pamanys, kad girtas. Jis troško atlikti kokį nors didelį 
dalyką, kad įrodytų savo meilę. 

„ — Anąvakar kalbėjomės apie slepiamus pinigus, — pradėjo Pilo- 
nas. — Šiandien prisiminiau pusbrolį, protingą vaikiną. Jeigu apskri- 
tai įmanoma paslėpti pinigus taip, kad niekas nerastų, tai jis mokėjo. 
Taigi sykį jis ėmė ir paslėpė savo pinigus. Gal buvote jį sutikę — toks 
nelaimingas skurdžius, kur slampinėja po prieplaukas kaulydamas 
žuvų galvų sriubai išsivirti. Tai mano pusbrolis. Kažkas išvogė jo 
slėptuvę. 

Pirato veidu vėl nuslinko nerimas. Viena istorija vijo kitą, ir 
visose kažkokia pikta jėga sugriaudavo planus, kurie slėpė pinigus. 

— Geriausia laikyti pinigus prie savęs, išleisti šiek tiek, jei kada 
prireikia, ir sušelpti draugus, — užbaigė Denis. 

Jie nenuleido akių nuo Pirato veido, ir pačios baisiausios istorijos 
vidury staiga pamatė, kaip jis nusigiedrijo ir nusišypsojo. Dabar jis 
siurbčiojo vyną, o veide švietė džiaugsmas. 

Bičiuliai neteko vilties. Visi planai sugriuvo. Jie baisiai graužėsi. 
Štai kaip baigėsi visas jų gerumas ir labdarybė. Piratui kažin kokiu 
būdu pasisekė išsisukti nuo gero darbo savo paties labui. Jie baigė 
gerti vyną ir apniukę išsiskirstė miegoti. 

Nėdaug kas galėjo nutikti naktį be Pilono žinios. Jo ausys ėjo 
sargybą, kai visas kūnas miegojo. Jis girdėjo, kaip Piratas su šunimis 
paslapčia išėjo iš namų. Jis šoko žadinti draugų, ir po akimirkos visi 

keturijau ėjo įkandin Pirato į mišką. Kai jie pasiekė pušyną, ten buvo 
tamsu kaip maiše. Keturi draugai atsitrenkdavo į medžius, įsipainio- 
davo krūmų šakose, bet dar ilgai girdėjo priekyje Piratą. Jie nusekė 
paskui jį iki tos vietos, kur ir Pilonas praeitą naktį, o paskui aplink 
staiga stojo tyla — tik miškas tyliai šnabždėjo su lengvu vėjeliu. Jie 
šukuote iššukavo mišką ir atvašynus, bet Piratas vėl buvo dingęs. 

Pagaliau sužvarbę ir nukabinę nosis jie susirinko į vieną vietą ir 
vilkdami kojas patraukė į Monterėjų. Rytas užklupo juos dar nespė- 
jusius nusigauti iki namų. Lagūną jau buvo nutvieskę saulės spindu- 
liai, o iš Monterėjaus kaminų kilo dūmai. Piratas išėjo ant slenksčio 
jų pasveikinti, ir jo veidas buvo laimingas. Susiraukę bičiuliai pra- 
smuko pro jį ir sugriuvo į kambarį. Ant stalo gulėjo didelis brezenti- 
nis maišas. Paskui juos kambarin įėjo Piratas. 

— Aš melavau tau, Pilonai, - pasakė jis. — Sakiau, kad neturiu 
pinigų, nes bijojau. Tąsyk nežinojau, kad turiu draugų. Jūs pasakojo- 
te, kad paslėptus pinigus dažnai pavagia, ir aš vėl išsigandau. Tik 
vakare sugalvojau, ką daryti. Bus geriau, jeigu saugos draugai. Galite 
manimi netikėti, bet paskutines dvi naktis kažkas sekė paskui mane 
į mišką, norėdamas pavogti pinigus. 

Protingasis Pilonas bandė išsisukti nuo to baisaus likimo smūgio. 

— Kol dar neatidavei pinigų mums saugoti, gal norėtum šiek tiek 
pasilikti sau? — maloniu balsu paklausė jis. 

— Ne, negaliu, —.papurtė galvą Piratas. — Daviau išadą. Esu surin- 
kęs jau beveik tūkstantį kvorterių. Kai bus tūkstantis, pirksiu auksinę 
žvakidę šventam: Pranciškui Asyžiečiui. Kadaise turėjau šunį, ir jis 
apsirgo. Pažadėjau auksinę žvakidęužtūkstančio dienų uždarbį, jeigu jis 
pasveiktų. — Piratas išskėtė dideliausias rankas. — Ir šuo pasveiko. 

— Vienas šitų šunų? — paklausė Pilonas. | 

— Ne, aną netrukus suvažinėjo sunkvežimis. 

Štai ir viskas, nebuvo kaip nuo šių pinigų išsisukti. Denis su Pablu 
pakėlė sunkų maišą su sidabriniais kvorteriais, kaip žemę pardavę 
nunešė jį į kitą kambarį ir pakišo po Denio pagalve. Praslinks kiek 
laiko, ir žinojimas, kad pinigai guli po pagalve, pradės teikti tam tikrą 
džiaugsmą, bet kol kas pralaimėjimo kartėlis buvo baisus. Ir niekas 
nieko negalėjo pakeisti. Laimė šyptelėjo tolumoje ir pranyko. 

„Piratas stovėjo priešais juos su ašaromis akysė, nes buvo įrodęs 
meilę draugams. 

— Tik pamanykit, — kalbėjo jis, — visus tuos metus gulėjau višti- 
dėje nematydamas šviesios dienos. Bet dabar, ak, dabar aš labai 
laimingas. 


52 


VIII 
APIE TAI, KAIP DENIO DRAUGAI 

ŠV. ANDRIEJAUS IŠVAKARĖSE IEŠKOJO 
PASLAPTINGO LOBIO, PILONAS JĮ APTIKO IR 
KAIP VĖLIAU MEDVILNINĖS KELNĖS DUSYK 
KEITĖ SAVININKĄ 


Jeigu Portugalas būtų buvęs didvyris, jam būtų buvę striuka kariuo- 
menėje. Bet jis buvo Didysis Džo Portugalas, išėjęs gerą mokyklą 
Monterėjaus kalėjime, ir tatai jį ne tik išgelbėjo nuo neįkūnyto 
patriotizmo kančių, bet ir sutvirtino jo tikėjimą tuo, kad lygiai kaip 
kiekvicna Žmogaus gyvenimo diena dalijasi į dvi dalis — miego ir 
budėjimo, taip ir žmogaus gyvenimas skyla į metus, praleistus kalėjime 
ir laisvėje. Civiliniame gyvenime žmogus baudžiamas už tai, ką jis 
padaro, tačiau armijos statutas tam reikalui turi kitą principą — ten 
baudžiama užtai, ko žmogus nepadaro. Džo Portugalas nickaip negalėjo 
šito suprasti. Jis nevalė savo šautuvo, nesiskuto, sykį ar du palcistas 
miestan negrįžo. Prie šitų trūkumų prisidėjo Didžiojo Džo palinkimas 
karštai ginčytis su vyresnybe, kai jį išsikviesdavo įkrėsti proto. 

Pusę savo laiko jis paprastai praleisdavo kalėjime, iš dviejų tarny- 
bos armijoje metų aštuoniolika mėnesių praleido kalėjime. Ir labai 
bodėjosi armijos kalėjimo tvarka. Monterėjaus kalėjime jis buvo 
įpratęs prie jaukumo ir malonios draugijos. Armijoje jis girdėdavo 
viena: dirbk. Monterėjuje jam pateikdavo tik vieną kaltinimą: girtas 
pažeidei viešąją tvarką. Kaltinimai, kuriuos jis girdėjo armijoj, jį taip 
išmušė iš vėžių, kad, matyt, ilgam paveikė jo smegenis. 

Kai karas pasibaigė ir kareivius paleido namo, Didžiajam Džo dar 
buvo likę šeši mėnesiai kalėti. Kaltinimas buvo toks: „Pasirodymas 
neblaiviame stovyje dalinio teritorijoje. Smūgio sudavimas seržantui 
žibalo kanistru. Bandymas neigti savo asmens tapatumą (Džo buvo 
visai išdulkėję iš galvos, kas jis toks, todėl viską neigė). Dviejų galonų 
virtų pupų vagystė ir pasišalinimas be leidimo ant majoro arklio“. 

Jeigu paliaubos dar nebūtų buvusios pasirašytos, Didįjį Džo 
greičiausiai būtų sušaudę. Jis grįžo namo į Monterėjų, kai karo 
veteranai jau seniai buvo suvalgę saldžius pergalės vaisius. 

Kai Didysis Džo nušoko nuo traukinio paminos, buvo apsivilkęs 
kareivišką milinę su palaidine ir mėlynas medvilnines kelnes. 

„Miestas buvo, galima sakyti, nepasikeitęs, jei neminėsim „sausojo 
įstatymo“, bet „sausasis įstatymas“ nepakeitė Torelio užeigos. Džo 
pardavė milinę už galoną vyno ir patraukė ieškoti draugų. 

Tikrų draugų jis tą vakarą nesutiko, bet Monterėjuje nestigo 
piktų ir klastingų harpijų ir sąvadautojų, kas akimirką pasirengusių 
nutraukti žmogų į nuodėmių bedugnę. Džo, nepasižymėjęs itin dide- 
liu dorybingumu, nesibaidė bedugnės. Jam joje patiko. 

Netrukus vynas pasibaigė, neliko ir pinigų, ir tuomet harpijos 
pabandė išstumti Džo iš bedugnės, bet jis nenorėjo išciti. Jis čia 
puikiai jautėsi. 

Kuomet jį pabandė išgrūsti jėga, Didysis Džo, apimtas teisėto 
pasipiktinimo, sulaužė visus baldus, išvijo pusnuoges mergas į naktį, 
o paskui, sakytum apsigalvojęs, padegė namą. Didįjį Džo pavojinga 
gundyti, jis baisus silpnadvasis. 

Galiausiai jį suėmė policininkas. Portugalas su palengvėjimu 
atsiduso. Jis vėl namie. 

Po trumpo teismo, be prisiekusiųjų nuteisusio jį trisdešimčiai 
parų, Džo karališkai įsitaisė ant oda aptraukto gulto ir kietai pramie- 
gojo dešimtąją bausmės dalį. 

Portugalui patiko Monterėjaus kalėjimas. Čia galėjai tikėtis šau- 
nios draugijos. Tik užtruk kick ilgėliau — būtinai sūsitiksi su visais 
savo draugais ir spėsi juos išlydėti. Dienos bėgo kaip vanduo. Jis 
mažumėlę nusiminė, kai reikėjo išeiti, tačiau raminosi tuo, kad gali 
nesunkiai sugrįžti. 

Jis mielai būtų vėl nugrimzdęs į bedugnę, bet neturėjo nei pinigų, 
nei vyno. Slampinėjo gatvėmis ieškodamas draugų — Pilono, Denio 
ir Pablo, bet niekur negalėjo rasti. Policijos seržantas pasakė jau 
senokai netempęs jų nuovadon. . 

— Tikriausiai numirė, - nusprendė Portugalas. Jis liūdnai nu- 
žingsniavo pas Torelį, bet Torelis nemėgo žmonių, kurie neturi nei 
pinigų, nei kokio daikto įkeisti, todėl Didžiajam Džo jis buvo menka 
paguoda, bet iš Torelio vis dėlto sužinojo, kad Denis paveldėjo 
Tortiljų kvartale namą ir kad visi draugai gyvena kartu. 

Didįjį Džo užplūdo šiltos draugystės jausmas ir karštas noras 
pasimatyti su bičiuliais. Vakare jis nužingsniavo į Tortiljų kvartalą 
ieškoti Denio ir Pilono. Jau buvo prietema, kai jis eidamas gatve 
susitiko kažin kur skubantį labai susirūpinusį Eiloną. 

— Sveikas, Pilonai. Einu tavęs lankyti. | 

— Sveikas, Džo Portugale, — gan šiurkščiai burbtelėjo Pilonas. — 
Kur buvai dingęs? 


54 


„— Armijoje, — atsakė Džo. 
Pilono mintys skrajojo t toli. 
„ — Turiu eiti. 
 — Irašsu tavim, — tarė Džo. 
*Pilonas sustojo ir nužvelgė jį. | 

— Ar pamiršai, kokia šiandien naktis? 

— Ką? Kokia naktis? 

— Švento Andriejaus išvakarės. 

Tuomet Portugalas prisiminė: 

tai naktis, kai visi paisanai, kurie tuo metu nesėdi kalėjime, iki 
ryto bastosi po mišką. Tą naktį visi užkasti lobiai ima švytėti paslap- 
tinga melsva šviesa. Miške buvo paslėpta daugybė lobių. Per du 
šimtus metų Monterėjus regėjo daug užkariautojų, iT kiekvieną kartą 
brangenybės buvo slepiamos po žeme. 

Naktis pasitaikė gicdra. Pilonas, kaip jam kartais nutikdavo, buvo 
išlindęs iš savo tvirto dieninio kiauto. Siąnakt jis buvo. idealistas, 
dosnus dovanų dalintojas. Šią naktį jo laukė kilni misija. 

— Gali eiti su manim, Didysis Džo Portugale, bet jei surasime 
lobį, aš nuspręsiu, ką su juo daryti. Jeigu nesutinki, eik vienas ir 
ieškok lobio pats. o 

Didysis Džo nemokėjo pats tvarkyti savo energijos. 

— Eisiu su tavim, Pilonai, — tarė jis. — Man nerūpi lobis. 

Kai jie pasiekė mišką, užėjo naktis. Jų kojos žengė pušų spyglių 
kilimu, ir Pilonas suprato, kad tai tobula naktis. Aukštai dangų 
uždengė rūkas, pro kurį skverbėsi mėnesiena, ir gaubė mišką vai- 
duokliška šviesa. Formos prarado realų aiškumą. Medžių kamienai 
dabar buvo ne juodi mediniai stulpai, o neryškaus pavidalo slėpiningi 
šešėliai. Išskydusios krūmokšnių dėmės lingavo keistoje šviesoje. 
Vaiduokliai galėjo drąsiai vaikštinėti nesibaimindami, kad jais neti- 
kės Žmonės, nes tai buvo burtų naktis, ir to > nesuprasti galėjo tik 
didžiausias mulkis. 

Kartkartėmis Pilonas su Didžiuoju Džo sutikdavo kitus icškotojus, 
kurie zujo aplink, šmirinėjo tarp pušų. Jie ėjo nuleidę galvas, tylėdami 
ir nesisveikindami. Kas galėjo pasakyti, ar visi jie gyvieji? Džo ir Pilonas 
žinojo, tarp jų buvo ir protėvių, kadaise užkasusių lobius, vėlių, kurios 
šv. Andriejaus išvakarėse grįžta į žemę patikrinti, ar niekas nepasikė- 
sino į jų turtus. Pilonas ant kaklo turėjo savo šventojo medalioną, 
ištrauktą ant drabužių viršaus, todėl dvasių nebijojo. Didysis Džo ėjo 
sukryžiavęs du pirštus. Nors juos ir ėmė baimė; jie žinojo, kad turi kuo 
apsiginti nuo paslaptingų šios nakties jėgų. 

Pakilo vėjas, ir blyškų mėnesio veidą aptraukė rūkas, panašus į 
drumstą pilką akvarelę. Besitraukianti migla išjudino mišką, ir kiek- 
vienas medis vogčiomis plaukė tolyn, o krūmai judėjo kaip didelės 
juodos katės. Medžių viršūnės vėjyje dusliai kuždėjo pranašaudamos 
ir nuspėdamos mirtį. Pilonas žinojo, kad negerai klausytis, apie ką 
šnekasi medžiai. Ateities žinojimas niekada nesibaigia geruoju, be to, 
tas medžių kuždėjimas nebuvo šventas. Pilonas liovėsi klausęs me- 
džių kalbos. Jis ėmė vingiuoti po mišką, o Didysis Džo sekė greta it 
didžiulis ausis pastatęs šuo. Kažkokie žmonės praeidavo pro šalį ir 
nutoldavo nepasisveikinę, tyliai praslinkdavo mirusieji ir dingdavo 
sutemose. 

Pointe ėmė virkauti švyturio sirena, gailiai apraudodama visus 
laivus, sudužusius į į negailestingą rifą, ir tuos, kurie dar žus. 

Piloną nupurtė drebulys, nors naktis buvo šilta. Jis pašnibždomis 
sukalbėjo „Sveika, Marija“. 

„ Jie sutiko pilką Žmogystą, kuri slinko nuleista galva ir su jais 
nepasisveikino. | | 

Praėjo visa valanda, o Pilonas su Didžiuoju Džo tebenardė po 
mišką kaip mirusieji, užplūstantys jį nakčia. 

Staiga Pilonas sustojo. Jis sugraibė Didžiojo Džo ranką. 

— Matai? — sušnabždėjo jis. 

— Kur? 

— Tiesiai priešais. 

„— Taip... rodos, matau. 

Pilonui pasirodė, kad j jis pamatė melsvai švytintį stulpą, kylantį iš 
žemės už dešimties jardų. 

— Didysis Džo, — pašnabždom tarė jis. — Suieškok du trijų ketu- 
rių pėdų pagalius. Aš turiu žiūrėti, nes pamesiu iš akių. | 

Jis stovėjo kaip pointeris prie savo grobio, kol Didysis Džo 
nubrazdėjo ieškoti pagalių. Girdėjo, kaip Džo braukė nuo jų šakeles. 
Pilonas spoksojo į nežemiškos šviesos stulpą. Jis buvo toks perregi- 
mas, jog rodėsi, kartais visai pranykdavo. Kelis kartus Pilonas net 
suabejojo, ar apskritai jį mato. Jis nenuleido akių ir kai Didysis Džo 
įbruko jam į rankas pagalius. Pilonas sukryžiavo juos stačių kampu ir 
lėtai ėmė artintis laikydamas priešais tą improvizuotą kryžių. Kai 
prisiartino, šviesa, galima sakyti, visai išblėso, bet Pilonas gerai 
įsidėmėjo įdubimą spygliuose, iš kurio j ji kižo. 

Pilonas paguldė kryžių ant įdubimo ir tarė: 

— Viskas, kas čia guli, priklauso man, kaip radėjui. Šalin, visos 
piktos dvasios, šalin, dvasios tų, kas užkasė šį lobį. /n Nomine Patris 

et Filius et Spiritu Sanctiš. — Jis giliai atsiduso ir atsisėdo ant žemės. — 
Mes radome jį, bičiuli Didysis Džo, - sušuko jis. —- Daug metų 
ieškojau ir pagaliau radau. 

— Kaskim, — pasiūlė Didysis Džo. 

Bet Pilonas nekantriai papurtė galvą. 

— Kol visos dvasios laisvėje? Kol net būti čia pavojinga? Tu 
kvailys, Didysis Džo! Mes sėdėsime čia ligi ryto, paskui pažymėsime 
vietą, o kasti sugrįšime kitą naktį. Daugiau niekas nematys šviesos, 
mes uždengėm ją kryžiumi. O ryt mums negrės joks pavojus. 

Dabar naktis jiems, sėdintiems ant pušų spyglių, rodėsi dar baises- 
nė, tačiau kryžius spinduliavo į juos šventą šilumą ir saugojo tarsi 
nedidelis jų susikurtas lauželis. Tačiau jis šildė tik veidus. Nugaros 
buvo paliktos šalčio ir klajojančių miške piktų dvasių valiai. 

Pilonas pakilo ir apibrėžė aplink tą vietą didelį ratą, pats likda- 
mas vidury. | 

— Teneperžengia šio rato nė viena piktoji dvasia, vardan Šven- 
čiausiojo Jėzaus... — pragydo jis. Paskui vėl atsisėdo. 

Ir jis, ir Didysis Džo pasijuto ramiau. Jie girdėjo duslius, nuvargu- 
sius klajojančių vaiduoklių žingsnius, matė liepsneles, kuriomis švy- 
tėjo perregimi pavidalai, tačiau jų ratas buvo neperžengiamas. Joks 
blogis iš šio pasaulio ir ano pasaulio negalėjo peržengti rato. 

— Ką veiksi su tais pinigais? — paklausė Didysis Džo. 

Pilonas niekinamai jį nužvelgė. 

-— Tu niekad nėjai ieškoti lobio, Didysis Portugale, nes nežinai, 
kaip tai daroma. Negaliu šito lobio pasilikti sau. Jei turėčiau tokių 
minčių, lobis imtų raustis gilyn kaip austrė į smėlį, ir aš jo niekada 
nerasčiau. Ne, ne taip reikia. Aš atiduosiu šį lobį Deniui. 

Ir iš Pilono ėmė liete lietis idealizmas. Jis papasakojo Didžiajam 
Džo, koks Denis geras savo draugams. 

— O mes jam niekuo neatsidėkojam, — priekaištavo jis sau. — 
Nemokam už butą. Kartais pasigeriam ir sulaužom baldus. Kai 
susipykstam su Deniu, mušamės su juo ir plūstam visokiais žodžiais. 
O, Didysis Džo, kokie mes netikę! Todėl mes, Pablas, Chesus Marija, 
Piratas ir aš, pasitarėme ir nusprendėme — šiandien visi ieškosim 
lobio. Ir jį atiduosim Deniui: Jis toks geras, Didysis Džo, o mes tokie 
blogi. Bet jei nunešim jam didelį maišą su lobiu, jis liks patenkintas. 
Radau tą lobį todėl, kad širdyje buvau nesavanaudis. 


Š Vardan Dievo Tėvo ir Sūnaus, ir Šventosios Dvasios (/ot.). 
1 ] 

— Nė trupučio nepasiliksi?— paklausė Didysis Džo nepatik- 
liai. — Net galonui vyno? | 
"Šiąnakt Pilono viduje nebuvo likę nė kvapo Blogojo Pilono. 

— Ne! Nė trupučio! Nė surūdijusio skatiko! Viskas teks Deniui, 
iki paskutinės monetos. . . | 

Džo nusiminė. | 

— Tick vargau ir negausiu nė stiklinės vyno, — ėmė skųstis. 

— Kai Denis gaus pinigus, — ramino jį Pilonas, — gali būti, kad jis 
nupirks šiek tiek vyno. Žinoma, aš neketinu Deniui to siūlyti, nes 
lobis jo. Bet, man rodos, jis galėtų nupirkti šiek tiek vyno. O į jeigu tu 
gerai su juo sutinki, galėsi gauti stiklinę. 

Didysis Džo nusiramino, nes seniai pažinojo Denį. Jam net atro- 
dė, kad Denis gali nupirkti daug vyno» 

Virš jų galvų sruveno naktis. Nusileido mėnuo, palikdamas mišką 
juodžiausioje tamsoje. Švyturio sirena vis dar tebeaimanavo. Ligi pat 
ryto Pilonas išlaikė sielos skaistumą. Jis net pabandė, tarsi aršus 
naujakrikštas, pasakyti Didžiajam Džo pamokslą. 

— Verta būti dosniam ir geram, — kalbėjo Pilonas.— O geri 
darbai ne tik padedastatyti džiaugsmo rūmus danguje, bet ir susilau-- 
kia greito atpildo žemėje. Pajunti, kaip tavyje išsilieja auksinė šiluma, 
tarsi po karštos enčilados“. Šventoj i Dvasia susupa tave į švelnų lyg iš 
kupranugario vilnos apsiaustą. Aš ne visuomet gerai elgiausi, Didysis 
Džo Portugale. Atyirai sakau. | 

„Didysis Džo pats tai gerai žinojo. 

— Buvau blogas, — jausmingai dėstė Pilonas. Jis pats ėmė sau 
labai patikti. — Melavau ir vogiau. Ištvirkavau. Buvau neištikimas ir 
be reikalo minėjau Dievo vardą. 

— Aš irgi, - nudžiugo Džo. 

„— O kas iš to išėjo, Didysis Džo Portugale? Jaučiausi blogai. 
Žinojau, kad pateksiu į pragarą. Bet dabarsuprantu, kad didžiausiam 
nusidėjėliui gali būti atleista. Nors dar nebuvau išpažinties, jaučiu, 
kad pasikeitimai manyje Dievui patinka ir mane palietė Jo malonė. 
Jeigu tu, Didysis Džo, galėtum pakeisti savo gyvenimą, jeigu galėtum 
negerti, nesimušti, jei mestum Doros Viljams mergiotes, pasijustum 
taip kaip aš. 

Bet Didysis Džo jau miegojo. Sėdėdamas vienoje vietoje, Jis 
visuomet užmigdavo. 


9 Aštrus meksikietiškas valgis. 

Dangiškoji palaima ėmė trauktis nuo Pilono, nes jis jau nebega- 
lėjo apie ją pasakoti Didžiajam Džo. Pilonas sėdėjo ir žiūrėjo į lobio 
vietą, kol dangus ėmė pilkėti ir anapus rūko išaušo rytas. Jis matė, 
kaip pušys vėl atgauna savo pavidalus. Nurimo vėjas, ir maži melsvi 
triušiukai, išlindę iš kfūmų, ėmė straksėti ant spyglių. Pilono akių 
vokai buvo tarsi švino pripilti, bet jis buvo laimin gas. 

„ Išaušus dienai, jis koja pakrutino Didįjį Džo Portugalą. 

— Metas eiti pas Denį. Jau diena. | 

Pilonas numetė šalin kryžių, nes jo daugiau nebereikėjo, ir ištry- 
nė ratą. 

— Dabar, — tarė jis, — reikia sunaikinti visas Žymės, sidėmėkim 
vietą pagal pušis ir akmenis. 

— Kodėl dabar nekasame? — pasiteiravo Didysis Džo. 

— Kad visas Tortiljų kvartalas sulėktų mums į pagalbą? — sarka- 
stiškai atkirto Pilonas. 

Jis įdėmiai apsižvalgė sakydamas: 

„— Dešinėje trys medžiai auga kartu, kairėje — du. Ten krūmai, 0 
čia akmuo. 

Paskui jie nuėjo stengdamiesi atsiminti kelią. 

: Prie Denio namų jie rado išvargusius draugus. 

— -Ką nors radote? — paklausė šie. 

— Nieko, — paskubom šūktelėjo Pilonas, kol Džo nespėjo prisi- 
pažinti. 

„— O Pablui pasirodė, kad matė šviesą, bet prisiartinus ji išnyko. 
Be to, Piratas sutiko senės vaiduoklį, ji ėjo su jo šunimi. 
 — Senutė pasakė, kad mano šuo dabar laimingas, — visas švytėda- 
mas tarė Piratas. 

— Va Didysis Džo Portugalas. Grįžo iš kariuomenės, — paskelbė 
naujieną Pilonas. 

— Sveikas, Džo. 

„— Gražu čia pas jus, — tarė Eortugalas, patogiai įsitaisydamas 
ant kėdės. 

— Tik nelįsk prie mano lovos, — perspėjo Denis, supratęs, kad 
nuo šiol Džo Portugalas čia gyvens. Vična ant kitos užkelta koja, 
patogi poza bylojo, kad Džo Portugalas jaučiasi sugrįžęs namo. 

Piratas išėjo į kiemą, pasiėmė karutį ir patraukė miškan kirsti 
prakurų, penki likę vyrai sugulė pasišildyti pro rūką prasiskver- 
biančiuose saulės spinduliuose ir netrukus visi užmigo. 

Pabudo jie tik vidurdienį. Atsisėdo, pasirąžė ir įsmeigė apatiškus 

žvilgsnius į apačioje plytinčią lagūną, kur rudas tankeris lėtai ropojo 
į atvirą jūrą. Krepšius Piratas buvo palikęs ant suolo. Bičiuliai juos 
atrišo ir išėmė surinktą maistą. 

Didysis Džo patraukė prie sukrypusių vartų. 

— Vakare pasimatysim! — šūktelėjo jis Pilonui. 

Pilonas įtariu žvilgsniu jį lydėjo tol, kol įsitikino, kad Džo eina ne 
miškan, o į Monterėjų. Keturi draugai susėdo ir svajingai ėmė laukti 
vakaro. 

Džo Portugalas grįžo jau pradėjus temti. Jiedu su Pilonu paėjėjo 
atokiau į kiemą, kad draugai nieko negirdėtų. 

— Pasiskolinkim įrankius iš ponios Morales, — tarė Pilonas. — 
Kastuvas su kapliu stovi atremti į vištidę. 

Sulaukę, kol gerokai sutems, jiedu susirengė į mišką. 

„— Einam aplankyti I Džo Portugalo mergaičių, — paaiškino Pi- 
lonas. 

Jie nušliaužė į Morales daržą ir pasiskolino įrankius. Paskui 
Didysis Džo ištraukė galoną vyno. 

— Tu pardavei lobį! — įsiutęs ėmė rėkti Pilonas. — Apgavike! 
Šunie paskutinis! 

Didysis Džo šaltakraujiškai jį atvėsino. 

 — Ašneprasitariau, kur paslėptas lobis, — oriai tarė jis. — Pasa- 
kiau šitaip: radome lobį, bet jis Denio. Kai Denis jį turės, pasiskolin- 
siu dolerį ir sumokėsiu už vyną. 

Pilonas apstulbė. | - 

— Ir gavai vyno?! 

— Na... — sulemeno Didysis Džo, — teko šį tą palikti įrodymui, 
kad atnešiu dolerį... 

Pilonas it žaibas puolė prie jo ir čiupo už gerklės: 

— Ką tu palikai?! 

— Tik vieną nedidelę antklodę, Pilonai, — suvaitojo Džo Portu- 
galas. — Tik vieną. 

Pilonas ėmė jį purtyti, bet Didysis Džo buvo labai sunkus, tad 
Pilonas daugiau kratėsi pats. 

 — Kokią antklodę? — šaukė jis.— Sakyk, kieno antklodę pa- 
vogei? 

— Vieną Denio antklodę, — ašarojo Didysis Džo.— Tik pačią 
mažiausią. Nesmauk manęs, Pilonai. Kita buvo didesnė. Denis atgaus 
ją, kai iškasime lobį. | 

Pilonas apsuko jį ir smagiai, iš visos širdies spyrė į sėdimąją. 


— 
— 

— Kiaulė, — prašvokštė jis. — Purvina vagilė karvė. Tu grąžinsi 
antklodę, arba aš tau sumalsiu šonkaulius. 

Didysis Džo pabandė jį nuraminti. 

— Maniau, kad stengiamės Denio labui, —- švebeldžiavo jis. — 
Maniau, Denis tik džiaugsis... Juk galės nusipirkti šimtą antklodžių. 

„— Nutilk! — šaukė Pilonas. — Tu parneši tą pačią antklodę, arba 
aš tave pritrėkšiu akmeniu! 

Jis pakėlė butelį ir atsakančiai gurkštelėjo, kad nuramintų jau. 
kusius nervus. Paskui įstūmė kamštį atgal, nedavęs Didžiajam Džo 
nė lašo. . | 

— Už tą vagystę turėsi vienas kasti duobę. Imk įrankius ir eik 
paskui mane. 

Didysis Džo suinkštė kaip šunytis i ir pakluso. Jis neatlaikė Pilono 
įniršio. 

Jie ilgai ieškojo vietos, kur užkastas lobis. Jau buvo vėlu, kai 
Pilonas ranka parodė tris išsirikiavusias pušis. 

— Čia,— tarė jis. 
 Apsigrabalioję rado įdubimą žemėje. Šiek tiek gelbėjo ir mėnesie- 
na, nes šiąnakt nebuvo rūko. 

Kadangi Pilonui pačiam kasti nereikėjo, Jis akimoju sukūrė naują 
lobių kasimo teoriją. 

-— Kartais pinigai būna maišuose, — tarė jis, — o maišai supūna. 
Jei kasi tiesiai iš viršaus, dalį gali išbarstyti. — Jis dosnia ranka 
nubrėžė ratą aplink įdubimą. — Dabar iškask gilų griovį i aplink, 0 
paskui imsimės vidurio. 0 

— Otuar nekasi? — paklausė Didysis Džo. 

— Ar tai aš antklodžių vagis?! — vėl pasiuto Pilonas. — Ar tai aš 
jas vagiu nuo manė priglaudusio draugo lovos?! 

— Ne, vienas nekasiu, — užprotestavo Didysis Džo. 

Pilonas pastvėrė pušinį pagalį, dar vakar buvusį kryžiaus dalimi, 
ir ėmė grėsmingai artintis prie Didžiojo Džo. 

— Vagie! — švokštė jis. — Purvinas kiaule, išdavike! Imk kastuvą! 

Didžiojo Džo narsa išgaravo, ir jis pasilenkė kastuvo. Gal ir būtų 
ėmęs ginčytis, jeigu jo sąžinė būtų buvusi švari, o dabar labai bijojo 
Pilono, apsiginklavusio teisingumu ir pušine lazda. 

Didžiajam Džo buvo atkari pati kasimo idėja. Judančio kastuvo 
trajektorija jo visai nežavėjo. Darbas, atliekamas kabinant žemę 
vienoje vietoje ir perkeliant ją į kitą, platesnio akiračio žmogui buvo 
kvailas ir betikslis. Kad ir visą gyvenimą kastum — galėjai ničnieko 

nepešti. Maždaug taip mąstė Didysis Džo. Jam nepatiko kasti. Jis 
nuėjo į armiją kariauti, bet jam visą laiką liepdavo kasti. 

Tačiau akylasis Pilonas nesitraukė nuo jo su lazda, ir netrukus 
griovys ėmė juosti užkasto lobio vietą. Nepadėjo nė nusiskundimai 
pašlijusia sveikata, alkiu ir nusilpimu. Nepermaldaujamas Pilonas 
nuolat primindavo Didžiajam Džo jo nusikaltimą — antklodės va gys- 
tę. Nors Džo skundėsi, inkštė, kaišiojo jam po nosim pūslėtus delnus, 
Pilonas nepasidavė ir vertė kasti toliau. Atėjo vidurnaktis, ir griovys 
pasiekė trijų pėdų gylį. Monterėjuje užgiedojo gaidžiai. Mėnuo nu- 
tūpė už medžių. Pagaliau Pilonas liepė kibti į lobį. Žemės dabar 
lakstė į šalis lčtai. Didysis Džo nusikamavo. Jau visai prieš išauštant 
kastuvas atsitrenkė į kažkokį kietą daiktą. 

— Oi! — suriko Džo. — Štai jis, Pilonai! 

"Radinys buvo didelis, kubo formos. Jis ėmė karštli giškai rumžti, 
nors tamsoje nieko dorai negalėjo įžiūrėti. 

— Atsargiau! — perspėjo Pilonas. — Neišdraskyk! 

Rytas išaušo jiems dar nespėjus iškelti lobio. Pilonas užčiuopė 
metalą ir pasilenkė stengdamasis ką nors įžiūrėti prieblandoje. Tai 
buvo didokas gelžbetonio luitas. Ant jo viršaus buvo pritvirtinta 
metalinė plokštelė. Pilonas perskaitė žodžius: 

JUNGTINIŲ VALSTIJŲ GEODEZINĖ TARNYBA 
1915 | 
AUKŠTIS 600 PĖDŲ 

Pilono rankos nusviro, jis sugniuždytas klestelėjo duobėn. 

— Nėra lobio? —igraudžiai paklausė Didysis Džo. 

Pilonas tylėjo. Portugalas apžiūrėjo cementinį luitą ir suraukė 
kaktą kažką įtemptai galvodamas, paskui pasisuko į sielvartaujantį 
Piloną: | | 

— Gal galėtume parduoti šią gero metalo plokštelę? 

Pilonas pakėlė į jį kupinas nusiminimo akis. 

— Džonis Patranka sykį rado tokį pat, — atsakė jis ramiai dau giau 
neturinčio ko prarasti žmogaus balsu. — Džonis Patranka paėmė 
tokią plokštelę ir pabandė ją parduoti. Metai kalėjimo duodama už 
tokį radinį, — atsiduso Pilonas. — Metai kalėjimo ir dviejų tūkstančių 
dolerių bauda. 

Sielvarto prislėgtas Pilonas troško kuo skubiau pasišalinti iš tos 
tragiškos vietos. Jis pakilo, susirado lapą suvynioti vyno buteliui ir 
patraukė žcmyn nuo kalvos. 

Didysis Džo susirūpinęs nutipeno jam iš paskos. 

— Kur dabar eisim? — paklausė jis. | 

— Nežinau, — atsakė Pilonas. 

Kai jiedu pasiekė pajūrį, buvo jau visai prašvitę. Bet Pilonas ir čia 
nesustojo. Jis kėblino suplūktu smėliu palei vandenį, kol Monterėjus 
liko toli už nugaros ir jo liūdesį regėti galėjo tik Sisaido smėlio kopos 
ir raibuliuojančios bangos. Pagaliau jie atsisėdo ant drėgno smėlio 
pasišildyti saulutėje. Didysis Džo prisėdo šalimais, jausdamas dalelę 
kaltės dėl Pilono tylaus skausmo. 

Pilonas išvyniojo iš lapo butelį, atsikimšo ir ilgai gėrė, o paskui, 
supratęs, kad liūdesys yra visuotinės užuojautos motina, padavė 
nenaudėliui Džo jo butelį. 

— Kaip stengėmės! — šūktelėjo Pilonas. — Kaip ėjome paskui 
savo svajonę! Jau mačiau, kaip nešame Deniui maišus su auksu. Jau 
mačiau jo veidą. Jo nustebimą. Jis ilgai būtų nenorėjęs patikėti. — 
Pilonas atėmė butelį iš Didžiojo Džo ir vėl ėmė godžiai gerti. — 
Viskas prapuolė, ištirpo naktyje. 

Saulė dabar jau smagiai kaitino paplūdimį. Kad ir koks buvo 
Pilono nusivylimas, jis pajuto užeinant išdavikišką nusiraminimą, 
klastingą akstiną ieškoti, kokį gerą galima būtų išpešti iš to blogio. 

Didysis Džo ramiai gurkšnojo — patraukė daugiau, nei buvo 
skirta jo daliai. Pasipiktinęs Pilonas išlupo iš jo rankų butelį i ir vėl 
ėmė maukti. 

— Bet, — filosofavo jis, — jeigu būtume suradę auksą, Deniui nuo 
to vargu ar būtų geriau. Jis visą gyvenimą skurdo. Netikėtai pralobęs 
galėjo kuoktelėti. 

Didysis Džo iškilmingai linktelėjo galvą. Vyno butelyje sparčiai 
mažėjo. 

— Laimė periauuž pinigus, — postringavo Pilonas. — Jeigu pamė- 
ginsime padaryti Denį laimingą, bus geriau, negu duoti jam pinigų. 

Didysis Džo vėl linktelėjo galvą ir nusiavė batus. 

— Teisingai kalbi. Padarysime jį laimingą. 

Pilonas niūriai žvilgtelėjo į jį. 

— Tu esi tikras kiaulė, nevertas gyventi tarp žmonių. Tave, pavo- 
gusį Denio antklodę, reikia laikyti tvarte ir šerti bulvių lupenomis. 

Karštoje saulėkaitoje juodu apėmė snūdas. Fajūry šnarėjo bange- 
lės, Pilonas nusiavė kojas. 

— Kas liko — dėl Miko, — tarė jis, balgdamas gerti paskutinius, 
pusiau padalintus lašus. 

Paplūdimys susiūbavo, didingai i kildamas i iT leisdamasis kaip jūros 
bangavimas. | | , 

— Tu neblogas žmogus, — tarė Pilonas. 

Bet Didysis Džo jau miegojo. Pilonas nusivilko švarką ir užsiden- 
gė juo veidą. Po kelių akimirkų saldžiai užmigo ir jis. 

Saulėritosi dangum. Potvynis užliejo smėlį ir vėl atsitraukė. Būrys 
sėjikų atstraksėjo apžiūrėti miegančių žmonių. Juos apuostė pro šalį 
ėjęs benamis šuo. Dvi ponios, rinkusios jūros kriaukles, pamatė 
tysančius kūnus ir nukiceno tolyn, kad staiga, jiems pabudus, nebūtų 
užpultos su nusikalstamais ketinimais. Tiesiog gėda, kalbėjo j jos, kad 
policija sėdi sudėjusi rankas ir nedaro tvarkos. 

— Jie girti, — tarė viena ponia. 

 — Girti galvijai, —- pridūrė antroji, atsisukusi į miegančius ant 
smėlio vyrus. 

Kai pagaliau saulė pasislėpė už pušų virš Monterėjaus, Pilonas 
pabudo. Jo burna buvo sausa kaip skambalas. Skaudėjo galvą ir 
maudė šonus nuo kieto smėlio. Didysis Džo tebeknarkė. 

— Džo! -— šūktelėjo Pilonas, bet Portugalas negirdėjo. Pilonas 
parėmė ranka galvą ir įsistebeilijo į jūrą. 

„Mano perdžiūvusiai gerklei neprošal būtų gurkšnėlis vyno“, — 
pamanė jis. Paskui užsivertė butelį, tačiau nė vienas lašas nesudrėki- 
no jo sukepusio liežuvio. Tuomet išvertė kišenes tikėdamasis, kad 
bėmiegant įvyko stebuklas. Stebuklas nebuvo įvykęs. Rado sulūžusį 
lenktinį peilį, už kurį jam gal jau dvidešimt sykių buvo atsisakyta 
duoti stiklinę vyno, į kamštį įbestą kabliuką meškeriojimui, purviną 
virvagalį, šuns dantį ir kelis raktus, kurie tiko nežinia kurioms du- 
rims. Visoje toje šlamšto krūvoje nebuvo nė vieno daikto, kurį 
Torelis norėtų turėti — net proto užtemimo akimirką. 

Nusiminęs Pilonas pasižiūrėjo į Didįjį Džo. 

„Vargšas vaikinas, — pagalvojo, — kai Džo Portugalas pabus, jis 
bus kaip ir aš ištroškęs. Jam patiktų, jeigu turėčiau vyno“. Jis kelis 
sykius šiurkščiai stumntelėjo Didįjį Džo, bet kai tas kažką suniurnėjęs 
vėl užknarkė, išnaršė jo kišenes. Rado žalvarinę kelnių sagą, metalinį 
diską su užrašu „Skanūs užkandžiai „Olando“ restorane“, keturis ar 
penkis degtukus be galvučių ir gurulį kramtomojo tabako. 

Pilonas atsitūpė. Vadinasi, nieko neišeis. Jis turi džiūti čia ant 
jūros kranto, kai jo gerklė gailiai meldžia vyno. 

Pilonas pamatė Portugalo kelnes ir perbraukė per jas pirštais. 
„Puikus audinys, — pamanė jis. — Kodėl šis purvinas portugalas turi 
nešioti tokias 6eras kelnes, kai visi jo draugai išsiverčia su džinsais?“ 
Paskui jis prisiminė, kad kelnės visai neatitiko Didžiojo Džo ūgio, 

kad jos veržė per juosmenį net su dviem atsegtom sagom ir kad kiškų 
galams iki pusbačių trūko kelių colių. „Tinkamo ūgio žmogus apsi- 
džiaugtų tokiomis kelnėmis“. Pilonas prisiminė Didžiojo Džo nusi- 
kaltimą Deniui ir virto keršto angelu. „Kaip tas išstypėlis juočkis 
Portugalas išdrįso šitaip įžeisti Denį. Prikulsiu jį, kai pabus!“ Bet 
subtilesnis Pilonas joviduje manė kitaip. „Jo nusikaltimas — vagystė. 
Argi nebūtų jam gera pamoka, jeigu pats pajustų, kaip jaučiasi 
apvogtas žmogus? Kokia nauda iš bausmės, iš kurios nepasimoko- 
ma?“ Pilonas triumfavo. Kas galės jį supeikti, jeigu jis vienu kartu 
atkeršys už Denį, atves į protą Didįjį Džo, pamokys jį ir dar prasima- 
nys šiek tiek vyno? 

Jis šiurkščiai pastūmė Portugalą, bet šis tik mostelėjo ranka lyg 
musę baidydamas. Pilonas vikriai numovė jam kelnes, susivyniojo ir 
pranyko virš kopų. 

Torelio nebuvo namuose, bet Pilonui duris atidarė ponia Toreli. 
Kurį laiką Pilonas laikėsi paslaptingai. Paskui išvyniojo kelnes. 
Ji ryžtingai papurtė galvą. 

— Bet pažvelkit, — neatlyžo Pilonas, — jūs matot tik dėmes ir 
purvą. Pažvelkit, koks audinys iš vidinės pusės! Pagalvokit, senjora! 
Tereikia išskalbti ir išlyginti! Ateis Torelis. Jis tylės, bus be nuotai- 
kos. Ir tuomet parodysit jam šias puikias kelnes! Jis nušvis, vėl bus 
laimingas! Pasisodins jus ant kelių. Kaip jis jums šypsosis, šenjora! 
Argi tokia laimė nėra verta galono vyno? 

— Visa sėdynė persišviečia, - pasakė ponia Toreli. 

Pilonas iškėlė kelnes prieš šviesą. 

-— Koks čia persišvietimas! Tiesiog audinys suminkštėjęs, susigu- 
lėjęs. Kelnės puikiausiai išsilaikiusios. | 

— Ne,-— tvirtai tarė ji. 

— Jūs žiauri savo vyrui, senjora. Atimat iš jo laimę. Nenustebčiau 
pamatęs, kaip jis eina pas kitas moteris, ne tokias beširdes. Gal už 
kvortą? 

Pagaliau jos pasipriešinimas buvo palaužtas, ir jis gavo kvortą 
vyno. Pilonas čia pat ją išmaukė. 

— Jūs numušate laimės kainą, — perspėjo jis. — Turėjau gauti 
mažų mažiausiai galoną. | 

Ponia Torcli buvo tvirta kaip uola. Pilonas daugiau negavo nė 
lašo. Niūriai susimąstęs jis sėdėjo virtuvėje. „Žydė, štai kas ji. Ji dykai 
gavo iš manęs Didžiojo Džo kelnes“. 

Pilonas liūdnai prisiminė savo draugą, likusį paplūdimyje. Ką jam 

daryti ? Jeigu pasirodys mieste, jį areštuos. Ir kuo gi šita harpija nusipel- 
nė kelnių? Ji gavo Pilono draugo kelnes už juokingai menką kainą, 
kvortą niekam tikusio vyno. Pilonas pajuto, kad jį pradoda Ir imti pyktis, 

— Aš einu, — pasakė jis poniai Toreli. 

Kelnės jau kabojo kamaraitėje prie virtuvės. 

— Sudie, — atsakė Toreli per petį ir nuėjo į savo nedidelį podėlį 
ruošti pietų. | 

Droždamas lauk Pilonas praėjo pro kamaraitę i 1T pasičmė | ne tik 
kelnes, bet ir Denio antklodę. 

Jis vėl sugrįžo į paplūdimį, į tą vietą, kur buvo palikęs Didįjį Džo. 
Iš toli jis pamatė ant smėlio sukurtą nedidelį laužą, o prisiartinęs 
pamatė, kad tai mergaitės iš skautų sąjungos kepasi dešreles. Jis 
pavargęs priėjo artyn. 

Iš pradžių nepastebėjo Didžiojo Džo, bet paskui pamatė ji — iki 
pusės užsikasusį smėlyje, netekusį amo iš šalčio ir nuoskaudos. 
Pilonas ryžtingai pričjo ir parodė kelnes. 

— Imk jas, Didysis Džo, ir džiaukis. 
„ Džo dantys barškėjo. 

— Kas pavogė mano kelnes, Pilonai? Guliu čia jau kelios valan- 
dos ir per tas mergiotes negaliu nueiti. 

Pilonas mąsliai stovėjo tarp Didžiojo Džo ir aplink laužą lakstan- 
čių mergaičių. Portugalas nusibraukė nuo kojų drėgną smėlį ir įlindo 
į kelnes. Petys į petį jiedu nuėjo tamsiu paplūdimiu į Monterėjų, 
kurio šviesos kabojo ant kalvos lyg kelios eilės karolių. Smėlio kopos 
buvo prigludusios prie tamsaus paplūdimio nelyginant išvargę šunys; 
bangos, tyliai šniokšdamos, kartais plūstelėdavo ant smėlio. Naktis 
buvo šalta ir abejinga, joje neliko šilumos, ji buvo kupina rūsčių 
įspėjimų žmogui — kad į jis pasaulyje vienišas tarp savo draugų ir kad 
jis niekur neras nusiraminimo. 

Pilonas vis dar tebebuvo liūdnai susimąstęs, ir Džo Portu salas ja jau- 
tė, kokios gilios jo draugo mintys. Pagaliau Pilonas atsisuko į bičiulį. 

— Tai mus moko, kad pasitikėti moterim yra baisiai kvaila. 

— Ar mano kelnes buvo nudžiovus kokia nors moteris? — susi- 
jaudinęs paklausė Didysis Džo. — Kas ji? Aš jai parodysiu! 

Bet Pilonas tik liūdnai palingavo galvą kaip senis Jehova, kuris 
ilsėdamasis septintą pasaulio kūrimo dieną pamatė, kokią nuobo- 
dybę sūkūrė. 

— Ji nubausta, — paaiškino jis. — Galima sakyti, ji pati nubaudė 
save, ir tai geriausia išeitis. Ji turėjo tavo kelnes, nupirko jas kaip 
paskutinė šykštuolė ir dabar jų nebeturi. | 

Tokie samprotavimai buvo ne Didžiojo Džo protui. Tai buvo 

paslaptys, kurių geriau nesiaiškinti. Pilonui to ir tereikėjo. 
„ — Ačiū, kad grąžinai kėlnes, — nuolankiai padėkojo Džo. 

Tačiau Pilonas buvo tiek įnikęs į filosofij iją, kad nekreipė dėmesio 
į padėkas. 

— Nickis, — tarė jis. — Svarbiausia — pamokos, kurias mes gau- 
name. 

Jie perkopė pajūrio smėlynus I ir aplenkė didelį sidabro spalvos 
bokštą. V , 

Didysis Džo buvo laimingas su Pilonu. 

„Štai kas rūpinasi savo bičiuliais, — pamanė jis, — net kai jie 
miega, jis budi ir žiūri, kad jiems nieko neatsitiktų“. 

Jis nusprendė atsilyginti Pilonui padarydamas jam kokį nors S gerą 
darbą, 


IX | | 0 

APIE TAI, KAIP DENIS BUVO ĮVILIOTAS Į 
DULKIŲ SIURBLIO PINKLES IR KAIP DRAUGAI 
JĮ IŠGELBĖJO 


Doloresa Engrasija Ramires gyveno nuosavame namuke prie viršuti- 
nės Tortiljų kvartalo ribos. Ji padėjo tvarkytis namuose kelioms 
Monterėjaus šeimininkėms ir buvo tikra Vakarų dukra. Ji nebuvo 
graži, ta lieso veido paisanė, bet jos judesiai dvelkė ypatingu 
geidulingumu, 6 mažumėlę prikimęs balsas vyrų ausims skambėdavo 
kaip tam tikra užuomina. Jos akyse kartais sužibėdavo mieguista 
aistra, kurią vyrai, paklūstantys kūniškam šauksmui, laikė miela ir 
kviečiančia. 

Susierzinusi ji netekdavo patrauklumo, tačiau įsimylėdavo gana 
dažnai, todėl Tortiljų kvartale ją visi vadino Salduke Ramires. 

Tiesiog akių negalėdavai atitraukti, kai joje prabusdavo tas švel- 
nusis žvėris. Kaip ji rymodavo ant savo namo vartų! Kaip saldžiai ir 
mieguistai murkdavo savo prikimusiu balseliu! Kaip įspūdingai lin- 

guodavo jos klubai, prisišliedami prie tvoros, vėl nutoldami, it jūros 
bangos vasarą, ir vėl priglusdami prie tvoros! Kas kitas pasaulyje 
galėjo taip prasmingai ištarti žodžius: Ai, amigo, a'onde vas?*9 

Teisybė, paprastai jos balsas būdavo šaižus, veido bruožai — 
griežti ir kaip kirviu nutašyti, figūra sukrypusi, o ketinimai — sava- 
naudiški. Jos esybės švelnesnioji pusė prabusdavo tik kartą ar du per 
savaitę, dažniausiai vakarais. 

Išgirdusi, kad Denis tapo paveldėtoju, Saldukė apsidžiaugė. Ji sva- 
jojo tapti jo gyvenimo drauge, kaip, beje, ir kitos Tortiljų kvartalo 
damos. Vakarais ji rymodavo prie vartelių tikėdamasi, kad jis eis pro 
šalį ir įklius į jos paspęstas žabangas. Bet ilgą laiką į jos spąstus patek- 
davo tik neturtingi indėnai ir paisanai, kurie neturėjo savo namų ir ku- 
rių drabužiai kartais būdavo pasiskolinti iš turtingesniųjų spintų. 

Saldukė buvo tuo nepatenkinta. Jos namas stovėjo aukščiau už 
Denio namą, ir jis retai pro čia eidavo. Saldukė negalėjo pati eiti jo 
ieškoti. Ji buvo moteris, ir jos elgesį varžė griežtos padorumo taisyk- 
lės. Jeigu Denis eitų pro jos namus, jeigu jiedu pasišnekučiuotų kaip 
seni pažįstami, jeigu jis užsuktų draugiškai pasėdėti prie stiklo vyno, 
tuomet, jeigu gamta labai spirtų, 0 jos moteriškumas sudėtų gink- 
lus, — tuomet tai nebūtų didelis nusikaltimas padorumui. Tačiau 
užmesti savo tinklą ant vartelių — šiukštu. 

Slinko mėnesiai, ir ji veltui laukė imdama tik tas dovanas, kurios 
eidavo pro šalį įvilktos į džinsus. Bet Tortiljų kvartale ne tiekjau daug 
gatvių. Todėl neišvengiamai artinosi diena, kai Denis praeis pro 
Doloresos Engrasijos Ramires vartelius. Taip ir atsitiko. 

Per visą laiką, kai jiedu buvo pažįstami, Denis dar niekuomet nėjo 
pro čia tokiomis itin palankiomis Saldukei aplinkybėmis, mat kaip 
tik tos pačios dienos rytą jis buvo aptikęs dėžę varinių vinių, kurios 
priklausė Centrinei Tiekimo Kompanijai. Kadangi šalimais nebuvo 
nė vieno kompanijos tarnautojo, Denis pamanė, kad jos pamestos, ir 
susipylė vinis iš dėžės į maišą. Paskui, pasiskolinęs iš Pirato karutį, 
pasitelkęs Piratą jam stumti, jis nugabeno išgelbėtą turtą į Vakarų 
Tiekimo Kompaniją, kuriai pardavė varį už tris dolerius. Dėžę atida- 
vė Piratui. | 

— Galėsi joje laikyti savo daiktus, — pareiškė jis. Piratas labai 
nudžiugo. 

Ir štai Denis leidžiasi nuo kalno, nusitaikęs tiesiai į Torelio 


10 Ei, drauge, kur eini? (Isp.) 

užeigą, O jo kišenėje žvanga trys doleriai. Doloresos balsas nuskam- 
bėjo kimiai kaip kamanės dūzgimas: 

— Ali, amigo, a'onde vas? 

Denis sustojo. Jo planai apsivertė aukstyn kojomis. 

— Kaip sekasi, Salduke? 

— Kam rūpi, kaip man sekasi? Nė vienas draugas manim nesido- 
mi, — koketavo ji. Ir jos klubai grakščiai suvilnijo. 

— Ką tu nori pasakyti? 

— Ar mano draugas Denis užsuks manęs aplankyti? 

— Štai ir užsukau, — pgalantiškai atsakė Denis. 

— (Gal draugystės/vardu išgersi su manim stiklą vyno? 

Denis nuėjo paskui ją į namą. 

— Ką veikei miške? — toliau suokė Saldukė. 

Ir Denis padarė klaidą. Jis didžiuodamasis išklojo viską apie tai, 
ką veikė ant kalvos, ir pasigyrė gavęs tris dolerius. 

— Vyno aš, žinoma, teturiu porą antpirščių, — pasakė ji. 

Jiedu sėdėjo Saldukės virtuvėje ir gėrė vyną. Paskui Denis labai 
riteriškai ir karštai pasikėsino į Saldukės. dorybę ir baisiai nustebo 
sutikęs atkaklų pasipriešinimą, kurio nesitikėjo iš tokio sudėjimo ir 
reputacijos moters. Tai jį supykdė, ir jame prabudo gašlus žvėris. 

Kimusis balsas tarė: 

-— Galužsuksi vakare, Deni? — Saldukės akyse švietė mieguistas 
kvietimas. — Žinai, kaimynai... — delikačiai priminė ji- 

Tuomet jis suprato. | 

— Aš grįšiu, — pažadėjo Denis. 

Buvo pats vidudienis. Denis vėl patraukė Torelio užeigos linkui, 
ir žvėris jame jau buvo pasikeitęs. Iš laukinio, dantis šiepiančio vilko 
buvo virtęs dideliu, gauruotu ir sentimentaliu meškinu. 

„Nunešiu vyno tai Saldukei“, — nusprendė jis. 

Bet pakeliui jis susitiko ne ką kitą, o Pablą, kuris turėjo du 
luistelius kramtomosios gumos. 

— Kur trauki? — paklausė jis, atiduodamas vieną Iuistelį Deniui 
ir prisiderindamas prie jo žingsnio. 

— Dabar ne metas bičiulystėms, — šiurkščiai burbtelėjo Denis. — 
Pirmiausia einu pirkti vyno, kurį turiu nunešti damai. Gali eiti kartu, 
bet gausi tikvieną stiklinę. Man įgriso, kad kai tik nuperku moterims 
vyno, tuojau išlaka mano draugai. 

Pablas sutiko, kad tokio įpročio negalima pakęsti. Jis pats nenorįs 
Denio vyno, jam tereikią jo draugystės. . 

Jiedu nuėjo pas Torelį. Ten išgėrė po stiklinę vyno iš čia pat 
nusipirkto galono. Denis pripažino, kad viena stiklinė — pernelyg 
skurdžios vaišės jo draugui. Nors Pablas ir karštai protestavo, jie 
išgėrė dar po vieną. Moterims, pamanė Denis, negalima gerti daug 
vyno. Nuo jo jos kvailėja, be to, joms atbunda jausmai, kuriuos 
vyrams ypač patinka matyti sukilusius. Jie išgėrė dar kelias stiklines. 
Pusė galono vyno — gera dovana, juolab kad Denis ketino nupirkti 
dar ir kitokią dovaną. Jie pirštu numatavo pusę galono ir išgėrė, kas 
buvo virš. Paskui Denis paslėpė butelį tarp žolių griovyje. 

— Norėčiau, kad padėtum man nupirkti dovaną, Pablai. 

Pablas žinojo, kodėl yra kviečiamas. Pirma, Denis norėjo eiti su 
draugu, antra, jis baiminosi palikti vyną, kol Pablas sukiojasi netolie- 
se. Nepaprastai oriai ir tvirtais žingsniais abudu vyrai patraukė žemyn 
į Monterėjų. , 

Ponas Saimonas iš „Saimono indėlių, brangdaikčių ir paskolų 
kompanijos“ maloniai pakvietė juos vidun. Firmos pavadinimas 
iškalbingai bylojo apie prekių pasirinkimą: čia buvo saksofonų, radi- 
jo imtuvų, šautuvų, peilių, meškerių, senovinių monetų — viskas jau 
naudota, bet tik dar geresnės kokybės, nes išbandyta. 

— Jums ką nors parodyti? — paklausė ponas Saimonas. 

— Taip, — tarė Denis. 

Šeimininkas ėmė vardinti prekes, bet staiga nutilo vidury žodžio 
pamatęs, kaip Denis įsispitrijo į didelį aliumininį dulkių siurblį. 
Dulkių rinktuvas buvo mėlynas su geltonais šonais. Elektros laidas 
ilgas, juodas ir žvilgantis. Ponas Saimonas priėjo, patrynė siurblį 
ranka ir ėmė susižavėjęs žiūrėti. 

— Ką nors panašaus į dulkių siurblį? 

— Kiek kainuoja? 

— Šitas? Keturiolika dolerių: | 

Tai buvo ne tick daikto kaina, kick mėginimas iššniukštinčti Denio 
finansines galimybes. O Denis baisiai norėjo siurblio, nes jis buvo dide- 
lis ir žvilgantis. Nė viena moteris Tortiljų kvartale neturėjo dulkių 
siurblio. Tą akimirką jis pamiršo, kad Tortiljose nėra elektros. Jis 
paklojo ant prekystalio du dolerius ir ėmė laukti, kol praūš sprogimo 
banga: įniršis, pyktis, nusiminimas, skurdas, apgavystė; ką reiškia vien 
lakas, maišo spalva, pailgintas laidas, vien metalas kiek kainuoja. Kai 
viskas baigėsi, Denis išėjo pro duris su siurbliu po pažastim. | 

Dažnai, sulaukusi popietės, Saldukė ištraukdavo siurblį ir atremda- 
vojį įkėdę. Kuomet užsukdavo kaimynės, ji imdavo jį ridinėtirodydama, 
kaip lengvai jis rieda. Ir, mėgdžiodama variklį, ūždavo pati. 

— Mano draugas turtingas, — kalbėjo ji. — Manau, kad netrukus 
jis prijungs prie namo elektros laidus, tada tik šmaukšt šmaukšt — ir 
namuose švaru! | 

Draugės bandė sumenkinti dovaną sakydamos: 

— Gaila, kad negali tos mašinos įsijungti. 

Arba: | 

— Visuomet buvau tikra, kad gero sepečio su semtuvėliu niekas 
negali pakeisti. 

Bet jų pavydžios kalbos nekenkė siurbliui. Turėdama jį Saldukė 
atsidūrė ant viršutinio Tortiljų kvartalo visuomenės laiptelio. Žmo- 
nės, kurie neprisimindavo jos vardo, sakydavo: „Ta, kuri turi dulkių 
siurblį“. Dažnai, kai pro namus eidavo priešai, buvo galima matyti, 
kaip Saldukėstumdo po kambarį dulkių siurblį garsiai ūžaudama. Su 
elektra jis, suprantama, siurbtų geriau, sakydavo Saldukė, bet ar gali 
žmogus visko norėti? || 

"Jai daug kas pavydėjo. Ji tapo išdidi, ėmė į į kitus Žiūrėti iš aukšto, 
bet atlaidžiai; ėmė pūstis, kaip ir dera dulkių siurblio savininkei. Ji 
nuolat jį primindavo: „Kai šįryt siurbiau dulkes, pro šalį praėjo 
Ramonas“. „Luiza Miter šįryt įsipjovė ranką, gal kokios trys valandos 
prieš man imantis siurblio“. 

Tačiau ji nepamiršo Denio. Kai jis ateidavo „jos balsas j jausmin gai 
prikimdavo. Ji imdavo siūbuoti it pušis vėjyje. Ir Denis visus vakarus 
leisdavo pas Saldukę. | 
. Iš pradžių draugai pro pirštus žiūrėjo j į tai, kad Denio nėraI namuose. 
Kiekvienas žmogus turi teisę į smulkius asmeninius reikalus. || 

Tačiau slenkant savaitėms, per kurias audringas šeimyninis gyve- 
nimas pavertė Denį apatiška ir išblyškusia žmogysta, draugai įsitiki- 
no, kad Saldukės atsidėkojimas už dulkių siurblį žaloja Deniui svei- 
katą. Jie ėmė pavydėti Denio Saldukei ir nusprendė, kad ta Istorija 
pernelyg ilgai užsitęsė. | 

Pilonas, Pablas ir Chesus Marija pasikeisdami šturmavo į jo prie- 
raišumo tvirtovę, kai Denio tenai nebūdavo, bet Saldukė, kadi ir kaip 
jai patiko komplimentai, liko ištikima vyrui, šitaip ją išaukštinusiam. 
Jį stengėsi pasilaikyti jų draugystę ateičiai, nes žinojo, kokia permai- 
ninga yra laimė, tačiau griežtai atsisakė dalintis su jais tuo, kas tuo 
tarpu buvo skirta /ik Deniui. 

Todėl bičiuliai, netekę vilties, subūrė kompaniją, kurios tikslas 
buvo sužlugdyti Saldukę. 
adširdies gilumoje Denis sjaubuvo bepradedąs pavarg- 


ti nuo Saldukės meilės ir pareigos tą jausmą užganėdinti. Jeigu toks 
pasikeitimas jame ir buvo įvykęs, jis pats to nedrįso prisipažinti. 

Vienos dienos popietę Pilonas, Pablas ir Chesus Marija, lydimi iš 
paskos kiūtinančio Didžiojo Džo Portugalo, džiugiai ėjo gatve pasky- 
TĘ tris ketvirtadalius dienos nepaprastai sunkiam darbui. Jų plano 
įgyvendinimui prireikė visos geležinės Pilono logikos, Chesaus Ma- 
rijos Korkorano išradingumo ir Pablo širdies bei meilės žmonėms. 
Didysis Džo niekuo neprisidėjo. 

O.dabar jie, lyg tie keturi medžiotojai, grįžo iš medžioklės ypač 
laimingi, nes pergalė buvo sunki. O Monterėjuje vargšas suglumęs 
italas pamažu pradėjo suprasti, kad liko kvailio vietoj. Pilonas nešėsi 
galoną vyno, suvyniojęs butelį į gebenę. Jie linksmai suvirto į Denio 
namus, ir Pilonas trinktelėjo butelį ant stalo. 

Denis, pažadintas iš gilaus miego, tylomis nusišypsojo, atsikėlė iš 
lovos ir išėmė stiklainius.. Jis įpylė visiems vyno. Keturi draugai 
atsidrėbė kėdėse, nes diena buvo varginanti. | 

Jie ramiai gurkšnojo artinantis vakarui, o tai juk paros metas, kai 
gyvenimas Tortiljų kvartale apmiršta. Beveik visi meta darbus, kad 
pamąstytų apie praėjusią dieną ir pagalvotų, kas laukia vakare. Po 
pietų yra apie ką pasišnekėti. 

— Kornelija Ruis šįryt susirado naują draugą, — pareiškė Pilonas. — 
Jis plikis. Pavarde Kilpatrikas. Kornelija sakėsi, kad ankstesnis jos 
bičiulis praeitą savaitę tris naktis negrįžo namo. Ji to nemėgsta. 

— Kornelija —; labai greit keičianti savo nuomonę moteris, — tarė 
Denis. | | 

Jis tyliai džiaugėsi savo ramia gerove, suręsta ant tvirtų dulkių 
siurblio pamatų. 

* — Kornelijos tėvas buvo dar blogesnis, — įsiterpė Pablas. — Jis 
niekad nesakydavo tiesos. Sykį pasiskolino iš manęs dolerį ir neatida- 
vė. Aš pasiguodžiau Kornelijai, o jai nei šilta, nei šalta. 

— Tas pats kraujas. Kaip lazda nubraukti. 

Denis vėl pripylė stiklines, ir galono neliko. Jis liūdnai pažvelgė 
į tuščią butelį. 

Tuo metu negarsiai prašneko Pablas, žmoniškumo įsikūnijimas: 

— Mačiau Suzę Fransisko,-Pilonai. Sakė, kad mano receptas 
"padėjo. Ji jau tris kartus važiavo pasivažinėti suVČarliu Gusmanu. 
Pirmuosius du kartus ji uždavė jam meilės lašų, huo kurių jį ėmė 
pykinti. Ji jau buvo bemananti, kad nieko neišeis. Bet dabar sako, kad 
visuomet turės man meduolių. " 

— O kas tai per meilės lašai? — paklausė Pablas. 

— Visko negaliu sakyti. Tikriausiai Čarliui Gusmanui pasidarė 
bloga nuo nuodingojo ąžuolo žievės. | 

Galonas vyno išnyko pernelyg greitai. Visi šeši kentė tokį baisų 
troškulį, kurį sulyginti buvo galima nebent su meilės geismu. Pilonas 
iš padilbų žvilgtelėjo į draugus, šie atsakė tokiais pat žvilgsniais. 

Pilonas atsikrenkštė. 

— Ką tu iškrėtei, Deni, kad iš tavęs visas miestas juokiasi? 

Denis sunerimo. | . 

— Ką čia šneki? 

Pilonas sukikeno. 

— Žmonės kalba, kad nupirkai dulkių siurblį damai ir kad siurblys 
neveikia, kol prie namo neprijungti elektros laidai: Tie laidai kainuo- 
ja krūvą pinigų. Dar šneka, kad ta dovana baisiai juokinga. 

Denis sutriko. | | 

— Damai dulkių siurblys patinka, — gynėsi jis. 

— Kur nepatiks! — tarė Pablas. — Ji jau spėjo visiems pribalaba- 
syti, jog tu žadėjai atvesti elektrą į namus, kad veiktų siurblys. . 

Denis ne juokais išsigando. | 

— Ji taip sakė? 

— Girdėjau kažkur... 

— Na, aš to visai nesiruošiu daryti! — šūktelėjo Denis. 

— Jeigu man pačiam nebūtų juokinga, supykčiau išgirdęs, kaip 
šaipomasi iš mano draugo, — tarė Pilonas. 

— Ką tu darysi, kai ji paprašys prijungti elektrą? — pasidomėjo 
Chesus Marija. 

 — Pasakysiu jai „ne“. 

Pilonas nusijuokė. 

— Norėčiau pamatyti tą vaizdelį. Jai: ne taiplengva pasakyti „Ne“. 

Denis pajuto, kad draugai smerkia jį. 

— Tai ką man daryti? — bejėgiškai paklausė jis. 

Pilonas nutarė paimti vadžias į savo rankas ir veikti kaip visada 
dalykiškai. 

— Jeigu ji neturėtų to siurblio, nereikėtų i ir laidų, — tarė jis. 

„ Draugai pritariamai linktelėjo. 

— Mes tau padėsim, — patikino Pilonas. — Aš paimsiu tą mašiną, 
o tu jai gali padovanoti galoną vyno. Ji nė nežinos, kur jos siurblys. 

— Kokia nors kaimynė pamatys, kai jį tempsi. 

— Tai j jaune,-— tarė Pilonas. — Lauk čia, Deni. Aš atnešiu mašiną. 


-- 


73 


Denis atsiduso, lyg akmenį numetęs nuo krūtinės. Jis apsidžiaugė, 
kad mazgą ėmė narplioti jo draugai. 

Nedaug kas galėjo nutikti Tortiljų kvartale, ko nežinotų Pilonas. 
Jo protas tiksliai ir lakoniškai žymėjosi viską, ką matė akys ir girdėjo 
ausys. Jis žinojo, kad kiekvieną dieną po pietų Saldukė traukia į 
krautuvę, ir nusprendė, pasinaudojęs šituo beveik nesikeičiančiu 
įpročiu, įgyvendinti savo kėslus. 

 — Geriau bus, jeigu tu apie tai nieko nežinosi, — pasakė jis Deniui. 

Kieme Pilonas jau turėjo pasiruošęs džiuto maišą. Peiliu nupjo- 
vęs vešlią rožės šaką, įkišo ją maišan. 

Kaip jis ir tikėjosi, Saldukės namuose nerado. „Tiesą sakant, ta 
mašina Denio“, — teisinosi jis. 

“ Įsibrauti į namus, įkišti maišan dulkių siurblį, užmaskuoti maišą 
kyšančia iš jo rožės krūmo šaka tereikėjo vienos minutės. | 

Eidamas iš kiemo, jis sutiko Saldukę. Pilonas mandagiai, nukėlė 
skrybėlę. 
| — Užsukau paplepėti, — tarė jis. 

— Tai gal pabūsi? 

— Ne, turiu reikalų Monterėjuje. Jau vėlu, 

— Kur eini su tuo rožių krūmu? | 

— Vienas Žmogus Monterėjuje prašė atnešti. Puikus krūmas. 
Matai, koks vešlus? S | 

— Užsuk kitą sykį, Pilonai.. ||| M 

Ramiai kulniuodamas gatve, Pilonas neišgirdo pikto šūksnio. 
„Gal ji neiškart pastebės“, — vylėsi jis. | 

Pusė darbo padaryta, bet liko antra. „Ką Denis veiks: su tuo 
siurbliu? — klausė savęs Pilonas. — Jeigu pasiliks sau, Saldukė suuos. 
Išmesti? Ne, daiktas brangus. Geriausia — nusikratyti juo ir turėti iš 
to naudos“. 

Dabar viskas pasidarė aišku kaip dieną, į ir Pilonas pasuko nuo 
kalno link Torelio namų. | 

Dulkių siurblys buvo didelis ir žvilgantis. Kai Pilonas vėl patraukė 
gatve aukštyn, kiekvienoje rankoje jis turėjo po galoną vyno. 

"Draugai jį pasitiko tylėdami. Jis pastatė vieną butelį ant stalo, ki- 
tą — ant grindų. 

— Tai dovana, kurią nuneši damai, — pasakė j jis Deniui. — O čia 
mums šiek tiek vyno. 

Laimingi jie susibūrė aplink stalą, nes troškulys svilinte svilino 

gomurius. Kai pirmojo galono neliko, Pilonas iškėlė stiklainį iT 
pažiūrėjo pro jį į žvakės švicsą. 

— Viskas, kas gyvenime nutinka, neturi reikšmės, — pasakė jis. — 
Bet iš to galima pasimokyti. Vadinasi, dovana, ypač skirta moteriai, 
neturėtų būti tokia, kad po jos reikėtų dar kitokios dovanos. Taip pat 
aišku, kad nuodėmė yra dovanoti per daug brangią dovaną, nes ji 
sužadina godumą. 

Pirmojo galono neliko. Draugai žiūrėjo į Denį ir laukė, kaip jis 
pasielgs. Jis sėdėjo ramus, tačiau juto, kad iš jo laukiama sprendimo. 

— Guvi buvo moteriškaitė, —- sušnibždėjo jis. — Labai geros 
širdies. Bet trauk ją velniai! Kaip man viskas įgriso! — Jis priėjo prie 
antrojo butelio ir ištraukė kamštį. 

Piratas, sėdėjęs kampe tarp savo šunų, nusišypsojo I iT tarė: „Trauk 
ją velniai. Kaip man viskas įgriso“. 

Pirato supratimu, tai buvo puiki mintis. 

Nespėjo jie dar įpusėti antrojo butelio, tiksliau sakant, tesudaina- 
vo tik dvi dainas, kai į vidų įėjo jaunasis Džonis Patranka. 

— Buvau pas Torelį, - pranešė Džonis Patranka. — Jis visai 
padūko. Rėkia kaip skerdžiamas. Kumščiais tranko stalą. 

Bičiuliai į tai reagavo gana abejingai. 

— Jeigu jam kas nors nutiko, taip jam ir reikia. 

— Jis dažnai gaili geriems klientams stiklo vyno. 

— O kas atsitiko? — paklausė Pablas. 

Džonis Patranka paėmė jam atkištą stiklainį. 

— Torelis sako, kad nusipirko iš Pilono dulkių siurblį, bet kai 
įkišo laidą į rozetę, siurblys neveikė. Tuomet jis pasižiūrėjo vidun ir 
pasigedo variklio. Todėl ketina Piloną užmušti. 

Pilonas apstulbo. 

— Manirį galvą neatėjo, kad mašinai ko nors trūksta, — tarė jis. — 
Betašjuk sakiau, kad taipjam ir reikia? Tokia mašina verta ne mažiau 
kaip keturių galonų vyno, o tasai nagas Torelis išdrebino tiktai du. 

Denis tebejautė Pilonui karštą dėkingumą. Siurbtelėjęs iš stiklai- 
nio, jis sučepsėjo lūpomis. / 

— Torelio vynas vis prastėja, — tarė jis. — Visuomet buvo kiaulių 
myžalas, o dabar pasidarė toks niekam tikęs, kad jo negertų nė Čarlis 
Maršas. 

Visi pasijuto mažumėlę atsikeršiję Toreliui. 

— Manau, - toliau dėstė, — kad vyną teks pirktis pas ką nors kitą, 
jeigu Torelis neateis į protą. 

Xx | 
APIE TAI, KAIP DENIO DRAUGAI PAGUODĖ 
KAPRALĄ, O MAINAIS GAVO TĖVYSTĖS 
ETIKOS PAMOKĄ 


Chesus Marija Korkoranas nepaprastai mylėjo žmones. Kančias jis 
stengėsi palengvinti, sielvartą — sušvelninti, o kitų laime džiaugėsi. 
Niekas nematė Chesaus Marijos rūstaus.ar nusiminusio. Jo širdis 
buvo atvira visiems, kam jos galėjo prireikti. Savo sumanumą ir jėgas 
jis siūlė tiems, kurie buvo silpnesni. 

Tai jis keturias mylias nešė Chose de la Narisą, kai šis nusilaužė 
koją. Kai ponia Paločiko pasigedo mylimos ožkos, sūrio ir pieno 
šaltinio, Chesus Marija ėmėsi paieškų ir, radęs ožką pas Didįjį Džo 
Portugalą, sulaikė jo ranką nuo ožkažudystės ir privertė grąžinti 
gyvulį. Tai Chesus Marija sykį ištraukė Čarlį Maršą iš griovio, kuria- 
me jis gulėjo išsivoliojęs savo paties nešvarumuose — žygis, kuriam 
atlikti reikėjo ne tik didelės jėgos, bet ir stipraus skrandžio. 

Chesus Marija ne tik buvo baisiai įgudęs daryti gera, bet ir mokėjo 
atsidurti kaip tik ten, kur jo tuo metu reikėjo. 

Jis buvo pelnęs tokį gerą vardą, kad Pilonas kartą pasakė: 

— Jeigu Chesus Marija būtų kunigas, Monterėjus, dievaži, jau 
seniai kalendoriuje tūrėtų savo šventąjį. 

Iš giliausių savo sielos kerčių Chesus Marija sėmė gerumą, ir jo 
nuo to nemažėjo. 

Chesus Marija buvo įpratęs kasdien eiti į paštą, nes čia jis galėjo 
sutikti daug pažįstamų, be to, ties vėjuotu pašto pastato kampu buvo 
galima grožėtis praeinančių merginų kojomis. Neteisinga būtų ma- 
nyti, kad jis tai darė skatinamas žemų instinktų. Tokiu atveju reikėtų 
kritikuoti ir žmones, kurie lanko meno galerijas ir koncertus. Chesui 
Marijai patiko žiūrėti į merginų kojas. 

Kartą, prastypsojęs dvi valandas prie pašto kampo, jis išvydo 
liūdną vaizdą. Policininkas šaligatviu vedė kokių šešiolikos metų 
vaikiną, kuris nešė kūdikį, suvyniotą į antklodę. Policininkas kalbėjo: 

— Nesvarbu, kad nesuprantu, ką tu sakai. Negalima visą dieną 
sėdėti griovyje. Mes išsiaiškinsim, kas esi. 

O jaunuolis bėrė ispaniškus žodžius kažin kokiu keistu dialektu. 

— Bet, senjore, aš nieko blogo nepadariau. Kodėl mane suėmė? 

Tą akimirką policininkas pastebėjo Chesų Mariją. 

— Ei, paisane, ką tauškia tasai cholo!!? 

= Chesus Marija žengė artyn ir paklausė: 

„— Ar galiu tau padėti? 

Vaikinukas prapliupo kalbėti, it maišas praplyšo. 

— Atvažiavau čia dirbti. Vienas meksikietis sakė, kad čia galima 
rasti darbo, bet aš neradau. Sėdėjau. ir ilsėjausi, paskui atėjo tas 
policininkas ir nusitempė mane. 

Chesus Marija linktelėjo ir atsisuko į policininką. 

— Ar tas berniūkštis kuo nors nusikalto? | 

— Ne, bet jis kokias tris valandas sėdėjo griovyje Alvarado gatvėje. 

— Tai mano draugas. Aš juo pasirūpinsiu. 

— Gerai, tiktai tegul daugiau nesėdi griovyje. 

Chesus Marija su naujuoju draugu patraukė į kalvą. 

— Nuvesiu tave ten, kur gyvena mano draugai, Ten gausi ko nors 
užkąsti. Kieno tas kūdikis? 

— Mano. Aš esu kapralas, o čia mano vaikas. Jis serga, bet kai 
užaugs, bus generolas. 

— Kuo jis serga, senjore kaprale? | 

— Nežinau, serga, ir tiek, - kapralas nudengė kūdikio veidą. Jis 
tikrai atrodė labai nesveikai. 

Chesaus Marijos krūtinę užplūdo dar didesnė užuojautos banga. 

— Namas, kuriame gyvenu, yra mano draugo Denio, o jis geras 
žmogus, senjore kaprale. Juo gali pasikliauti nelaimėje. Taigi dabar 
eisime ten, ir Denis mus priglaus. Mano draugė ponia Paločiko turi 
ožką. Mes paskolinsim pieno kūdikiui. 

Kapralo veide pirmą kartą nušvito šypsena. 

„— Gera turėti draugų,— tarė jis.— Toreone ir aš turiu daug 
draugų, kurie man padėtų, nors patiems tektų elgetauti. Turiu turtin- 
gų draugų, — gyrėsi jis, — bet jie nežino, kaip man sunku. 

Pilonas atvėrė jiems Denio kiemo vartelius, ir jie įėjo į namą. 
Denis, Pablas ir Didysis Džo sėdėjo kambaryje, laukdami kasdieninio 
maisto stebuklo. Chesus Marija įstūmė vaikinuką į kambarį. 

— Štai jums kareivis, kapralas, — paaiškino jis, — turi kūdikį, ir tas 
kūdikis serga. 

Susidomėję draugai atsistojo. Kapralas nudengė kūdikio veidą. 

— Žinoma, kad jis serga, — tarė Denis. — Gal reikėtų atvesti 
daktarą? 


11 Indėnas, kalbantis ispaniškai (isp. ). 

Bet kareivis papurtė galvą. 

— Nereikia daktarų. Nemėgstu jų. Kūdikis neverkia iT beveik 
nevalgo. Gal pailsėjęs jis pasitaisys. 

Tuo metu kambaryje pasirodė Pilonas.. Jis įdėmiai apžiūrėjo kūdikį. 

— Šis kūdikis serga, — pareiškė jis ir nieko nelaukdamas ėmėsi 
vadovauti. Chesui Marijai buvo duota komanda nueiti pas ponią 
Paločiko ir pasiskolinti ožkos pieno, Didysis Džo ir Pablas nusiųsti 
parnešti obuolių dėžės, iškloti ją šienu ir avikailio striuke. Denis 
pasiūlė savo lovą, tačiau jos buvo atsisakyta. Kapralas stovėjo vidury 
kambario ir švelniai šypsojosi tiems geriems žmonėms. Pagaliau 
kūdikis buvo paguldytas dėžėn, bet jo akys buvo apsiblaususios,be to, 
jis visai negėrė pieno. 

Įėjo Piratas, nešinas pilnu krepšiu skumbrių. Bičiuliai išsikepė 
žuvis ir pavakarieniavo. Kartkartėm vienas iš jų pašokdavo ir bėgda- 
vo pažiūrėti į kūdikį. Po vakarienės jie susėdo aplink krosnį ir 
pasiruošė ramiai pralcisti vakarą. Kapralas tylėjo ir nieko apie save 
nepasakojo. Bičiuliai pasijuto mažumėlę įžeisti tokio elgesio, bet jie 
žinojo, kad viskam turi atciti laikas. Pilonas, kuriam kickviena nau- 
jiena buvo tarsi žemėje užkastas auksas, padarė porą bandomųjų 
gręžinių, stengdamasis pramušti kapralo nešnekumo sieną. 

— Ne kasdien sutiksi jauną kareivį su kūdikiu, — mandagiai 
užsiminė jis. . 

Kapralas išdidžiai nusišypsojo. 

— Tasai kūdikis, matyt, buvo rastas meilės sode, o tokie kūdi- 
kiai — patys geriausi, nes tame sode negali būti nieko bloga. 

— Mes irgi buvom kareiviai, — pasakė Denis. — Kai numirsim, į 
kapus mus veš ant patrankos lafeto, ir būrys kareivių pagerbs mus 
šautuvų salve. 

Jie nutilo laukdami, ar kapralas supras, kam reikalinga visa ta 
šneka. Kapralas žiūrėjo į juos su pagarba. 

— Jūs man labai geri, — tarė jis. — Jūs elgiatės su manim taip gerai, 
kaip ir mano draugai Toreone. Tai mano kūdikis, mano žmonos kūdikis. 

— O kur tavo Žmona? — paklausė Pilonas. 

:Kapralas apniuko. 

— Ji Meksikoje, — atsakė jis ir vėl pralinksmėjo. — Sutikau vieną 
žmogų, kuris man papasakojo keistą dalyką. Jis papasakojo, kad vai- 
kus galima išauginti tokius, kokių norima. Jis sakė: „Visą laiką kartok 
kūdikiui, ką jam reikia daryti. Užaugęs jis taip ir elgsis“. Todėl aš jam vi- 
są laiką kartoju: „Tu būši generolas“. Kaip manote, ar taip bus? 

Draugai mandagiai linktelėjo. 

— Visko gali būti, — pasakė Pilonas. — Bet man neteko Birdčti 
apie tokį auklėjimą. 

— Aš sakau jam dvidešimt kartų per dieną: „Manueli, kada nors 
tu būsi generolas. Turėsi didelius epoletus ir perpetę. Turėsi auksinį 
kardą. Jodinėsi baltu žirgu. Koksai gyvenimas laukia tavęs, Manu- 
eli!“ Tas žmogus sakė, kad jeigu aš taip sakysiu, iš vaiko tikrai išaugs 
generolas 

"Denis atsistojo ir pričjo prie obuolių dėžės. 

— Tu būsi generolas, — pasakė jis kūdikiui. - Kuomet užaugsi, 
būsi didelis generolas. 

Kiti susispietė aplink norėdami pamatyti, kokį poveikį. padarė 
Denio žodžiai. 

„ — Tubūsi generolas, — sušnabždėjo Piratas, manydamas, kad tas 
metodas galbūt tiktų jo šunims. 

— Tas kūdikis labai serga, — - pasakė Denis. — Jam reikia šilumos. 

Jie vėl susėdo. 

— Tavo žmona Meksikoje... — priminė Pilonas. 

Kapralas suraukė antakius ir kurį laiką galvojo, 0 paskui I nusi- 
šypsojo. 

— Papasakosiu. Nedera atverti širdį nepažįstamiems, bet jūs 
mano draugai. Aš tarnavau Čihuahohe, buvau stropus, šautuvą vi- 
suomet laikiau suteptą, todėl buvau pakeltas į kapralus. O paskui 
vedžiau gražią merginą. Nesakau, kad ji už manęs ėjo ne dėlantsiuvų. 
Jos akys buvo didelės, dantys lygūs ir balti, o plaukai ilgi ir žvilgantys. 
Ir greitai mums gimė šis berniukas. 
 — Tai gerai, — tarė Denis. — Norėčiau būti tavo vietoje. Nieko 
nėra geriau už kūdikį. 

— Taigi, — tarė kapralas, — ir aš buvau laimingas. O paskui mudu 
nunešėme jį krikštyti, ir aš užsidėjau perpetę, nors armijos statute 
apie tai nerašoma. Ir kai mes išėjome iš bažnyčios, kapitonas su 
epoletais, perpeteirsidabriniu kardu pamatė mano žmoną. Netrukus 
žmona mane paliko. Tada aš nuėjau pas kapitoną ir pasakiau jam: 
„Atiduok mano žmoną“. O jis pasakė: „Matyt, nebrangini savo 
gyvybės, jeigu taip kalbi su vyresniuoju“. 

 Kapralas išskėtė rankas ir gūžtelėjo pečiais rodydamas, jog susi- 
taikė su likimu. 
„— Oho! Koks vagis! — sušuko Chesus Marija. 

— Tu atsikvietei savo draugus ir nudobei kapitoną, — pabandė 
spėlioti Pablas. 

Kapralas sumišo. | 

— Ne. Nieko negalėjau padaryti. įirmąją naktį po to įvykio 
kažkas šovė į mane pro langą, o kitą dieną per klaidą pykštelėjo 
patranka, ir sviedinys praskriejo taip arti, kad vėjo gūsis išvertė mane 
iš kojų. Todėl aš pasiėmiau vaiką ir išėjau iš tėn. 

Draugų veidai įraudo nuo pykčio, jų „akys grėsmingai sužibo. 
Piratas savo kampe piktai suniurnėjo, 0 šunys ėmė urgzti. 

— Gaila, kad mūsų tenai nebuvo! — sušuko Pilonas.— Tam 
kapitonui būtų tekę pasigailėti, kad atėjo į šį pasaulį! Vienas kunigas 
skriaudė mano senelį, tai senelis jį nuogą pririšo aptvare ir paleido 
buliuką. Visko galima prisigalvoti! 

— Aštik kapralas, — kalbėjovaikinukas. — Tad turėjau nešdintis. — 
Ir jo akyse susitvenkė gėdos ašaros. — Kapralui nickas nepadės, jeigu 
jis eis prieš kapitoną. Todėl ir pabėgau su sūnum Manueliu. Fresne 
sutikau tą protingą Žmogų, ir jis paaiškino, kaip išauginti iš Manuelio 
tokį žmogų, kokio aš noriu. Dvidešimt kartų per dieną sakau jam: „Tu 
būsi generolas. Tu nešiosi epoletus ir turėsi auksinį kardą“. 

Tai buvo drama, prieš kurią nublanko tušti Kornelijos Ruis 
eksperimentai. Tokia padėtis reikalavo iš draugų imtis žygių. Tačiau 
viskas nutiko taip toli, kad jie niekuo negalėjo padėti. Jie susižavėję 
žiūrėjo į kapralą. Šitoks nuotykis pačioje jaunystėje! 

— Norėčiau, — rūsčiai prabilo Denis, — kad dabar būtume Tore- 
one. Pilonas ką nors sugalvotų. Gaila, kad negalima ten nuvykti. 

Didysis Džo Portugalas per visą vakarą nė kartelio neprisnūdo — 
taip jį pritrenkė kapralo istorija. Jis priėjo prie obuolių dėžės ir 
pažiūrėjo į vidų. | 

— Tubūsi generolas, — pasakė jis. — Žiūrėkit! Tam vaikui kažkas 
darosi! 

Draugai susispietė aplink. Mažą kūnelį traukė mėšlungis. Kojelės 
trūktelėjo ir sulinko. Rankelės bejėgiškai stvarstė orą, o paskui 
kūdikis ėmė visas timpčioti ir tąsytis. | 

— Daktarą! — sušuko Denis. — Reikia daktaro. 

Tačiau ir jis, ir kiti žinojo, kad daktaras nepadės. Mirtis atsėlina 
susisupusi į apsiaustą, kurį visuomet atpažinsi. Kūdikis bemat sustingo, 
ir kova buvo baigta. Burna atvipo, kūdikis mirė. Su užuojauta veide 
Denis uždengė jį antklode. Kapralas stovėjo išsitempęs ir žiūrėjo prie- 
šais save toks priblokštas, kad negalėjo nei galvoti, nei žodžio ištarti. 

Chesus Marija padėjo jam ant peties ranką ir pasodino ant kėdės. 

— Tu jaunas, — tarė jis, — turėsi dar daug vaikų. 

— Jis mirė, — suvaitojo.kapralas, — jis niekad nebus generolas su 
perpete ir auksiniu kardu. 

Draugų akys buvo drėgnos nuo ašarų. Šunys kampe liūdnai inkštė. 
Piratas panardino savo didelę palvą į senjoro Aleko Tompsono gaurus. 

Švelniu balsu, lyg laimindamas, Pilonas tarė: 

— Dabar tu pats turi užmušti kapitoną. Tavo keršto planas buvo 
labai garbingas, bet jis nepavyko, todėl pats turėsi atkeršyti, o mes 
padėsim, kiek sugebėsim. 

Kapralas pažvelgė į jį nicko nesuprasdamas. 

— Atkeršyti? — paklausė jis. — Užmušti kapitoną? Apie ką tu kalbi? 

— Na, tavo planą nesunku buvo įspėti. Vaikas išaugs ir bus generolas, 
ilgainiui jis susiras tą kapitoną ir pasmerks jį lėtai mirčiai. Geras sumany- 
mas. Ilgi laukimo metai ir — smūgis. Mes, tavo draugai, gerbiame tave. 

Kapralas nieko nenutuokdamas žvilgtelėjo į Piloną. 

— Ką gi aš galiu padaryti? J Juk jis kapitonas. 

Draugai atsisuko į jį. 

— Tai kodėl tu norėjai, kad vaikas būtų generolas? Kam visa 
tai? — šūktelėjo Pilonas. 

Kapralas atrodė sutrikęs. 

— Tėvo pareiga rūpintis savo sūnumi. Norėjau, kad Manuelio 
gyvenimas būtų geresnis už mano. 

— Tik tiek? — nepatikėjo Denis. 

— Na, mano žmona buvo labai graži ir visai ne puta“. Ji gera 
moteriškė, ir ją pasiėmė kapitonas. Jis turėjo mažus epoletus ir siaurą 
perpetę, ir jo kardas buvo tik sidabro spalvos. Tik pamanykit, — 
kapralas išskėtė rankas, — jeigu kapitonas su mažais epoletais ir 
siaura perpete galėjo paveržti iš manęs žmoną, tai ką gali generolas 
su plačia perpete ir auksiniu kardu?! 

Kambaryje buvo tylu, kol Denis ir Pilonas, Pablas ir Chesus 
Marija, ir Piratas, ir Didysis Džo Portugalas gromuliavo jiems patėk- 
štą pasaulėžiūrą. O sugromuliavę ėmė laukti, ką pasakys Denis. 

— Gaila, — tarė jis, — kad tiek nedaug tėvų taip rūpinasi vaikų 
laime. Mes labai gailimės, kad mažylis numirė ir nesulaukė laimingo 
gyvenimo su tokiu tėvu. 

Draugai ėmė liūdnai linkčioti galvas. 

— Ką dabar veiksi? — paklausė Chesus Marija. 

— Grįšiu į Meksiką, — tarė kapralas. — Širdyje esu kareivis. Galbūt, 
jeigu gerai tepsiu šautuvą, kada nors tapsiu karininku, ką gali žinoti. 

Šeši draugai susižavėję žiūrėjo į jį. Jie didžiavosi susipažinę su 
tokiu žmogumi. 


12 Paleistuvė (isp. ). 

XI | | 

APIE TAI, KAIP ITIN NEPALANKIOMIS 
APLINKYBĖMIS Į DIDŽIOJO DŽO ŠIRDĮ VĖL 
PASIBELDĖ MEILĖ 


S . 


Mylėti Didžiajam Džo reiškė kažką daryti. Štai viena jo meilės istorijų. 

Monterėjuje lijo; nuo aukštų pušų visą laiką lašėjo vanduo. Tor- 
tiljių kvartalo paisanai tūnojo namie, bet iš kiekvieno kamino varan- 
gojosi dūmas ir oras skaniai kvepėjo pušinėmis malkomis. 

„Penktą valandą popiet lietus kelioms minutėms liovėsi, ir Didysis 
Džo Portugalas, beveik visą dieną išgulėjęs pajūryje po valtimi, 
išlindo laukan ir patraukė aukštyn į kalvą pas Denį. Jis buvo sužvar- 
bęs ir alkanas. 

Jam pasiekus Tortiljų kvartalo pakraštį, dangus prakiuro ir vėl ėmė 
pliaupti lietus. Didysis Džo kaipmat permirko. Slėpdamasis nuo lietaus, 
jis nubėgo į artimiausią namą, 0 tame name gyveno tetulė Ignasja. 

Tai buvo kokių keturiasdešimt penkerių metų moteris, jau seno- 
kai ir gana sėkmingai našlaujanti. Dažniausiai ji būdavo atžari ir 
nekalbi, nes jos kraujyje tekėjo šiek tiek daugiau indėniško kraujo, 
negu leido Tortiljų kvartalo padorumas. 

Kai jos namuose pasirodė Didysis Džo, ji ką tik buvo atkimšusi 
galoną raudonojo vyno ir pylėsi jo sau įstiklinę virškinimui pagerinti. 
Ji šoko slėpti butelio po stalu, bet nespėjo. Didysis | Džo stovėjo 
tarpduryje, nuo jo varvėjo vanduo. 

— Įeik apdžiūti, — pasiūlė tetulė Ignasja. 

Didysis Džo, žiūrėdamas į butelį kaip terjeras į vabalą, įėjo 
kambarin. Lietus barbeno į stogą. Tetulė Ignasja žarstekliu pamaišė 
malkas geležinėje krosnelėje. 

. — Galstiklinę vyno? 

— Išgersiu, — atsakė Didysis Džo. 

Dar nebaigęs gerti stiklinės, Didysis Džo vėl įsmeigė akis į butelį. 
Tik po trečios stiklinės jis teikėsi prašnckti ir jo akyse užgeso godžios 
liepsnelės. 

Tetulė Ignasja jau susitaikė su mintim, kad jos ką tik pradėtas 
butelis pražuvo. Ji gėrė kartu vien tam, kad bent kiek tektų ir jai. Tik 
kai buvo įpilta ketvirta stiklinė, Didysis Džo atsipalaidavo ir ėmė 
mėgautis poilsiu. 

— Tai ne Torelio vynas, — tarė jis. 

— Taip, gavau jo iš vienos italės, savo draugės, — atsakė tetulė 
Ignasja, vėl pripildama Didžiojo Džo stiklinę. . 

Diena ėmė slinkti vakarop. Tetulė Ignasja uždegė žibalinę lempą 
ir pridėjo krosnį pliauskų. Ką gi, tegul tas vynas bus išgertas, jeigu taip 
lemta. Ji kritišku žvilgsniu nužvelgė Didžiojo Džo figūrą. Ir jos 
krūtinę užliejo šiluma. 

— Vargšelis, dirbai lietuje, — tarė j J — Na, nusivilk striukę, tegul 
išdžiūva. 

Didysis Džo retai meluodavo. Jam stigo suktumo. 

„— Aš miegojau pajūry po valtim, — pasakė jis. 

— Bet tu visas permirkęs, vargšeli, — pasakė ji. 

Ji atidžiai pasižiūrėjo į Džo, laukdama bent kokio atsako į savo 
užuojautą, tačiau Didžiojo Džo veide švietė tik palaima Žmogaus, 
kuris paspruko nuo lietaus ir gavo vyno. Jis atkišo taurę, kad tetulė 
Ignasja vėl ją pripiltų. 

Džo visą dicną buvo nieko nevalgęs, ir vynas smagiai trenkė gaNon. 

Tetulė Ignasja pabandė dar sykį. 

 — Negerai sėdėti su šlapia striuke. Persišaldysi. Pricik, padėsiu 
nusivilkti. 

Didysis Džo patogiau įsitaisė ant kėdės. 

— Man ir taip gerai, — tarė jis. 

Tetulė Ignasja įsipylė sau vyno. Malkos krosnyje traškėjo, ir tasai 
jaukus garsas nustelbė lietaus skrabenimą. 

Didysis Džo net nebandė apsimesti galantiškas, jis nė nematė 
šeimininkės. Dideliais gurkšniais maukė vyną, kvailai šypsodamasis 
žiūrėjo į ugnį ir lengvai sūpavosi ant kėdės. 

Tetulė Ignasja pajuto, kaip J jos krūtinėje kyla pyktis i ir neviltis. 

„Tas paršas, — galvojo ji, — tas didelis purvinas paršas. Geriau jau 
būčiau paslėpusi karvę nuo lietaus. Kitas bent malonų žodelį tartų“. 

Didysis Džo vėl atkišo stiklinę. Tetulė Ignasja padarė dar vieną 
didvyrišką bandymą. 

„— Tikra laimė tokį vakarą sėdėti šitame namuke, — tarė ji, — kai 
lyja laukė, O krosnyje meiliai traška malkos; tai metas draugiškiems 
jausmams. Argi tu nenusiteikęs draugiškai? 

— Žinoma, — atsakė Didysis Džo. 

— Galšviesa per ryški? Galspigina į akis? — droviai paklausė ji. — 
Gal man užpūsti lempą? 

— Ji man netrukdo, — atsakė Džo.-— Bet jei nori sutaupyti žibalo, 
užpūsk. 

Ji papūtė, ir kambarys paskendo tamsoje. Paskui vėl atsisėdo ant 

kėdės ir ėmė laukti, kol Didysis Džo pasidarys galantiškas. Ji girdėjo, 
kaip tyliai girgžda jo kėdė. Pro krosnies plyšius prasiskverbę raudoni 
atšvaitai krito ant baldų kampų. Kambarys švietė šiluma. Tetulė 
Ignasja išgirdo, kaip kėdė liovėsi girgždėjusi, ir įsitempė pasirengusi 
atremti puolimą. Bet nieko neįvyko. 

— Tik pamanyk, — tarė ji, — kad tokią naktį galėjai drebėti 
kokiame nors sandėliuke arba ant šalto smėlio po valtim. Bet ne, štai 
sėdi čia ant patogios kėdės, gurkšnodamas skanų vyną kartu su 
moterimi, kuri tau draugas. 

Didysis Džo neatsakė. Ji nematė jo ir negirdėjo. Tetulė Ignasja 
ištuštino savo stiklinę. Dabar jau teko numoti ranka į etiketą. 

— Mano draugė Kornelija Ruis sakė, kad kartais sušalę draugai užsu- 
ka perlaukti lietaus. Ji priglaudžia juos, o paskui jie gražiai draugauja. 

Tame kampe, kur sėdėjo Didysis Džo, , kažkas dunkstelėjo. Ji supra- 
to, kad iškrito stiklinė; paskui vėl stojo mirtina tyla. „Gal jam bloga, — 
pagalvojo ji, — gal jis apalpo?“ Ji stryktelėjo nuo kėdės, brūkštelėjo 
degtuką ir prikišo jį prie lempos dagčio. Paskui atsisuko į svečią. 

Didysis Džo herojiškai pūtė įspanges. Kojos buvo ištiestos. Galva 
atlošta, burna plačiai pražiota. Kol ji stovėjo sutrikusi ir apstulbusi, 
kambarį sudrebino baisus knarkimas. Didysis Džo Šiltoj patogioj 
vietoj tiesiog automatiškai užmigdavo. 

Pračjo kelios sekundės, kol ji susitvardė. Jos gyslose tekėjo per- 
dėm indėniškas kraujas. Ji nepradėjo šaukti. Tik drebėdama iš pykčio 
priėjo prie pintinės su malkomis, paėmė pliauską, pakilojo ją rankoje 
bandydama, paskui išrinko kitą. Tuomet ramiai priėjo prie Didžiojo 
Džo Portugalo. Pirmas smūgis kliuvo jam į petį ir ištrenkė iš kėdės. 

— Paršas! — sukliko tetulė Ignasja. — Didelis purvinas paršas! 
Lauk iš čia į purvyną! 

Džo bumptelėjo ant grindų. Nuo antro smūgio ant jo kelnių 
yn liko purvina dryžė. Ir Didysis Džo ėmė sparčiai busti. 

— Kas atsitiko? Ką darai? | 

— Palaukš, aš tau parodysiu! — spiegė ji. Ji atidarė duris ir vėl 
grįžo prie Didžiojo Džo. Vargais negalais, gindamasis nuo smūgių 
krušos, Didysis Džo atsistojo ant kojų. 

— Gana, — maldavo jis. — Liaukis! Kas atsitiko?! 

Furija lyg vapsva sekė jį sodo takeliu iki purvinos gatvės. Jos 
įniršis buvo baisus. Ji vijosi jį keliu vis tebetvatydama pliauska. | 

— Ei! Na, liaukis! 

Jis stvėrė ją į glėbį, o ji grūmėsi bandydama žūtbūt ištrūkti ir dar 
pridėti. 

— Aktų purvinas parše! Ak tu gyvuly! | 

Jis stipriai ją laikė, nes bijojo dar gauti, ir šitaip bestovint į jo o širdį 
pasibeldė meilė. Ji pragydo jo galvoje, sušniokštė visu kūnu it poplū- 
džio banga, sudrebino nuo galvos iki kojų, kaip tropikų audra sudre- 
bina palmių giraitę. Jis tvirtai ją laikė, ir jos pyktis pamažu atslūgo. 

Naktimis Monterėjaus gatvėmis raitas ant motociklo patruliuoja 
policininkas, žiūrėdamas, kad geri dalykai nesibaigtų bloguoju. Tąnakt 
patruliavo Džeikas Leikas, ir jo guminis apsiaustas žvilgėjo tamsoje it 
bazaltas. Jis buvo bjauriai nusiteikęs. Grįstkeliu važiuoti dar buvo pusė 
velnio, tačiau dalis maršruto ėjo purvinomis Tortiljų kvartalo gatvėmis, 
ir geltonas madaras tiško iš po ratų. Jo motociklo nedidelio žibinto 
šviesa švaistėsi aplink. Variklis springdamas stengėsi iš paskutiniųjų. 

Staiga Džeikas Leikas šūktelėjo iš nuostabos ir sustabdė motociklą. 

— Koks čia velnias? Kas čia darosi? 

Didysis Džo pasuko į jį galvą. 

— O,tai tu, Džeikai! Klausyk, jeigu jau gabensi mus į kalėjimą, tai 
gal luktelėk minutėlę? | 

Policininkas apsuko motociklą. 

— Patariu dingti nuo gatvės. Antraip jus pervažiuos mašina. 

Jo motociklas suriaumojo purvyne, ir žibinto spindulys plykstelėjęs 
dingo už posūkio. Tortiljų kvartalo medžiuose švelniai šiureno lietus. 


XII 
APIE TAI, KAIP DENIO DRAUGAI PADĖJO 
PIRATUI TESĖTI DUOTĄ ĮŽADĄ IR KAIP SUNYS 
IŠVYDO DANGIŠKĄ REGĖJIMĄ 


Kiekvieną popietę Piratas stumdavo savo tuščią karutį į Kalną, 
gaudamasis į Denio kiemą. Čia atremdavo jį į tvorą, paskui užkasdavo 
savo kirvį, nes visi Žino, kad plienas tvirtėja būdamas žemėje. Paskui 
įžengdavo į namus, įkišdavo ranką į ant kaklo kabančią odinę tabokinę, 
ištraukdavo iš jos tą dieną uždirbtą kvorterį ir paduodavo jį Deniui. 
Tuomet Denis, Piratas ir dar kas nors iš namuose esančių draugų 
iškilmingai nueidavo į miegamąjį, peržengdamas ant grindų išmėtytą 
patalynę. Paisanų akyse Denis pakišdavo ranką po pagalve, ištraukdavo 

odinį maišą ir įmesdavo į jį naują kvorterį. Šitaip buvo jau kuris 
laikas. 

Maišas su pinigais virto simboliniu draugystės centru, „pasitikėji- 
mo branduoliu, aplink kurį sukosi visa draugija. Jie didžiavosi pini- 
gais, didžiavosi nesusivilioję jais. Pirato pinigų saugojimas apaugo 
savotišku savigarbos ir net pasitenkinimo savim kiautu. Žmogui 
gera, kai juo pasitikima. Draugams tos monetos jau seniai buvo nebe 
pinigai. Tiesa, kurį laiką jie svajodavo, kiek galima būtų už tuos 
pinigus nusipirkti vyno, tačiau ilgainiui liovėsi žiūrėję į juos kaip į 
teisėtą mokėjimo priemonę. Lobis buvo skirtas pirkti aukso žvakidei, 
o tos žvakidės laukė Pranciškus Asyžietis. Daug blogiau apgaudinėti 
šventąjį negu įstatymus. Ų 

Vieną vakarą per žaibišką ir niekad neklystantį telegrafą, kurio 
veikimo principo niekas nežinojo, pasklido žinia, kad pakrantės 
sargybos kateris prie Karmelio užplaukė ant uolų. Didysis Džo 
Portugalas buvo išėjęs savo reikalais. Denis, Pablas, Chesus Marija ir 
Piratas su savo šunimis patraukė per kopas prie jūros, nes jų visų 
mėgstamiausias užsiėmimas buvo rinkti bangų krantan išmestus 
naudingus daiktus. Jų nuomone, nieko pasaulyje nebuvo smagiau. 
Nors jie šiek tiek pavėlavo, tačiau netruko atsigriecbti. Visą naktį 
bičiuliai šmirinėjo po paplūdimį ir rado nemažą krūvą laivo duženų: 
penkių svarų skardinę sviesto, kelias konservų dėžutes, įmirkusį 
vandenyje Baudičo navigacinį žinyną, dvi jūreiviškas striukes, statinę 
su vandeniu ir kulkosvaidį. Kai išaušo rytas, jie turėjo krūvą visokiau- 
sio gero. 

Už visą ją urmu gavo penkis dolerius iš kažkokio atsitiktinio 
stebėtojo, nes niekas nė nemanė tempti tokią sunkenybę stačia įkalne 
šešias mylias iki Tortiljų kvartalo. 

"Kadangi Piratas tą dieną nėjo kirsti prakurų, jis gavo kvorterį iš 
Denio ir įsidėjo tabokinėn. Paskui išvargę, bet smagūs, galvodami 
apie jų laukiančią laimę, jie kalvomis patraukė į Monterėjų. 

Jau buvo po pietų, kai pasiekė Denio namus. Piratas, laikydama- 
sis ritualo, išsiėmė iš tabokinės kvorterį ir padavė jį Deniui. Visas 
būrys susispictė kitame kambaryje. Denis kyštelėjo ranką po pagalve 
ir ištraukė ją tuščią, nubloškė čiužinį, o paskui lėtai atsisuko į savo 
draugus, žvelgdamas į juos krauju pasruvusiomis tigro akimis. Jis 
pažvelgė kiekvienam bičiuliui į akis, ir kiekviename veide matė tik 
nuoširdų siaubą ir pasipiktinimą. 

— Taip... — pasakė jis, — taip... 

Piratas ėmė verkti. Denis apkabino jo pečius. | 
— Neverk, bičiuli, — tarė jis grėsmingai. — Tu atgausi savo pinigus. 
 Paisanai tylėdami išėjo iš kambario. Denis nuėjo kieman ir, 
susiradęs sunkią pušinę lazdą, pakratė ją ore mėgindamas. Pablas 
nuėjo virtuvėn ir grįžo nešinas senoviniu skardiniu atidarikliu su 
baisia geležte. Chesus Marija iš po namo ištraukė sulaužytą kirtiklio 
kotą. Piratas suglumęs žiūrėjo į juos. Paskui visi grįžo vidun. ir vėl 
ramiai susėdo. 

* Piratas nykščiu parodė pakalnėn. 

„ — Jis? — paklausė. | | . 

"Denis lėtai linktelėjo galvą. J o akys buvo sustin pusios ir apsitrau- 
kusios migla. Atkišęs į priekį smakrą, Denis sėdėjo ant kėdės sIšlenkęs 
kūną tarsi barškuolė, pasirengusi atakai. 

"Piratas nuėjo į kiemą ir išsikasė kirvį. Jie ilgai sėdėjo namuose. 
Visi tylėjo, o namuose augo šaltakraujiško įniršio banga. Jie buvo 
panašūs į sprogdinamą uolą, kai degančios bikfordo virvės Mepsnelė 
artėja prie dinamito užtaiso. 

Diena pakrypo vakarop, saulė pasislėpė už kalvos. Atrodė, kad 
visas Tortiljų kvartalas laukdamas pritilo. | 

Jie išgirdo jo žingsnius gatvėje ir rankose tvirčiau suspaudė gink: 
lus. Džo Portugalas dvejodamas užlipo ant slenksčio ir prisiartino 
prie durų. Rankoje jis turėjo galoną vyno. Jo akys neramiai lakstė 
draugų veidais, bet šie ramiai sau sėdėjo ir net nepakėlė įjį akių. 

„— Sveiki, — pasakė Didysis Džo. 

— Sveikutis, — atsiliepė Denis. | 

"Jis atsistojo ir tingiai pasirąžė. Jis nežiūrėjo į Didįjį Džo, nėjo 
tiesiai į jį, bet įkypai, tarsi norėdamas praeiti pro šalį. Susilyginęs 
smogė žaibiškai, kaip kertanti gyvatė. Lazda nusileido tiesiai Didžia- 
jam Džo ant pakaušio, ir Džo susmuko be sąmonės. Denis ištraukė iš 
kišenės šikšnelę ir surišo Portugalo riešus. 

— Dabar duokit vandens, — tarė jis. 

Pablas šliūkštelėjo ant Didžiojo Džo veido kibirą vandens. Šis 
pasuko galvą, ištempė kaklą kaip viščiukas ir apstulbęs pažvelgė į 
savo draugus. Jie tylėjo. Denis tiksliai, kaip golfo žaidėjas, kuris 
rengiasi mušti sviedinuką, išmatavo atstumą. Jo lazda trenkė Didžia- 
jam Džoį petį, ir tuomet jie ėmėsi metodiškai ir šaltai karšti jam kailį. 
Chesus Marija tvatijo per kojas, Denis — per pečius ir krūtinę. 
Didysis Džo kaukdamas raičiojosi ant grindų. Smūgių kruša biro ant 
viso jo kūno, nuo kaklo iki kojų. Kiekvienas smūgis kliūdavo vis į kitą 

vietą ir palikdavo žymę. Nuo klyksmo'spengė ausyse. Piratas bejėgiš- 
kai stovėjo šalia, nusitvėręs kirvį. 

Galiausiai, kai visas priekis pasruvo krauju, jie liovėsi. Pablas 
atsiklaupė prie Didžiojo Džo galvos su atidarikliu. Pilonas nuavė 
Portugalui batus ir vėl paėmė lazdą. 

Tuomet Didysis Džo iš baimės susirietė. 

— Užkasiau prie vartelių! — sušuko jis. — Dėl Dievo meilės, 
nežudykit manęs! 

Denis su Pilonu išėjo pro duris ir po kelių minučių grįžo nešini 
odiniu maišu. 

— Kiek paėmei?! — paklausė Denis bejausmiu balsu. | 

— Dievaži, tik keturis. Paėmiau tik keturis — uždirbsiu ir padėsiu 
atgal! 

Denis pasilenkė, suėmė jį už peties ir apvektė aukštielninką. 
Paskui bičiuliai lygiai taip pat metodiškai išdirbo jam nugarą. Šauk- 
smai ėjo vis silpnyn, tačiau darbas buvo baigtas tik tada, kai Didysis 
Džo nuo lupimo neteko sąmonės. Tuomet Pilonas nuplėšė marški- 
nius nuo nuogos, kruvina mėsa virtusios nugaros. Skardiniu atidarik- 
liu mikliai perbraukė per randus, ir iš kiekvieno ištryško kraujas. 
Pablas atnešė druskos ir padėjo įtrinti jam visą Žaizdotą nugarą. 
Galiausiai Denis užmetė ant bejausmio Džo antklodę. 

— Manau, kad nuo šiol jis bus doras žmogus, — pasakė jis. 

— Reikėtų suskaičiuoti pinigus, — pasiūlė Pilonas. — Jau senokai 
skaičiavom. 

Jie atsikimšo Didžiojo Džo atneštą galoną vyno ir ligi kraštų 
prisipylė stiklainius, nes buvo išvargę ir išcikvoję daug dvasinių jėgų. 
Paskui Jaudindamiesi sudėjo kvorterius į krūveles po dešimt ir dar 
perskaičiavo. 

— Pirate! —- sušuko Denis. — Turime tūkstantį ir septynis! Tu su- 
laukei savo valandos! Atėjo metas pirkti žvakidę šventam Pranciškui! 

Piratui tos dienos įspūdžių buvo per daug. Jis nuėjo su šunimis į 
kampą, įsikniaubė į Pūkio gaurus irėmė isteriškai kūkčioti. Sunerimę 
šunys susispictė aplink jį, laižė ausis ir baksnojo nosimis galvą, i ir tik 
Pūkis, suprasdamas, kokia jam teko garbė, gulėjo ramiai ir kaišiojo 
snukį į tankius plaukus ant Pirato pakaušio. 

Denis subėrė monetas į maišą, o maišą pakišo po pagalve. 

Į tą laiką Didysis Džo atgavo sąmonę ir suvaitojo, nes ištirpusi 
druska graužė nugarą. Paisanai nekreipė į jį dėmesio, kol pagaliau 
Chesus Marija, tas amžinas gailestin gumo apaštalas, atrišo jam riešus 
ir padavė stiklainį vyno. 

— Net mūsų Išganytojo priešai gailėjosi, — teisindamasis tarė jis. 

Tasai jo poelgis ir užbaigė bausmę. Draugai su užuojauta apspito 
Didįjį Džo. Jie paguldė jį ant lovos ir išplovė iš žaizdų druską. Ant 
kaktos uždėjo šlapią skudurą ir nuolat pylė jam vyno. Džo suvaitoda- 
vo kiekvienąsyk, kai prie jo kas prisiliesdavo. Vargu ar jo dorovinės 
nuostatos pasikeitė, tačiau buvo galima be baimės manyti, kad jis 
daugiau niekad nevogs iš Denio namų. 

Piratui praėjo isterija. Jis gėrė vyną ir švytinčiu veidu klausėsi, 
kaip Denis dėsto, kas bus daroma toliau. 

— Jeigu nunešime tuos pinigus į miesto banką, jie pamanys, kad 
išplėšėme lošimo automatą. Reikia juos nunešti tėvui Ramonui ir 
viską papasakoti. Tada jis nupirks auksinę žvakidę, pašventins ją, ir 
Piratas nueis bažnyčion. Gal tėvas Ramonas sekmadienį tars apie jį 
žodelį. Piratui reikia tenai būti. 

Pilonas su pasibaisėjimu nužvelgė purvinus Pirato skarmalus.. 

— Rytoj, — pasakė jis griežtai, — paimsi tas septynias atliekamas 
monetas ir nusipirksi padoresnį drabužį. Šiokiai dienai tinka ir šitie, 
bet eiti į bažnyčią negalima kaip paskutiniam apskurėliui. Tavo 
draugams dėl to bus gėda. | 

Piratas vėpsojo kaip geležėlę radęs. 

— Rytoj taip ir padarysiu, — prisižadėjo jis. 

Kitą rytą, laikydamasis duoto žodžio, jis nuėjo į Monterėjų. Ten 
rinkosi ir derėjosi su tokiu atkaklumu, tartum norėdamas paneigti, 
jog dvejus metus nieko nepirko. Į Denio namus grįžo pergalingai 
šypsodamasis, nešinas didele nosine iš ryškiai raudono su žaliu šilko 
ir plačiu diržu, nusagstytu spalvoto stiklo karoliukais. Draugams 
pirkiniai labai patiko. 

— Bet kuo tu apsirengsi? — susijaudinęs paklausė Denis. — Tavo 
pirštai lenda iš batų ten, kur juos prapjovei, kad neskaudėtų nuospau- 
dos. Tavo kombinezonas sudriskęs, ir tu neturi net skrybėlės. 

— Teks jam paskolinti savo drabužius, - pasakė Chesus Mari- 
ja. — Aš turiu švarką ir liemenę. Pilonas turi puikią savo tėvo skrybė- 
lę. Tu, Deni, turi marškinius, o Didysis Džo — dailias mėlynas kelnes. 

— Bet tuomet mes negalėsime nueiti į bažnyčią, — paprieštaravo 
Pilonas. 

— Tai ne mūsų žvakidė, — pasakė Chesus Marija. — Tėvas Ramo- 
nas vargu ar ką nors gero apie mus pasakys. “ 

"Tą pačią popietę jie nugabeno lobį į kunigo namus. Jis išklausė 
istoriją apie apsirgusį šunį, ir jo žvilgsnis sušvelnėjo. 

— „ir tuomet, tėve, — pasakojo Piratas, — ir tuomet to šunyčio 
nosis pasidarė sausa, ir akys ėmė blizgėti kaip jūros išmesti butėliai, 
ir jis inkštė, nes jam skaudėjo. Ir tada, tėve, aš pažadėjau šventam 
Pranciškui auksinę žvakidę už tūkstančio dienų uždarbį. Mat jis yra 
mano patronas, tėve. Ir tuomet įvyko stebuklas! Mat šuo triskart 
suvizgino uodegą ir iškart ėmė taisytis. Tai buvo švento Pranciškaus 
stebuklas, tėve, ar ne? 

. Kunigas niūriai linktelėjo galvą. | - 

— Taip, — tarė jis. — Tai buvo stebuklas, atsiųstas cerojo švento 
Pranciškaus. Aš nupirksiu Žvakidę. 

Piratas buvo labai patenkintas, nes juk ne juokai, kai į tavo maldą 
atsiliepiama stebuklu. Jei ši istorija pasklistų plačiau, jo vardas 
Tortiljų kvartale būtų labai gerbiamas. Bičiuliai jau dabar žiūrėjo į jį 
kitomis akimis. Dabar jie kitaip galvojo apie jį, nes žinojo, kad 
skurdoką jo protą palaikė dangiškosios galios ir šventųjų jėgos. 

Jie ėjo namo, o šunys sekė jiems iš paskos. Piratas jautėsi taip, lyg 
būtų išsimaudęs auksinėje gėrio srovėje. Jo kūną iš to smagumo purtė 
čia šaltis, čia karštis. Paisanai džiaugėsi išsaugoję j jo pinigus, nes ir 
patys jautėsi tapę šventesni. Pilonui pirmiausia palengvėjo todėl, kad 
jis nepavogė pinigų. Kokių baisių dalykų galėjo nutikti, jeigu jis būtų 
nudžiovęs šventajam priklausančius pinigus! Visi bičiuliai tylėjo, 
tarsi būtų bažnyčioje. 

„Penki doleriai, gauti už parduotą turtą, svilinte svilino Denio 
kišenę, bet j jis jau žinojo, ką su jais daryti. Nuėjęs su Pilonu į į turgų, 
nupirko penkis svarus hamburgerių, krepšį svo gūnų, duonos ir didelį 
maišą saldainių. Pablas su Chesum Marija nuėjo pas Torelį dviejų 
galonų vyno, ir grįždami atgal, jiedu pakeliui nenugėrė nė lašelio. 

Tą vakarą buvo užkurta krosnis, ant stalo pastatytos dvi žvakės, ir 
draugai sėdo puotauti. Puota buvo Pirato garbei. Piratas elgėsi 
nepaprastai oriai. Tiesa, jis vis šypsojosi ir šypsojosi, net kai reikėda- 
vo surimtėti. Bet jis nieko negalėjo sau padaryti. Ė 

Suvalgę viską, ką buvo galima suvalgyti, jie atsilošė kėdėse ir ėmė 
siurbčioti vyną. „Bičiulėli tu mūsų“, — vadino jie Piratą. 

— Ką jautei, kuomet tai atsitiko? — paklausė Chesus Marija. — 
Kai pažadėjai žvakę ir šuo ėmė sveikti? 52 tuomet jautei? Ar matei 
kokį šventą regėjimą? . 

Piratas pabandė prisiminti. | 

— Tartum ne... Gal ką nors ir regėjau... Bal mačiau ore šventą 
Pranciškų, ir jis švietė Kaip saulė... 

— Nejaugi neprisimeni tokio dalyko? — nustebo Pilonas. 

— Taip... prisimenu... Atrodo, šventas Pranciškus pasižiūrėjo į 
mane... ir nusišypsojo, geras šventasis. Tuomet supratau, kad stebuk- 
las — jo rankų darbas. „Neskriausk šuniukų, suskretėli , — pasakė jis. 

— Jis tave taip pavadino? 

— Betaš tikrai buvau suskretęs, o jis ne toks.šventasis, kad meluotų. 

— Netikiu, kad visa tai prisimeni, — suabejojo Pilonas. 

— Gal ir ne, bet man atrodo, kad prisimenu, — pasakė Piratas, 
apsvaigęs nuo laimės, garbės ir visuotinio dėmesio. 

— Mano senelė sykį matė Švenčiausiąją Mergelę, — "prabilo Che- 
sus Marija. — Ji gulėjo mirties patale, ir aš išgirdau, kaip ji sušuko: 
„O! Aš regiu Dievo Motiną! O, šventa Marija, malonės pilnoji...“ 

— Kai kam lemta regėti tokius dalykus, — tarė Denis. — Mano 
tėvas nebuvo labai geras žmogus, bet jis kartais regėdavo šventuosius 
arba nelabuosius. Tai priklausydavo nuo to, ar jis tuo metu būdavo 
geras, ar blogas. Ar esi matęs kokį kitą regėjimą, Piratai? 

— Ne, atsakė Piratas. — Aš jų bijau. 

Jauseniai draugai nebuvo taip padoriai pietavę. Denis žinojo, kad 
šiąnakt jie ne vieni: jis juto, kaip pro sienas, langus ir stogą juos stebi 
šventieji. 

— Sekmadienį tavo žvakidė bus jau ten, —- pasakė Pilonas. — Mes 
negalėsime nueiti, nes tu apsivilksi mūsų drabužius. Nežinau, ar tėvas 
Ramonas paminės tavo vardą, bet jis gali ką nors pasakyti apie žvaki- 
dę. Pabandyk įsiminti, Pirate, ką jis sakys, ir paskui papasakosi mums. 

Pilono balsas sugriežtėjo. 

— Šiandien, bičiuli, tėvo Ramono namuose buvo pilna šunų. Tai 
nicko baisaus, bet, žinok, negalėsi jų vestis sekmadienį. Šunims ne 
vieta bažnyčioje. Palik juos namuose. 

Piratas nusiminė. 

— Jie norės eiti, — pasakė į jis. — Kaip aš juos paliksiu? Kur? 

Pablas apstulbo. 

— Iki šiol, bičiuli, elgeisi kaip pridera. Nejaugi paskutinę akimir- 
ką padarysi šventvagystę?! 

— Ne, — nuolankiai sulemeno Piratas. 

— Tuomet palik savo šunis čia. Mes juos prižiūrėsim. Būtų 
šventvagystė vesti šunis į bažnyčią. 

Net nuostabu, kokios nesuvokiamai blaivios išėjo tos gėrynės. 
Pirmą nešvankią dainą jie sudainavo tik po trijų valandų, o kai mintys 
ėmė suktis apie lengvo elgesio moteris, buvo jau gili naktis. Tą vakarą 
jie įsiminė visam gyvenimui. 

Sekmadienio rytą visi suskato ruoštis kaip į gaisrą. Jie nuprausė 
Piratą, apžiūrėjo jo ausis iršnerves. Didysis Džo, susisupęs į antklodę, 
stebėjo, kaip Piratas maunasi jo mėlynąsias kelnes. Pilonas ištraukė 
savo tėvo skrybėlę. Jie įkalbėjo Piratą nesijuosti nusipirkto diržo ant 
švarko ir parodė, kaip galima parodyti deimantus ir iš po jo. Daugiau- 
sia bėdos buvo su batais. Tik Didžiojo Džo batai tiko Piratui, bet jie 
buvo dar prastesni negu Pirato. Daug teko pavargti pjaunant skyles 
pirštų nuospaudoms. Pilonas rado būdą jas užmaskuoti krosnies 
suodžiais. 

Pagaliau jis buvo pasiruošęs. Su Pilono tėvo skrybėle ant pakau- 
šio, Pilono marškiniais, Didžiojo Džo kelnėmis, po kaklu parišta 
didžiule skepeta ir retkarčiais pro švarko skverną sužybsinčiu de- 
imantais nusagstytu diržu atrodė gan54įspūdingai. Jis paėjo kelis 
žingsnius, kad draugai galėtų apžiūrėti, ir jie priekabiai jį nužvelgė. 

— Nevilk kojų, Pirate. 

— Aukščiau kelk kelius. 

— Netampyk nosinės. 

— Pamatę tave, žmonės pamanys, kad nesi pratęs prie gerų 
drabužių! 

Čia Piratas atsisuko į savo draugus. 

— Va jei šunys galėtų eiti kartu, — pasibėdojo jis, — aš liepčiau 
likti jiems už bažnyčios durų. 

"Bet paisanai nenusileido. | | 

— Ne,— nukirto Denis.— Jie gali ką nors iškrėsti. Mes juos 
palaikysime namuose. 

— Jiems tai nepatiks, — bejėgiškai tarė Piratas. — Jie j jausis vieni- 
ši. — Jis atsisuko į šunis. — Jums reikia čia pasilikti. Jums negalima 
eiti į bažnyčią. Palaukite su mano draugais, kol grįšiu. 

Paskui jis išsmuko į lauką ir uždarė duris. Tą pat akimirką šunys 
ėmė baisiai skalyti ir kaukti. Tik šventas tikėjimas draugų išmintim 
privertė Piratą negrįžti atgal. 

Eidamas gatve be šunų jis jautėsi nuogas ir neapsau gotas. Atrodė, 
tarsi būtų netekęs vieno kurio pojūčio. Jis bijojo vienas būti mieste. 
Jam atrodė, kad kas nors gali jį užpulti. Bet jis drąsiai žengė per 
miestą į San Karlo bažnyčią. 

Iki pamaldų dar buvo likę laiko, bet bažnyčios durys jau buvo 
atidarytos. Piratas pamirkė pirštus inde su švęstu vandeniu ir persižeg- 
nojo, paskui priklaupė priešais Švenčiausiąją Mergelę ir įėjo į bažny- 
čią. Pagarbinęs altorių, atsisėdo. Ilgoje bažnyčioje buvo ganėtinai tam- 

su, bet didysis altorius tviskėjo žvakių šviesoje. Šonuose, prie šventųjų 
paveikslų, degė paauksuotos žvakutės. Kvepėjo senais smilkalais. 

Kurį laiką Piratas žiūrėjo į altorių, bet šis buvo pernelyg toli, 
pernelyg šventas daiktas ir pernelyg neprieinamas paprastam žmo- 
gui, kad daug apie jį galvotų. Jo akys ieškojo ko nors šiltesnio, kas jo 
negąsdino. Ir štai priešais švento Pranciškaus statulą jis išvydo nuo- 
stabią auksinę žvakidę, kurioje degė ilga žvakė. | 

Iš susijaudinimo Piratas ėmė tankiau kvėpuoti, ir nors žmonės ėjo 
vidun, o paskui uždarė duris ir prasidėjo pamaldos, ir Piratas darė 
viską, kas buvo reikalinga, jis negalėjo atitraukti akių nuo šventojo ir 
savo žvakidės. Ji buvo tokia graži. Jis negalvojo, kad tai jo, Pirato, 
žvakidė. Jis įdėmiai žvelgė šventam Pranciškui į akis, bandydamas 
atšpėti, ar jam patinka dovana. Jis būtų galėjęs prisiekti, kad retsy- 
kiais šventojo veidu perbėga šypsena, lengva tarsi žmogaus, kuris 
galvoja apie ką nors malonaus. 

Pagaliau atėjo eilė pamokslui. 

— Bažnyčioje atsirado nauja puošmena, — pradėjo tėvas Ramo- 
nas. — Vienas jos vaikų padovanojo ją šventam Pranciškui. 

Paskui pabrėžtinai sausai papasakojo apie apsirgusį šunį ir ap- 
žvelgė parapijiečius, kurių veiduose ėmė rodytis lengvos šypsenos. 

— Čia nieko nėra juokinga, - pasakė jis. — Šventas Pranciškus 
taip mylėjo gyvulėlius, kad sakydavo jiems pamokslus. 

Paskui tėvas Ramonas papasakojo apie piktą vilką Gubijų ir apie 
balandžius, ir apie brolius vyturėlius. Piratas klausėsi ir negalėjo 
atsistebėti. | | | 

Staiga už durų pasigirdo-baisus lojimas, skalijimas ir krebždesys. 
Durys atsilapojo, ir bažnyčion įpuolė Pūkis ir Rudolfas, Enrikė ir 
Pacharitas, ir senjoras Alekas Tompsonas. Jie iškėlė aukštyn nosis, 
uosdami orą, o paskui kaip viesulas puolė prie Pirato. Pribėgę šoki- 
nėjo aplink jį tyliai inkšdami ir repečkojosi jam ant kelių. | 

Kunigas nutilo ir griežtai pažvelgė į triukšmo kaltininkus. Piratas 
bejėgiškai atgręžė nevilties iškreiptą veidą. Vadinasi, viskas nuėjo 
šuniui ant uodegos, šventvagystė įvyko... | 

Tuomet tėvas Ramonas nusijuokė, o paskui ir visi parapijiečiai. 

— Išvesk šunis už durų, — tarė tėvas Ramonas. — Teguljie palau- 
kia, kol užbaigsime. | | 

Suirzęs Piratas, atsiprašomai skėsčiodamas rankomis, išvedė šu- 
nis laukan. | 

— Negerai, — pasakė jis. — Aš pykstu. O, man gėda dėl jūsų. 

Šunys spaudėsi prie žemės ir gailiai inkštė. 

— Aš Žinau, ką jūs padarėte, — kalbėjo Piratas. — Jūs apkandžio- 
jote mano draugus, išmušėte langą ir ištrūkote. Dabar likite čia ir 
laukite, o nelabicji šunys, o šventvagiai šunys! 

Piratas paliko juos už durų ir, graužiamas nusiminimo ir gėdos, 
sugrįžo bažnyčion. Jam einant į savo vietą žmonės gręžiojosi ir vis dar 
juokdamiesi žiūrėjo į jį, o vargšas Piratas būtų įmanęs kiaurai žemę 
prasmegti. | 

— Nesigėdyk, — tarė tėvas Ramonas. — Ne nuodėmė būti myli- 
mam savo šunų ir juos mylėti. Paklausykite, kaip mylėjo gyvūnus 
šventas Pranciškus. 

Ir jis papasakojo dar vieną istoriją iš to gero šventojo gyvenimo. 

"Piratas nusiramino. Jo lūpos sukrutėjo. „Oho, — pamanė jis,— 
gaila, kad šunys to negirdi. Jie džiaugtysi tai sužinoję“. 

Pasibaigus pamaldoms, jo ausyse tebeskambėjo išgirstos istori- 
jos. Jis darė viską, kas reikalinga, bet mišios pro vieną ausį ėjo, pro 
kitą išėjo. O kai viskas galop baigėsi, jis pirmasis išpuolė laukan. 
Šunys liūdnai ir droviai susispietė aplink jį. 

— Eime, — šūktelėjo Piratas. — Turiu jums kai ką papasakoti. 

Jis tekinas pasileido į kalną pušų giraitės link, o šunys pasišokinė- 
dami skuodė paskui jį. Pagaliau jis pateko į miško prieglobstį, bet 
brovėsi vis tolyn, kol pasiekė nedidelę laukymę tarp pušų, kur šakos 
virš galvų buvo susipynusios tarsi stogas, o kamicnai stovėjo greta 
beveik liesdamiesi. Kurį laiką Piratas bejėgiškai dairčsi aplink. 

— Norėčiau, kad Čia būtų kaip tenai, — pasakė jis. — O, jeigu jūs 
būtumėt galėję girdėti tuos visus pasakojimus. — Radęs du akmenis, 
jis uždėjo juos vieną ant kito. — Štai čia statula, — paaiškino šu- 
nims. — Štai čia žvakidė su žvake, — jis įsmeigė į samanas šaką. 

- Laukymėje buvo prictema, ore tvyrojo pušų sakų kvapas. Me- 
džiai, kedenami vėjo, švelniai šnabždėjo. 

Piratas oriai tarė: 

— Tu, Enrike, atsitūpk čia, otu, Rudolfai, štai čia. Pūkio victa čia, 
nes jis mažiausias. Pacharitai, kvaily tu, tūpk ir neerzėk. Senjore 
Alekai Tompsonai, gultis nevalia. 

Jis sutupdė juos dviem eilėm — du priekyje ir tris už nugarų. 

— Noriu papasakoti, kaip viskas buvo, — pradėjo Piratas, — ir 
atleidžiu jums už įsibrovimą bažnyčion. Tėvas Ramonas pasakė, kad 
šįkart tai ne šventvagystė. O dabar dėmesio! Klausykit! 

Šunys tupėjo savo vietose ir rimtai žiūrėjo į jį. Senjoras Alekas 
Tompsonas ėmė vizginti uodegą, bet Piratas jį sudraudė: 

— Čia ne vieta vizginti uodegą. Šventas Pranciškus nieko nesaky- 
tų, bet man nepatinka, kad vizgini uodegą, kai aš pasakoju. Dabar 
papasakosiu jums apie šventą Pranciškų. 

Tą dieną Piratas jautė įkvėpimą. Saulė, įspindusi pro žalumos 
plyšelius, išpuošė samanas dailiu spyglių ornamentu. Sunys tupėjo 
kantriai, nenuleisdami akių nuo Pirato lūpų. Jis papasakojo viską, ką 
buvo girdėjęs iš Kunigo, visas istorijas ir visas pastabas, nepraleisda- 
mas nė žodžio. 

Baigęs pasakoti, iškilmingai kreipėsi į į šunis: 

— Visa tai padarė šventas Pranciškus. 

Medžiai liovėsi šnabždėję. Miškas nutyko tarsi užkerėtas. Staiga 
už Pirato nugaros pasigirdo tylus trakštelėjimas. Piratas bijojo atsi- 
sukti. Ta pauzė truko ilgai. 

Paskui viskas baigėsi. Šunys nuleido akis. Pušų viršūnės vėlsulin- 
gavo, ir saulės ornamentas ėmė banguoti. 

-Piratas buvo toks laimingas, kad jam net širdį sugėlė. 

— Ar matčte ji? — sušuko jis. — Ar tai buvo šventas Pranciškus? 
O! Kokie jūs geri šunys, jeigu išvydote regėjimą! 

Šunys atsistojo išgirdę jo balsą, pražiojo nasrus ir ėmė džiugiai 
vizginti uodegas. 


XIII 
APIE TAI, KAIP DENIO BIČIULIAI PADBJ OĮ 
BĖDĄ PATEKUSIAI DAMAI 


Senjora Terezina Kortes su savo aštuoniais vaikais ir persenusia moti- 
na gyveno dailiame namuke prie pat gilios griovos, žyminčios pietinę 
Tortiljų kvartalo ribą. Terezina buvo švanki subrendusi moteris, artėjanti 
į trisdešimtmetį. Jos motina, nukaršusi, išdžiūvusi bedantė senė, pračju- 
sių kartų reliktas, turėjo beveik penkiasdešimt metų. Visi jau seniai 
buvo pamiršę, kad jos vardas Anželika. Visą savaitę nuo ryto lig vakaro 
vjecha neturėjo laisvos minutės, nes reikėjo maitinti, bausti, myluoti, 
rengti ir guldyti septynis iš aštuonių vaikų. Terezina prižiūrėjo aštuntąjį 
ir ruošėsi padovanoti pasauliui devintąjį. 

Tačiau sekmadieniais vjecha apsivilkdavo juodo satino suknelę, 
senesnę už ją pačią, užsidėdavo ant galvos baisią, nežinia kurio 
amžiaus, juodą šiaudinę skrybėlę su prisegtomis raudonomis plast- 
masinėmis vyšniomis, numodavo ranka į visūs darbus ir ryžtingai 
traukdavo į bažnyčią. Ten ji sėdėdavo sustingusi kaip šventieji savo 
nišose. Kartą per mėnesį, po pietų, ji eidavo išpažinties. Būtų įdomu 
sužinoti, kokias nuodėmes ji išpažindavo ir kur rasdavo laiko joms 
padaryti, nes Terezinos namas knibždėjo šliaužikų, griuvikų, spiegi- 
kų, kačių žudikų, kritikų iš medžių, kurie, be to, kas dvi valandos 
išalkdavo it vilkai. Tad nereikia stebėtis, kad vjecha turėjo užgrūdintą 
sielą ir plieninius nervus. Bet kas kitas būtų kuoktelėjęs ir lėkęs iš ten 
kaip raketa, spiegdamas nesavu balsu. 

Terezina, jeigu kalbėsime apie protą, buvo sunkiai suprantama 
moteris. Bet jos kūnas buvo viena idealiausių retortų vaikų gimdy- 
mui. Pirmasis kūdikis, kurio susilaukė turėdama keturiolika metų, 
buvo jai didelis smūgis, toks didelis, kad ji pagimdė jį naktį šokių 
parke, suvyniojo į laikraštį ir pametė naktiniam sargui. Tai paslaptis. 
Net ir dabar Terezina turėtų nemalonumų, jei ši istorija iškiltų 
aikštėn. 

Kai sulaukė šešiolikos, ją vedė ponas Alfredas Kortesas, davęs jai 
savo pavardę ir du tvirtus pamatus šeimyniniam gyvenimui: Alfredą 
ir Ernį. Kortesas mielai davė jai savo pavardę, nes,šiaip ar taip, ji būvo 
jam laikina. Iki pasirodydamas Monterėjuje, jis vadinosi Guljemu, 0 
po Ernesto gimimo dingo. Galbūt jis įtarė, kad vedybos su Terezina 
nežada ramaus gyvenimo. 

Tas reguliarus vaikų gimdymas stebino Tereziną. Kartais ji net 
negalėdavo prisiminti, kas jos kūdikio tėvas, o porą sykių buvo beveik 
tikra, kad apsieita be meilužio. Ji sugebėjo pastoti net kai ją uždarė 
į karantiną kaip difterito bacilų nešiotoją. Bet kai jos galvelė susidur- 
davo su itin sudėtingais galvosūkiais, ji paprastai viską palikdavo 
spręsti Dievo Motinai, kuri, jos nuomone, daugiau nusimanė apie 
tuos reikalus ir turėjo jiems laiko. 

Terezina dažnai eidavo išpažinties. Ji buvo tėvo Ramono rykštė. 
Jis pats matydavo, kad jos keliams, lūpoms ir rankoms at gailaujant už 
padarytą nuodėmę, jos kuklios ir vylingos akys, žybčiodamos iš po 
nuleistų blakstienų, deda pamatą naujai. 

Kolvisa tai pasakojau, gimė Terezinos devintas kūdikis. Vjecha gavo 
papildomą krūvį; Alfredas pradėjo trečiuosius mokslo metus pirmoje 
klasėje, Ernis antruosius, o Pančitas pirmą kartą nuėjo į mokyklą. 

Maždaug tuo metu Kaliforniją pasiekė mada inspektuoti mokyk- 
las, kamantinėti vaikus apie jų gyvenimą šeimoje. Pirmokas Alfredas 
buvo iškviestas į direktorės kabinetą, mat kažkam pasirodė, kad jis 
pernelyg liesas. 

Vizituojanti pedagogė, vaikų psichologijos specialistė, paklausė: 

— Fredai, ar tau užtenka maisto? 

— Taip, — atsakė. 

— Na, gerai. Papasakok, ką tu valgai pusryčių. 

— Tortiljų su pupelėm, — atsakė Alfredas. 

Inspektorė žvilgtelėjo į direktorę ir liūdnai palin gavo galvą. 

— O ką valgai parėjęs iš mokyklos? 

— Aš neinu namo. 

— Nevalgai pietų? 

— Valgau. įsidedu pupelių, suvyniotų į tortilją. 

Moteriškės akyse šmėkštelėjo nerimas, bet ji susivaldė. 

— Ką valgai vakarienės? 

— Tortiljų su pupelėm. 

Jos psichologija išgaravo kaip dūmas. 

“ — Tai tu mane tikini, kad valgai tik tortiljas su pupelėm. 

Alfredas apstulbo. 

— Jėzau Marija, — atsakė jis. — O ką gi dar galima valgyti? 

Po kurio laiko mokyklos gydytojas išklausė inspektorės praneši- 
mą apie pasibaisėtinus jos vizito rezultatus. Vieną gražią dieną jis 
išsirengė į Terezinos namus pasižiūrėti, kas ten darosi. Jam einant 
per kiemą šliaužikai, griuvikai ir kritikai iš medžių sutartinai spiegė. 
Gydytojas stabtelėjo virtuvės tarpduryje. Jis savo akimis pamatė, 
kaip vjecha priėjo prie viryklės, įkišo didžiulį samtį į puodą ir, 
pasėmus virtų pupelių, nutėškė ant grindų. Šliaužikai, griuvikai ir 
kritikai iš medžių ėmė tyliai ir uoliai šliaužioti nuo vienos pupelės 
prie kitos,stabtelėdami tik tam, kad jas prarytų. Vjecha klestelėjo ant 
kėdės pailsėti. Vaikai atkakliai kaip vabalai ropojo po lova ir kėdė- 
mis. Gydytojas prabuvo ten dvi valandas, nes buvo sužadintas jo 
profesinis smalsumas. Jis išėjo kraipydamas galvą. 

Jis nepatikliai kraipė galvą ir duodamas ataskaitą. 

— Ašjuos patikrinau visais man žinomais metodais, — pasakė jis, — 
dantis, odą, kraują, kaulų tvirtumą, judesių koordinaciją. Ponai, jie nuo 
pat gimimo maitinasi tuo, ką galima pavadinti lėtai veikiančiais nuodais, 
ir sakau jums, kad gyvenime nesu matęs sveikesnių vaikų! — Iš susijau- 
dinimo jis ėmė dusti. — Tai maži žvėriukai! — sušuko. — Gyvenime nesu 
matęs tokių dantų! Pirmą kartą mačiau tokius dantis! | 

Dabartės jums bus įdomu sužinoti, kaip Terezina prasimanydavo 
maisto savo šeimynai. Kuomet pupelių kūlikai eina per lauką, jie 
kartkartėmis stabteli, ir tose vietose lieka didelės krūvos pupelių 
virkščių. Jeigu vėjuotą popietę išskleidę paklodę imsite tas virkščias 
vėtyti, tai pamatysite, kad pupelių kūlikai nelabai sąžiningai atlieka 
savo darbą. Šitaip iki vakaro galima pririnkų dvidešimt ar daugiau 
svarų pupelių. 

Rudenį vjecha ir tie vaikai, kurie j jau moka vaikščioti, traukdavo 
į laukus vėtyti pupelių. Žemvaldžiai į į juos numodavo ranka, nes jie 
nedarydavo nieko bloga. Prastais būdavo laikomi tie metai „kaivjccha 
nepririnkdavo trijų ar keturių šimtų svarų pupelių. 

"Turėdamas namuose keturis šimtus svarų pupelių, bado gali nebijo- 
ti. Kiti dalykai, tokie skanėstai, kaip cukrus, pomidorai, pipirai, kava, 
žuvys ar mėsa, galėjo atsirasti namuose per kokį nors stebuklą: įsikišus 
Švenčiausiajai Mergelei arba tiesiog darbštumo ir proto dėka. Bet kai 
yrapupelių — jautiesi saugus. Pupelės — tavo pilvo pastogė. Pupelės yra 
kaip šiltas paltas, saugantis nuo ekonominio šalčio. 

Tik viena nelaimė galėjo grėsti senjoros Terezinos šeimynos 
laimei ir egzistencijai: pupelių nederlius. 

Kai pupelės prinoksta, virkščios išraunamos ir sumetamos į krū- 
veles, kad išdžiūtų prieš kuliant. Tuomet reikia melsti giedros. Kai 
virkščios guli krūvelėmis, geltonuodamos ant juodos žemės, fecrme- 
riai dažnai dairosi į dangų ir griežia dantį ant kickvieno pro šalį 
plaukiančio debesėlio. „Mat palijus pupeles reikia apversti, kad vėl 
išdžiūtų. Jei dar palyja, nespėjus jų iškulti, vėl reikia apversti. Po 
trečio lietaus įsimeta pelėsiai ir derlius pražūva. 

Džiūstant pupelėms, vjecha visuomet degina Žvakę Švenčiau- 
siajai Mergelei. 

Tais metais, apie kuriuos basakoju, pupelės jau buvo sukrautos į į 
krūvas, o žvakė sudeginta. Terezinos namuose laukė paruošti džiuto 
maišai. | 

Kuliamosios buvo suteptos ir išvalytos. | 

Nulijo lietus. Fermeriai su pagalbininkais nuskubėjo į laukus ir 
apvertė virkščių kalveles. Vjecha uždegė dar vieną žvakę. | 

Dar kartą palijo. 

Tuomet vjecha nupirko dar dvi žvakes už auksinį pinigą, kurį 
saugojo daug metų. Darbininkai vėl apvertė virkščias. Tuomet pra- 
pliupo lyti kaip iš dūdų. Visoje Monterėjaus grafystėje nebuvo su- 
rinkta nė vienos pupelės. Įžliugusius virkščių gniužulus užarė. 

Ir tuomet senjoros Terezinos namus apėmė didis nusiminimas. 
Gyvenimo sankloda suiro. Trapusis būties stogas sugriuvo. Neliko 
amžinosios tiesos — pupelių. Naktimis vaikai klykė iš siaubo, galvo- 
dami apie artėjantį badą. Niekas jiems to nesakė, bet jie žinojo. 
Vjecha kaip visad sėdėjo bažnyčioje, bet jos lūpas buvo iškreipusi 
paniekinanti šypsena Mergelei Marijai. „Tu priėmei visas mano 
žvakes, — mąstė ji. — Kurgi ne. Tu godi žvakių. O man kuo atsilygi- 
nai?“ Ir supykusi ėmė garbinti šventąją Klarą. Ji papasakojo šventajai 
Klarai apie patirtą neteisybę. Ji net išdrįso suabejoti nekaltu prasidė- 
jimu. „Terezina irgi kartais negali prisiminti“, — įtūžusi pasakė ji. 


Visi žinojo, kad Chesus Marija Korkoranas buvo jautrios širdies 
žmogus. Jis turėjo kai kuriems humanistams įgimtą talentą — atsiras- 
ti toje vietoje, kur jų humanizmas labiausiai reikalingas. Juk kick 
sykių jis yra guodęs jaunas moteris, kai joms reikėdavo nusiramini- 
mo. Jį nenumaldomai traukdavo prie visokio sielvarto ir skausmo 
šaltinių. Terczinos namuose jis nebuvo jau daug mėnesių. Jeigu 
neegzistuoja mistinis ryšys tarp žmonių nelaimės ir humanizmo, kaip 
galėjo nutikti, kad jis nutarė Tereziną aplankyti kaip tik tą dieną, kai 
paskutinės pupelės iš praeitų metų derliaus buvo subertos puodan? 

Jis sėdėjo "Terezinos virtuvėje švelniai braukydamas nuo savo 
kelių vaikus ir žiūrėdamas į Tercziną mandagiomis ir užjaučiančio- 
mis akimis, kol ši pasakojo apie ją ištikusią nelaimę. Jis tarsi užburtas 
žiūrėjo, kaip Terezina išvertė paskutinį maišą parodyti, kad neliko nė 
vienos pupelės. Jis užjaučiamai linkčiojo galvą, kai ji rodė vaikus, 
netrukus pavirsiančius skelctais ir numirsiančius iš bado. 

Paskui vjecha karčiais žodžiais papasakojo, kaip buvo apgauta 
Skaisčiausios Mergelės. Čia Chesus Marija ncbeiškentė: 

— Ką tu žinai, sene? — griežtai tarė jis. — Galbūt Skaisčiausioji 
Mergelė turi kitų reikalų. 

— Bet aš sudeginau keturias žvakes, — piktai suniurzgė vjecha. 

Chesus Marija šaltai ją nužvelgė. 

— Ką jai reiškia keturios žvakės? Bažnyčioje jų šimtai! 

Bet jam nedavė ramybės Terezinos bėda. Tą vakarą Denio na- 
muose jis išrėžė draugams karštą ir graudulingą kalbą, aistringai 
maldaudamas padėti mažiems vaikams, kurie neturi pupelių. Jo 
žodžiai buvo tokie įspūdingi, kad iškart įžiebė Uepsną draugų širdyse. 
Jie pašoko ant kojų. Jų akys degė. 

— Vaikai ncbadaus! — ėmė šaukti Jie. — Mes imamės atsakomybės! 

— Mes skendim prabangoje, — tarė Pilonas. 

— Mcs pasidalinsim su jais savo nuosavybe, — sutiko Denis, — - 0 
jeigu jiems reikia namo, tai gali gyventi čia. | 

— Pradėsim rytoj, — sušuko Pablas. — Gana tinginiauti! Jų ul: tiek 
daug galima nuveikti! 

Chesus Marija buvo jais patenkintas — kaip mokytojas savo 
sekėjais. 

Bičiuliai kalbėjo netuščiai. Jie pririnko žuvų. Nusiaubė „Del 
Montės“ viešbučio daržą. Tai buvo žavi operacija. Vagystė be gėdos 
jausmo, nusikaltimas, įvykdytas iš labdaringų paskatų — kas gali 
labiau džiuginti širdį? 

Piratas pakėlė prakurų kainą iki trisdešimties centų ir r pailgino 
savo rytinį maršrutą dar trimis restoranais. Didysis Džo kasdien vogė 
ponios Paločiko ožką, ir ji kaskart sugrįždavo namo išmelžta. 

„ Terezinos namuose ėmė kauptis maisto atsargos. Ant slenksčio 
kėpsojo krepšiai su salotomis, o netoliese, skleisdamos stiprų dvoką, 
gulėjo suverstos į krūvą skumbrės. Bet labdaros liepsna tebesiautėjo 
bičiulių širdyse. 

Žvilgtelėję į Monterėjaus nusikaltimų registracijos Žurnalą, pa- 
stebėtumėt, kad tuo laiku per Monterėjų nusirito smulkių nusikalti- 
mų banga. Policininkų mašinos lakstė iš vienos vietos į kitą. Vienur 
pavogta višta, kitur — visa lysvė moliūgų. Paladinio kompanija 
pranešė apie dviejų šimtų svarų dėžių su austrėmis dingimą. 

"Terczinos namuose ėmė darytis ankšta. Virtuvėje buvo iki lubų pri- 
krauta maisto. Kicmo durų prieangis užverstas daržovėmis. Tortiljų kvarta- 
lą užtvindė sandėliui būdingi kvapai. Bičiuliai uždusę blaškėsi po micstą ir 
vogė; jie ilgai kalbėjosi su Terezina, kurdami ateities planus. 

Iš pradžių Terezina kone pakvaišo iš džiaugsmo, matydama šitiek 
maisto, ir jos galva susisuko nuo komplimentų. Po savaitės ji jau 
nebuvo tokia tikra dėl ateities. Kūdikiui pradėjo skaudėti pilvą. 
Erniui ėmė kažin kas raižyti vidurius, Alfredo veidas pasipuošė 
raudonais spuogais. Šliaužikai ir griuvikai be paliovos žliumbė. Tere- 
zinai buvo gėda sakyti bičiuliams tai, ką turėjo pasakyti. Prireikė 
keletos dienų, kol sukaupė drąsą, o per tą laiką namuose. atsirado 
penkiasdešimt svarų salierų ir pintinė melionų. Pagaliau ji buvo 
priversta prabilti, nes kaimynai ėmė varstyti ją negerais Žvilgsniais. 

Ji sukvietė visus Denio draugus į savo virtuvę ir papasakojo apie 
tai, kas jai kėlė nerimą, — kukliai ir atsargiai, kad neįžeistų į jausmų. 

— Žalėsiai ir daržovės vaikams nėra geras maistas, — aiškino ji. — 
Nuo pieno nujunkytar kūdikiui užkietėja viduriai. — Ji parodė 

ranka į paraudusius ir nušašusius vaikus. — Žiūrėkit, visi jie serga. Jie 
valgė netinkamą maistą. 

:— Tai koks gi maistas jiems tinka? — paklausė Pilonas. 

„— Pupelės, — atsakė ji. — Jos patenkina į jų organizmą ir neišeina 
tą pat akimirką pro antrą galą. 

Bičiuliai tylėdami išėjo. Jie dėjosi labai susikrimtę, tačiau pirmųjų 
vajaus dicnų entuziazmas jau buvo apsilpęs. Denio namuose įvyko 
pasitarimas. 

Apie tai reikia mažiau plepėti tam tikruose sluoksniuose, nes gali 
būti didelių nemalonumų. 

Buvo jau seniai po vidurnakčio, kai keturios tamsios figūros: — 
telieka jos bevardės — tarsi šešėliai slinko per miestą. Keturios 
neryškios figūros sliuogė Vakarų Prekybos Kompanijos rampa. Vė- 
liau sargas aiškinosi, kad girdėjo kažkokius garsus, buvo nuėjęs 
patikrinti ir nieko nepastebėjo. Jis negalėjo paaiškinti, kaip galėjo 
atsitikti, kad buvo nudaužta spyna ir išlaužtos durys. Tik keturi vyrai 
žinojo, kad sargas miegojo kaip kurmis, tačiau tai liks-paslaptis. 

Praėjus kuriam laikui keturi šešėliai paliko sandėlį, bet dabar jie 
buvo sulinkę po nepakeliamais nešuliais. Šešėliai sunkiai šnopavo ir 
pūkštė. 

Trečią valandą ryto Terezina ! pabudo išgirdusi, kad atsidarė kie- 
mo durys. 

— Kas ten? — šūktelėjo į ji 

Niekas jai neatsakė, bet ji išgirdo keturis duslius bumptelėjimus, 
supurčiusius visą namą. Ji uždegė žvakę ir basa nutipeno į virtuvę. 
Joje, atremti į sieną, stovėjo keturi šimto svarų maišai su pupelėmis. 

Terezina šoko žadinti vjechos. | 

— Stebuklas! — šaukė ji. — Greičiau bėk virtuvėn! 

„Vjecha susigėdusi žiūrėjo į išsipūtusius maišus. . 

— O, kokia aš pasigailėtina, bjauri nusidėjėlė! — dejavo ji. — O, 
Šventoji Motina, pasigailėk senos kvailės. Kiekvieną mėnesį, kol 
būsiu gyva, pastatysiu tau po žvakę. 

„Denio namuose keturi draugai laimingi gulėjo po antklodėmis. 
Ar reikia geresnės pagalvės už ramią sąžinę? Jie miegojo, kol saulė 
pakilo aukštai, nes jautėsi turį tam teisę. 

O Terezina pajuto, kad tuo pačiu, jai nevisiškai suprantamu būdų 
vėl pastojo. Berdama į puodą kvortą lyg iš dangaus nukritusių pupe- 
lių, ji mintyse tingiai spėliojo, kuris iš keturių Denio draugų galėtų 
būti to reiškinio kaltininkas. 

XIV 
APIE GERĄ GYVENIMĄ DENIO NAMUOSE, 
APIE PADOVANOTĄ KIAULĘ, APIE ILGŠTO 
BOBO SKAUSMĄ IR SUGRIAUTĄ VIECHO 
RAVANO MEILĘ 


Tortiljų kvartalo paisanai neturėjo nei rankinių, nei stalinių laikro- 
džių. Kartkartėm kuris nors bičiulis kažkaip įsigydavo laikrodį, tačiau 
turėdavo jį tik tol, kol iškeisdavo į kokį naudingą daiktą. | 

Rankiniai laikrodžiai Denio namuose buvo vertinami, bet tik 
kaip įkeitimo priemonė. Praktiniams tikslams kabojo didžiulis gelto- 
nas laikrodis — saulė. Ji rodė tiksliau, ir dėljos galėjaibūti ra ramus, nes 
jos nebuvo įmanoma iškeisti pas Torelį. 

Vasarą, kai laikrodžio rodyklė rodo septynias, pats laikas keltis, 
bet žiemą kas kita. Vis dėlto kaip nepalyginamai geriau yra saulė! Kai 
ji nuauksina pušų viršūnes ir įsitveria į namo prieangį, ir žiemą, ir 
vasarą būna protingiausias laikas keltis. Tai laikas, kai nedreba 
rankos ir pilvas neurzgia iš tuštumo. 

Piratas sų savo šunimis miegojo didžiajame kambaryje, jaukiai 
įsitaisę savo kamputyje. Pilonas, Pablas, Chesus Marija ir Didysis 
Džo Portugalas parpė miegamajame. Kad ir koks dosnus žmogus 
buvo Denis, tačiau jis niekad ir niekam neužleisdavo savo lovos. 
Didysis Džo dusyk bandė jon įlįsti, bet gavo per padus, tad net ir jis 
suprato, jog Denio lova turi ypatingą statusą. | 

Bičiuliai miegojo ant grindų, ir jų patalynė buvo nepaprasta. 
Pablas turėjo tris susiūtus avikailius. Chesus Marija guldamasis 
sukišdavo rankas į vieno seno švarko rankoves, o kojas — į kito. 
Pilonas susisupdavo į didelę kilimo atraižą.-Didysis Džo dažniausiai 
susirangydavo kaip šuo ant grindų ir miegodavo nenusirengęs. Didy- 
sis Džo negalėjo bent kick ilgiau išlaikyti jokio daikto ir buvo išsiug- 
dęs tobulą sugebėjimą iškeisti viską, kas tik pakliūdavo po ranka, į 
šlakelį vyno. Šitaip j jie miegodavo — kartais garsiau knarkdami, bet 
visuomet patogiai. Vieną šaltą naktį Didysis Džo pabandė pasisko- 
linti šunį-kojoms sušildyti, bet buvo grybštelėtas dantimis, mat Pirato 
šunys nenorėjo būti skolinami. 

Langų nedengė užuolaidos, bet dosni Gamta buvo juos užtrauku- 
si voratinkliais, dulkėmis ir lietaus dryžėmis. 

— Gerai būtų nuplauti langus vandeniu ir muilu, — kartą pasiūlė 

Denis. | | 
 Pilono guvus protas bematant sukilo prieš šitokį sumanymą. Tai 
smulkmenai išspręsti jam neprireikė didelių pastangų. 

— Namuose pasidarys šviesiau, ir tuomet mes dar ilgiau lindėsime 
kambaryje, užuot ėję į gryną orą. O naktį, kai oras nesveikas, šviesos 
mums nercikia. 

“Denis išmetė iš galvos savo mintį, nes jeigu vien tik užsiminęs 
susilaukė žaibiško ir taiklaus atsako, kas bus, kai imsics ją vykdyti? 
Langas paliko kaip buvęs, ir ilgainiui, musėms vienai po kitos pakliū- 
nant vorų šeimynos pietums, maitinant ją krauju ir paliekant vora- 
tinkliuose ant lango savo iženas, kambaryje darėsi vis jaukesnė 
prieblanda, kurioje galėjai ramiai micgoti net vidudienį. 

Ir dabar jie micgojo ramiu micgu, bet kai saulė rytą bloškė į langą 
savo spindulius ir, nepajėgusi prasiskverbti vidun, pavertė dulkes 
sidabru, sumirgėjo vaivorykštės spalvomis ant butelio spalvos musių 
kūnelių, bičiuliai pabudo, pasirąžči ir ėmė dairytis batų. Jie žinojo: k kai 
saulė plieskia į į langą, pricangio lentos jau įšilusios. 

“Jie kėlėsi palengva, nesiblaškydami ir neerzindami savo organiz- 
mų staigiais judesiais. Jie budo iš miego taip lėtai, kaip auga muilo 
burbulas, pučiamas pro šiaudelį. Apsnūdę kėblino prie griovio už 
namo. Galop jie atgavo jėgas, susikūrė ugnį, išsivirė arbatos ir pagčrė 
jos iš uogienės stiklainių, o paskui įsitaisė saulėkaitoje ant pricangio. 
Aplink galvas dūgzdamas sukosi musių debesėlis. Gyvenimas čmė 
įgauti pavidalą — vakardienos ir rytojaus pavidalą. 

Pokalbis mezgėsi tingiai, nes visi tausojo miego likučius. Intele- 
ktualus bendravimas, prasidėdavęs tą ryto. valandą, įsisiūbuodavo 
tiktai kai saulė gerokai peržengdavo zenitą. Būdavo nukeliami kai- 
mynų stogai ir žvilgčiojama į svetimus kambarius, aptariami poelgių 
motyvai, prisimenami nuotykiai. Paprastai jie pradėdavo nuo Korne- 
lijos Ruis, nes retą dieną ar naktį likimas jai neiškrėsdavo kokio 
pokšto. Ir retas jos nuotykis nebūdavo dorovės pamoka kitiems. | 

Saulė žvilgėjo ant pušų spyglių. Sausa žemė skaniai kvepėjo. 
Kastiliškos rožės skleidė po pasaulį savo aromatą. Tai buvo bene 
geriausias paros metas Denio bičiuliams, kai kova už būvį dar toli. Jie 
apšnekinėdavo savo pažįstamus ne todėl, kad rūpinosi jų dorove, o 
dėl įdomumo. Jei kuris nors turėdavo naujienų, pasilaikydavo jas 
būtent šiai prieangio valandai. Dideli rudi drugiai atskrido prie rožės 
ir sutūpė ant žiedų, lėtai mojuodami sparneliais, tarsi pumpuodami 
savo sparnų jėga į rožes medų. 

— Mačiau Albertą Rasmunseną, — tarė Denis. — Išėjo iš Korne- 
lijos namo. Visokiausių bėdų ji turi. Kasdien vis kitokių. | 

— Jau toks jas būdas, — pasakė Pablas. — Nenoriu jos teisti, bet 
kartais man atrodo, kad ji gyvena pernelyg linksmai. Jos bėdos vis tos 
pačios: meilė ir muštynės. 

— Nair kas iš to? — paklausė Pilonas.— Ko gi tu dar nori? 

— Ji nickaip negali nurimti, — liūdnai įsiterpė Chesus Marija. 

— Jai taip savaime išeina, — tarė Pilonas. — Duokit tai Kornelijai 
ramybę, ir ji kaipmat numirs. Meilė ir muštynės. Gerai pasakci, 
Pablai. Meilė ir muštynės, ir šiek tiek vyno. Tada visuomet esi jaunas 
ir laimingas. 

Denis triumfuodamas pažvelgė į į Piloną. Pilonas paprastai žino- 
davo viską, kas aplink nutikdavo. Bet įžeistos savimeilės mina jo 
veide bylojo, kad apie paskutinį nuotykį jis dar nebuvo girdėjęs. 

— Korneliją jūs visi pažįstat, — pradėjo pasakoti Denis. — Kartais 
vyrai jai atneša dovanų — kas triušį, kas vištą, kas kopūstą, šiaip kokią 
smulkmeną, bet Kornelijai jos patinka. Tai štaivakar Emilijas:Murie- 
ta atnešė Kornelijai paršiuką; tokį ilgą, rausvą, gražų paršiuką. Emi- 
lijas aptiko jį griovyje. Senė kiaulė jį ilgai vijosi, bet jis greitas vyras, 
tad laimingai pasiekė Kornelijos namus su paršiuku. Tas Emilijas 
baisus gražbylys. Jis pasakė Kornelijai: nieko nėra geriau už paršiuką. 
Jis ėda viską, ką jam pakiši. Puikus namų draugas. Tu pamilsi šitą 
paršiuką. Bct paskui jis užauga, ir jo būdas pasikeičia. Suaugusi 
kiaulė pasidaro pikta ir nuožmi, ir tavo meilė išgaruoja. Vieną gražią 
dieną kiaulė tau įkanda, ir tu įširsti. Tuomet paskerdi ją ir suvalgai. 

Bičiuliai ėmė rimtai linksėti galvomis, o Pilonas tarė: 

— - Tas Emilijas tam tikra prasme nėra visiškas Stuobrys. Tik 
kerštą ir maistą. Progai pasitaikius reikės su juo šnektelėti. 

Tačiau bičiuliai puikiai matė, kad Pilonas kiša savo trigrašį degi: 
namas pavydo. 

— Na, pasakok toliau apie tą kiaulę, — paprašė Pablas Denio. 

„— Tai va, Kornelija priglaudė tą paršiuką ir gražiai priėmė 
Emiliją. Pasakė jam, kad atėjus atpildo valandai jis irgi galėsiąs 
paragauti kiaulienos. Tuomet Emilijas išėjo. Kornelija sukalė tam 
paršiukui dėžę ir pastatė greta viryklės. Kai ją aplankė kitos moterys, 
ji leido joms imti paršiuką ant rankų ir glamonėti. Bet šit Saldukė 
Ramires netyčia užmynė paršiukui ant uodegos. Oi, kas ten buvo! 
Paršiukas sužvigo kaip garlaivis. Durys tuo metu buvo praviros. Kur 

buvus kur nebuvus pasirodė senė kiaulė, ieškodama savo vaiko. Visi 
indai buvo .sukulti. Kėdės ir stalai sulaužyti. Senė kiaulė įkando 
Saldukei Ramires ir nuplėšė Kornelijai sijoną. Kai moteriškės pabė- 
go į virtuvę ir užsirakino duris, senė kiaulė išėjo, o kartu su ja ir 
paršiukas. Dabar Kornelija siunta. Grasina sumušti Emiliją. 

— Taigi, — tarė Pablas. — Toks jau gyvenimas, visuomet išeina ne 
taip, kaip tikiesi. Taip buvo ir kai Ilgšis Bobas ėjo žudytis. 

Bičiulių veidai smalsiai kryptelėjo Pablo pusėn. 

— Pažįstat Bobą Dūmą, — pradėjo savo istoriją Pablas. — Jis 
panašus į kaubojų — kojos ilgos, liesas kaip šakalys, bet jojikas iš jo 
prastas. Per rodeo jis dažnai nudrimba ant žemės. Tas Bobas baisiau- 
siai nori, kad visi juo žavėtųsi. Kai tik rengiama eisena, jis nori nešti 
vėliavą. Kai kyla peštynės, jis nori būti teisėjas. Tai žmogus, kuris 
visur nori būti pirmas, kad žmonės jį matytų ir žavėtųsi. Bet tikriau- 
siai nežinot, kad jis nori būti ir mylimas. Nelaimingas kvailys! Jis gimė 
tam, kad visi iš jo juoktųsi. Kai kurie jo gailisi, bet dauguma juokiasi. 
O pašaipa Ilgšiui Bobui Dūmui tarsi peilis į širdį. Gal atsimenat, sykį 
jis per paradą buvo vėliavnešys. Išrietęs sprandą sėdėjo ant didžiulio 
balto žirgo. Tiesiai priešais teisėjų tribūną tas stipena susmuko ant 
žemės, neatlaikęs karščio. Bobas nusivertė per arklio galvą, o vėliava 
nusklendė kaip ietis ir įsmigo į žemę. Viskas, ko jis imasi, baigiasi 
panašiai. Vos tik panūsta pasipuikuoti, jam kas nors atsitinka, ir 
visiems būna gardaus juoko. Pamenate, dirbdamas šungaudžių 
komandos viršininku, bandė lasu pagauti šunį. Visas miestas suėjo 
pasižiūrėti. Jis:sviedė kilpą, šuo glustelėjo prie žemės, virvė nuslydo, 
iršuo pabėgo. Žmonės ėmė juoktis. Bobui pasidarė taip gėda, kad jis 
pamanė: „Štai nusižudysiu, ir visi manęs gailėsis. Gailėsis, kad juokė- 
si iš manęs“. Bet paskui jam toptelėjo: „Juk būsiu negyvas ir nematy- 
siu, kaip jie manęs gailisi“. Todėl jis nusprendė padaryti šitaip: 
„Palauksiu, kol išgirsiu, kad kažkas. eina į mano kambarį. Tada 
prisidėsiu pistoletą prie smilkinio. Atėjęs bičiulis pradės mane atkal- 
binėti. Jis privers mane pasižadėti, kad nenusišausiu. Tuomet žmo- 
nės gailėsis pastūmėję mane į savižudybę“. Štai kaip jis viską apgal- 
vojo. Paskui patraukė namo, o pakeliui visi sutiktieji klausė: „Na, ar 
pagavai šunį, Bobai?“ Namus jis pasiekė galutinai nusiminęs. Paėmė 
pistoletą, užtaisė ir ėmė laukti, kol išgirs kieno nors žingsnius. Jis ilgai 
repetavo su pistoletu. Bičiulis jam atseit pasakysiąs: „Ei, ką tu čia 
darai? Nesižudyk, vargšeli“. Bobas jam paaiškinsiąs, kad nenori 
daugiau gyventi, nes visi žmonės pikti. Mintyse jis vis kartojo tąsceną, 

bet niekas nesirodė. Išlaukė ir visą kitą dieną, bet veltui. Tik tos 
dienos vakare atėjo Čarlis Mileris.-Išgirdęs j jo žingsnius, Bobas priki- 
šo vamzdį prie smilkinio. Ir atlaužė gaiduką, kad viskas būtų kuo 
tikriau. „Dabar jis ims mane atkalbinėti, ir aš nusileisiu“, — manė jis. 
Čarlis Mileris atidarė duris. Jis pamatė Bobą su pistoleto vamzdžiu 
prie smilkinio. Bet nepradėjo šaukti. Čarlis Mileris nieko nesąkęs 
puolė prie jo, čiupo už pistoleto, o šis iššovė. Kulka nuplėšė Bobui 
galiuką nosies. Žmonės po to atsitikimo juokėsi dar labiau. Rašė apie 
tą atsitikimą ir laikraščiai. Juokėsi visas miestas. Žmonės juokėsi, bet 
tai buvo liūdnas juokas, ir visiems galop pasidarė nejauku. Nuo-to 
laiko per paradus jam visada patikima nešti vėliava. O miestas užsavo 
lėšas nupirko jam tinklą šunims gaudyti. 

— Betjis žmogus irsu tokia nosim, — “pasakė Pablas, paskui nutilo 
ir ėmė nuo prieangio pakelta šaka čaižyti sau per koją. 

— Prisimenu, kokia jo nosis buvo anksčiau, — pasakė Denis. — Jis 
neblogas žmogus. Piratas apie tai galės papasakoti, kai sugrįš. Kartais 
jis sukiša visus savo šunis į Bobo furgoną, ir žmonės, manydami, kad 
juos sugaudė Bobas, sako: „Štai tikras šungaudys . Pasirodo, ir šunis 
gaudyti nėra lengvas darbas. 

Chesus Marija, atrėmęs galvą į sieną, apie kažką mąstė. 

— Kaiiš tavęs juokiamasi, tai baisiau už plakimą rykštėmis, — tarė 
jis. — Išsenojo Tomo, skudurininko, visi taip juokėsi, kad šis numirė. 
Paskui visi gailėjosi iš jo šaipęsi. Bet yra ir kitoks juokas. Istorija apie 
Ilgšį Bobą juokinga, bet kai prasižioji juoktis, kažkas tarsi stveria tau 
už širdies. Žinau, kaip atsitiko Ravanui, kuris pernai pasikorė. Irgi 
juokinga istorija, bet juoktis nelabai smagu. 

— Lyg ir esu kažką girdėjęs, — įsiterpė Pablas, — bet gerai nepri- 
simenu. 

— Buvo šitaip, — pradėjo Chesus Marija. — Papasakosiu tą isto- 
riją, ir patys pamatysit, ar ims juokas. Kai buvau dar vaikas, Žaisdavau 
su Pitu Ravanu. Jis buvo nedidukas ir guvus vaikėzas, bet jam vis 
atsitikdavo kokia nelaimė. Jis turėjo du brolius ir keturias seseris, ir 
tėvą — senį Pitą. Dabar ta šeima išsikėlusi. Vienas brolis gyvena San 
Kventine, kitą užmušė sodininkas japonas, kad nudžiovė vežimą su 
arbūzais. Na o mergaitės, juk žinote, kaip joms atsitinka; jos išėjo iš 
namų. Suzė dabar dirba senosios Dženės namuosę Salinase. Taigi 
anuo metu liko gyventi tik Pitas su tėvu. Mažylis išaugo, bet vis tiek 
jį nuolat užgriūdavo kokia neganda. Kurį laiką jis mokėsi pataisos 
mokykloje, bet vėliau sugrįžo į namus. Kiekvieną šeštadienį j jis prisi- 

lakdavo ir pakliūdavo kalėjiman iki pirmadienio. Jo tėvas buvo geras 
žmogus. Jis kiekvieną savaitę prisilakdavo kartu su Pitu. Dažniausiai 
jie pakliūdavo į daboklę kartu. Senis Ravanas jausdavosi vienišas, kai 
šalia nebūdavo Pito. Jis mylėjo savo Pitą. Nors ir ką Pitas iškrėstų, tą 
patį.iškrėsdavo ir tėvas, net kai jam buvo šešiasdešimt. 

— Gal prisimenat Greisę Montes? — paklausė Chesus Marija. — 
Kuomet jai sukako dvylika, į Monterėjų užsuko karo laivai, ir ji 
pagimdė savo pirmą kūdikį, tokioje jaunystėje. Ji buvo graži, mitri 
mergiotė ir baisi smailialiežuvė. Atrodė, kad visuomet stengėsi pa- 
sprukti nuo vyrų, tik vyrai pasirodydavo esą greitesni ir ją pasigauda- 
vo. Bet prie jos prisimeilinti buvo nelengva. Visuomet, kai Greisė 
atsisakydavo duoti tai, ko iš jos būdavo prašoma, jos žvilgsnis tarytum 
sakydavo: „Jei tik panorėčiau, pamatytum, kad esu tokia moteris, 
kokios dar niekad gyvenime nesi turėjęs“. Dėl to galvą dedu, nes ir aš 
laksčiau paskui Greisę. Kaip ir Pitas. Tik Pitas — visai kas kita. — 
Chesus Marija pervėrė bičiulius žvilgsniu, turėjusių pabrėžti jo žo- 
džius. — Pitas taip geidė Greisės, kad visai sulyso, o akys iššoko ant 
kaktos kaip marihuanos rūkytojo. Pitas negalėjo nė kąsnio praryti ir 
galop susirgo. Senis Ravanas nuėjo pasikalbėti su Greise. Jis pasakė 
jai: „Jeigu blogai elgsies su Pitu, jis numirs“. Betji tikjuokėsi. Nelabai 
gera buvo mergina. O paskui į kambarį įėjo jos jaunesnė sesuo Tonė. 
Tonei buvo keturiolika metų. Senis žvilgtelėjo į ją ir neteko žado. 
Tonė buvo labai panaši į Greisę, bet juokingiausia — neprisileido 
vyrų. Senis Ravanas neišturėjo. Jis tarė: „Einam su manim, mažyle“. 
Bet Tonė buvo ne mažylė. Ji viską žinojo. Ji nusijuokė jam į akis ir 
išbėgo iš kambario. Tuomet senis Ravanas grįžo namo. „Tau kažkas 
atsitiko, tėve“, — pasakė Pitas jį pamatęs. „Ne, Pitai, — tarė senis, — 
tik bijau, kad nepasveiksi tol, kol negausi tos Greisės“. . 

— Karštakraujai tie Ravanai. 
 — Irtuomet — kaip manote, ką jis padarė? — toliau dėstė Chesus 
Marija. — Pitas nuėjo darinėti sepijų pas Činą Ki ir ėmė tempti 
Greisei visokias dovanas: didelius butelius kvepalų, kaspinus, kelia- 
raiščius. Vedėsi ją fotografuotis ir pats mokėjo už nuotraukas. Spal- 
votas nuotraukas! Greisė ėmė visas dovanas ir bėgo nuo jo juokda- 
masi. Jums vertėtų išgirsti tą juoką. Jį išgirdus ima noras ją smaugti 
ir tuo pat metu glamonėti. Pasiutusiai maga ją papjauti ir išimti iš 
vidaus tą daikčiuką. Aš žinau. Pats laksčiau paskui ją, be to, Pitas 
pasakojo. Bet Pitas ėjo iš proto. Negalėdavo naktimis užmigti. Man 
jis kalbėdavo: „Jeigu ta Greisė susituoktų su manim bažnyčioje, 

daugiau negalėtų bėgti nuo manęs, nes būtų mano žmona ir bėgimas 
būtų nuodėmė“. Jis paprašė jos rankos. Bet ji nusijuokė tuo savo 
juoku, kurį išgirdus ima noras smaugti. Pitas visai pamišo! Jis grįžo 
namo, permetė per balkį virvę, užsinėrė kilpą ant kaklo ir paspyrė 
dėžę. Na, tuo metu įėjo Pito tėvas. Jis nupjovė virvę ir iškvietė 
daktarą. Tačiau praėjo dvi valandos, kol Pitas atmerkė akis, ir ketu- 
rios dienos, kol prabilo. — Chesus Marija kelias minutes tylėjo. Jis 
didžiuodamasis matė, kaip bičiuliai klausosi ištempę ausis. — Štai 
kokia istorija nutiko Ravanui. 

— Bet Greisė Montes ištekėjo už to Pito Ravano! — susijaudinęs 
šūktelėjo Pilonas. — Aš ją pažįstu. Gera moteriškė. Nepraleidžia nė 
vienų mišių ir kas mėnesį eina išpažinties. 

— Tai tik dabar taip, — sutiko Chesus Marija. — Senis Ravanas 
įsiuto. Jis nubėgo pas Greisę ir ėmė jai šaukti: „Matai, kaip per savo 
kvailumą žudai mano sūnų?! Jis bandė dėl tavęs nusižudyti, višta tu 
mėšlyno!“ Greisė išsigando, bet buvo ir patenkinta: toli gražu ne 
kiekviena moteris gali šitaip suvystyti vyrą. Ji nuėjo aplankyti Pito, 
kai šis dar tebegulėjo ligoninėje susuktu sprandu. Netrukus jiedu 
susituokė. Išėjo taip, kaip Pitas ir tikėjosi. Kuomet kunigas paliepė 
būti gera žmona, ji tokia ir tapo. Liovėsi juokusis vyrams į akis. Ir 
daugiau nebėgo, todėl vyrai vėl ėmė ją vaikytis. Pitas toliau darinėjo 
sepijas pas Činą Ki, ir šis netrukus paskyrė jį kroviku. O dar po kurio 
laiko jis gavo dar aukštesnes pareigas. Šit kokia gera istorija. J ą galėtų 
papasakoti ir kunigas, jeigu tai būtų jos pabaiga. | 

— Kurgi ne, — tarė Denis. — Yra iš ko pasimokyti. 

Bičiuliai pritariamai palinkčiojo galvomis, nes jiems patiko pa- 
mokančios istorijos. 

— Pažinojau vieną merginą Teksase, — prisiminė Denis. — Tik 
toji nepasikcitė. Ją vadino antrosios kuopos žmona. „Ponia Antroji 
Kuopa“, — sakydavo. | 

Pablas pakėlė ranką. | 

— Ta istorija turi pabaigą, — tarė jis. — Tegul Chesus Marija ją 
pabaigia. 

— Taip, dar ne viskas. Ir pabaiga jau ne tokia laiminga. Kaip 
žinote, dar buvo tėvas Ravanas, šešiasdešimties metų senis. Pitas su 
Greise išsikėlė gyventi į kitą namą. Senis Ravanas liko sunkioje 
vienatvėje, nes buvo įpratęs visą laiką leisti su Pitu. Jis nežinojo, kur 
jam dėtis. Dienų dienas sėdėdavo nusiminęs, kol sykį pamatė Tonę. 
Tonei buvo penkiolika, ir ji buvo dar gražesnė už Greisę. Pusė 

Prezidijaus kareivių sekiojo paskui ją kaip šunyčiai. Seniui atsitiko 
tas pats, kas ir sūnui. Jis apsirgo nuo meilės. Negalėjo nei valgyti, nei 
užmigti, o akys iššoko ant kaktos kaip marihuanos rūkytojo. Jis 
nunešė Tonei saldainių, o ši pastvėrė saldainius ir nusijuokė jam į 
akis. Jis tarė: „Eime, brangute, nes esu tavo draugas“. Ji vėl tik 
nusijuokė. Tuomet senis viską papasakojo Pitui. Pitas irgi ėmė juok- 
tis. „Tu senas kvaily! — pasakė jis.— Per savo gyvenimą turėjai 
pakankamai moterų. Nelakstyk paskui vaikus“. Bet tas nepadėjo. 
Senis Ravanas negalavo iš ilgesio. Tie Ravanai karšti vyrai. Jis slėp- 
davosi žolėje ir žiūrėdavo, kaip ji eina prošal. Jam širdis plyšo pusiau. 
Seniui reikėjo pinigų dovanoms, tad ėmė dirbti automobilių remonto 
dirbtuvėse. Grėbstė ten takus ir laistė gėlynus. Pylė į radiatorius 
vandenį ir valė priekinius stiklus. Už kiekvieną uždirbtą centą pirko 
Tonei dovanas: saldainius, kaspinus ir sukneles. Mokėjo fotografui 
už jos spalvotas nuotraukas. O ši tik dar garsiau iš jo juokėsi, ir senis 
visai pakvaišo. Jis ėmė galvoti: „Jeigu jungtuvės padarė iš Greisės 
padorią moterį, tai padarys tokią ir iš Tonės“. Jis paprašė jos rankos. 
Ji ėmė kvatote kvatotis. Ir dar pasikaišė padurkus, kad labiau jį 
sujaudintų. Ta Tonė tikras velnias. 

— Kvailys buvo tas senis, — žinovo balsu pasakė Pilonas. — 5e- 
niams nedera lakstyti paskui mergiščias. Jiems reikia šildyti kaulus 
saulėje. 

— Tie. Ravanai ypatingi, — suirzo Chesus Marija. — Jie baisiai 
karšti. 

— Šiaip ar taip, tai nepadoru, — pasakė Pilonas. — Pitui buvo 
gėda. | 

Pablas atsisuko į jį. 

— Tegul Chesus Marija pasakoja toliau. Taijo istorija, Pilonai, ne 
tavo. Kitą sykį paklausysime tavęs. 

— Aš pasakoju. — Chesus Marija padėkojo žvilgsniu Pablui. — 
Senis daugiau negalėjo kentėti, tai tau ne Pilonas. Jis ir galvoti 
nenorėjo apie kitą moterį. Senis Ravanas pamanė šitaip: „Greisė 
ištekėjo už Pito, kai šis dėl jos korėsi. Aš irgi karsiuos, ir tuomet Tonė 
gal eis už manęs“. O paskui dar pamanė: „Jeigu manęs greitai niekas 
neužtiks, aš mirsiu. Bet kas nors turi ateiti“. Žinokit, kad tų dirbtuvių 
kieme yra sandėlis. Anksti rytą senis pirmas ateidavo į dirbtuves, 
atsirakindavo sandėlį, nušluodavo takus ir palaistydavo gėlynus. Kiti 
darbininkai ateidavo darban aštuntą. Vieną rytą senis nuėjo į sandėlį 
ir pasikabino virvę. Paskui palaukė aštuntos valandos, pamatė, kad 

prie sandėlio eina darbininkai, ir žengė nuovarstoto. Tą pat akimirką 
vėjas užtrenkė duris. 

Bičiulių veidus nušvietė plačios šypsenos. „Kartais, — mąstė jie, — 
gyvenime pasitaiko labai juokingų dalykų“. | 

— Darbininkai jo ne iš karto pasigedo, — toliau kalbėjo Chesus 
Marija. — Jie kalbėjo: „Matyt, senis vakar bus pasigėręs“. Duris 
atidarė tik po kokios valandos. — Chesus Marija apsidairė. Bičiuliai 
tebesišypsojo. — Suprantate, - — pasakė jis. — Tai Juokinga, bet tai 
juokas pro ašaras. 

— Ką pasakė Tonė? — paklausė Pilonas. — Ar jai tai buvo pamo- 
ka ir ar ji pakeitė gyvenimo būdą? 

— Ne. Nepakeitė. Kai Pitas jai viską. papasakojo, ji ėĖmė juoktis. 
Pitas irgi nusijuokė. Bet jam buvo gėda. Tonė pasakė: „Koks jis buvo 
senas kvailys!“ — ir taip pažvelgė į Pitą, kaip tik ji viena mokėjo. 
Tuomet Pitas jai pasakė: „Gera turėti tokią sesutę kaip tu. Kada nors 
nusitempsių tave miškan“. Tonė nusijuokė, pabėgėjo į šalį ir paklau- 
sė: „AI tu manai, kad aš tokia pat graži kaip Greisė?“ Ir Pitas nuėjo 
paskui ją. 

— Bloga tai istorija, — sumurmėjo Pilonas. — Pernelyg sudėtinga 
ir pernelyg pamokanti. Kai kurios jos pamokos prieštaringos. Jos 
neverta įsidėmėti, nes ji nieko neįrodo. 

— O manji patinka, — tarė Pablas. — Patinka, kad neturi prasmės 
ir vis dėlto kažką reiškia, tik nežinau ką. 

Saulė persirito pėr zenitą, ir oras įkaito. 

— Įdomu, ko Piratas atneš užkrimsti? — pasmalsavo Denis. 

— Lagūna knibžda skumbrių, — pasakė Pablas. | 

Pilono akys sužibo. | 

— Tūriu gerą planą, — tarėjis. — Kai buvau vaikas, mes gyvenome 
palei gelžkelį. Kai pro šalį važiuodavo traukinys, mes su broliais 
apmėtydavom garvežį akmenukais, o mašinistas į mus laidydavo 
anglis. Kartais pririnkdavome pilną kibirą anglių ir nunešdavom 
motinai. Gal, sakau, nusinešam akmenų į prieplauką. Kai valtys 
priplauks arčiau, imsim koneveikti žvejus ir apmėtysim juos akmeni- 
mis. O ką jie darys? Mes į mus Arklus? Tinklus? Ne, apmėtys skumb- 
rėmis. 

Denis pašoko ant kojų. 

— Čia tai bent! Koks tu, Pilonai, geras bičiulis! Ką mes darytume 
be savo Pilono? Eime, žinau, kur guli didelė krūva akmenų. 

— Iš visų Žuvų labiausiai mėgstu skumbres, — pasakė Pablas. 

XV 
APIE TAI, KAIP DENIS NUO ILGO GALVOJIMO 
PAMIŠO. APIE TAI, KAIP VELNIAS TORELIO 
PAVIDALU UŽPUOLĖ DENIO NAMUS 


Monterėjus turi vieną nekintamą savybę. Beveik kasdien saulė rytais 
apšviečia vakarinių gatvių langus, o vakarais — rytinių. Kiekvieną 
dieną raudonas autobusas darda iš Monterėjaus į Pasifik Grouvą ir 
atgal. Kiekvieną dieną konservų fabrikai paskleidžia po miestą 
gendančios žuvies dvoką. Kiekvieną popietę vėjas papučia nuo lagūnos 
ir sujudina pušų viršūnes ant kalno. Meškeriotojai tupi ant uolų, 
suspaudę savo meškerės, 0 jų veiduose — sustingusi kantrybė ir 
cinizmas. | 
Tortiljų kvartale virš Monterėjaus — viskas po senovei, nes 
nuotykiai, kuriuos patiria Kornelija Ruis su besikeičiančiais myli- 
maisiais, turi ribas. Dabar ji gyveno su kadaise atstumtu vyru. | 
Denio namuose buvo dar nuobodžiau. Bičiuliai skendėjo kasdie- 
nybėje, kuri pasirodytų monotoniškavisiems, išskyrus paisanus, — jie 
sėdėdavo rytais prieš saulutę ir spėliodavo, ką gi parneš pusryčių 
Piratas. Šis kaip ir anksčiau rinko prakuras ir pardavinėjo jas Monte- 
rėjaus gatvėse, bet dabar uždirbtą kvorterį leisdavo maistui. Kartais 
bičiuliai prasimanydavo vyno, ir tuomet būdavo dainų ir muštynių. 
Laikas pajūry slenka kur kas sudėtingiau negu kitur, nes, be saulės, 
sukančios savo ratus, ir metų laikų kaitos, valandas į pakrantę potvy- 
niais ir atoslūgiais — nelyg milžiniška klepsidra — muša bangos. 
Denis pradėjo jausti laiko tekėjimą. Jis žiūrėjo į savo bičiulius ir 
matė, kad jų dienos visos vienodos. Naktimis, atsikėlęs iš lovos ir 
žengdamas per miegančius paisanus, jis pyko, kad jie čia. Ilgainiui, 
sėdėdamas ant namo prieangio saulėkaitoje, Denis ėmė svajoti apie 
prarastas laisvės dienas, kai vasaros metu jis miegodavo miške, 
žvarbiomis žiemos naktimis — šiltame daržinės šiene. Tuomet jo 
neslėpė nuosavybės našta. Jis prisiminė laikus, kai Denio vardas buvo 
tariamas taip, tarsi būtų kalbama apie vicsulą. O jau muštynės! 
Lėkimas per mišką suatvirai pavogta višta po pažastim! Slapstymasis 
nuošaliose griovose, kai įnirtę vyrai paskelbdavo karą! Audra' ir 
šėlsmas! Saldusis šėlsmas! Prisiminęs prabėgusius gerus laikus, De- 
nis pajusdavo burnoje vogto maisto skonį ir imdavo ilgėtis tų dienų. 

Nuo to laiko, kai likimas iškėlė jį į aukštybes, jis retai besimušė. Gerti 
išgerdavo, tačiau be didelių nuotykių. Jo niekad neapleido atsakomy- 
bė už namus ir bičiulius. 

Kai Denis vėl nusiminęs sėdėjo ant pricangio, bičiuliai pamanė, 
kad jis apsirgo. 

— Tau padėtų čiobrelių arbata,— pasakė Pablas.— O jeigu 
atsigultum, Deni, mes pridėtume prie kojų pakaitintų akmenų. 

 Deniui reikėjo ne kaitinimo, o laisvės. Kokį mėnesį jis sėdėjo 
nudelbęs akis, niūriai žiūrėdamas į visuomet šalia esančius bičiulius, 
spyriais varydamas šalin draugiškus šunis. 

Pagaliau jis nusikratė savo ilgesio i ir vieną naktį pabėgo. Nuėjo į 
pušyną ir pradingo. 

Kai bičiuliai atsikėlę rytą jo nerado, Pilonas tarė: 

— „Čia kokia nors dama kalta. Jis įsimylėjo. - 

Daugiau į jie nesuko sau galvos, nes kiekvienas žmogus. turi teisę 
mylėti. Bičiuliai gyveno kaip gyvenę. Bet praėjus savaitci, per kurią 
Denis nė sykio nepasirodė, juos apėmė nerimas. „Visu būriu jie 
patraukė į mišką ieškoti Denio. 

— Meilė — tai gražu, — pareiškė Pilonas. — Negalima kaltinti 
vyro, kai jis laksto paskui moterį, bet savaitė yra savaitė. Turi būti 
baisiai smagi mergiotė, kad išlaikytų Denį visą savaitę. 

— Meilė kaip vynas, — pasakė Pablas. — Kai padaugini — būna 
bloga. Gal Deniui j jau pasidarėbloga. Galta mergiotė pernelyg smagi. 

Chesus Marija irgi buvo susijaudinęs: 

— Nepanašu į Denį, kad pradingtų tokiam laikui. Atsitiko kas 
nors negera. 

Piratas nusivedė miškan šunis. | 

— Ieškokite Denio, — pasakė jiems. — Gal jis serga. Gal gerasis 
Denis guli kur nors negyvas. Įsidėmėkit, Denis, kuris leidžia jums 
nakvoti savo namuose. 

Ir dar sušnabždėjo: 

— O, blogi, nedėkingi šunys, suraskite mūsų draugą. 

Bet šunys laimingi vizgino uodegas ir puolė ieškoti triušio, o 
suradę vambrydami leidosi medžioti. 

Paisanai visą dieną praleido miške, šaukdami Denį vardu, šniuk- 
štinėdami po visus užkaborius, kuriuose patys nakvotų, irštvas tarp 
medžių šaknų, storus spyglių patalus, slepiamus krūmokšnių. Jie 
žinojo, kur Žmogui galima išsimiegoti, bet Denio nebuvo nė kvapo. 

— Gal jis pamišo? — svarstė Pilonas. — Koks nors slaptas neri- 
mas, matyt, susuko jam protą. 

Vakare jie grįžo prie namo, atsidarė duris ir suėjo vidun. Tą pat 
akimirką visi įsitempė — vagies buvo gerai pasidarbuota. Dingo 
Denio antklodės. Visas maistas buvo pavogtas. Trūko dviejų puodų. 

Pilonas sviedė žaibišką žvilgsnį į Didįjį Džo, bet paskui papur- 
tė galvą. 

„ — Ne, tu buvai su mumis. Tu to nepadarei. 

— Tai Denio darbas, — šūktelėjo susijaudinęs Pablas, — Jis tikrai 
pamišo. Laksto po miškus kaip žvėris. 

Denio namus užgulė neapsakomas nerimas ir rūpestis. 

— Turime jį surasti, — tikino vienas kitą bičiuliai. — Jis pali 
prisidirbti bėdos. Turime ieškoti visame pasaulyje, kol surasime. 

Jie nusipurtė tinginį. Kasdien visur ieškojo, ir galop juos ėmė 
pasiekti keisti gandai. „Taip, Denis buvo čia vakar naktį. Och, jau tas 
girtuoklėlis! Och, jau tas vagis! Žinote, Denis tvojo seniui per galvą 
tvoros mictu ir pavogė butelį grapos. Kokie jūs draugai, jei leidžiat 
savo bičiuliui krėsti šitokius dalykus?“ 

„Taip, matėme Denį. Jis sėdėjo primerkęs vieną akį ir r dainavo. 
Sakė: einam miškan, merginos, ten pašoksim. Bet mes nėjom. Mums 
buvo baisu. Tas Denis mums pasirodė keistokas“. 

Uoste j jie išgirdo daugiau naujienų apie savo bičiulį. 

— Jis buvo čia, — pasakė jiems vienas žvejys. — Norėjo muštis su 
visais. Benitas sulaužė irklą į jo galvą. Tada Denis išgrūdo kelis 
langus, ir policininkas nutempė jį į daboklę... | 

Jie sekė karštais savo įnoringo bičiulio pėdsakais. 

— Makniras atvedė jį vakar vakare, — paaiškino seržantas. — 
Bet paryčiais jam kažkaip pavyko pasprukti. Kai pagausim, patup- 
dysim šešiems mėnesiams. 

Draugai pavargo nuo paieškų. Grįžę namo jie pasibaisėjo: buvo 
dingęs maišas bulvių, Pilono rastas ryte. 

— Šito j Jau per daug, — sušuko Pilonas. — Denis kuoktelėjo, ir jam 
gresia pavojus. Atsitiks kas nors baisaus, jeigu jo neišgelbėsim. 

;  — Ieškosim! — tarė Chesus Marija. - 

— Apžiūrėsime kiekvieną medį ir kiekvieną pašiūrę, — užtikrino 
Pablas. 

— Ir kiekvieną valtį pajūryje, — pasakė Didysis Džo Portugalas. 

— Šunys padės, — pridūtė Piratas. 

Pilonas papurtė galvą. 

— Šitaip nieko nebus. Kaskart, kai mes kur nors nueiname, „Denio 
ten jau nebūna. Mums reikia kur nors tykoti, kol jis pasirodys. 
Elkimės protingai, o ne kaip kvailiai. 


 ——————— 

— Bet kaip Žinoti, kur jis ateis? 

Staiga jiems galvose prašviesėjo. | 

— Pas Torelį! Anksčiau ar vėliau Denis ateis pas Torelį. Turime 
jo ten palaukti ir ištraukti iš beprotybės liūno, į kurį jis įsmuko. 

— Tikrai, — sutiko visi. - Turime išgelbėti Denį. 

Jie būriu nuėjo pas Torelį, bet Torelis jų neįsileido. 

— Klausiate, ar nemačiau Denio? — šaukė jis pro duris. — Denis 
atnešė tris antklodes, du prikaistuvius ir gavo užtai galoną vyno. O ką 
tas velnias padarė paskui? Jis įžeidė mano žmoną, o mane išvadino 
paskutiniais žodžiais! Vaikui sudavė per sėdynę, 0 šuniui įspyrė! Jis 
pavogė hamaką iš mano prieangio! — Torelio balsas trūkčiojo iš 
susijaudinimo. — Aš vijausi jį, norėdamas atimti hamaką, o kai 
grįžau, radau su savo žmona! Suvedžiotojas, vagis, girtuoklis! Štai kas 
jūsų draugas Denis! Aš pats pasirūpinsiu, kad j jis pakliūtų į į kalėjimą! 

Bičiulių akys sužibėjo. 

— Aktu korsikietiška kiaule, — ramiai tarė Pilonas. — Tai tu taip 
kalbi apie mūsų draugą. Jį ištiko nelaimė. 

Torelis užrakino duris, bet Pilonas kalbėjo pro uždaras duris. 

— Aktu Žyde, — tarėjis, — jeigu bent kick mažiau šykštėtum vyno, 
to niekad nebūtų atsitikę. Žiūrėk, kad ta šalta varle, kuri yra tavo 
liežuvis, nedergtum mūsų draugo. Žiūrėk, elkis padoriai, nes jis turi 
daug draugų. Jei burnosi, paleisim tau žarnas. | 

Torelis užsirakinęs tylėjo, klausydamasis baisių grasinimų. Išgir- 
dęs taku nutolstančius žingsnius, jis su palengvėjimu atsiduso. 

Tą naktį sugulę miegoti išgirdo virtuvėje atsargius žingsnius. Jie 
suprato, kad tai Denis, bet jis pabėgo nespėjus jiems susigriebti. Išėję 
kieman, jie klaidžiojo po tamsą šaukdami sielvartingais balsais: ' 

 — Ateik, Deni, mūsų mielas bičiuli! Mums tavęs reikia! 

Niekas jiems neatsakė, bet kažkieno sviestas akmuo trenkė į pilvą 
Didžiajam Džo, ir šis trilinkas susirietė ant žemės. Koks baisus nusimi- 
nimas apėmė draugus, koks sunkus jausmas užgulė jų krūtinės. 

. — Denis ieško sau mirties, - liūdnai nusprendė jie. — Mūsų 
draugui atsitiko nelaimė, o mes negalim jam padėti. 0 

Draugai prižiūrėjo namus, bet Denis. beveik viską iš jų išvogė. 
Kėdės atsidūrė pas krūminės pirklį, dingo viskas, kas buvo valgoma, 
osykį, kai jie klaidžiojo po mišką jo ieškodami, jis nudžiovė krosnelę, 
bet ši buvo sunki, todėl paliko ją griovyje. Jie liko-be pinigų, nes jis 
pavogė Pirato karutį ir iškeitė pas Džo Ortisą į butelį viskio. Denio 
namuose neliko ramybės, vien liūdesys i ir rūpesčiai. 

— Kur dingo mūsų laimė? — sielvartavo Pablas. — Mes kažkuo 
nusidėjome ir esame baudžiami. Reikia eiti išpažinties. 

Jie daugiau nebeaptarinėjo Kornelijos Ruis meilės fejerverkų. 
Baigėsi postringavimai apie dorą ir humaniškumą. Tikras ir geras 
gyvenimas sugriuvo. Ir tą sunykusią vietą pasiekdavo tik gandai. 

— Praeitą naktį Denis kažką išžagino. 

— Užpracitą naktį Denis susimušė su kareiviais. 

— Denis melžė ponios Paločiko ožką. | 

Nors juos ir liūdino Denio dorovinis nuopuolis, bičiuliai gerokai 
pavydėjo jam linksmo gyvenimo. 

— Jeipu jis ne beprotis, susilauks atpildo, — sakė Pilonas. — Galit 
neabejoti. Denis daro nuodėmę po nuodėmės, nieko panašaus nepri- 
simenu. O kaip jis išpirks savo nuodėmes, užsimanės vėl tapti padoriu 
žmogum? Per kelias savaites jis prisirinko jų daugiau, negu senoji 
Ruis per visą gyvenimą. 

Tą naktį Denis, draugiškai nusiteikusiems šunims tylint, įslinko į 
namą patyliukais, kaip šešėlis po gatvės žibinto šviesa, ir be jokio 
sąžinės graužimo nukniaukė Pilono batus. Pilonas rytą greit viską 
suprato. Jis ryžtingai nuėjo prie prieangio, atsisėdo prieš saulę ir 
pasižiūrėjo į savo kojas. 

— Jo per toli nueita, — pasakė. — Iki šiol krėtė išdaigas, ir mes 
kentėme. Bet dabar nuėjo nusikaltimo keliu. Tai ne tas Denis, kurį 
pažįstame. Tai visai kitas žmogus, blogas žmogus. Reikia jį nutverti. 

Pablas patenkintas žiūrėjo į savo batus. | 

— Galbūt tai irgi išdaiga, — bandė spėlioti jis. 

— Ne, griežtai tarė Pilonas. — Tai nusikaltimas. Tie batai buvo 
ne iš gerųjų, bet jis nusikalto draugystei juos paimdamas. O tai pats 
blogiausias nusikaltimas. Jeigu Denis pradeda vogti bičiulių batus, jo 
daugiau niekas nesustabdys. 

Draugai pritariamai linktelėjo galvas. 

— Odabar,— pridūrė Pablas, — kol dar nesugavom, nepamirškim 
nakčiai pasikišti batus po galva. 


Namasbuvoapgultas. Aplinkuisiautėjo Denis, ir jis gyveno puikų 
gyvenimą. 

Torelioveidas retai bylodavo apie kitus į jausmus, išskyrus įtarumą 
ir pyktį. Ir pardavinėjant vyną, ir bendraujant su Tortiljų kvartalo 
gyventojais, tiedu jausmai dominuodavo jo širdyje ir buvo stačiai 
užrašyti jam ant kaktos. Be to, Torelis niekad neidavo pas ką nors į 

svečius. Jam gana buvo to, kad lindi namuose ir visi eina pas jį: Todėl 
kai Torelis žengė gatve Denio namų link ir jo veide švietė žiauri 
būsimo keršto šypsena, vaikai būriais spoksojo į jį per tvorą, šunys, 
pabrukę uodegas, bėgo šalin baikščiai žvalgydamiesi ir išsigandę, o 
praeiviai nejučia gniaužė kumščius ir traukėsi šalikelėn, pasirengę 
atremti bepročio antpuolį. 

Tą rytą dangų buvo aptraukęs rūkas. Saulė po kelių nesėkmingų 
susirėmimų su juo pasidavė ir galutinai pasislėpė už pilkų gumulų. 
Ant žemės nuo pušų varvėjo dulkina rasa, o nedaugelio gatvėje 
sutinkamų žmonių veiduose dienos niūrumas atsispindėjo žvilgs- 
niuose ir papilkėjusioje veido odoje. Niekas negirdėjo nuoširdžių 
pasisveikinimų. Nė lašo neliko įprasto žmonėms idealizmo, paremto 
švelnia viltimi, jog ši diena bus geresnė už praėjusią. | 

Senasis Roka, išvydęs Torelio šypseną, nuėjo namo ir pasakė 
žmonai: 

— Jis ką tik nužudė ir suvalgė savo vaikus. Paminėsi mano žodį! 

Torelis buvo laimingas, nes jo kišenėje gulėjo sulankstytas neįkai- 
nojamas popierius. Jo pirštai be paliovos spaudė kišenę, ko! pasigirs- 
davo trakštelėjimas, patvirtinantis, kad popierius tebėra kur buvęs. 
Traukdamas gatve per pilką rytmetį, jis murmėjo sau po nosim: 

— Gyvačių lizdas. Aš išnaikinsiu tą Denio draugų gaują. Daugiau 
nė lašo vyno už daiktus, kuriuos man vėl išvagia. Jie neblogi vyrai, 
paimti kiekvienas atskirai, bet visi kartu!.. Madona, nukreipk savo 
žvilgsnį iš aukštybių i ir pažiūrėk, kaip aš juos ištėkšiu į gatvę! Rupū- 
žės, utėlės, širšės! Kai vėl miegos miške, daugiau neries nosies. Aš 
jiems parodysiu, ką gali Torelis. Tarėsi apgausią mane, išvogsią iš 
namų baldus, o iš mano žmonos atimsią garbę! Jie pamatys, kad ir 
Torelis, didysis kankinys, gali duoti grąžos. O, netrukus jie įsitikins! 

Šitaip jis bambėjo sau po nosim, o pirštai traškino kišenėje 
popierių. Nuo medžių į dulkes lašnojo gedulingi lašai. Žuvėdros suko 
ratus, klykaudamos tragiškais balsais. Torelis artinosi pre Denio 
namo kaip pilka Lemtis. 

Denio buveinė skendėjo prieblandoje. Draugai negalėjo sėdėti 
saulutėje ant prieangio, nes saulutės nebuvo. Jie buvo parsinešę 
pavogtą krosnelę iš griovio ir vėl ją pasistatę. Dabar kaip tik buvo 
susispietę.aplink ją, o atėjęs aplankyti Džonis Patranka pasakojo 
naujienas. 

— Titas Ralfas daugiau nedirba prižiūrėtoju miesto 0 kalėjime. 
Šįryt policijos teismas jį atleido iš darbo. . 

— Man patiko Titas Ralfas, — pasakė Pilonas. — Kai pakliūdavai 
kalėjiman, Titas Ralfas atnešdavo vyno. Ir turėjo ką papasakoti, 
žinojo daugiau už šimtą žmonių. Kodėl jis neteko darbo, Džoni 
Patranka? 

— Apie tai ir atėjau papasakoti. Titas Ralfas anksčiau, kaip 
žinote,dažnai pakliūdavo kalėjiman ir būdavo geras kalinys. Jis žino- 
jo, kaip reikia kalėjime tvarkytis. Netrukus jis perprato kalėjimo 
tvarką geriau už kitus. Paskui pasimirė tėvukas Marksas, senasis 
prižiūrėtojas, ir Titas Ralfas užėmė jo vietą. Niekad nebuvo tokio 
gero prižiūrėtojo kaip Titas Ralfas. Jis viską darė kaip reikia, bet 
turėjo vieną ydą. Gerdavo tol, kol pamiršdavo esąs prižiūrėtojas, Jis 
pabėgdavo, ir jį tekdavo gaudyti. . 


Bičiuliai linktelėjo. 
— Žinau, — pasakė Pablas. — Girdėjau, kad jį sunku sučiupti, kai 
slapstosi. 


— Taip, — toliau dėstė Džonis Patranka. — Bet vis tiek jis geriau- 
sias prižiūrėtojas iš visų, kurie buvo. Aš atėjau papasakoti štai ką: 
praėjusį vakarą Denis turėjo vyno, kurio būtų užtekę dešimčiai žmonių, 
ir visą išgėrė. Paskui ėmė piešti ant langų paveikslus. Jis turėjo daug 
pinigų, nes prisipirko kiaušinių ir Jais apmėtė kiną. Vienas kiaušinis 
pataikė ne į kiną, o į policininką. Sitaip Denis atsidūrė kalėjime. Bet 
jis turėjo daug pinigų. Nusiuntė Titą Ralfą parnešti vyno vieną kartą, 
paskui dar. Kalėjime jie sėdėjo. keturiese. Galiausiai paviršiun išlin- 
do Tito Ralfo yda. Jis pabėgo, o su juo pabėgo ir kiti. Titą Ralfą nutvė- 
rė ryte ir pasakė, kad jis daugiau nebe prižiūrėtojas. Jis taip nusiminė, 
kad iškūlė langą, ir dabar vėl sėdi kalėjime. 

— O Denis? — šūktelėjo Pilonas. — Kas nutiko Deniui? 

— Denis irgi paspruko. Jo nesugavo. 

Iš bičiulių krūtinių išsiveržė nusiminimo atodūsis. 

— Denis darosi vis blogesnis, — rimtu balsu tarė Pilonas. — Jam 
nesibaigs geruoju. Įdomu, iš kur jis ima pinigus? 

Tą akimirką Torelis pradarė kiemo vartelius ir ėmė taku artėti 
prie namo. Pirato šunys urgzdami nervingai pakilo iš savo kampo ir 
ėmė slinkti artyn durų. Bičiuliai pakėlė galvas ir klausiamai susi- 
žvalgė. Didysis Džo nustvėrė žarsteklį, neseniai panaudotą jam pa- 
čiam karšti. Prieangyje sudundėjo sunkūs, ryžtingi Torelio žingsniai. 
Durys atsilapojo, ir visi išvydo Torelį — jis šypsojosi. Jis nepradėjo 
rėkti. Ne, jis prisiartino kaip jaukus katinas. Jis švelniai tapšnojo 
visus per petį kaip katinas tarakoną. 

— O, mano bičiuliai, — tarė Torelis meiliai, o tų bičiulių akyse 
šmėkštelėjo nerimas. — Mano brangūs draugai ir klientai. Mano 
širdis plyšta iš skausmo, nes atnešu blogą žinią tiems, kuriuos myliu. 

Pilonas pašoko ant kojų. 

— Kas Deniui? Jis serga? Jis sužeistas? Pasakok. 

Torelis grakščiai papurtė galvą. 

— Ne, mano mažyliai, Deniui nieko nenutiko. Mano širdis srūva 
kraujais, tačiau turiu jums pranešti, kad daugiau čia negalite gyventi. 

Jo žvilgsnis godžiai gėrė nuostabą, kurią sukėlė naujiena. Visų 
žandikauliai atvipo, o akis nuo netikėtumo aptraukė migla. 

— Tai kvaila! — sušuko Pablas. — Kodėl mes daugiau negalim čia 
gyventi? 

Torelio ranka meilingai nuslydo į kišenę ant krūtinės, jis pirštų 
galiukais ištraukė brangųjį popierių ir pamojavo juo. 

'— Įsivaizduokite, kaip man buvo nesmagu, — pasakė Jis. — Šis 
namas daugiau nepriklauso Deniui. 

— Ką7!— sušuko visi vienu balsu. — Ką tu paistai? Kalbėk, 
korsikietiška kiaule! 

Torelis sukikeno, bet jo juokas buvo toks baisus, kad bičiuliai 
žengė žingsnį atatupsti. 

„— Todėl, —- pasakė jis, - kad namas dabar mano. Vakar vakare 
pas mane atėjo Denis ir pardavė namą už dvidešimt penkis dolerius. 

Jis žiauriomis akimis stebėjo bičiulius, kurių galvose dūzgė spie- 
čius minčių. 

„Tai melas, — bylojo j jų veidai. — Denis negalėjo to padaryti“ 
paskui jicms kilo tokios mintys: „Bet Denis pastaruoju metu S darė 
daug blogų dalykų. Jis vogė iš mūsų. Gal jis pardavė namą mums 
nieko nepasakęs?“ 

— Tai melas, — garsiai šūktelėjo Pilonas. — Bjaurus melas. 

Torelis šypsojosi ir mojavo popieriumi. 

— Štai čia įrodymas, — pasakė jis. — Štai popierius, kurį pasirašė 
Denis. Tai popierius, kurį mes, komersantai, vadiname pirkimo 
sutartim. 

Pablas įnirtęs priėjo prie jo. - 

— Tu jį nugirdei. Jis nežinojo, ką daro. 

Torelis atvertė dokumento kampą. 

— Įstatymo tai nedomina,— tarė jis.— Taigi, mano brangūs 
bičiuliai, baisi pareiga verčia mane pranešti, kad turite išsinešdinti iš 
mano namo. Aš turiu savų planų, susijusių su juo. — Paskui šypsena 


“ 


116 


pranyko ir veidą iškreipė žiauri mina. — Jeigu nedingsite iki vidurdie- 
nio, pakviesiu policiją. 

Pilonas nejučia prisiartino prie jo. O „saugokis, Toreli, kai Pilonas 
eina prie tavęs šypsodamasis! Bėk, slėpkis kokiame nors „plienu 
apkaustytame kambaryje ir užsivirink duris! | 

— Aš neišmanau tų dalykų, — meilikaujamu tonu prabilo Pilo- 
nas. — Žinoma, man liūdna, kad Denis šitaip pasiclgė. 

Torelis vėl sukikeno. 

„— Manniekad neteko parduoti namo, — toliau murkė Pilonas. — 
Denis pasirašė šitą popierių, ar ne? | 
— Taip, Denis pasirašė šitą popierių, — pamėgdžiojo jį Torelis. — 
Štai jis. | 

Pilonas artėjo šonu, nutaisęs kvailą miną. 

— Tas popierius įrodo, kad dabar tu namo savininkas? 

— Taip, kvaileli. Jis tai įrodo. 

Pilonas atrodė suglumęs. 

„— Maniau, kad turi nunešti jį užregistruoti? | 

Torelis paniekinamai išsiviepė. O, saugokis, Toreli! Ar nematai, 
kaip klastingai jie juda? Chesus Marija stovi prie laukujų durų. 
Pablas užtvėrė kelią į virtuvę. Žiūrėk, kaip pabalo krumpiiai Didžia- 
jam Džo, laikančiam žarsteklį. 

* Torelis tarė: 

— Jūs nieko neišmanot apie reikalų tvarkymą, svieto perėjūnai. 
Kai iš čia išeisiu, užregistruosiu ir... 

Tai įvyko akies mirksniu, ir paskutiniai Torelio žodžiai išlėkė iš jo 
burnos kaip sprogimas. Jo kojos sušvytravo-ore. Torelis plumptelėjo 
ant grindų ir ėmė graibstyti orą savo putliomis rankomis. Jis išgirdo, 
kaip trinktelėjo krosnelės durelės. 

„— Vagys!-— sukliko visas išraudęs nuo suplūdusio kraujo. — 
Vagys, žiurkės ir šunys! Grąžinkit mano popierių! 

Pilonas stovėjo prieš jį baisiausiai nustebęs. 

— Popierių? — mandagiai pasiteiravo. — Apie kokį popierių tu 
taip karštai šneki? 

— Pirkimo sutartį, mano nuosavybę! Ooo! Policija sužinos viską! 

— Kažkodėl nepamenu jokio popieriaus. Pablai, gal tu Žinai, apie 
kokį popierių jis kalba? 

— Popierių? Tai laikraštis ar rūkomasis popierius? 

Pilonas tęsė apklausą: 

— Džoni Patranka? 

— Jis turbūt sapnuoja, — tarė Džonis Patranka. 

— Chesau Marija! Ar girdėjai ką nors apie popierių? 

— Man atrodo, jis girtas, - pareiškė Chesus Marija pasipikti- 
nęs.— Šitaip prisigerti iš pat ankstaus ryto. - 

— Džo Portugale! | 

— Manęs čia nebuvo, — atsakė Džo. — Aš ką tik iėjau. 

— Pirate! 

— Jis neturėjo jokio popieriaus. — Piratas pasisuko šunų pu- 
sėn. — Argi ne taip? 

Pilonas atsigręžė į tamsiai raudoną Torelį. | 

— Tu neteisus, bičiuli. Galbūt aš klystu kalbėdamas apie tą 
popierių, bet pats matai, kad, išskyrus tave, jo niekas neregėjo. Argi 
tu gali kaltinti mane tuo, kad aš manau, jog jokio popieriaus nė būti 
nebuvo? Gal prigulk ant lovos ir pailsėk valandėlę? 

Apstulbęs Torelis neteko žado ir negalėjo net rėkti. Jie apsuko jį, 
padėjo išeiti pro duris, stumtelėjo ant tako, ir jis nuspūdino, sugniuž- 
dytas baisaus pralaimėjimo. 

Tuomet bičiuliai pakčlė akis į dangų ir nusišypsojo, nes saulė vėl 
ėmė grumtis, ir šįsyk jai pavyko pramušti taką miglojė. Bičiuliai 
negrįžo į namą, jie laimingi susėdo ant prieangio. 

— Dvidešimt penki doleriai, - tarė Pilonas. — Įdomu, ką jis 
padarė su tais pinigais? 

Saulė, padrąsinta pirmos pergalės, nuvijo rūką nuo dangaus. 
Prieangio lentos sušilo, ėmė dūgzti musės. Bičiuliai pasijuto nuvargę. 

-— Tai buvo slaptas sandėris, — tarė Pablas nuvargusiu balsu. — 
Deniui nederėtų šitaip elgtis. 

— Atimsime iš Torelio visą vyną, kad tik susitaikytume su De- 
niu, — tarė Chesus Marija. 

Paukštis purptelėjo ant rožių krūmo ir ėmė kraipyti uodegą. 
Ponios Morales naujos vištos kudakavo nerūpestingą himną saulei. 
Šunys kieme mąsliai kasėsi ir kramsnojo savo uodegas. 

Išgirdę žingsnius, bičiuliai pakėlė. galvas, o paskui visi atsistojo 
šypsodamiesi. Pro vartelius įžengė Denis ir Titas Ralfas, nešini 
išsipūtusiais maišais, ir bičiuliai puolė į namą stiklainių. Draugai 
pastebėjo nuovargį Denio veide, kai jis sustatė butelius ant prieangio. 

:— Sunku kopti į kalną, kai taip tvanku, — pasakė jis. 

— Titai Ralfai, —- sušuko Džonis Patranka. — Girdėjau, kad tave 
patupdė į kalėjimą. 

— Vėl pasprukau, — “ burbtelėjo Titas Ralfas. —- Dar tebeturėjau 
raktus. 

Stiklainiai buvo prikliukinti sklidinai. Ilgas palengvėjimo atodū- 
sis išsiveržė bičiuliams iš krūtinių, — pagaliau viskas baigėsi. 

Pilonas nugėrė didelį gurkšnį. 

— Deni, — tarė jis, — tas kiaulė Torelis šįryt atėjo irėmė išsijuosęs 
meluoti. Jis turėjo popierių, kurį, anot jo, tu pasirašei. 

— Kur tas popierius? — krūptelėjo Denis. 

— Na, — nutęsė Pilonas, — mes žinojome, kad tai melas, todėli ir 
sudeginom. Juk tu jo nepasirašei, ką? 

— Nepasirašiau, — atsakė Denis ir vienu mauku ištuštino stiklainį. 

— Gerai būtų ko nors užkrimtus, — tarė Chesus Marija. 

"Denis švelniai nusišypsojo. 

— Visai pamiršau, — tarė jis. — Viename krepšyje yra trys vištos 
ir šiek tick duonos. 

Pilonas taip apsidžiaugė i ir pajuto tokį didclį palengvėjimą, kad 
neiškentęs atsistojo ir išdrožė trumpą kalbą: 

— Ar dar kas nors turi tokį draugą kaip mes?! — sušuko jis. — Jis 
priima mus į savo namą, kai lauke šalta. Dalijasi sų mumis savo 
maisto ištekliais ir vynu. O, brangus mūsų drauge, mielas bičiuli! 

Denis sutriko. Jis nudelbė akis. “ 

Bet Pilonas nesitvėrė džiaugsmu. Jis buvo pasirengęs apglėbti visą 
pasaulį ir net jo blogį. 

— Kada! nors reikės padaryti ką nors gera Toreliui, — pasakė jis. 


XVI 


APIE DENIO LIŪDESĮ. APIE TAI, KAIP DENIO 
BIČIULIAI IŠ SURINKTŲ AUKŲ IŠKĖLĖ PUOTĄ, 
O DENIS ĮŽENGĖ DANGUN 


Kai Denis, praėjus dūkui, sugrįžo į namus, sąžinė jo negraužė, bet jis 
juto baisų nuovargį. Nežaboti nuotykiai savo šiurkščiais pirštais 
išderino jo sielos stygas. Jį apėmė apatija. Jis atsikeldavo vien tam, 
kad sėdėtų ant prieangio po kastiliška rože, eidavo nuo stalo tam; kad 
atsigultų. Pokalbis,sklandantis apie jo ausis, jam nerūpėjo. Kornelijos 

Ruis prašmatnus naujų meilužių rinkinys jo nesujaudino. Kai Didy- 
sis Džo vieną vakarą susirangė ant jo lovos, Denis visai nekrčipė 
dėmesio,ir Didįjį Džo už jį teko prilupti Pilonui. Kai Semas Rasperis, 
niekaip nebaigdamas švęsti Naujųjų metų, šlaistydamasis su me- 
džiokliniu šautuvu ir buteliu viskio, nudobė karvę ir už tai pateko 
kalėjiman, Denio net nepavyko įtraukti į ginčą apie dorovinę poel- 
gio pusę, nors diskusija aplink virte virė ir Jis buvo karštai prašomas 
pareikšti savo nuomonę. 

Viskas paliausiai baigėsi tuo, kad bičiuliai ėmė nerimauti. 

— Jis keičiasi; — nusprendė Pilonas. — Jis sensta. 

— Denis sugrūdo viso gyvenimo malonumus į tris trumputės 
savaites. Nuo linksmybių jam pasidarė bloga, — samprotavo Chesus 
Marija. /. 

Veltui bandė bičiuliai ištraukti Denį iš gilios apatijos. Ant prican- 
gio rytais jie pasakodavo juokingas istorijas. Porindavo Tortiljų 
kvartalo meilės nuotykius su tokiomis smulkmenomis, kurios būtų 
puikiausiai tikusios anatomijos pamokoms. Pilonas lakiojo po kvar- 
talą, rankiodamas naujienas, nešdamas namo pačius prašmatniau- 
sius jų daigelius, kuriais tikėjosi sudominti Denį, bet Denio akyse 
švietė vien nugyventi metai ir nuovargis. 

„ -— Tublogai jautiesi? — veltui bandė iškvosti jį Chesus Marija. — 
Nešiojiesi širdyje kaži kokią karčią paslaptį. 

— Ne, — sakė jam Denis. 

Buvo pastebėta; kad jis nebaido ropinėjančių ant kojų musių, 0 
jeigu užsimodavo nutrėkšti kokią, darydavo tai abejingai, be jokios 
išmonės. Dvasinis pakilimas, juokas iš parodyto piršto paliko namą, 
ir jį apgaubė juoda Denio ramybė. Kaip skaudu buvo dabar žiūrėti į 
Denį, į Denį, kuris žūtbūtinai kaudavosi už beviltišką reikalą, į Denį, 
kuris galėjo susidaužti stiklinėmis su visais pasaulyje, į Denį, kuris 
stačia palva, kaip pabakštintas tigras, puldavo meilės verpetan. Dabar 
jis sėdėdavo saulėkaitoje ant prieangio, parėmęs džinsuotais keliais 
pasmakrę, nukabinęs rankas, plaštakos karodavo ant bevalių riešų, 
galva būdavo nusvirusi, tarytum apsunkusi nuo juodų minčių. Žvilg- 
snyje nebebuvo aistros, nepasitenkinimo, džiaugsmo ir skausmo. 

Vargšas Deni! Gyvenimas paliko tavo kūną! Štai sėdi čia kaip 
pirmasis žmogus, ir kaip paskutinis žmogus, kai pasaulis jau su- 
griuvęs. Bet žiūrėk, Deni! Tu ne vienišas. Tavo bičiuliai pasigavo tavo 
nuotaiką. Jie stebi tave akies kampučiu. Jie laukia kaip klusnūs šunys 
savo šeimininko ženklo. Tark nors vieną linksmą žodelį, mesk nors 

vieną linksmesnį žvilgsnį, ir jie ims skalyti ir vizginti uodegas. Tavo 
gyvenimas nepriklauso vien tik tau, Deni, nes nuo jo parcina kitų 
gyvenimas. Žiūrėk, kaip kenčia tavo bičiuliai! Atsikvošėk, Deni, kad 
tavo draugai vėl galėtų pasinerti gyveniman! 

Maždaug taip, nors ir ne tokiais gražiais žodžiais, kalbėjo Pilonas 
ir atkišo jam stiklainį su vynu. 

— Na, Deni, — tarė jis. — Kilstelėk savo pasturgalį. | 

- Denis paėmėstiklainį ir ištuštino jį. Paskui atsilošė ir pabandė vėl 
nugrimzti į savo nirvaną. 

— Tau ką nors skauda? — paklausė Pilonas. 

— Ne. 

Pilonas įpylė į jam dar vyno ir stebėjo Denį, kol šis gėrė. Žvilgsnis 
akimirkai praskaidrėjo, kažkur giliai sukrutėjo senasis Denis. Jis 
nutrėškė musę tikrai meistrišku mostu. 

Palengva Pilono veidą nušvietė šypsena. O kick vėliau jis surinko 
visus draugus: Pablą, Chesų Mariją ir Didįjį Džo, Piratą, Džonį 
Patranką ir Titą Ralfą. Pilonas nusivedė juos prie griovio už namo. 

— Sugirdžiau Deniui paskutinį vyną, ir jam palengvėjo. Deniui 
reikia daug vyno, o gal ir puotos. Kur galima gauti vyno? 

„Jie mintimis nukeliavo į Monterėjų, naršydami jo galimybes, kaip 
žiurkiapaudžiai šunys naršo svirną, bet žiurkių nebuvo. Šiuos žmones 
skatino altruizmas, tyresnis, negu daugeliui gali pasirodyti. Jie mylėjo 
Denį. Galiausiai Chesus Marija tarė: 

„— Činas Ki konservuoja sepijas. 

Jų protaivėlsujudo,smalsiai kryptelėjo išgirsto pasiūlymo pusėn, 
prisiartino artyn, apuostė. Praėjo kelios sekundės, kol jų apstulbusi 
vaizduotė apsiprato su išgirstais žodžiais. Vyko tylus svarstymas: 
„Galų gale kodėl gi ne? Vieną dieną galima ištverti — juk tik viena 
diena!“ Iš jų veidų galėjai matyti, kaip vyksta kova ir kaip baimė galų 
gale nugalima dėl Denio gerovės. 

— Mestaip ir padarysim, — pasakė Pilonas. — Rytoj visi eisim pas 
Činą Ki, o vakare iškelsim Deniui puotą. 

Kai Denis pabudo kitą rytą, namuose nieko nerado. Atsikėlęs iš 
lovos, jis apėjo tuščius kambarius. Bet Denis nebuvo pratęs dėl tokių 
dalykų ilgai sukti galvą, 0 paskui visai pamiršo. Išėjęs laukan, jis 
abejingas atsisėdo ant prieangio. 

Gal tai nuojauta, Deni? Ar bijai likimo, kuris veržia savo kilpą? 
Ar daugiau neliko džiaugsmų? Ne. Denis buvo toks pat paskendęs 
savo mintyse kaip visą tą savaitę. 

To nieku gyvu negalėjai pasakyti apie Tortiljų kvartalą. Iš pat ryto 
per gatves nuvilnijo gandas: Denio bičiuliai doroja sepijas pas Činą 
Ki. Tai buvo stebuklas. Nelyg vyriausybės ar Saulės sistemos perver- 
smas. Visose gatvėsevien apie tai buvo kalbama, kaimynės lenktynia- 
vo, kuri pirmoji šūktelės per tvorą šią naujieną: „Visi Denio bičiuliai 
apačioje doroja sepijas!“ . 

„Ryto oras įsielektrino. Turi būti kažkokia priežastis, kažkokia 
paslaptis. Motinos, primokiusios vaikus, siuntė juos pas Činą Ki. 
Jaunos matronos, stovėdamos už langų užuolaidų, nekantriai laukė 
paskutinių naujienų. Ir sulaukė: . 

— Pablas peiliu įsipjovė ranką. 

— Činas Ki apspardė Pirato šunis. 

— Sukilimas. 

 — Šunys sugrįžo namo. 

— Pilonas atrodo įsiutęs. 

Ta proga buvo sukirstos kelerios nedidelės lažybos. Jau daug 
mėnesių Tortiljų kvartalas neregėjo tokių nuostabių dalykų. Per visą 
rytą nickas nė žodeliu nepaminėjo Kornelijos Ruis. Ir tik įdienojus 
paslapties skraistę praskleidė naujiena, kuri kaip žaibas apskriejo 
gatves. | 

— Jie nori iškelti Deniui puotą. 

— Ateis visi. | 

Iš Čino Ki kiemo ėmė plaukti instrukcijos. I Ponia Morales nu- 
šluostė dulkes nuo savo patefono ir parinko triukšmingiausias plokš- 
teles. Kibirkštis buvo įskelta, ir Tortiljų kvartalas ėmė smilkti kaip 
pintis. Septyni bičiuliai kelia puotą Deniui! Bet ar Denis turi tik 
septynis draugus? Ponia Soto nuėjo į savo vištidę su kirviu rankoje, 
ponia Paločiko suvertė maišą cukraus į didžiausią savo puodą. Mer- 
ginų delegacija patraukė į Vulverto krautuvę Monterėjuje ir nupirko 
krūvą spalvoto popieriaus. Po visą kvartalą repetuodami virkavo 
gitaros ir akordeonai. . 

Naujienos! Jų vėl sulaukta iš sepijų kiemo: puota tikrai bus, jie 
tvirtai nusprendę, turės mažų mažiausia keturiolika dolerių, pasirū- 
pinkit, kad lauktų keturiolika galonų vyno. 

Torelis vos spėjo suktis. Visi norėjo neštis pas Denį galoną vyno. 
Pats Torelis, pagautas visuotinės karštligės, tarė žmonai: 

— Galirmudų nueisim pas Denį. Paimsiu kelis galonus vyno savo 
draugams. 

Pavakare visas Tortiljų kvartalas vilnijo iš susijaudinimo. Sukne- 

lės, dešimtmečiais trūnijusios skryniose, buvo ištrauktos ir pakabin- 
tos išsivėdinti. Šalikai, kurių kandys geidė pastaruosius du šimtus 
metų, karojo ant verandų turėklų ir skleidė naftalino kvapą. 

O Denis? Jis sėdėjo kone verkdamas ir pajudėjo tik tuomet, kai 
pajudėjo saulė. Jeigu jis ir matė, kaip kiekvienas Tortiljų gyventojas 
šiandien praėjo pro jo vartelius, tai to neparodė. Vargšas Denis! 
Mažiausiai du tuzinai porų akių nuolat spoksojo į jo kiemą. Maždaug 
ketvirtą valandą jis atsistojo, pasirąžė ir, išėjęs į gatvę, patraukė 
žemyn į Monterėjų. || | 

Bet jie beveik ir nelaukė, kol jis dings iš akių. Ak, kaip čežėjo 
žalias, geltonas ir raudonas popierius! Žvakės buvo padrožtos ir 
vaško drožlės nubrauktos ant grindų! O vaikų, čiužinėjančių vašku, 
pasiutimas! | | | 

Atnešė valgius! Dubenis ryžių, puodus su garuojančia vištiena, 
neįtikėtino dydžio kukuliais. Ir vyno — daugybę galonų vyno. Marti- 
nesas iškasė iš mėšlo krūvos statinaitę bulvių degtinės ir atėjo pas 
Denį. 

* Pusę šeštos bičiuliai patraukė į kalną: pavargę, išsikruvinę, bet 
triumfuodami. Taip turbūt atrodė senoji gvardija, grįždama Paryžiun 
iš Austerlico. Jie išvydo savo namą, žėrintį visomis spalvomis. Jie ėmė 
juoktis, ir nuovargį tarsi ranka nuėmė. Jie buvo tokie laimingi, kad. 
akyse susitvenkė ašaros. | 

Mamaitė Čipo pasirodė kieme su dviem sūnumis, kurie nešė, 
laikydami iš abiejų pusių, puskubilį baltojo padažo. Paulitas, turtin- 
gas nenaudėlis, kurstė ugnį po didžiuliu katilu, pilnu pupelių su 
raudonaisiais pipirais. Šauksmai, beprasidedančios dainos, moterų 
spygavimas, įsižaidusių vaikų šurmulys. 

Mašina, pilna kamuojamų blogos nuojautos policininkų, atrūko 
iš Monterėjaus. „O, čia tik puota. Kodėl gi ne, išmesim po stiklą vyno. 
Velnias mūsų neims“. | 

Kur Denis? Vienišas kaip dūmas, besiraitantis iš kamino šaltą 
giedrą naktį, jis slenka per Monterėjų. Jis eina pro stotį, lošimo 
namus Alvarado gatvėje, link uosto, kur tarp polių gedi juodas 
vanduo. Kas atsitiko, Deni? Kas tave padarė tokį? Denis nežinojo. Jo 
širdį maudė skausmas, kaip atsisveikinant su mylima moterim, ir 
švelnus liūdesys, kaip užėjus rudeniui. Jis ėjo pro restoranus, kurių 
kvapai kadaise masindavo, ir jam nekilo apetitas. Praėjo pro ponios 
Cukos įstaigą, neparodęs nė vieno nešvankaus gesto languose lindin- 
čioms mergiotėms. Paskui vėl nuėjo į uostą. Persisvėręs per turėklus, 

pažvelgė į gilų vandenį. Ar žinai, Deni, kad tavo gyvenimo vynas 
pilstomas į dievų stiklainius? Ar regi, kaip teka tavo dienos riebaluo- 
tame vandenyje, kuris teškena tarp polių? Įsistebeilijęs žemyn, Denis 
nejudėjo. 

Kai pradėjo temti, Denio namuose visi pradėjo nerimauti. Bičiu- 
liai paliko puotą ir nužingsniavo į Monterėjų. Jie klausinėjo: „Ar 
nematėt Denio?“ „Taip, Denis praėjo pro čia prieš valandą. Jis 
neskubėjo“. 

Pilonas su Pablu ieškojo dviese. Jie sekė paskui savo bičiulį jo 
nueitu keliu ir pagaliau pamatė jį tamsiame molo gale. Jis buvo 
apšviestas silpnos uosto šviesos. Jie nuskubėjo paskui jį. 

Tą dieną Pablas apie tai nieko nesakė, bet vėliau nuolat prisimin- 
davo ką matęs, kai juodu su Pilonu ėmė artintis molu prie Denio. „Jis 
ten stovėjo, —- pasakodavo Pablas, — aš jį mačiau, atsirėmusį į turėk- 
lus. Pažvelgiau jo pusėn ir išvydau dar kažką. Iš pradžių pasirodė, kad 
tai juodas dcbesėlis virš Denio galvos. O paskui pamačiau, kad tai 
didelis juodas paukštis, žmogaus didumo. Jis kabojo ore kaip vanagas 
virš triušio urvo. Aš persižegnojau ir sukalbėjau dvi sveikamarijas. 
Kai priėjom arčiau, paukščio jau nebuvo“. 

Pilonas paukščio nematė. Be to, jis neprisiminė, kad Pablas būtų 
žegnojęsis ar kalbėjęs sveikamarijas. Bet jis nesikišo, nes tai buvo 
Pablo istorija. 

Jie nuskubėjo prie Denio, prieplaukos lentos dusliai dunksėjo po 
jų kojomis. Denis neatsisuko. Jie pačmė jį už rankų i ir apgręžė. 

— Deni! Kas atsitiko? 

— Nicko. Viskas gerai. 

- — Tu sergi, Deni? 

— Ne. 

— Tai ko toks nusiminęs? 

— Nežinau, — atsakė Denis. — Tiesiog tokia nuotaika užėjo. Aš 
nieko nenoriu. 

— Gal tau padėtų daktaras? 

— Sakau juk, kad nesergu. 

— Tai paklausyk! — sušuko Pilonas.— Mes tau iškėlėm puotą 
namuose. Susirinko visas Tortiljų kvartalas. Groja muzika, yra vyno 
ir vištienos! Ten gal dvidešimt ar trisdešimt galonų vyno! Nejau 
nenori eiti? 

Denis giliai atsikvėpė. Sekundei jis vėl nusisuko į juodą vandenį. 
Galbūt jis šnabždėjo dievams pažadą ar reiškė nepasitenkinimą. 

Paskui atsisuko į draugus. Jo akys degė. 

— Velniai griebtų, aš tikrai noriu eiti. Skubėkim. Mano gerklė 
perdžiūvo. Ar yra merginų? 

— Tuntas merginų. Visos merginos. 

— Tuomet eime. Paskubėkim. 

Jis kone tekinas pasileido įkalnėn pirma jų. Iki namo dar buvo 
toli, bet jie išgirdo pro pušis besiliejančią gražią muziką ir šaižius 
laimingų žmonių balsus. Trys rasabraukiai atbėgo uždusę. Denis 
pakėlė galvą ir sukaukė kaip kojotas. Jam ėmė kišti stiklines su vynu. 
Jis nugėrė po gurkšnį iš kiekvienos. 

Tai tavęs verta puota! Vėliau, kai kas nors prašnekdavo apie 
puotavimą, jo būtinai paklausdavo: „Ar buvai puotoje pas Denį?“ Ir 
jis,žinoma, būdavo buvęs, nebent būtų neseniai atsikėlęs žmogus. Tai 
buvo puota tau. Šaunesnės niekas paskui nė nebandė iškelti. To ir 
įsivaizduoti neįmanoma, nes per dvi dienas po puotos ji buvo pava- 
dinta šauniausia iš visų, kada nors čia regėtų. Ar po tos nakties liko 
nors vienas vyras be garbingai gautų mėlynių iržaizdų? Dar niekad čia 
nebuvo tick peštynių — ne dvikovų, nes visi vyrai įnirtingai plakėsi 
kupetoje i ir kiekvienas už save. 

O jau moterų juokas! Plonas, šaižus ir trapus it krištolas. Koks 
mandagus protesto spygavimas griovio pusėje! Tėvas Ramonas, kitą 
savaitę išklausęs išpažintis, negalėjo patikėti savo ausimis. Tortiljų 
kvartalo laiminga dvasia nutrūko nuo susilaikymo grandinės ir pakilo į 
orą viena didele ekstazės apimta esybe. Jie taip šoko, kad nuo trypimo 
viename kampe įsmuko grindys. Akordeonai griežė taip garsiai, kad 
po tos puotos jie liko chroniškai uždusę kaip nuvaryti arkliai. | 

O Denis? Lygiai kaip ši puota neturėjo sau lygių, taip ir Denis tą 
vakarą pranoko visus. Vėliau koks nors išsišokėlis kalbės: „Ar matei 
mane? Ar matei, kaip kviečiau tas negres šokti? Ar matei, kaip mes 
lyg katinai sukome ratą po rato?“ Ir jį grėsmingai nužvelgia sena, 
išmintinga akis. Koks nors balsas, gerai išmanantis, kas gali būti ir ko 
ne, ramiai paklausia: „Ar matci Denį tą puotos vakarą?“ 

Galbūt istorikas kada nors galėtų parašyti sausą, šaltą, pelėsiais 
trenkiančią Puotos istoriją. Jis galėtų pabrėžti tą puotos akimirką, 
kai Denis metė iššūkį visiems svečiams, puldamas vyrus, moteris ir 
vaikus su nulaužta stalo koja rankoje. Užbaigti jis galėtų šitokiais 
žodžiais: „Dažnai pastebime, kaip žūvantis organizmas įgauna nepa- 
prastos ištvermės ir jėgos“. Užsimindamas apie tą.antžmogišką De- 
nio tos nakties veiklą meilės srityje, istorikas galėtų nevirpančia 
ranka rašyti: „Atrodo, kad puolamo gyvo organizmo visos spėkos 
panaudojamos vien reprodukcijai“. 

Tačiau aš — o man pritaria ir Tortiljų gyventojai — sakau šitaip: 
„Velniop visa tai! Denis tikras vyras!“ Niekas damų neskaičiavo, o 
vėliau, suprantamas dalykas, nė viena jų nenorėjo prisipažinti likusi 
be dėmesio. Tad spėjamas Denio šaunumas gali būti šick tiek išpūs- 
tas. To persūdymo dešimtosios dalies būtų pakakę bet kuriam kitam 
vyrui. 

Kur Denis ėjo, paskui j jį nesitraukdama sekė nuostabi beprotybė. 
Visas Tortiljų kvartalas karštai įrodinėjo, kad Denis vienas išgėrė tris 
galonus vyno. Tačiau nereikia pamiršti, kad dabar Denis — dievas. Po 
keleto metų tasai skaičius gali išaugti iki trisdešimties galonų. Po 
dvidešimties metų gali būti nė nemirktelint sakoma, kad dcbesis 
staiga nutvieskė liepsnos atšvaitai ir ant jų pasirodė užrašas milžini- 
škomis raidėmis „DENIS“, kad nuo mėnulio lašėjo kraujas, kad karo 
dievo vilkas sustugo nuo Paukščių Tako kalnų. 

Ilgainiui tie, kurie buvo silpnesni už Denį, ėmė glebti, griuvinėti, 
šliaužioti ant grindų ir painiotis po kojomis. Drūtesni, jausdami, kad 
jiems dar maža, šaukė dar garsiau, mušėsi dar įnirtingiau, šoko dar 
trankiau. Monterėjaus ugniagesių mašinos stovėjo užvestais varik- 
liais, o ugniagesiai raudonais alaviniais šalmais ir lietpalčiais sėdėjo 
tylėdami ir laukė. 

Naktis prabėgo greitai, bet Denis tebesiautėjo. | 

Kas nutiko paskui, patvirtinama daugelio liudininkų — vyrų ir 
moterų. Ir nors jų žodžiais smarkiai abejojama, aiškinama, kad jie 
buvo išgėrę trisdešimt galonų vyno ir statinaitę bulvinio, su svarbiau- 
siais teiginiais niūriaisutinkama. Praėjo kelios savaitės, kol ta istorija 
įgavo išbaigtą pavidalą, nes iš pradžių vieni pasakodavo vienaip, kiti 
kitaip. Bet il gainiui sakmės beliko vienas variantas, žinomas ir po šiai 
dienai. 

Denis, pasak Tortiljų kvartalo gyventojų, ūmai ėmė keisti savo 
pavidalą. Jis pasidarė baisus ir išaugo sulig milžinu. Jo akys degė kaip 
automobilio žibintai. 

Kraupu buvo į jį žiūrėti. Jis stovėjo viduryje kambario. Rankoje 
laikė pušinę stalo koją, ir net ji buvo keleriopai išaugusi. Denis sviedė 
iššūkį pasauliui. 

— Kas norisu manim susikauti? — šaukė jis. — Ar liko nors vienas 
vyras pasaulyje, kuris nebijo? 

Visi bijojo, su siaubu žvelgdami į stalo koją, tokią baisią ir tarsi 
gyvą. Denis suko ją virš galvos. Žvygtelėję nutilo akordeonai. Šokėjai 
sustojo kaip įbesti. Kambaryje įsivyravo nejauki tyla, ji kybojo Ore 
riaumodama kaip vandenynas, 

— Niekas? — vėl šūktelėjo Denis. — Ar aš vienas likau pasauly- 
je?! Ar nickas neišdrįs su manim pasigalynėti? 

Vyrai drebėdami žiūrėjo į jo baisias akis. Ir nė vienas nepriėmė 
iššūkio. 

„Denis atsitiesė. Sako, jo galva beveik siekė lubas. 

— Tuomet aš eisiu pas Tą, kuris norės su manim susikauti. Aš 
rasiu Priešą, vertą Denio! 

Jis išdidžiai žengė prie durų mažumėlę svyruodamas. Išsigandę 
svečiai prasiskyrė. Tarpdury. jis pasilenkė. Visi stovėjo tylėdami ir 
laukė. 

Jie išgirdo, kaip kieme jis pakartojo savo iššūkį, kaip stalo koja, 
švilpdama nelyginant meteoras, skrodė orą. Jie išgirdo nutolstančius 
jo žingsnius. O paskui už namo, griovio pusėje, nugriaudėjo atsaky- 
mas į jo iššūkį — toks klaikus ir baisus, kad visų nugaros suvirpėjo 
kaip šalnos pakąsti nasturtų sticbeliai. Net dabar, užsiminę apie 
Denio Priešininką, žmonės kalba pusbalsiu, baimingai dairydamiesi 
įšalis. Jie išgirdo Denio kovos šūkį. Jie išgirdo paskutinį Denio kovos 
klyksmą, o paskui bumptelėjimą. Ir stojo tyla. 

“Ilgai visi laukė nedrįsdami kvėptelėti, kad koks nors išsiveržęs iš 
plaučių gargėjimas nenustelbtų garso kieme. Bet jie laukė veltui. 
Naktis nuščiuvo, ir artinosi pilkšvas rytas. . 

Tylą nutraukė Pilonas. 

— Kaži kas negerai, —- pasakė jis ir pirmas puolė pro duris. 

Narsuolis, — nickas negalėjo josulaikyti. Kiti nusekė iš paskos. Jis 
nuėjo už namo, kur girdėjo paskutinius Denio žingsnius, bet Denio 
ten nerado. Jis pasiekė siaurą vingiuotą taką, kuris vedė žemyn, į 
dugną išdžiūvusios upės, neregėjusios vandens jau daugel kartų. Visi 
matė, kaip Pilonas ėmė leistis tuo stačiu taku. Iš lėto jie nuėjo paskui 
jį. Ir rado Piloną griovio dugne, palinkusį viršum sulaužyto ir susukto 
Denio. Jis nukrito iš keturiasdešimt pėdų aukščio. Pilonas užžiebė 
degtuką. 

— Atrodo, jis gyvas! — sukliko nesavu balsu. — Bėkit daktaro! 
Bėkit tėvo Ramono! 

Žmonės pabiro. Per penkiolika minučių paklaikusių paisanų 
buvo pažadinti ir išvilkti iš lovų keturi gydytojai. Jiems nebuvo leista 
ruoštis su pabrėžtinu lėtumu, įprastu gydytojams, kurie nori prieš 
visus pasirodyti, jog nėra jausmų vergai. Ne! Jie buvo stumiami, 
skubinami, traukiami už rankų žmonių, kurie įgrūdo jiems į rankas 
lagaminėlius, niekaip nesugebėdami paaiškinti, ko nori. Tėvas Ra- 
monas, ištrauktas už kojų iš savo patalo, uždusęs bėgo į kalną nega- 

Iėdamas suprasti, ar teks varyti velnią, ar krikštyti mirštantį kūdikį, ar 
dalyvauti linčo teisme. Tuo tarpu Pilonas su Pablu ir Chesum Marija 
užnešė Denį ant kalno ir paguldė į lovą. Aplink sustatė degančias 
žvakes. Denis sunkiai alsavo. 

„A Pirmieji pasirodė gydytojai. Jie įtariai žvilgčiojo vienas į kitą 
svarstydami, kieno turėtų būti pirmenybė, bet tas trumpas delsimas 
paisanų akyse užžiebė pavojingas ugneles. Deniui apžiūrėti laiko 
reikėjo nedaug. Darbas buvo baigtas, kai pasirodė tėvas Ramonas. 

Aš neisiu į tą kambarį su tėvu Ramonu, nes ten Pilonas su Pablu 
ir Chesus Marija, ir Didysis Džo Portugalas, ir Džonis Patranka, ir 
Titas Ralfas, ir Piratas su savo šunimis. Tai jo šeima. Durys buvo ir 
tebėra uždarytos. Mat, šiaip ar taip, tie žmonės turi išdidumo, ir yra 
dalykų, nuo kurių padorūs žmonės nukreipia akis. 

O didžiajame kambaryje, kur Tortiljų kvartalo gyventojai iš ank- 
štumo badėsi pasturgaliais, visi vien tylėjo ir laukė. Kunigas su 
daktarais rado subtilų būdą praneštiliūdną žinią. Kai tėvas Ramonas 
išėjo iš miegamojo, jo veido išraiška nebuvo pasikeitusi, bet jį pama- 
čiusios moterys prapliupo garsiai ir isteriškai raudoti. Vyrai kojomis 
braižė grindis kaip arkliai pernelyg siauruose garduose, o paskui išėjo 
laukan į brėkštantį rytmetį. Miegamojo durys tebebuvo uždarytos. 

XVII 
APIE TAI, KAIP LIŪDINTYS DENIO BIČIULIAI 
NUMOJO RANKA Į PAPROČIUS. APIE TAI, KAIP 
BUVO SUDEGINTAS JUOS JUNGES. 
TALISMANAS. APIE TAI, KAIP KIEKVIENAS 
BIČIULIS NUĖJO SAVO KELIU 


Mirtis yra asmeninis reikalas, sukeliantis širdperšą, neviltį, azartą 
arba nuobodų filosofavimą. Bet laidotuvės vis dėlto yra visuomeninis 
renginys. Įsivaizduokite, kad važiuojate į laidotuves prieš tai 
neišsiblizginę savo automobilio. Įsivaizduokite stovis prie duobės 
kraštobe geriausio savo kostiumo ir geriausių juodų,šauniai blizgančių 
batų. Įsivaizduokite siunčiąs į laidotuves gėles be kortelės su užrašu 


130 


apie šį jūsų poclgį. Nė vienas visuomeninis renginys neturi tokių 
griežtai nustatytų ritualų kaip laidotuvės. Įsivaizduokite, koks kiltų 
šurmulys, jei kunigas pamirštų tekstą ir imtų pliaukšti, kas jam ant 
seilės užcina, arba pradėtų eksperimentuoti su veido mimika. 
Pagalvokit, kaip visi apstulbtų, jeigu kambariuose, kur pašarvoti 
velionys, būtų sustatytos kėdės, o ne kietos geltonos taburetės, 
tinkamos kankinimams. Ne, merdinčio žmogaus galima nekęsti, 
galima jį mylėti, galima jo gedėti, apraudoti jį, tačiau miręs jis tampa 
svarbiausias sudėtingų ir formalių viešų iškilmių dalyvis. 

„Denis buvo jau dvi dienos miręs, ir jis jau nebebuvo Denis. Nors 
žmonių veiduose švietė gedulas, jų širdys džiūgavo. Vyriausybė buvo 
prisižadėjusi surengti kariškas laidotuves visiems buvusiems karei- 
viams, kurie to pageidaus. Iš Tortiljų kvartalo Denis buvo pirmasis, 
ir Tortiljos buvo pasirengusios išbandyti, ko verti vyriausybės paža- 
dai. Garnizonui buvo laiku pranešta, ir Denio kūnas jau buvo balza- 
muotas valdžios lėšomis. Naujai nudažytas patrankos lafetas laukė 
artilerijos stoginėje kartu su ant jo padėta sulankstyta vėliava. Penk- 
tadieniui gauti nurodymai: nuo 10val. iki 11 val. laidotuvės, eskortas, 
eskadronas A, 11 kavalerijos pulkas, pulko orkestras, šaulių kuopa. 

Ar to buvo maža, kad kiekviena Tortiljų kvartalo moteris nusku- 
bėtų Monterėjun apsipirkti? Dieną tamsiaodžiai vaikai ėjo per Mon- 
terėjaus gatves, kaulydami iš sodininkų gėlių Denio laidotuvėms. 
Naktį tie patys vaikai lipo į tuos pačius sodus papildyti puokščių. 

Puotai buvo pasipuošta gražiausiais drabužiais. Dabar per dvi 
dienas reikėjo juos išvalyti, išplauti, iškrakmolyti, suadyti ir išlyginti. 
Pragariškas darbas. Visi baisiausiai jaudinosi — kaip ir derėjo. - 

Kitos dienos vakarą bičiuliai susirinko savo namuose. Nelaimės 
sukeltas šokas jau buvo praėjęs, o vyno nelikę. Ir dabar juos ėmė 
siaubas, nes iš viso Tortiljų kvartalo tik jie, labiausiai mylėję Denį, 
daugiausia gavę iš jo rankų — jie, paisanai, buvo vieninteliai, kurie 
negalėjo dalyvauti Denio laidotuvėse. Skaudančiomis galvomis jie 
jautė besiartinančią tragediją jau anksčiau, bet tą vakarą katastrofiš- 
ka padėtis pasidarė tokia apčiuopiama, kad nuo jos negalėjai pa- 
sislėpti. | 

"Po teisybei, nebuvo ko ir kalbėti apie jų apsirengimą. Po puotos 
marškiniai ir džinsai paseno daugeliu metų. Ar rasi kur nepraplyšusį 
kelį? Ar rasi nesudraskytus marškinius? Jei būtų miręs kas nors kitas, 
jie galėtų pasiskolinti kokį drabužį. Bet visame Tortiljų kvartale 
nebuvo žmogaus, kuris nebūtų rengęsis eiti į laidotuves geriausiais 

drabužiais. Namie ketino likti tik akiplėša Riordanas, bet jam buvo 
paskirtas karantinas dėl raupų, taip pat ir jo drabužiams. Vienam 
kostiumui pinigų buvo galima iškaulyti arba pavogti, bet šešiems 
kostiumams — neįmanoma. 

Pasakysite, jie per mažai mylėjo Denį, kad ryžtųsi į į jo laidotuves 
eiti skarmaluoti? Ar jūs eitumėt skarmaluotas, kai jūsų kaimynai 
išsičiustiję? Ar nebus didesnis Denio atminimo paniekinimas, jeigu 
jie eis skarmaluoti, užuot apskritai nėję? 

Jų neviltis buvo kaip bedugnė. Jie keikė savo likimą. Pro praviras 
duris parado žingsniu pro šalį žygiuoja Galvesas. Galvesas nusipirko 
laidotuvėms naują kostiumą ir apsivilko jau prieš parą. Bičiuliai 
sėdėjo parėmę smakrus, sugniuždyti savo piktos lemties. Ji ie svarstė 
menkiausias galimybes. 

Pirmą kartą gyvenime Pilonas nusišnekėjo. | 

 — Galėtume kiekvienas pasivogti po kostiumą, — pasiūlė jis. 

Bet ir pats žinojo, kad šneka niekus, nes šiąnakt visi kostiumai 
nakvos šalia lovų, sudėti ant kėdžių. Vogti kostiumus reikštų pražūtį. 

— Kartais Gelbėjimo armija dalija kostiumus, — prisiminė Che- 
sus Marija. 

— Buvau nuėjęs,— tarė Pablas. — Dabar jie turi keturiolika 
suknelių ir nė vieno kostiumo. 

Likimas buvo prieš j juos nusistatęs, iš kurios pusės žvelgtum. Įėjo 
Titas Ralfas su nauja žalia nosinaite, kyšančia iš kišenėlės ant krū- 
tinės, bet, pajutęs priešiškumą, ėmė atsiprašinėti i ir išsinešdino. 

— Jei turėtume bent savaitę laiko, galėtume darinėti sepijas, — 
šovė herojiška mintis į galvą Pilonui. — Bet laidotuvės rytoj. Reikia 
žiūrėti tiesai į akis. Žinoma, mes puikiausiai galime dalyvauti laido- 
tuvėse. | 

— Kaip? — paklausė bičiuliai. 

— Kai orkestras ir palyda žygiuos gatve, mes galime sekti šali gat- 
viu. Aplink visą kapinių tvorą auga aukšta žolė. Gulint j joje galima 
viską matyti. 

Bičiuliai dėkingi sužiuro į Piloną. Jie žinojo, kad jis savo aštrių 
protu iššniukštinėjo visas galimybes. Tačiau matyti laidotuves — tik 
pusė reikalo, mažiau nei pusė. Svarbiausia, kad tave pamatytų. Čia 
esmė. 

— Tebūnie tai mums pamoka, — pasakė Pilonas. — Turime įsikal- 
ti į galvas, kad visuomet reikia po ranka turėti gerą kostiumą. N iekad 
nežinai, kas gali atsitikti. 


132 


Tuo jie ir baigė svarstyti, tačiau jautėsi pralošę. Visą naktį jie 
klajojo po miestą. Ar liko koks nors kiemas, iš kurio nebūtų išvogtos 
gražiausios gėlės? Ar liko ant kurio nors krūmo gražiausi žiedai? 
Rytą duobės kapinėse, turėjusios priimti Denio kūną, beveik nebuvo 
matyti: ją dengė gražiausios žėlės iš prašmatniausių Monterėjaus 
gėlynų. / k | 

Gamta savo dekoracijas parengia ne visuomet su geru skoniu. Juk 
per Vaterlo mūšį lijo lietus. Keturiasdešimties pėdų gylio sniegas 
iškrito Donerio būrio? kelyje. Bet penktadienis išaušo gražus. Saulė 
pakilo tokia, tarsi būtų pikniko diena. Žuvėdros sklendė virš besišyp- 
sančios 14 gūnos link konservų fabrikų. Meškeriotojai užsiėmė vietas 
ant uolų, laukdami atoslūgio. Pelis Drag vaistinė nuleido langų 
tentus, kad apsaugotų nuo cheminio saulės spindulių poveikio šil- 
dykles. Mačadas pakabino lange užrašą „Grįšiu po dešimties miriu- 
čių“ ir išėjo persirengti laidotuvėms. Uostan įplaukė trys seineriai, 
pilni sardinių. Lujis Duartė perdažė savo valtį ir užrašė naują pava- 
dinimą vietoj „Lolitos“ — „Trys pusseserės“. Džeikas Leikas sulaikė 
valkatą iš Del Montės, paskui paleido jį ir nusipirko cigarą. 

Neišsprendžiama mįslė. Kaip gali gyvenimas tekėti sena vaga 
šitokią dieną? Kaip gali mamaitė Džekson lyg niekur nicko laistyti iš 
žarnos šalipatvį prieš savonamą? Kaip gali Džordžas V.Merkas rašyti 
jau ketvirtą — ir pikčiausią laišką vandentiekio kompanijai? Kaip 
gali Čarlis Maršas būti, kaip visada, nusilakęs iki žemės graibymo? 
Tai šventvagystė. Tai įžūlumas. 

Denio bičiuliai pabudo ir nusiminę kėlėsi nuo grindų. Denio lova 
buvo tuščia. Atrodė, kad tai karininko kovos žirgas, kuris seka paskui 
šeimininką į kapą. Net Didysis Džo Portugalas slapčiomis nesižvalgė 
į Denio lovą. Saulė linksmai švietė pro langą, margindama grindis 
plonyčiais voratinklių šeščliais. | 

— Deniui patikdavo tokie rytmečiai, — tarė Pilonas. 

Atlikę ritualą prie griovio, bičiuliai valandėlę pasėdėjo ant prie- 
angio, geru žodžiu minėdami savo draugą. Jie kruopščiai išvardijo 
visas Denio dorybes. Jie kruopščiai pamiršo visas Denio ydas. 

"— Koks stiprus jis buvo, - pasakė Pablas. — Stiprus kaip mulas! 
Galėjo pakelti stirtą šieno! 


13 Būrys kolonistų, vadovaujamų kapitono Džordžo Donerio, keliavo į Kaliforniją 
(1846 —1847) ir Siera Nevados kalnuose buvo užklupti baisios pūgos. Iš 89 Žmonių gyvi 
liko 47. Bado kančios privedė būrį prie kanibalizmo. 

Jie prisiminė epizodus, susijusius s su Denio gerumu, drąsa, kilnia- 
širdiškumu. 

Pernelyg greitai užklupo laikas eiti į bažnyčią, stovėti gatvėje, 
įlindus į savo drabužgalius. Širdyse jie raudonavo iš gėdos, kai lai- 
mingesni žmonės traukė pro šalį bažnyčios link pasipuošę ir smar- 
kiai kvepėdami „Agua Florida“ odekolonu. Bičiuliai girdėjo muziką 
ir širdį veriantį mišių ūžesį. Jie matė, kaip pasirodė kavaleristai, 
paskui orkestras su būgnininkais, laikančiais veltiniu apvyniotas 
lazdeles, būrys karcivių ir patrankos lafetas, traukiamas trijų porų 
arklių su kavaleristu ant kairiojo kiekvienos poros arklio. Gedulin- 
gas kaustytų kanopų tauškėjimas į asfaltą draskyte draskė bičiulių 
širdis. Jie bejėgiškai žiūrėjo, kaip karstas užkeliamas ant lafeto ir 
užklojamas vėliava. Karininkas pūstelėjo švilpuką ir iškėlė ranką. 
Eskadronas pajudėjo, o kareiviai nuleido šautuvus. Lėtu, šiurpulin- 
gu ritmu tratėjo būgnai. Orkestras užgrojo savo abejingą maršą. 
Lafetas trūktelėjo iš vietos. Lydintieji iškėlę galvas ėjo iš paskos: vy- 
rai griežtais ir rūsčiais veidais, moterys elegantiškai pakėlusios pa- 
durkus, saugodamosi kavaleristų sukelto dulkių šleifo. Čia buvo visi: 
Kornelija Ruis, ponia Morales, Galvesas, išdavikas Ralfas, Saldu- 
kė Ramires, Mačadas, visi, ką nors reiškę Tortiljų kvartale, ir visi kiti. 

Ar reikia stebėtis, kad draugai neištvėrė gėdos ir nusiminimo? 

Valandėlę jie didvyriškai slinko šaligatviu procesijai iš paskos. 

Pirmasis neišlaikė Chesus Marija. Jis ėmė raudoti iš gėdos, nes jo 
tėvas buvo turtingas ir gerbiamas boksininkas profesionalas. Chesus 
Marija nukorė galvą ir pabėgo. Likusieji penki bičiuliai traukė toliau, 
o paskui juos — penki šunys. 

Kai procesija prisiartino prie kapinių, Denio bičiuliai jau gulėjo 
aukštoje žolėje už kapinių tvoros. Apeigos buvo trumpos ir kariškos. 
Karstą nuleido į duobę, driokstelėjo salvė. Trimitas davė atsitrauki- 
mo signalą, o jį išgirdę Enrikė, Pūkis, Pacharitas, Rudolfas ir senjo- 
ras Alekas Tompsonas užvertę galvas užkaukė. Kaip Piratas jais 
didžiavosi! 

Viskas baigėsi pernelyg greitai, ir bičiuliai skubiai pasišalino 
vengdami žmonių. | 

Jiems teko praeiti pro tuščius Torelio namus. Pilonas įlindo pro 
langą ir išnešė du galonus vyno. Paskui neskubėdami patraukė į 
nutykusį Denio namą. Jie ceremoningai prisipylė stiklainius ir išgėrė. 

— Denis mėgo vyną, — kalbėjo jie.— Denis būdavo laimingas 
turėdamas vyno. 

Praėjo diena, atėjo vakaras. Bičiuliai, siurbčiodami vyną, minti- 
mis klaidžiojo praeityje. Septintą valandą pasirodė susigėdęs Titas 
Ralfas ir atsinešė dėžę cigarų, išloštų Alvaro gatvėje. Bičiuliai prisi- 
degė po cigarą, nusispjovė ir atkimšo antrą galoną. Pablas, bandyda- 
mas balsą, užiraukė pirmuosius dainos žodžius. 

— Kornelija Ruis šiandien viena, — mąsliai tarė Pilonas. 

— Gal iš tikrųjų šiandien sudainuoti kelias liūdnas dainas, — tarė 
Chesus Marija. | 

— Bet Denis nemėgo liūdnų dainų, — paprieštaravo Pablas. — 
Jam patikdavo greitos, apie žavias moteris. | | 

Bičiuliai niūriai linktelėjo galvas. 

Pablas pabandė sudainuoti antrąjį posmelį. Pilonas ėmė pritarti, 
ir dainai baigiantis traukė jau visi kartu. 

Dainai pasibaigus, Pilonas supapsėjo cigarą, I bet šis buvo už- 
gesęs. 

— Titai Ralfai, — tarė jis. — Gal atsineštum savo gitarą, kad daina 
geriau skambėtų. | . 

Jis prisidegė cigarą ir pirštais sprigtelėjo šalin degtuką. 

Plonytis degantis strypelis nukrito ant seno laikraščio, gulėj usio 
prie sienos. Visi pašoko ant kojų užtrypti ugnies, bet staiga sustojo 
kaip įbesti.ir žengė žingsnį atgal, nes jiems į galvas šovė dangaus siųs- 
ta mintis. Jie susižvalgė ir nusišypsojo vienas kitam nemirtingųjų ir 
vilties netekusiųjų šypsenomis. Jie su pagarbia baime stebėjo, kaip 
liepsnelė suvirpa beveik užgesdama, paskui vėl šokteli aukštyn. Jie 
žiūrėjo, kaip liepsnos Žiedai išsiskleidžia ant laikraščio. Štai šitaip, 
persmulkmenas reiškiasi dievų valia. Kol degė laikraštis „vyrai Šypso- 
Josi, o paskui ugnis lyžtelėjo sausą medinę sieną... | 

Taip turi būti, o išmintingieji Denio bičiuliai. Saitas, jus jungęs, 
nukirstas; magnetas, traukęs jus draugėn, neteko savo galios. Koks 
nors svetimas žmogus, koks nors sugižęs Denio giminaitis taps namo 
savininku. Verčiau tegul šis šventos draugystės simbolis, šis namas, 
regėjęs puotas ir muštynes, meilę ir ramybę, miršta, kaip numirė 
Denis, - mesdamas šlovingą ir beviltišką iššūkį dievams. 

Jie sėdėjo ir šypsojosi. O ugnies liežuviai tarsi gyvatės rangėsi vis 
aukščiau, vis arčiau lubų, paskui išsiveržė pro stogą ir ėmė kaukti. 
Tiktai tada jie pakilo nuo kėdžių ir lyg sapnuodami išėjo pro duris. 

Pilonas, sykį jau pasimokęs, pasiėmė vyno likučius. 

Nuo Monterėjaus atsklido sirenų kauksmas. Sunkvežimiai riau- 
modami antru bėgiu ropštėsi į kalną. Žibintų šviesos blaškėsi tarp 

medžių. Ugniagesiams privažiavus, iš Denio namo buvo likęs vienas 
didelis bukas liepsnos liežuvis. Žarnos nupurškė vandeniu aplinki- 
nius medžius ir krūmus, kad gaisras neišsiplėstų. | 

Tirštoje Tortilių kvartalo gyventojų minioje Denio bičiuliai lyg 
apkerėtistovėjo ir žiūrėjo tol, kol iš namo liko krūva juodųsmilkstan- 
čių nuodėgulių. Paskui gaisrininkų mašinos apsisuko ir nudardėjo į 
Monterėjų. 

Smalsuoliai išnyko tamsoje, o bičiuliai tebestovėjo nenuleisdami 
akių nuo rūkstančių griuvėsių. Paskui pasižiūrėjo keistais žvilgsniais 
vienas į kitą irįsudegusį namą. Tuomet apsisuko ir lėtai nužin gsniavo 
iš tos vietos, kiekvienas skyrium nuo kitų. 


KONSERVŲ 
GATVĖ 


Iš anglų kalbos vertė 
VIRGILIJUS ČEPLIEJUS 


Konservų gatvė Monterėjuje, Kalifornijos valstijoje, yra poema, 
smarvė, gergždesys, šviesos atspalvis, įprotis, nostalgija, sapnas. 
Konservų gatvė pasklida ir ankšta, tai skarda ir geležis, rūdys ir 
skiedros, aptrupėję šaligatviai, piktžolėtos dykvietės, šiukšlynai, 
sardinių konservų fabrikai ir rifliuotos skardos, landynės, restoranai 
ir viešnamiai, mažos krautuvėlės, laboratorijos. Kažkas kažkada yra 
pasakęs, kad ten gyvena „šliundros,sąvadautojai, lošėjai, šunsnukiai“, 
ir, matyt, turėjo galvoje — Visi. Jeigu jis būtų žiūrėjęs pro kitą rakto 
skylutę, tai gal būtų pasakęs „šventieji ir angelai, kankiniai ir 
atpirkėjai“, ir būtų turėjęs galvoje tą patį. 

Rytais, kai sardinių gaudytojai baigia darbą, seineriai sunkiai 
įkrypuoja įlankon, pūsdami sirenas. Tie sunkiai prikrauti laivai stoja 
prie kranto, kur įlankon sumerktos konservų fabrikų uodegos. Šis 
palyginimas yra kruopščiai apgalvotas, nes jei fabrikai būtų sumerkę 
įlankon savo burnas, tai pro kitą galą išeinančios konservuotos 
sardinės bent jau metaforiškai būtų kur kas baisesnis dalykas. Tada 
sukaukia fabrikų sirenos, ir vyrai bei moterys visame mieste greitai 
apsirengia ir bėgte skuba į darbą. Paskui blizgantys automobiliai veža 
aukštuomenę: direktorius, juristus, savininkus, kurie dingsta konto- 
rose. Paskui iš miesto pasipila minios italų, kinų, lenkų, vyrų ir 
moterų, su kelnėmis, guminiais apsiaustais ir prijuostėmis. Jie bėgte 
skuba valyti, skrosti, virti, konservuoti žuvų. Visa gatvė dunda, dejuo- 
ja,rėkia ir ūžia, o tuo metusidabrinių Žuvų upės liejasi iš laivų, šie kyla 
vis aukščiau iš vandens, kol ištuštėja. Konservų fabrikai dunda, 
šnypščia, žvanga, kol paskutinė žuvis būna nuvalyta, išskrosta, išvirta 
ir užkonservuota. Tada sirenos sukaukia vėl, ir peršlapę, dvokiantys, 
pavargę italai, kinai:ir lenkai, vyrai ir moterys, pasipila laukan ir eina 
įkalnėn į miestą. Tada Konservų gatvė vėl tampa pati savimi — rami 
ir paslaptinga. .Sugrįžta jos įprastas gyvenimas. Valkatos, kurie iš 
pasibjaurėjimo buvo pasišalinę po juodais kiparisais, išeina į dykvie- 
tę pasėdėti ant surūdijusių vamzdžių. Jeigu šviečia saulė, išeina 
pasišildyti ir Doros merginos. Dokas iš Vakarų biologinės laborato- 
rijos per gatvę žingsniuoja į Li Čongo krautuvę nusipirkti poros 
kvortų alaus. Dailininkas Anri kaip erdelterjeras dykvietėje ir šiuk- 

šlyne ieškinėja kokio medgalio ar metalo gabalo savo statomai val- 
čiai. Paskui gatvėn ateina tamsa, ir priešais Doros įstaigą užsidega 
žibintas — tarsi negęstantis Konservų gatvės mėnulis. Į Vakarų 
biologinę renkasi švečiai, ir Dokas per gatvę eina pas Li Čongą 
nusipirkti penkių kvortų alaus. 

Kaip pavaizduoti poemą, smarvę, gerpždesį, šviesos atspalvį, įprotį, 
sapną? Kai renki jūros gyvius, pasitaiko tokių plokščių kirmėlių, 
tokių švelnių, kad jų beveik neįmanoma paimti sveikų, nes vos 
paliestos nutrūksta. Reikia palaukti, kol ji ramiai pati užšliauš ant 
peilio geležtės, ir tik tada nukrėsti į stiklainį su jūros vandeniu. Gal 
kaip tik šitaip ir reikia rašyti šitą knygą — kloti tuščius lapus, ir tegu 
pasakojimai patys šliaužia į juos. 


Li Čongo krautuvėlė, nors ir nepasižymėjo dideliu tvarkingumu, bu- 
vo tarsi gausybės ragas. Ji buvo maža ir ankšta, bet tame vienintelia- 
me kambarėlyje galėjai rasti visko, ko Žmogui reikia, kad gyventų ir 
būtų laimingas: drabužių, maisto, — tiek šviežio, tiek konservuoto, — 
gėrimų, tabako, žvejybos reikmenų, instrumentų, valčių, virvių, šovinių 
ir kiaulienos muštinių. Čia galėjai nusipirktišlepetes,šilkinį kimono, 
ketvirtį pintos viskio ir cigarų. Galėjai pasirinkti daiktų derinį pagal 
bet kokią nuotaiką. O tą vienintelę prekę, kurios nebuvo pas Li 
Čongą, galėjai rasti kitapus gatvės pas Dorą. 

Krautuvėlė būdavo atidaroma auštant, o uždaroma tiktai tada, kai 
nakčiaijau priglobtas paskutinis atklydęs dešimtcentis. Ne dėlto, kad 
šeimininkas būtų buvęs godus. Anaiptol. Bet jeigu žmogus nori 
išleisti pinigus, tai kodėl jam nepadėjus? Kol Li dar mokėjo stebėtis, 
jis ir pats stebėjosi savo padėtimi bendruomenėje. Jau daugelį metų 
visi Konservų gatvės gyventojai buvo jam skolingi. Jis niekada ne- 
spausdavo skolininkų, bet kai sąskaita pasidarydavo pernelyg didelė, 
Li Čongas pasakydavo gana. Ir nenorėdamas kopti miestan į kalną, 
skolininkas paprastai užmokėdavo ar bent stengdavosi tai padaryti. 

Li buvo apvalaus veido ir mandagus. Jis kalbėjo didinga anglų 
kalba, nevartodamas jokių „r“. Kai Kalifornijoje įsiliepsnodavo kinų 
klanų karai, Li Čongas suprasdavo, kiek kainuoja jo galva. Tada jis 

paslapčia nuvažiuodavo į San Franciską ir atsigulęs ligoninėn pa- 
laukdavo, kol baigsis visi neramumai. Niekas nežinojo, kur jis deda 
savo pinigus. Gal jis jų paprasčiausiai neturėjo? Gal visas jo turtas 
buvo neapmokėtos sąskaitos? Bet gyveno jis gerai ir buvo gerbiamas 
visų kaimynų. Jis pasitikėdavo savo klientais tol, kol tas pasitikėjimas 
netapdavo juokingas. Kartais jis padarydavo ir komercinių klaidų, 
bet ir tais atvejais sugebėdavo išpešti nors gramą naudos ar bent 
įžvelgti ją. Taip buvo ir su Nakvynės Rūmais. Bet kuris kitas šitą 
sandėrį būtų palaikęs grynu nuostoliu, bet ne Li. 

Li Čongo vieta krautuvėlėje buvo prie prekystalio, ten, kur ciga- 
rai. Jo-kasa buvo kairėje, o skaitytuvai dešinėje. Po stiklu gulėjo rudi 
cigarai, cigaretės — „Bull Durham“, „Velnio mišinys“, „Penki bro- 
liai“, o jam už nugaros lentynose ant sienos stovėjo pintos, puspintės 
ir ketvirčiai „Senosios Žalios upės“, „Senosios Vilos“, „Senojo Pul- 
kininko“ ir pačio populiariausio — „Senojo Tenesietiškojo“, labai 
pigaus, miešto, ne mažiau kaip keturių mėnesių senumo viskio, visų 
vadinamo „Seniu Tenisiuku“. Li Čongas tarp viskio ir pirkėjo stovė- 
davo ne be reikalo. Kai kurie gudreivos buvo nesykį mėginę nukreipti 
jo dėmesį į kitas krautuvės vietas. Prie kitų prekystalių stovėdavo 
pusbroliai,sūnėnai, sūnūs ir marčios, bet pats Li niekad nesitraukda- 
vo nuo prekystalio su cigarais. Stiklinis vitrinos viršus atstodavo jam 
stalą. Jo putlios, dailios rankos gulėdavo antstiklo, o pirštai judėdavo 
lyg mažos neramios dešrelės. Platus auksinis žiedas ant viduriniojo 
kairės rankos piršto "buvo vienintelis jo papuošalas; juo jis tyliai 
barbendavo į guminę pagalvėlę grąžai su senų seniausiai nusitrynu- 
siomis karpelėmis. Li lūpos ir burna buvo putni, kai šypsodavosi savo 
malonia šypsena, sušvisdavo visa eilė šilto ir kilnaus aukso. Jis dėvėjo 
akinius su pusiniais stiklais ir kadangi jų niekad nenusiimdavo, tai 
žiūrėdamas į tolimus daiktus turėdavo užversti galvą. Maži neramūs 
jo dešreliniai pirštai mušė skaitytuvais procentus, nuolaidas, sudėtį, 
atimtį, rudos draugiškos akys I lakstė po parduotuvę, o dantys akino 
pirkėją. 

Vieną vakarą, stovėdamas ant laikraščių, kad nešaltų kojos, jis su 
humoru ir liūdesiu mąstė apie sandėrį, kuris tą popietę buvo sudary- 
tas ir kiek vėliau tą pačią popietę nutrauktas. | 

Jei išėjęs iš parduotuvės pasuksi tiesiai per piktžolėm apaugusią 
dykvietę, pro didžiulius iš konservų gamyklų išmestus surūdijusius 
vamzdžius, tai žolėje pamatysi taką. Praėjęs pro kiparisą, perkirtęs 
geležinkelio bėgius, už vištidės pamatysi siaurą, žemą pastatą, kuris 

kadaise buvo naudojamas kaip žuvies sandėlis. Tai buvo paprasčiau- 
sias didžiulis kambarys su stogu, priklausantis varganam džentelme- 
nui, pavarde Horacijus Ebvilis. Horacijus turėjo dvi žmonas ir šešis 
vaikus ir per tam tikrą skaičių metų sugebėjo maldavimais bei įtiki- 
nėjimais savo skolą krautuvėje pakelti iki tokio lygio kaip niekas 
kitas Monterėjuje. Tą popietę jis įėjo krautuvėn, ir jo švelnus pavar- 
gęs veidas net sudilgo nuo rūsčio, šmėstelėjusio Li akyse. Storas Li 
pirštas barbeno į pagalvėlę. Horacijus padėjo delnus ant. stiklinio 
prekystalio. 

— Aš tauskolingas begalę pinigų, ar ne? — paklausė j jis paprastai. 

Li dantys nušvito, pritardami tokiai netradiciškai įžangai. Jis 
rimtai linktelėjo, nenutuokdamas, kas čia bus. 

Horacijus persibraukė liežuviu lūpas, nuodugniai, nuo krašto iki 
krašto. 

— Vaikų labiausiai gaila, — pasakė jis.— Juk dabar tu jiems 
nebeduosi mėtinių saldainių, garantuoju. 

Li veidas sutiko su tokia išvada. 

— Begalė pinigų, — pasakė jis. 

Horacijus kalbėjo toliau: 

— Tu žinai mano namus už pervažos, ten, kur sudėta žuvis? 

Li linktelėjo. Tai buvo jo Žuvis. 

— Jeigu aš juos tau atiduočiau, — rimtai paklausė Horacijus, — AI 
tiek užtektų už skolą? 

Li užvertė galvą ir pro savo pusakinius pažvelgė į Horacijų, jo 
galvoje ėmė lėkti skaičiai, o dešinė ranka nejučiom ėmė ieškoti 
skaitytuvų. Li įvertino suklypusį pastatą ir sklypą, kuris gali būti 
pelningas, jeigu konservų fabrikas sumanytų plėstis. 

— Žinoma, — pasakė Li Čongas. 

— Gerai, tada trauk sąskaitas, 0 aš parašysiu pardavimo kvitą. 

"Horacijus tarsi kažkur skubėjo. 

— Kam daug popieliaus, — tarė Li. — As tau palasysiu viską ant 
vieno. 

Juodu išdidžiai užbaigė sandėrį, ir Li pastatė ketvirtį pintos 
„Senio Tenisiuko“. Tada Horacijus Ebvilis labai tiesus nuėjo per 
dykynę pro kiparisą, per pervažą, pro vištidę, įėjo į buvusius savo 
namus ir nusišovė ant žuvų krūvos. Ir nors tai neturi jokio ryšio su šia 
istorija, bet po to nė vienas Ebvilio vaikas, nesvarbu, kurios motinos, 
nejautė mėtinių saldainių stygiaus. | 

Bet grįžkim prie to vakaro. Horacijus gulėjo ant lentos prismaigs- 

tytas balzamavimo adatų, jo žmonos apsikabinusios sėdėjo ant jo 
namo laiptelių (iki laidotuvių pabaigos jos draugavo, paskui pasida- 
lino vaikus ir daugiau nebesikalbėjo). Li Čongas stovėjo prie cigarų 
prekystalio, ir jo rudos gražios akys,kupinos amžino kiniško liūdesio, 
buvo nukreiptos į patį save. Jis suprato, kad niekuo čia negalėjo 
padėti, bet jeigu būtų žinojęs iš anksto, tai būtų nors pamėginęs. Li 
gerumas ir supratingumas sakė, kad Žmogaus teisė nusižudyti yra 
neatimama, bet kartais draugas gali padaryti savižudybę nebūtiną. Li 
jau buvo apmokėjęs laidotuvių išlaidas ir nusiuntęs liūdinčioms 
šeimoms po pintinę gastronomijos prekių. 

Taigi dabar Li Čongui priklauso Ebvilio namas — geras stogas, 
geros grindys, du langai ir durys. Tiesa, ant grindų buvo Žuvų krūva, 
skleidžianti nenusakomą stiprų kvapą. Iš pradžių Li Čongas ketino 
tenai įrengti bakalėjos sandėlį, bet paskui atsisakė tos minties. Labai 
jau toli nuo krautuvės, bet kas sumanęs gali įlipti pro langą. Jis kaip 
tik tapnojo Žiedu per pagalvėlę ir svarstė šią problemą, kai atsidarė 
durys ir įėjo Makas. Makas buvo galva, lyderis, vadovas ir šick tiek 
netgi eksploatatorius nedidelės grupelės, vienijamos to, kad niekad 
nė vienas jos narys neturėjo šeimos, pinigų ir šiaip jokių kitų troški- 
mų, išskyrus maistą, gėrimus bei malonumus. Dauguma žmonių taip 
atkakliai ieško malonumų, kad jį suradę iš nuovargio nieko nebepa- 
junta, tačiau Makas su savo bičiuliais prie malonumo eidavo palcn- 
gva, tarsi atsitiktinai, ir subtiliai juo mėgaudavosi. Makas ir Heizlis, 
nepaprastai stiprus jaunas vyriškis, Edis, pavaduojantis „La Idoje“ 
bufetininką, Hjugis ir Džonsas, kartais renkantys varles ir kates 
Vakarų biologinei ooratonijai gyveno tuose surūdijusiuose vamz- 
džiuose dykvietėje netoli. Li Congo. Tiksliau — vamzdžiuose gyveno 
tada, kai būdavo drėgna, bet geru oru glausdavosi juodo kipariso 
pavėsyje dykvietės pakrašty. Nulinkusios to medžio šakos buvo tarsi 
kokia palapinė, kurioje galėjai gulėti i ir stebėti kunkuliuojantį Kon- 
servų gatvės gyvenimą. | 

Pamatęs Maką,Li Čon; gas šiek tiek įsitempė, jo žvil gsnis slystelėjo 
prie durų įsitikinti, ar sykiu neįėjo Edis, Heizlis ar Hju gis su Džonsu, 
paskui vėl sugrįžo į lentynas. | 

Makas savo kortas atidengė visiškai atvirai. | 

— Li, — pasakė jis, — aš su Edžiu ir kitais išgirdome, kad Edvilio 
namai dabar priklauso tau. 

Li Čongas linktelėjo ir laukė toliau. 

— Aš ir mano draugai sumanėme paklausti tave: gal kartais mus 

įsileistum? Mes saugosim tavo turtą, — pridūrė jis greitai. — Nelcisim 
niekam Iįsti vidun, laužyti. Juk vaikai gali visus langus išdaužyti, — 
paaiškino jis. — Jei niekas neprižiūrės, tai namai juk ir sudegti gali. 

Li atlošė galvą ir pro savo pusinius akinius pažvelgė Makui į akis, 
jo žiedas nuo mąstymo ėmė barbenti į pagalvėlę kur kas lėčiau. Mano 
akyse atsispindėjo geranoriškumas bei atvirumas, troškimas, kad visi 
būtų laimingi. Bet kodėl Li Čongas jaučiasi truputį užspeistas? Kodėl 
jo protas ieško išeities atsargiai, kaip katė tarp kaktusų? Juk viskas 
pateikta kuo sklandžiausiai, beveik kaip filantropija. Li protas per- 
kratinėjo tikimybes — ne, viskas beveik garantuota — ir jo pirštas 
ėmė tapnoti dar lėčiau. Jis įsivaizdavo, kad nepriima Mako pasiūly- 
mo, ir įsivaizdavo išdaužytus langus. Tada Makas, be abejo, antrą 
kartą pasisiūlys saugoti jo turtą, o po antro atsisakymo Li jau užuodė 
dūmų kvapą, matė sienomis šliaužiančias liepsnas. Makas su bičiu- 
liais padės gesinti gaisrą. Li pirštas visai nurimo ant pagalvėlės. Jis 
paguldytas ant menčių. Tai -aišku. Jam liko tiktai išsaugoti savo 
orumą, ir Makas su tuo kilniai sutiko. 

— Jūs mokėti nuoma uz mano namas? — paklausė Li. — Jūs 
gyventi ten kaip viesbutis? - 

Makas nusišypsojo plačiai ir kilniai. 

— Žinoma! — šūktelėjo jis. — Puiki mintis! Kiek nori? 

Lisusimąstė. Jis žinojo, kad suma visai nesvarbu. Pinigų jis vis tiek 
negaus. Vadinasi, telieka saugoti orumą ir paprašyti solidžios sumos. 

— Penki doleliaį savaitė, - pasakė Li tvirtai. 

— Gerai, paklausiu, ką sakys vaikinai, — tarė Makas. 

Tuo viskas ir baigėsi. Visi liko patenkinti. Ir jei kam galėjo 
pasirodyti, kad Li patyrė visišką pralaimėjimą, tai jis pats vertino visai 
kitaip. Langai liko sveiki. Gaisro irgi nebuvo, ir nors nuoma buvo 
mokama, bet kai nuomininkai pelnydavo kiek pinigų, o tai atsitikda- 
vo gana dažnai, jiems nė galvon nešaudavo, kad tuos pinigus galima 
išleisti kur nors kitur, ne Li Čongo krautuvėje. Jis įgijo būrelį nuola- 
tinių klientų. Bet tai dar ne viskas. Jei krautuvėje imdavo siautėti 
koks girtuoklis, jei iš Monterėjaus lėkdavo grėsminga berniūkščių 
gauja, Li Čongui tereikėdavo tik šūktelti, ir pagalbon atskubėdavo 
nuomininkai. Nusistovėjo dar viena gera taisyklė — iš geradario 
nevagiama. Iš konservuotų pupų, pomidorų, arbūzų ir pieno Li 
sutaupė daugiau negu buvo užsiprašęs už butą. O jeigu tuo pačiu 
metu padidėjo trūkumai kitose Monterėjaus krautuvėse, tai čia jau 
ne Li reikalas. 

Vaikinai įsikraustė į namą, žuvys buvo iškraustytos. Niekas neat- 
mena, kam šovė galvon pavadinti tą namą Nakvynės Rūmais, bet taip 
jis nuo tol buvo vadinamas. Vamzdžiuose arba po kiparisu nebuvo 
vietos baldams arba mažesniems ištaigos dalykėliams, kurie ne tik 
būdingi, bet ir būtini mūsų civilizacijai. Įsikūrę Nakvynės Rūmuose, 
vaikinai ėmėsi apstatymo. Atsirado kėdė, sulankstoma lovelė, dar 
viena kėdė. Ūkinių prekių parduotuvė be jokių pretenzijų ir be savo 
žinios paaukojo skardinę raudonų dažų, ir naujai įgytas stalas ar 
suolas būdavo nudažomas; tai gerokai pagražindavo daiktą, be to, 
padarydavo jį neatpažįstamą, jei kartais užmatytų ankstesnysis šeimi- 
ninkas. Šitaip Nakvynės Rūmai ėmė funkcionuoti. Vaikinai sėdėda- 
vo palei savo.duris ir pro geležinkelį bei dykvietę žiūrėdavo tiesiai į 
fasadinius Vakarų biologinės langus. Vakarais iš laboratorijos būda- 
vo girdėti muzika. Jų akys sekdavo paskui Doką, kai šis gatve eidavo 
pas Li Čongą nusipirkti alaus. Ir Makas sakydavo: „Tas Dokas puikus 
vaikinas. Reikia padaryti jam ką nors gero“. 


Žodis yra simbolis ir žavesys, kuriuo apgaubti žmonės ir įvykiai, 
medžiai, augalai, fabrikai ir pekiniečiai. Daiktas tampa Žodžiu, pas- 
kui vėl Daiktu, bet jau apsiaustu ir apaustu pasakišku audiniu. Žodis 
įsiurbia Konservų gatvę, suvirškina ir išspjauna ją, o gatvė jau sugėrusi 
akinamą žalio pasaulio blizgesį ir dangų atspindinčius vandenis. Li 
Čongas yra kur kas daugiau negu kinas pardavėjas. Kitaip ir negali 
būti. Tikriausiai jis yra blogis, stabdomas ir išbalansuotas gėrio — 
azijietiška planeta, palaikoma savo orbitoje Lao Dzė traukos ir 
stumiama nuo Lao Dzė išcentrinės kasos bei skaitytuvų jėgos, — taigi 
Li Čongas kabo, sukasi, plevena tarp savo prekių ir ainių dvasių. Jis 
kietai laiko rankoje skardinę pupų, bet labai švelniai žiūri į savo 
senelio kaulus. Mat Li atkasė kapą Kinų kyšulyje ir rado jame 
geltonus kaulus, kaukolę su prilipusių žilų plaukų kuokšteliu. Li 
kruopščiai sudėjo kaulus — blauzdikaulius ir šlaunikaulius tiesiai, 
vidury, tarp dubenkaulių, kaukolę, iš abiejų šonų šonkaulius. Paskui 
Li Čongas su dėže išsiuntė savo trapų senelį per vakarų jūras, kad 
pagaliau atgultų šventon protėvių žemėn. | 

Makassu draugužiais irgi sukasi savo orbitose. Gėris, Švelnumas, 
Grožis tame skubančiame, sudarkytame Monterėjuje, kosminiame 
Monterėjuje, kur alkio ir baimės kankinami žmonės gadina sau 
skrandžius kasdien grumdamiesi dėl kąsnio, kurjie, aistringai sickda- 
mi meilės, sugriauna bet ką mylėtina savyje. Makas ir jo draugai 
kiekvienas yra Gėris, Švelnumas ir Grožis. Pasaulyje, kuris valdomas 
tigrų su opomis, kuriame velka jungą pasmerktieji jaučiai, šniukšti- 
nėja akli šakalai, Makas ir jo draugai mandagiai pietauja su tigrais, 
glosto išdidžias telyčias ir renka trupinius žuvėdroms, skraidančioms 
palei Konservų gatvę. Kas iš to, jei žmogus užgyvens visą pasaulį, bet 
sykiu gaus skrandžio opą, prostatą, bifokalinius akinius? Makas su 
draugais vengia spąstų, apeina nuodus, saugosi kilpos, o pulkai 
patekusių į spąstus, prismaugtų kilpose, apnuodytų rėkia arit jų ir 
vadina niekšais, nevykėliais, miesto gėda, valkatomis ir taip toliau. 
Tėve mūsų, kurs esi gamtoje, kurs teiki gyvasties dovaną kojotui, 
paprastai žiurkei, žvirbliui, naminei musei ir drugeliui, tu tikriausiai 
jauti didelę, begalinę meilę niekšams, nevykėliams ir valkatoms, 
Makui ir jo draugams. Jų gerumui, dorumui, tingumui ir nuoširdiems 
ketinimams. Tėve mūsų, kurs esi gamtoje. 


o . 

Li Čongo krautuvė yra dešiniau nuo dykvietės (nors niekas nežino, 
kodėl dykviete vadinamas plotas, užverstas senais katilais, surūdiju- 
siais vamzdžiais, sunkiomis sijomis ir kalnais penkių galonų stati- 
nių). Už dykvietės yra geležinkelio pylimas ir Nakvynės Rūmai. 
Dykvietės. kairėje yra solidus ir griežtas Doros Flad viešnamis — 
padori, švari, senamadiška pasilinksminimo vietelė, kur žmogus gali 
tarp draugų išgerti stiklą alaus. Tai nėra kokia nors pigi naktinė 
priebėga, o rimtas, padorus klubas, įkurtas, sutvarkytas ir palaikomas 
Doros, maždaug penkiasdešimties metų merginos ar moters, kuri dėl 
savo takto, garbingo elgesio, dosnumo ir sveiko proto pelnė protingų, 
išsilavinusių bei gerbiamų Žmonių pagarbą. Tačiau sykiu ji yra 
nekenčiama susisukusių, geidulingų ištekėjusių senmergių, kurių vy- 
rai labai gerbia šeimos židinį, bet nelabai mėgsta. 

. Dora yra didinga moteris, didinga, stambi moteris su ugnies raus- 
vumo plaukais ir be galo mėgstanti skaisčiai žalias vakarines suknias. 

Jos įstaigoje vyrauja dora, nuosaikios kainos, svaigalai neparduoda- 
mi, draudžiama kalbėti pernelyg garsiai arba nepadoriai. Kai kurios 
iš jos merginų yra beveik niekam netinkamos dėl amžiaus ar ligų, bet 
Dora jų nevaro lauk, ir, anot jos pačios, nors kita nepraverčia per 
mėnesį nė trijų kartų, vis tiek valgo per dieną tris kartus. Ypatingo 
suklestėjimo metu Dora pavadino savo įstaigą „Lokio Vėliavos 
restoranu“, ir esama nemažai anekdotų apie klientus, atėjusius tie- 
siog užkąsti. Čia paprastai dirba dvylika merginų drauge su senosio- 
mis, graikas virėjas ir Žmogus, vadinamas sargu, bet atliekantis įvai- 
rias subtilias bei pavojingas užduotis. Jis malšina muštynes, išmeta 
girtus, ramina isterijos priepuolius, gydo galvos skausmus ir stovi 
prie baro. Jis aptvarsto žaizdas ir pjūvius, dieną plepa su policinin- 
kais, ir, kadangi daugiau kaip pusė merginų išpažįsta Krikščionių 
mokslą, sekmadieniais rytą garsiai joms skaito „Mokslą ir sveikatą“. 
Jo pirmtakas, ne tokia harmoninga asmenybė, su parcigomis nesusi- 
dorojo, bet Alfredas sugebėjo pakilti virš aplinkos ir pakelti aplinką 
iki savęs. Jis žino, kokiems vyrams čia dera būti ir kokiems nedera. 
Apie asmeninį Monterėjaus gyventojų gyvenimą jis žino daugiau 
negu bet kas kitas. 

Na,o pačios Doros gyvenimas gana keblus. Kadangi ji pažeidinėja 
įstatymą, bent jau jo raidę, privalo būti dvigubai jam paklusnesnė 
negu visi kiti. Reikia saugotis girtuoklių, peštynių, keiksmų — ant- 
raip įstaiga gali būti uždaryta. Be to, versdamasi nelegalia veikla, 
Dora turi būti itin filantropiška. Kiekvienam knieti jai krimstelėti. 
Jeigu policija rengia labdaros šokius savo pensininkams ir visi moka 
podolerį, tai Dora turi kloti penkiasdešimt. Kai Prekybos rūmai tręšė 
savo parką, pirkliai dėjo po penkis dolerius, bet iš Doros buvo 
paprašyta viso šimto. Ir visur kitur tas pats: ar renka Raudonasis 
Kryžius, ar Bendruomenės fondas, ar skautai, aukų sąrašo viršuje 
visada būna neapdainuoti, neišreklamuoti, gėdingi, nuodėmingi Do- 
ros pinigėliai. Bet per krizę jai buvo užvis sunkiausia. Be visų įpras- 
tinių labdarų, Dora, nebegalėdama žiūrėti į alkanus Konservų gatvės 
vaikus, bedarbius tėvus ir suvargusias moteris, ištisus dvejus metus 
mokėjo visų maisto sąskaitas ir kone bankrutavo. Doros merginos 
išauklėtos ir malonios. Jos niekada nesikalba su vyriškiu gatvėje, net 
jei vakar naktį su juo matėsi. 

Prieš ateinant Alfui, dabartiniam sargui, „Lokio Vėliavos resto- 
rane“ įvyko visus labai nuliūdinusi tragedija. Tada sargas buvo Vilja- 
mas, niūrus ir tamsus žmogus. Dieną, kai darbo maža, moterų kom- 
panija jam įgrisdavo. Pro langus jis matydavo dykvietėje ant vamz- 

džių sėdinčius Maką su draugais, mataruojančius kojomis dedešvos 
piktžolėse ir saulutėje lėtai bei filosofiškai aptarinėjančius rūpimas, 
bet ne itin svarbias problemas. Stebėdamas juos, jis retsykiais pama- 
tydavo, kaip jie išsitraukia „Senojo Tenisiuko“ butelį, rankove nu- 
braukia kaklclį ir perleidžia vienas kitam. Ir Viljamas panūdo pri- 
sidėti prie tos grupės. Vieną dieną jis išėjo ir atsisėdo ant vamzdžio. 
Pokalbis nutrūko, vyrus.prislėgė nemaloni, priešiška tyla. Netrukus 
Viljamas liūdnas grįžo į „Lokio Vėliavą“, pro langą pamatė, kad 
pokalbis vėl atgijo, ir visai nusiminė. Jo veidas persikreipė ir apniuko 
nuo įtempto susimąstymo. 

Kitą dieną jis nuėjo vėl, tik šį kartą nusinešė pintą viskio. Makas 
su vaikinais gėrė, juk ne bepročiai, bet tepasakė j jam ne ką daugiau 
kaip „į sveikatą“ ir „iki pasimatymo“. 

Netrukus Viljamas parėjo į „Lokio Vėliavą“, vėl ėmė žiūrėti į juos 
pro langą ir išgirdo Maką pakeltu balsu sakant: „Tikras šmikis, 
nekenčiu!“ Tai buvo netiesa, nors Viljamas to nežinojo. Jiems pa- 
prasčiausiai jis nepatiko. | 

Viljamui suspaudė širdį. Net valkatos jo nepriima. Jis jiems atrodo 
esąs pet prastas. Viljamas visą laiką buvo linkęs knaisiotis savyje, 
graužtis. Jis užsidėjo kepurę ir nuėjo iki pat švyturio. Sustojo mažose 
gražiose kapinaitėse, kur visą laiką girdėti bangų šniokštimas. Jo mintys 
buvo liūdnos, tamsios. Niekas jo nemyli. Niekam jis nerūpi. Galėtų 
vadinti jį sargu, bet ne — jis šmikis, niekingas sąvadautojas, visiška 
padugnė. Paskui ėmė galvoti, kad jis, kaip ir bet kuris kitas, turi teisę 
gyventi ir būti laimingas, dievaži, turi. Jis piktas grįžo namo, bet jau 
lipant „Lokio Vėliavos“ laiptais tas pyktis išgaravo. Buvo vakaras, 
patefonas grojo „Rudens mėnulį“, ir Viljamas prisiminė, kad pirmoji 
mergina, kuri jį užpainiojo, irgi mėgo tą dainą; paskui ji pabėgo, ištekėjo 
ir kažkur dingo. Nuo tos dainos jam pasidarė be galo liūdna. Kai 
Viljamas parėjo, Dora sėdėjo mažojoje svetainėje ir gėrė arbatą. 

— Kas tau yra, susirgai? — paklausė ji. 

— Ne,— atsakė Viljamas. — Bet koks skirtumas? Baisiai šlykščiai 
jaučiuosi. Nors nusišauk. 

Dorai buvo tekę raminti ne vieną isteriką. Nesiterlioti — tokia 
buvo jos taktika. 

— Tuos dalykus tvarkyk laisvalaikiu, — tarėji, — ir nesuteršk kilimų. 

Viljamo širdį prislėgė pilkas šlapias debesis, jis lėtai perėjo per 
koridorių ir pasibeldė į Evos Flenegan duris. Ji buvo rudaplaukė ir 
kas savaitę eidavo išpažinties. Eva buvo geros širdies mergina, tik 
baisi girtuoklė, turėjo visą pulką brolių ir seserų. Kai Viljamas įėjo, 

Eva dažėsi nagus, tiesiog terliojo juos, ir Viljamas suprato, kad ji 
prisisiurbusi, o prisisiurbusioms Dora neleidžia dirbti. Jos. pirštai 
buvo išteplioti gerokai virš nagų, ir ji pyko. 

— Kokia vapsva tau įkando? — paklausė ji. 

Viljamas irgi supyko. 

— Nusišausių, — burbtelėjo jis. 

— Tai šlykšti, bjauri ir mirtina nuodėmė! — Eva ėmė rėkti ant 
jo. — Tik toks kaip tu ir tegali padaryti tokią kiaulystę, kai aš jau 
sutaupiau kelionei į Sent Lujį! Paršas neraliuotas! 

Ji tebešaukėaantjo, kai Viljamas uždarė duris ir nuėjo virtuvėn. Jis 
buvo pavargęs nuo moterų. Gal su graiku pasiseks atgauti širdį. 
 Graikas su didžiule prijuoste, atraitytomis rankovėmis, dviejose 
keptuvėse kepė kiaulienos muštinius, vartydamas juos peikena. 

— Sveikas drūtas. Kaip sekasi? 

Muštiniai šnypštė ir čirškė keptuvėse. 

„— Nežinau, Lu, — atsakė Viljamas. — Kartais atrodo, kad geriau- 
sia išeitis — žžžžch!-— Ir jis brūkštelėjo pirštu per gerklę. 

Graikas padėjo peikeną ant viryklės ir dar aukščiau pasiraitojo 
rankoves. 

— Žinai, ką aš esu girdėjęs, brolyti, — tarė jis. — - Esu girdėjęs, kad 
jeigu kas apie tai šneka, niekada to nepadarys. 

Viljamo ranka išsitiesė ir paėmė peikeną. Jo akys pažvelgė į tam- 
sias graiko akis, ir jose jis pamatė abejonė bei pašaipą; paskui, ilgiau 
žiūrint, graiko akyse pasirodė nerimas, vėliau susirūpinimas. Ir Vilja- 
mas pamatė tą pasikeitimą — kaip iš pradžių graikassuprato, jog jis gali 
taip padaryti, o paskui — kad jis taip padarys. Išvydęs visa tai graiko 
akyse, Viljamas suvokė, kad privalo tai padaryti. Jis buvo liūdnas, nes 
visa tai atrodė taip kvaila. Jo ranka pakilo, ir kapoklis įsmigo į širdį. | 

Net keista, kaip lengvai sulindo. Viljamas tarnavo sargu prieš Al- 
fredą. Alfredas visiems patiko. Jis kada tik panorėjęs galėjo sėdėti 
antvamzdžių su Makuirvaikinais. Galėjo net ateiti į Nakvynės Rūmus. 


Vakarais, prieblandoje, Konservų gatvėjeatsitikdavo įdomus dalykas. 
Tai būdavo tarp saulėlydžio ir to meto, kai uždegamos gatvių šviesos. 
Toks pilkas, ramus ir trumpas tarpsnis. Nuo kalvos, pro Nakvynės 

Rūmus, pro vištidę, per dykvietę ateidavo senas kinas. Jis būdavo su 
senutėlešiaudine skrybėle, mėlynu džinsiniu kombinezonu ir sunkiais 
batais, kurių vienas puspadis buvo atsiknojęs ir klapsėjo į žemę. Jis 
nešdavosi uždarą pintinę. Joveidas buvoprakaulus, rudasir raukšlėtas 
tarsi graikiškas riešutas, senos akys rudos, net baltymai rudi, ir giliai 
giliai įkritusios. Jis pasirodydavo prieblandoje, pereidavo gatvę, 
įsukdavo skersgatvin tarp Vakarų biologinės laboratorijos ir 
Hediondo konservų fabriko. Paskui, perėjęs paplūdimį, dingdavo 
tarp stulpų ir pirso polių. Ir iki aušros niekas jo nematydavo. 

Bet rytą, kai gatvių Žibintai jau užgesinti, o diena dar neišaušusi, 
senis kinas išnirdavo iš už polių, pereidavo gatvę ir paplūdimį. Dabar 
jopintinė būdavo sunki irvarvėdavo. Atsiknojęs puspadis šlepsėdavo 
į šaligatvį. Jis užkopdavo kalvon iki antros gatvės, įeidavo pro vartus 
aukštoje lentinėje tvoroje, ir nieks iki kito ryto daugiau jo nematyda- 
vo. Miegantieji, išgirdę jo šlepsintį puspadį, trumpam atsibusdavo. 
Tai truko metų metus, bet niekas prie to nepriprato. Vieni manė, kad 
jisyra Dievas, seni žmonės manė, kad jisyra Mirtis, ovaikai manė, kad 
jis yra labai juokingas senas kinas, nes vaikams visa, kas sena ir keista, 
atrodo juokinga. Bet vaikai neerzino jo ir nešūkavo jam, nes jį gaubė 
tarsi koks grėsmingas debesėlis. 

Tiktai vienas drąsus ir gražus vienuolikmetis berniukas, Endis iš 
Salinaso, išdrįso prie jo prieiti. Endis atvažiavo čionai pasisvečiuoti, 
pamatė senį kiną ir suprato, kad jo savigarba verste verčia jį paerzinti, 
bet netgi būdamas drąsus, Endis pajuto tą patį grėsmės dcbesėlį. Kas 
vakarą Endis stebėjo kiną, o jo širdyje grūmėsi pareiga ir baimė. 
Pagaliau vieną vakarą Endis susikaupė ir nužygiavo paskui senąjį 
kiną, plonu balseliu dainuodamas: 

Kinas blynas, skrybėlė, 

Batas šlepsi kaip varlė! 

Senis sustojo ir atsisuko. Endis irgi sustojo. Į Endį žvelgė gilios 
rudos akys, plonos, susiraukšlėjusios lūpos sujudėjo. To, kas nutiko 
vėliau, Endis niekad negalėjo nei paaiškinti, nei pamiršti. Mat akys 
tol plėtėsi, kol neliko paties kino. Paskui jos virto viena akimi — 
viena ruda akimi, didele kaip bažnyčios durys. Endis žvelgė pro 
švytinčias, skaidrias rudas duris ir užjų pamatė negyvenamą peizažą, 
slėnį, nusidriekusį mylių mylias iki fantastiškų kalnų grandinės, 
panašios į karvių bei šunų galvas, palapines ir grybus. Slėnis buvo 
priaugęs žemos šiurkščios žolės, šen bei ten buvo matyti kurmiarau- 
siai. Ir ant kiekvieno kurmiarausio tupėjo mažas Žvėriukas, panašus 

į švilpiką. Ir tas vienišumas — Endis pravirko nuo šalto nykaus tos 
vietos vienišumo, nes visam pasauly nieko nebebuvo, jis liko vienas. 
Endis užsimerkė, kad daugiau šito nebematytų, o kai atsimerkė, včl 
buvo Konservų gatvėje ir senasis kinas šlepsėjo tarp Vakarų biologi- 
nės laboratorijos ir Hediondo konservų fabriko. Endis buvo vienin- 
telis berniukas, išdrįsęs tai padaryti, bet daugiau nickada šito nepa- 
kartojo, | 


Vakarų biologinė laboratorija buvo tiesiai kitapus gatvės priešais 
tuščią dykvietę. Li Čongo krautuvė buvo įstrižai kick į dešinę, O 
Doros „Lokio Vėliavos“ restoranas kiek į kairę. Laboratorija pre- 
kiauja keistomis ir gražiomis prekėmis. Ji parduoda nuostabius ir 
gražius jūros gyvūnus, kempines, moliuskus, aktinijas, įvairiausias 
jūrų žvaigždes, geldeles, polipus, sliekus ir kriaukles, įvairiausių 
pasakiškų formų vandens brolius, tas gyvas judančias jūros gėles 
medūzas,spygliuotus ir dygliuotus j jūrų ežius, krabus, mažas pabaisas 
krevetės ir tokias permatomas krevetes, kad beveik nemeta šešėlio. 
Be to, Vakarų biologinė laboratorija parduoda blakes, sraigės ir 
vorus, gyvates barškuoles, žiurkes, bites ir dricžus. Visa tai 
parduodama. Dar čia yra mažų negimusių žmogučių, vieni sveiki, kiti 
plonaisupjaustyti irsudėti antstiklų. Studentams čia yra ryklių, kurių 
kraujas išsiurbtas ir vietoj jo į venas ir arterijas prileista geltono ir 
mėlyno skysčio, kad būtų galima tirti kraujo apytaką. Taip pat yra 
kačių su nudažytomis venomis bei arterijomis, tokių pat varlių. 
Vakarų biologinėje laboratorijoje galima užsisakyti bet kokį pada- 
rą — anksčiau ar vėliau jį gausi. 

Tai žemas pastatas su fasadu į gatvę. Jo rūsiai — tai sandėliai, len- 
tynos, iki pat lubų pristatytos stiklainių su preparuotais gyviais. 
Rūsyje taip pat yra vonia su instrumentais balzamavimui ir injekci- 
joms. Kitapus kiemo dengtoje patalpoje prie pat jūros ant polių yra 
baseinai stambesnicms gyvūnams, rykliams, rajoms ir aštuonkojams, 
kiekvienam atskira vonia. Fasado pusėje yra laiptai, kurie veda tiesiai 
į kabinetą, jame stovi stalas, verste užverstas neatplėštais laiškais, 
kartoteka ir iki galo atlapotas seifas. Sykį seifas netyčia užsitrenkė, ir 

niekas nežinojo šifro. O seife liko atidaryta sardinių dėžutė ir gabalas 
rokforo sūrio. Kol iš seifo gamintojo paštu atėjo šifras, seife dėjosi 
galai žino kas. Tada Dokas ir sugalvojo, kaip būtų galima atkeršyti 
bankui, jeigu kartais prisireiktų. „Išsinuomok seifą, — pasakė jis, — 
padėk į jį visą šviežią lašišą ir šešiems mėnesiams išvažiuok“. Po šitos 
nelaimės su seifu buvo kategoriškai uždrausta laikyti jame maistą. Jis 
laikomas kartotekos dėžutėse. Už kabineto yra kambarys su gyvių 
pilnais akvariumais, į ar-yra mikroskopai, skaidrės ir vaistai, 
dėžės su laboratoriniais indais, darbo stalai, motoriukai, chemikalai. 
Iš to kambario sklinda įvairiausi kvapai — formalino, sudžiūvusių 
jūrų žvaigždžių, jūros vandens ir mentolo, karbolio rūgšties ir acto 
rūgšties, vyniojamojo popieriaus, šiaudų ir virvių kvapai, chlorofor- 
mo ir eterio,ozono kvapas nuo motoriukų, gero plieno ir tepalo nuo 
mikroskopų, bananų ir guminių vamzdžių kvapas, džiūstančių vilno- 
nių kojinių ir guminių batų kvapas, aitrus savotiškas barškuolių 
kvapas ir atgrasus žiurkių kvapas. Be to, pro galines duris per atoslūgį 
sklinda dumblių ir polipų kvapas, o per potvynį — druskos ir purslų. 

Kabineto kairėje sienoje yra durys į biblioteką. Visos sienos — tai 
lentynos iki lubų, dėžės su straipsniais ir kopijomis, įvairiausios 
knygos: žodynai, enciklopedijos, pjesės, poezija. Prie sienos stovi 
didžiulis patefonas, 0 už jo sukrauti šimtai plokštelių. Palei langą 
stovi raudonmedžio lova, o ant sienų ir lentynų prisegiota reproduk- 
cijų — Domjė, Greihamo, Ticiano, Leonardo ir Pikaso, Dali ir 
Georgo Groso; visos akių aukštyje, kad būtų patogu gėrėtis. Dar yra 
kėdžių ir suolų. Čia vienu sykiu yra tilpę keturiasdešimt žmonių. 

Už šios bibliotekos, arba muzikinio kambario, ar dar kaip kitaip 
jį pavadinsi, yra virtuvė, siaura patalpa su dujine virykle, vandens 
šildikliu ir kriaukle. Nors šiek tiek maisto laikoma kartotekoje 
kabinete, indai, riebalai ir daržovės yra sudėta virtuvėje, knygų spin- 
tosesustiklinėmis durimis. Ir tai padiktuota ne kokios nors užgaidos. 
Tiesiog taip atsitiko. Virtuvės palubėje sukabinti kumpiai, dešros ir 
juodi trepangai. Už virtuvės yra tualetas ir dušas. Iš tualeto penketą 
metų tekėjo vanduo, kol galop vienas sumanus ir geras svečias 
užlipdė plyšį kramtomąja guma. : 

Dokas yra Vakarų biologinės laboratorijos savininkas ir valdyto- 
jas. Jis nedidukas, galima sakyti, apgaulingai mažas, nes yra diržingas 
ir stiprus, o kai jį apima pyktis, gali būti ir labai žiaurus. Jis augina 
barzdą, ir jo veidas atrodo pusiau Kristaus, pusiau satyro; jo veidas 
atspindi teisybę. Pasakojama, kad jis ne vienai merginai padėjęs 

išsikapstyti iš bėdos ir įstūmęs į naują. Dokas turi smegenų chirurgo 
rankas ir blaivų, šaltą protą. Važiuodamas pro gatvės šunis, Dokas 
kilsteli jiems skrybėlę, iršie pakėlę galvą jamšypsosi. Prireikus jis gali 
nugalabyti bet ką, tačiau neužgaus ničnieko vien dėl malonumo. Jis 
bijo tiktai vieno dalyko — kad nesušlaptų galva, todėl žiemą ir vasarą 
vaikšto su gobtuvu. Gali lyg niekur nieko kone iki kaklo braidyti po 
jūros vandenį, bet jeigu ant galvos nukris bent lašas lietaus, puls 
baisiausion panikon. | 

Per daugybę metų Dokas tiesiog jaugo į Konservų gatvę, ir taip 
giliai, kad nė pats to nenumanė. Jis tapo filosofijos, mokslo ir meno 
šaltiniu. Doros merginos laboratorijoje pirmą kartą išgirdo vienbalsį 
giedojimą ir choralus. Li Čongas angliškai klausėsi Li Po. Dailininkas 
Anri pirmą kartą pamatė „Mirusiųjų knygą“ ir buvo taip sukrėstas, 
kad net pakeitė savo išraiškos priemones. Iki tol Anri kūrė klijais, 
geležies rūdimis ir dažytomis vištų plunksnomis, bet po to pasikeitė, 
ir kiti keturi jo darbai buvo atlikti įvairių riešutų kevalais. Dokas 
galėdavo klausytis visokiausių nesąmonių ir čia pat paversti jas 
išmintimi. Jo proto galios buvo beribės, o gerumas — besaikis. Jis 
mokėjo kalbėti su vaikais taip, kad šie suprasdavo sudėtingiausius 
dalykus. Dokas gyveno stebuklų ir įkvėpimo pasaulyje. Jis buvo 
geidulingas kaip triušis ir prieplaikus kaip pats velnias. Kiekvienas 
pažįstamas jautėsi jam skolingas. Kiekvienas jį prisiminęs pagalvo- 
davo: „Reikčtų padaryti Dokui ką nors gera“. 


Dokas rinko jūros padarus Didžiojoje įlankoje palei Kyšulio galą. 
Tai pasakiška vieta: potvynio metu nuo švilpiančio plūduro per rifą 
lekia didžiulės bangos ir suplaka putotą vandenį kaip grietinę. Bet kai 
potvynis pasitraukia, mažasis vandens pasaulis pasidaro ramus ir 
mielas. Jūra skaidri, dugne fantastiškai knibžda gyviai, maitinasi, 
dauginasi. Nuo vieno siūbuojančio augalo prie kito šmirinėja krabai. 
Žvaigždės tykoja moliuskų, įsikabina milijonu mažų siurbtukų ir 
paskui lėtai su nepaprasta jėga plėšia, kol atlupa nuo akmens. Tada 
išlenda žvaigždės skrandis ir praryja savo maistą. Virš akmenų grakščiai 
slysta oranžinės, taškuotos ir karpuotos medūzos, ir jų skraistės 

plevėsuojatarsi ispanių šokėjų sijonai. Juodi unguriai kyščioja galvas 
iš plyšių ir laukia grobio. Garsiai spragsi savo čiuptuvais krevetės. 
Gražus, spalvotas pasaulis tiesiog permatomas. Dugno smėliu lyg 
kokie įsižaidę vaikai bėginėja vėžiai atsiskyrėliai. Štai vienas randa 
tuščią geldelę, susidomi ja kur kas labiau negu savąja, keletui sekun- 
džių išlenda atidengdamas priešui savo minkštą kūnelį ir spokso 
kriauklės vidun. Į molą ištykšta banga, suplaka veidrodinį paviršių, 
įlanką užkloja burbulai, bet netrukus ji vėl nurimsta, tampa skaidri, 
miela ir pikta. Štai krabas rauna koją savo broliui. Aktinijos sklei- 
džiasi tarsi spalvingos gėlės, kviečia pavargusį ir nustebusį gyvį pail- 
sėti savo glėbyje, ir kai mažas krabas arba kitas vandenų plevėsa 
susigundo ryškiai raudona bei žalia vilione, žiedlapiai susiglaudžia, 
grobin susminga aštrios, narkotikų pilnos adatėlės, jis silpsta ir, ko 
gero, jau būna užmigęs, kai aitrios virškinamosios druskos pradeda 
tirpinti jo kūną. 

Šiai išlindo pasalūnas žudikas aštuonkojis: lėtai, atsargiai slenka 
lyg pilkas rūkas, apsimeta čia kokia žole, čia akmeniu, čia pūvančiu 
mėsgaliu, bet jo piktos ožio akys visą laiką įdėmiai stebi. Jis slenka, 
slysta prie pietaujančio krabo, o kai priartėja, geltonos akys sulieps- 
noja, kūnas pasidaro tiesiog rožinis iš nekantrumo ir įniršio. Tada jis 
pačiais kojų galiukais pribėga artyn, plėšriai lyg puolanti katė. Kaip 
pamišęs šoka ant krabo, plūsteli juodo skysčio kamuolys, besiblaš- 
kantis kūnelis dingsta sepijos debesyje, ir aštuonkojis nužudo krabą. 
Ant akmenų virš vandens burbuliuoja polipai. Užvėrę savo dureles, 
džiūsta moliuskai. Prie tų akmenų skrenda juodos musės ieškoti bet 
ko valgomo. Oras tirštas nuo dumblių jodo kvapo, kalkinio kiautų 
kvapo, protėjų, spermos ir kiaušinėlių kvapo. Ant neapsemtų akme- 
nų iš po savo spindulių žvaigždės leidžia pienius ir ikrus. Oras 
kupinas gyvenimo ir augimo kvapų, mirties ir virškinimo, puvimo ir 
gimimo. O iš už molo tyška sūrūs purslai, ten vandenynas laukia 
sugrįžtančios potvynio jėgos, kad vėl galčtų užplūsti Didžiąją įlanką. 
Opaleirifąsūpuojasi plūduras ir mykia tarsi liūdnas ir kantrus bulius. 

Dokas dirbo įlankoje kartu su Heizliu. Heizlis gyveno Nakvynės 
Rūmuose kartu su Maku ir vaikinais. Heizlio vardas buvo nesusipra- 
timas, kaip vėliau ir visas jo gyvenimas. Vargšė jo motina per aštuo- 
netą metų pagimdė septynis vaikus. Heizlis buvo aštuntas, ir kai jis 
gimė, motina net nesusigaudė, kokios jis lyties. Taip buvo nusivariusi 
nuo rūpesčių, kaip išmaitinti aštuonis vaikus, drauge ir jų tėvą. Ji 
išmėgino įvairiausius būdus užsidirbti pinigų — darė namie popieri- 

nes gėles, augino grybus, triušius mėsai ir kailiams, o vyras, sėdėda- 
mas brezentinėje kėdėje, teikė pagalbą protingais patarimais bei 
kritika. Ji turėjo tetą, vardu Heizlė, kuri net valdė draudimo kontorą. 
Taigi aštuntas vaikas ir buvo pavadintas moterišku Hcizlės vardu, o 
kai mamasusigaudė, jog tai berniukas, buvo taip pripratusi, kad keisti 
jau nebenorėjo. Heizlis užaugo, ketverius metus praleido pradinėje 
mokykloje, ketverius pataisos mokykloje, bet nei vienoje, nei kitoje 
nieko neišmoko. Manoma, jog pataisos mokyklose įgyjama ydų bei 
kriminalinių polinkių, bet Heizlis buvo prastas mokinys. Iš pataisos 
mokyklos jis išėjo nepažinęs jokių ydų, taip kaip ir trupmenų bei 
dalybos. Heizlis mėgdavo klausytis pokalbio, bet negirdėdavo žo- 
džių — tiktai bendrą pokalbio melodiją. Jis nuolat klausinėdavo, bet 
ne tam, kad išgirstų atsakymą, o tam, kad palaikytų pokalbio tėkmę. 
Jis buvo dvidešimt trejų metų — tamsiaplaukis ir malonus, stiprus, 
geraširdis ir nuolankus. Gana dažnai jis ėidavo su Doku rinkti gyvių 
ir būdavo labai naudingas, jeigu tik suprasdavo, ko iš jo norima. Jo 
pirštai mokėjo sėlinti kaip aštuonkojis ir griebti kaip aktinija. Jis 
tvirtai laikėsi ant slidžių akmenų ir mėgo tokią medžioklę. Dokas 
dirbdavo su ilgais guminiais batais ir gobtuvu, o Heizlis šlepsėdavo su 
sportbačiais ir mėlynais džinsais. Jie rinko jūrų žvaigždes. Dokui jų 
buvo užsakyta trys šimtai. 

Heizlis paėmė nuo dugno gražią, skaisčiai raudoną žvaigždę ir 
įkišo į apypilnį džiuto maišą. 

— Įdomu, kur jie jas deda? — tarė jis. 

— Ką kur deda? — paklausė Dokas. 

"— Žvaigždes,— atsakė Heizlis.— Jūs jas parduodat. Ištisom 
statinėm. Kur jie jas deda? Juk jos nevalgomos. 

— Tyrinėja, — atsakė Dokas ir prisiminė, kad į šitą Hcizlio klau- 
simą yra atsakęs nevieną dešimtį kartų. Bet Dokas turėjovieną įprotį. 
Kai išgirsdavo klausimą, manydavo, kad klausėjas nori sužinoti atsa- 
kymą. Toks jau buvo Dokas. Jis pats niekada neklausdavo, jeigu 
nenorėdavo sužinoti, ir negalėjo suvokti, kodėl tai daro kiti. Bet 
Heizlis, kuriam paprasčiausiai rūpėjo klausytis pokalbio, turėjo savo 
sistemą, kuri įgalindavo atsakymą į vieną klausimą paversti pagrindu 
kitam klausimui. Taip jis palaikė pokalbį. 

— Okąjie nori ištirti? — paklausė Heizlis. — Juk žvaigždė — tai 
ta pati žvaigždė, ar taip versk, ar antraip. Čia jų begalės. Galiu jums 
pririnkti milijoną. 

— Jos yra sudėtingi ir įdomūs gyviai, — tarsi gindamasis pasakė 
Dokas. — Beje, šitos eis į Siaurės vakarų universitetą. 

Heizlis vėl pasinaudojo savo triuku. 

— Tai ten nėra žvaigždžių? | 

— Ten nėra vandenyno, — atsakė Dokas. 

— O!-— pasakė Heizlis ir ėmė karštligiškai ieškoti kabliuko 
naujam klausimui. Jis negalėjo pakęsti, kai pokalbis štai šitaip išblės- 
ta. Bet jam pristigo miklumo. Kol jis ieškojo klausimo, Dokas pa- 
klausė pats. Heizlis šito baisiausiai nekentė — reikės raustis po galvą 
atsakymo, o Heizliui raustis galvoje buvo tas pats, kaip vienam be 
gido klaidžioti apleistame muziejuje. Heizlio galva buvo pilna ekspo- 
natų, tiktai trūko katalogo. Jis niekada nieko nepamiršdavo, bet visai 
nesirūpino savo prisiminimais. Viskas buvo suversta krūvon kaip 
žvejybos reikmenys valties dugne: kabliukai, svarai, valas, masalai, 
žeberklai, ir viskas sunarpliota. | 

Dokas paklausė: 

- Kaip reikalai Rūmuose? 

Hecizlis persibraukė pirštais per savo tamsius plaukus ir įsižiūrėjo 
į savo fninčių raizgalynę. 

— Nieko,— atsakė jis. — Žinot, tas vyrukas, Gėjus, tikriausiai 
persikraustys pas mus. Žmona baisiai lupa. Jam nusispjaut, kai ji 
lenda dicną, bet ji palaukia, kol jis užmigs, ir tada tvoja. Jis to pakęsti 
negali. Atsibudęs užvažiuoja jai kelis kartus, paskui vėl užmiega, o ta 
iš naujo pradeda daužytis. Nebegali išsimiegoti kaip žmogus, tai ir 
persikraustys pas mųs. 

— Čia tai naujiena, — pasakė Dokas. — Juk ji anksčiau pasiskųs- 
davo policijai ir jį pasodindavo. 

— Taip! — tarė Heizlis. — Bet taip buvo, kol Salinase nebuvo 
naujo kalėjimo. Būdavo, gauna trisdešimt parų, tai nebegali sulaukti, 
kada palcis, o tam naujam kalėjime radijas, lovos geriausios, šerifas 
puikus vyrukas. Gėjus iš ten visai nebenori kraustytis. Jam ten taip 
patinka, kad Žmonai prapuolė visas noras jį sodinti. Tai ir sugalvojo 
tvatinti miegantį. Jis sako, kad jau nervai nebelaiko. Juk jūs ir pats 
gerai žinot — Gėjus jos nemuša. Jei kada užvažiuodavo, tai 
tik sau godamas orumą. Bet jis jau pavargo nuo tokių dalykų. Kraus- 
tysis pas mus. 

Dokas atsitiesė. Bangos jau tiško į molą. Artėjo potvynis ir tarp 
akmenų jau sruvo vandens upeliai. Nuo plūduro pusės papūtė gaivus 
vėjas, iš už kyšulio buvo girdėti | jūrų liūtų Jojimas, Dokas užsitraukė 
gobtuvą. 

— Užteks žvaigždžių, — pasakė jis, paskui pridūrė: — Klausyk, 
Heizli, tavo maišo dugne yra šešios ar septynios per mažos kriauklės. 
Jeigu sulaikys inspektorius, tu juk sakysi, kad jos mano, pagal leidi- 
mą, ar ne? 

„ — Aha, — pasakė Heizlis. | 

— Klausyk,— švelniai tarė Dokas, — o jeigu aš kada gausiu 
užsakymą kriauklėms? Inspektorius pagalvos, kad aš labai jau dažnai 
naudojuos savo leidimu. Dar pamanys, kad aš j juos valgau. 

— Aha, — pasakė Heizlis. 

— Kaip ir toje pramoninio spirito taryboje. Jie ten labai įtarūs. 
Visą laiką mano, kad aš geriu tą spiritą. Visus taip įtaria. 

— Ojūs negeriat? 

— Daug nepagersi,— atsakė Dokas.— Jie kažko prideda — 
skonis baisus, 0 valgyti per daug darbo. 

— Ne toks jau blogas, - tarė Heizlis.— Mudu sų Maku sykį 
ragavom. O ko jie ten deda? | 

Dokas jau buvo beatsakąs, bet susigriebė, kad tai tas pats Heiz- 
lio triukas. 

— Einam, — pasakė j jis ir užsimetė ant peties maišą su žvaigždė- 
mis. Draudžiamas kriaukles Heizlio maiše jis jau buvo pamiršęs. 

Heizlis nusekė paskui jį slidžiu taku iki sausos žemės. Iš po kojų 
spruko į šalis maži krabiukai. Heizlis jautė, kad reikia dar kiečiau 
užmūryti kriauklių temos kapą. 

— Tas vyrukas, na, a, dailininkas, vėl buvo atėjęs į Rūmus, — pasa- 
kė jis. 

— Taip?— paklausė Dokas. 

— Aha!-— Suprantat, jis padarė mūsų visų portretus iš vištų 
plunksnų, o dabar sako, kad reikės visus perdaryti iš kevalų. Sakė, kad 
pakeitė savo prie... priemones. 

Dokas prunkštelėjo. Paskui paklausė: 

— Ar valtį dar tebedaro? 

— Žinoma, — atsakė Heizlis. — Viską pakeitė. Visai kitokia val- 
tis.-Kai baigs, tikriausiai vėl išardys. Dokai, ar jis trenktas? | 

Dokas nuleido savo sunkų maišą ant žemės, buvo kiek uždusęs. 

— Trenktas? — paklausė jis. — Ko gero, taip. Tiek pat trenktas 
kaip ir mes visi, bet savotiškai. 

Heizliui toks. dalykas dar nebuvo atėjęs į galvą. Save jis laikė 
krištolinio aiškumo šaltiniu, 0 savo gyvenimą vertino kaip nesupras- 
to dorovingumo atspindį. Paskutinė Doko frazė jį kiek užgavo. 

— Bet tavaltis... — šūktelėjo jis. — Jis ją daro jau septintus metus. 
Stapelis supuvo, tada jis padarė cementinį. Kiekvieną sykį, kai jau 
būna beveik baigęs, pradeda viską keisti ir daro iš naujo. Aš I manau, 
kad jis trenktas. Septyneri metai valčiai! 

Dokas sėdėjo ant žemės ir traukėsi nuo kojų guminius batus. 

— Tu nesupranti, - švelniai pasakė jis. — Anri mėgsta valtis, bet 
bijo vandenyno. | 

— Tai kokių velnių jam ta valtis? — griežtai paklausė Heizlis. 

— Jis mėgsta valtis, pasakė Dokas.— Na, bet, sakykim, jis 
pabaigia tą valtį. Tada žmonės pradės klausinėti: „Kodėl tu jos 
nenuleidi į vandenį?“ Jeigu jis ją nuleis į vandenį, tai turės ir plaukti, 
o vandens jis baisiausiai nemėgsta. Dabar supranti? Jis niekada 
nepabaigia valties, kad nereikėtų jos nuleisti į vandenį. 

Heizlis iki tam tikros ribos klausėsi šių išprotavimų, bet galų gale 
neištvėrė, netgi ėmė galvoti, kaip pakeisti temą. 

— Manaatrodo, jis trenktas, — niūriai pasakė jis. 

Ant juodos žemės tarp žydinčių samanų lakstė šimtai juodų 
vabalų. Ir dauguma užrietę viršun uodegas. 

— Žiūrėkit, vabalai, — pasakė Heizlis, dėkingas jiems, kad jie čia. 

— Jie įdomūs, — tarė Dokas. 

 — Gerai, 0 kodėl jie šiknas pakėlę? 

Dokas susuko savo vilnones kojines ir įkišo jas į guminius batus, 
paskui iš kišenės išsitraukė sausas kojines ir lengvus pusbačius. 

'— Nežinau kodėl, — pasakėjis. — Neseniai pasiskaičiau apie juas: 
tai labai paprasti vabalai ir daro vieną labai paprastą dalyką — riečia 
uodegas. Ir nė vienoje knygoje net neminimas faktas, kad jie riečia 
uodegas arba kodėl riečia.==|| | 

Heizlis savo šlapio sportbačio galu apvertė vieną vabalą, ir bliz- 
gantis juodas gyvis ėmė pašėlusiai malti kojomis sten gdamasis atsi- 
versti. 

— O kaip jūs pats manot — kodėl jie taip daro? 

— Aš manau, kad jie meldžiasi, — pasakė Dokas. 

— Ką?— kone aiktelėjo Heizlis. 

— Įdomu ne tai, - pasakė Dokas, — kad jie riečia tas uodegas. 
Įdomiausia ir nuostabiausia, kad mums tai atrodo nuostabu. Gal 
geriau pasižiūrėkite patys į. save. Mes gi dažniausiai melsdamiesi 
darome ką nors nepaaiškinama ir keista. Taigi gal ir jie meldžiasi? 

— Velniop, verčiau einam namo, — pasakė Heizlis. 

Nakvynės Rūmai savo veidą įgavo ne staiga. Iš pradžių, kai susi- 
kraustė, Makas, Hjugis, Heizlis, Edis ir Džonsas į tą namą žiūrėjo 
kaipį paprasčiausią priebėgą nuovėjo irlietaus „kaipįtokiąvietą, kur 
galima prisiglausti, kai visos užeigos uždarytos arba jų lankymasis 
jose nuo pernelyg didelio piktnaudžiavimo būdavo nepageidautinas. 
Tada Rūmai buvo paprasčiausias tuščias kambarys, apšviečiamas 
dviejų nedidelių langų, iškaltas nedažytomis lentomis ir trenkiantis 
žuvimi. Tuo metu jis jiems nelabai buvo prie širdies. Bet Makas 
suprato, kad tam tikra tvarka reikalinga, ypač kai visi tokie baisūs 
individualistai. 

Armija pratybose neturi nei šautuvų, nei artilerijos, nei tankų, 
naudoja netikrus šautuvus ir mokomąsias patrankas ir įsivaizduoja jų 
griaunamąją jėgą — šitaip kareiviai, tampydami ant dviejų ratų 
paguldytą rastą, pripranta prie patrankų. | 

„Makas tada paėmė kreidos gabaliuką ir nubrėžė ant grindų pen- 
kis stačiakampius, septynių pėdų ilgio ir keturių pločio, ir kiekviena- 
me parašė vardą. Tai buvo įsivaizduojamos lovos. Savo teritorijoje 
kiekvienas turėjo teises. Ir galėjo teisėtai bausti pasikėsinusį į plotą. 
Visas kitas kambarys — bendra nuosavybė. Taip buvo iš pradžių, kai 
Makas su vaikiriais sėdėjo ant grindų, susirietę žaidė kortomis ir 
miegojo ant kietų lentų. Ir jeigu ne vienas su oru susijęs atsitiktinu- 
mas, jie šitaip gal būtų gyvenę visą laiką. Viską pakeitė nenumatytai 
ilgas, daugiau kaip mėnesį trukęs lietus. Namie įkalinti vaikinai 
pavargo nuo tupinėjimo ant grindų. Akims įsipyko plikų lentų sienos. 
Kadangi namas gynė juos nuo lietaus, jis pasidarė jiems brangus. Jis 
buvo malonus ir tuo, kad niekad nepasirodydavo piktas šeimininkas. 
Mat Li Čongas net nesiartino prie jo. Ir štai vieną popietę Hjugis 
parsinešė karišką lovelę suplyšusiu brezentu. Porą valandų siuvo 
skylę valu ir adata. Tą vakarą gulintieji ant grindų savo ploteliuose 
matė, kaip Hjugis grakščiai nugrimzdo savo lovoje, išgirdo jo pa- 
laimingą atodūsį, ir tą vakarą Jis užmigo bei užknarkė greičiau už 
visus kitus. 

Kitą dieną Makas pūkšdamas parvilko namo kamuolį surūdijusių 
spyruoklių, kurias rado metalo lauže. Tingumas bemat išgaravo. 
Vaikinai ėmė tiesiog lenktyniauti puošdami Nakvynės Rūmus, ir po 
keleto mėnesių baldų buvo net per daug. Ant grindų gulėjo seni 

kilimai, stovėjo kėdės su sėdynėmis ir be jų. Makas turėjo pintinį 
ryškiai raudoną krėslą. Buvo stalų, senoviškas laikrodis be ciferblato 
ir mechanizmo. Sienos buvo išbaltintos, kambarys tapo erdvus ir 
šviesus. Ėmė rastis paveikslų — daugiausia švytinčios blondinės iš 
kalendorių, laikančios kokakolos butelius. Anri paaukojo du savo 
paveikslus iš vištplunksninio laikotarpio. Viename kampe stovėjo 
paauksuoti juodgalviai, o ant sienos už senovinio laikrodžio buvo 
prikalta povo plunksnų puokštė. 

Ilgokai jie dairėsi krosnies, ir kai pagaliau rado tai, ko norėjo, — 
sidabru ornamentuotą pabaisą su gėlėtomis durelėmis ir į tulpių sodą 
panašiu prickiu, - paaiškėjo, kad ne taip lengva ją gauti. Tokios 
didelės nepavogsi, ošeimininkas nenorėjo su jaskirtis dėl sergančios 
našlės su aštuoniais vaikais, kurią Makas buvo sukūręs ir tuojau pat 
ėmęs globoti. Savininkas norėjo pusantro dolerio ir tiktai po trijų 
dienų nusileido iki aštuoniasdešimties centų. Vaikinai su ta kaina 
sutiko ir davė jam skolos raštelį, kurį jis tikriausiai ir dabar tebeturi. 
Šitas sandėris įvyko Sisaide, o krosnis svėrė tris šimtus svarų. Makas 
su Hjugiu dešimt dienų nagrinėjo krosnies pargabenimo būdus ir 
tiktai supratę, kad nė vienas netinkamas, pradėjo ją nešti. Kol parne- 
šė iki Konservų gatvės, penkias mylias, sugaišo tris dienas, šalia jos ir 
nakvodavo. Bet kai buvo įtaisyta Nakvynės Rūmuose, krosnis tapo 
visų namų šlove, židiniu ir centru. Nikeliuotos gėlės ir lapai švietė 
dangiška šviesa. Tai buvo visų Rūmų puošmena. Nuo jos prišildavo 
visas kambarys. O ant juodos blizgančios viryklės puikiausiai galėjai 
išsikepti kiaušinienę. 

Su didžiąja krosnimi atėjo pasididžiavimas, o su pasididžiavimu 
Rūmai tapo namais. Edis palei duris pasodino vijoklių, o Heizlis iš 
kažkur gavo retų veislių fuksijų penkių galonų bakuose; jos truputį 
užgriozdino duris, bet suteikė orumo. Makas su vaikinais pamėgo 
Rūmus ir kartais netšluodavo juos. Mintyse jie jau niekino benamius 
žmones ir kartais, apimti išdidumo, net parsivesdavo kokį svečią 
paviešėti dienelę kitą. | 

Edis kartais pavaduodavo „La Idos“ bufetininką. Jis dirbdavo 
tada, kai susirgdavo Balčius, o šis sirgdavo tiek, kiek tikjam pavykda- 
vo. Edžiui dirbant visada dingdavo keli buteliai, todėl itin dažnai 
dirbti jis negalėjo. Bet Balčius mielai užleisdavo savo vietą Edžiui, 
mat visai pagrįstai buvo įsitikinęs, jog Edis ne iš tų žmonių, kurie 
norėtų gauti tą tarnybą visam laikui. Šiuo atžvilgiu pasitikėti Ėdžiu 
galėjo bet kas. Bet jis tenkinosi ir mažesniais gėrimų kiekiais. Po baru 

jis laikydavo galono talpos butelį su kaklan įstatytu piltuvėliu. Prieš 
plaudamas stiklines, Edis visas liekanas išpildavo į tą butelį.. Kai „La 
Idoje“ kildavo ginčai, prasidėdavo dainos arba draugystė pasiekdavo 
savo natūralią baigtį, Edžiui pasisekdavo ten supilti puspilnių stikli- 
nių, O kartais net ir po tris ketvirčius. Pagamintasis punšas, kurį jis 
parnešdavo į Rūmus,visada būdavo įdomus, o kartais net stebinantis. 
Paprastai tai būdavo degtinė, alus, viskis, vynas, romas ir džinas, bet 
retsykiais koks nors išrankus lankytojas užsisakydavo apelsinų trauk- 
tinės, anyžių likerio arba kiurasao,ir nuo šitų priedų punšas įgaudavo 
tikrai įmantrų skonį. Prieš eidamas namo, Edis dar šliukšteldavo 
tenai trupučiuką chinino antpilo. Vykusį vakarą Edis pelnydavo tris 
ketvirčius galono. Jam būdavo ypač malonu galvoti, kad niekam tuo 
nepadarys nuostolio. Jis buvo pastebėjęs, kad Žmogus nuo pusės 
stiklinės pasigeria lygiai kaip ir nuo pilnos, svarbu, kad tik turėtų norą 
pasigerti. | 

Edis Rūmų gyventojų buvo labai vertinamas. Niekas nercikalau- 
davo, kad jis dalyvautų namų ruošoje, o kartą Heizlis net išplovė 
keturias poras Edžio kojinių. 

Tą vakarą, kai Heizlis padėjo Dokui rankioti žvaigždes, vaikinai 
sėdėjo Rūmuose ir ragavo paskutinį Edžio kūrinį. Čia buvo ir Gėjus, 
paskutinis prisidėjęs prie šeimos. Edis susimąstęs patraukė iš savo 
stiklinės ir čeptelėjo lūpomis. | 

— Įdomūs dalykai, - pasakė jės.— Kad ir vakar vakare. Gal 
dešimt vyrų užsisakė „Manheteną“. O kartais per visą mėnesį tepar- 
duodi porą „Manhetenų“. Čia prenadinas duoda visą tą skonį. 

Makas patraukė išsavosios stiklinės, pabaigė, paskui prisi pylė vėl. 

— Taip, —- niūriai pasakė jis, — svarbu kiekviena smulkmena. 

Ir apsidairė tikrindamas, kokį įspūdį jo išmintis is padarė kitiems. 

Tiktai Gėjus suprato viską iki galo. 

— Žinoma, — pasakė jis, — kokia kalba... 

— Kur šiandien Heizlis? — paklausė Makas. 

Džonsas atsakė: | 

— Nuėjo su Doku rinkti žvaigždžių. 

Makas rimtai linktelėjo. 

— Tas Dokas velniškai šaunus vyrukas, — pasakė jis. — Bet kada 
padės bėdoj. Kai buvau persipjovęs, jis kiekvieną dieną keisdavo man 
tvarstį. Velniškai šaunus vyrukas. 

Kiti pritardami ėmė linksėti. | 

— Aš jau seniai galvoju, — kalbėjo toliau Makas, — kaip mes jam 
galėtume padaryti... ką nors gera. Kas jam patiktų. 


— Pana tikrai patiktų, — tarė Hijugis. 

— Panų jis turi tris ar keturias, —- tarė Džonas. Čia viskas aišku — 
kai tik uždengia lan gus ir paleidžia tą savo bažnytinę muziką, tai jau 
žinok. | 

Makas prickaištingai tarė Hijugiui: 

— Jeigu dienos metu nelaksto gatvėmis paskui nuo gas mergas, tai 
tu manei, kad Dokas spjauna į flirtą? | 

— O kas tas flirtas? — paklausė Edis. | 

— Kai norisi panos, — atsakė Makas. 

— O aš maniau, kad tai baliukas, — pasakė Džonas. 

:Kambary įsivyravo tyla. Makas pasimuistė savo fotely. Hjugis 
nuleido priekines savo kėdės kojas ant grindų. Visi žiūrėjo kažkur į 
erdvę, paskui atsisuko į Maką. Makas tarė: 

— Hmm! 

+: — Koks baliukas Dokui patiktų, kaip manai? — paklausė E Edis, 

— — Paprastas, o kokie dar būna? — atsakė Džonsas. 

Makas susimąstė, paskui tarė: 

„— Dokui nepatiks mūsų skystis. 

— Iš kur žinai? — paklausė Hjugis. — Juk niekada nesi siūlęs. 

—. Nebijok, žinau, — tarė Makas. — Jis koledže mokinosi. Vieną 
sykį mačiau, kaip pas jį įsmuko pana su kailiniais. O kada išėjo, taip 
ir nesupratau. Iki antros valandos laukiau; ir visą laiką ta bažnytinė 
muzika. Ne, šito daikto jam nepakiši. — Ir jis vėl prisipylė stiklinę. | 

„— Po trečios stiklinės visai nieko, — taktiškai pasakė Hjugis. 

— Ne,-— tarė Makas. — Tik ne Dokui.— Reikia viskio, tikro 
daikto. 

— Jis mėgsta alų, — pasakė Džonsas. — Visą laiką vaikšto pas Li 
nusipirkti, kartais net vidury nakties. 

Makas tarė: 

 — Mano galva, alų pirkti — tai tik be reikalo butelius tampyti. 
Pavyzdžiui, aštuonių procentų alus — tai juk devyniasdešimt du 
procentus savo pinigėlių išmesti spalvai, apyniams ir kitiems nie- 
kams. Klausyk, Edi, — pridūrė jis, - kaip manai,ar galėtum parūpinti 
keturis ar penkis butelius, kai susirgs Balčius? 

— Žinoma, — atsakė Edis. — Žinoma, galėčiau parūpinti, bet tuo 
aukso laikai ir pasibaigtų. Džonis jau ir taip kažką įtaria. Vieną dieną 
sako man: „Geras gyvenimas pelei aruode, ar ne?“ Nusprendžiau 
verčiau kurį laiką pakentėti. Tik stiklainį dar nešuosi. 

— Aha! -— pritarė Džonsas. — Tokio darbo tikrai gaila! Jei kas 
atsitiktų Balčiui, tai tu ten kokią savaitėlę pasėdėtum, kol jie surastų 

ką nors į jo vietą. Žinot, man atrodo taip — jei jau darom Dokui 
baliuką, reikia nupirkti viskio. Kiek kainuoja galonas? 

— Nežinau,— atsakė Hjugis.— Aš daugiau kaip pusę pintos 
niekada neperku, na, vienu sykiu. Tik nusipirk kvortą, tuoj draugų 
kaip musių. O pasiėmei pusę pintos — geri sau ramiai, na, kol kas 
neateina. 

— Iškelti Dokuibaliuką reikia pinigų, — pasakė Makas. — Ojeigu 
jau darom baliuką, viskas turi būti kaip reikiant. Ir didelis tortas. 
Įdomu, kada jo gimtadienis? 

— O be gimtadienio baliuko negalima? — paklausė Džonsas. 

— Galima, bet taip gražiau, — tarė Makas. — Jei norim ištaisyti 
Makui baliuką ir neapsikiaulinti, reikės dešimt dvylika žaliųjų. 

Jie susimąstę pažvelgė vienas į kitą. | 
— Hediondo konservinei reikalingi darbininkai, — priminė 
Hjugis. | 

— Ne, — atšovė Makas. — Turim gerą vardą, ir nėra reikalo jo 
gadinti. Juk jeigu kuris stojam į darbą, išsilaikom mėnesį ir daugiau. 
Todėl ir galim gauti darbą, kai prisireikia. O jei pradėsim imti darbus 
vienai dienai ar dviem, visas vardas šuniui ant uodegos. Užsimanysi 
rimtesnio darbo, ir niekas nebeims mūsų. | 

„ Visi pritariamai linktelėjo. 

— Aš porą mėnesių tikriausiai parsisamdysiu — lapkritį i ir galą 
gruodžio, — pasakė Džonsas. — Smagu, kai per Kalėdas turi pinigo. 
Šiemet galėtume išsikepti kalakutą. 

— Nebijok, ir taip išsikepsim, — pasakė Makas. — Aš žinau vieną 
vietelę Karmelio slėnyje, ten jų šimtai vaikšto. 

— Taip, — tarė Hjugis. — Žinot, aš ten buvau su Doku, rinkom 
vėžlius, vėžius ir varles. Už kiekvieną varlę gaunam po varioką. 

— Aš irgi esu buvęs. Penkis šimtus varlių pririnkau. 

— Jeigu Dokui reikia varlių, tada tvarka, —- pasakė Makas. Kar- 
melio slėnyje prasiblaškytume, Dokui, aišku, nė šnipšt, ko ten bu- 
vom, O paskui kad skeliam jam balių. 

Nakvynės Rūmus apėmė tylus susijaudinimas. 

— Gėjau, — tarė Makas, — nueik prie durų ir pažiūrčk, ar Doko 
mašina stovi. 

Gėjus padėjo savo stiklinę ir nuėjo pažiūrėti. 

— Dar ne, tarė jis. 

— Nieko, tuojau turi grįžti, - pasakė Makas. — - Taigi va kaip, 


1932 metų balandį Hediondo konservų fabrike per dvi savaites tris 
kartus sprogo katilas, ir direktorių taryba; susidedanti iš pono 
Randolfo ir stenografistės, nusprendė, kad bus pigiau nusipirkti 
naują katilą, negu taip dažnai stabdyti darbą. Kai atvežė naują katilą, 
senasis buvo iškeltas į dykvietę tarp Li Čongo krautuvės ir „Lokio 
Vėliavos“ restorano. Ten jis buvo padėtas ant rąstų ir paliktas laukti, 
kol poną Randolfą apims įkvėpimas ir jis sugalvos, kaip iš jo išspausti 
bent kick pinigų. Palengva inžinieriai, lopydami kitus susidėvėjusius 
fabriko įrengimus, nurankiojo nuo to katilo visus vamzdžius. Katilas 
atrodė kaip senas garvežys be ratų. Priekyje jis turėjo dideles duris ir 
mažas pakuros dureles. Netrukus jis pasidarė raudonas ir minkštas 
nuo rūdžių, vėliau apaugo sultingomis piktžolėmis, ant kurių krito 
rūdžių pleiskanos. Palei jo šonus stiebėsi žydinčios mirtos, skleidė 
aromatą laukiniai anyžiai. Vėliau kažkas numetė durnaropės šaknį, 
užaugo storas mėsingas medis, o palei katilo duris kabėjo dideli balti 
varpeliai, kurie naktį kvepėdavo geismu ir meile, nejtikčtinais saldžiu 
ir jaudinančiu kvapu. 

1935 metais į katilą įsikraustė ponas Semas Malojus su žmona. 
Tuo metu aparatūros vamzdžių jau nebebuvo, ir katilas buvo erdvi, 
sausa bei saugi patalpa. Tiesa, pro pakuros dureles reikėdavo 1įsti 
keturpėsčiam, bet pačiame vidury galėjai stovėti stačias, ir tai buvo 
kaip reta sausas ir šiltas būstas. Jie įtraukė pro pakuros dureles 
čiužinį ir įsikūrė. Misteris Malojus ten buvo visai laimingas ir paten- 
kintas, ponia Maloj gana ilgą laiką — irgi. 

Netoli katilo ant kalvos buvo daug vamzdžių, irgi išmestų iš 
Hediondo. 1937 metais labai gerai sekėsi žūklė, konservų fabrikai 
dirbo visu pajėgumu, todėl ėmė trūkti gyvenamojo ploto. Kaip tik 
tada ponas Malojus ir pradėjo nuomoti didesnius vamzdžius kaip 
miegamuosius viengungiams už labai prieinamą kainą. Vieną galą 
uždengus derviniu popieriumi, o ant kito užkabinus gabalą kilimo, 
išeidavo patogus miegamasis, tačiau tie, kurie būdavo įpratę miegoti 
susirietę ant šono, turėdavo arba keisti tą įprotį, arba kraustytis kitur. 
Bet, šiaip ar taip, ponas Malojus įsitaisė mažą pastovų pajamų šaltinį 
ir buvo visai patenkintas. 

Ponia Maloj buvo patenkinta tol, kol jos vyras tapo savininku, 
tada ir ji ėmė keistis. Pirmiausia atsirado kilimėlis, paskui prausyklė, 

paskui lempa su spalvoto šilko gaubtu. Pagaliau vieną dieną ji ketur- 
pėsčia įropojo į katilą, atsistojo ir uždususi pasakė: 

— Holmanai išparduoda užuolaidas. Tikros nėrinių užuolaidos 
su mėlynom ir rausvom juostelėm, ir tiktai doleris devyniasdešimt 
aštuoni kartu su karnizu. 

Ponas Malojus atsisėdo ant čiužinio. 

— Užuolaidos? — paklausė jis. — Viešpatie, kokiam galui tau 
užuolaidos? 

— Aš mėgstu, kad būtų gražu, — pasakė ponia Maloj. — — Ašvisada 
stengiausi, kad tau būtų jauku. — Ir jos apatinė lūpa ėmė drebėti. 

— Bet, mieloji, - sušuko Semas Malojus, — aš visai ne prieš 
užuolaidas. Aš mėgstu užuolaidas. 

— Tiktai doleris devyniasdešimt aštuoni, — sudejavo ponia Ma- 
loj, — ir tu gaili man dolerio su keliais centais. 

Ji pradėjo šniurkščioti, krūtinė kilnojosi. 

— Mannegaila, — pasakė ponas Malojus. — Bet, mieloji, kam, dėl 
Dievo meilės, mums tos užuolaidos? Juk mes neturim langų. 

Ponia Maloj nesiliovė verkusi, Semas apkabino ją ir ėmė raminti. 

— Vyrai nesupranta, ką jaučia moterys, — kūkčiojo ji. — Vyrai 
niekada nepamėgina pasijusti moters vietoje. 

Semas atsigulė šalia jos ir dar ilgai turėjo glostyti jai nugarą, kol 
ji užmigo. 


Kai prie laboratorijos privažiavo Doko mašina, Makas su vaikinais 
žiūrėjo, kaip Heizlis padeda sunešti maišus su jūrų žvaigždėmis. 
Netrukus Heizlis jau šlepsėjo taku aukštyn prie Rūmų. Jo džinsai iki 
šlaunų buvo šlapi, o tose vietose, kur spėjo pradžiūti, buvo matyti 
balti druskos ratilai. Jis klestelėjo į nuosavą supamąją kėdę iT 
nusitraukė šlapius sportbačius. 

. — Kaip Dokas? — paklausė Makas. 

— Puikiai, — atsakė Heizlis. — Šneka kažką, nė velnio nesuprasi. 
Žinai, ką jis sakė apie tuos smirdančius vabalus? Ne, verčiau nepasa- 
kosiu. | 

— Vadinasi, nusiteikęs gerai, draugiškai? — paklausė Makas. 


— Aha, — atsakė Heizlis. — Surinkom du ar tris šimtus žvaigždžių. 
Tvarka. | 

— Galnueinam visi kartu? — paklausė Makas pats save ir pats sau 
atsakė: — Ne, bus geriau, jei nueis kas nors vienas. Jei visi, jis gali 
susinervinti. 

— O kas yra? — paklausė Heizlis. 

— Turim planą, — atsakė Makas.— Eisiu pats, kam gąsdinti 
žmogų? Jūs, vyrai, liekat čia ir laukiat. Aš greit prįšiu. 

Makas išėjo ir energingai nužingsniavo per dykvietę, paskui per 
bėgius. Prie savo katilo ant plytos sėdėjo ponas Malojus. 

— Kaip laikais, Semai? — paklausė Makas. 

— Pusė velnio, — atsakė Semas. 

— Kaip ponia? 

— Pusė velnio, — atsakė Malojus.— Gal žinai, kokiais klijais 
klijuoti medžiagą prie geležies? 

Kitą kartą Makas būtų nuoširdžiai ėmęsis tos problemos, bet 
dabar jam ne tai buvo galvoje. 

— Ne, — atsakė jis. 

Jis perėjo dykvietę, gatvę ir įžengė į laboratoriją. 

Dokas jau buvo nusiėmęs savo gobtuvą, mat pavojus sušlapti 
galvą jau dingo, nebent sprogtų vamzdžiai. Jis traukė žvaigždes iš 
maišų ir dėliojo ant vėsių cementinių grindų. Jos buvo susiraičiusios 
ir sukibusios į gumulą, nes jos mėgsta prie ko nors prisisiurbti, o 
pastarąją valandą tam tegalėjo panaudoti viena kitą. Dokas rikiavo 
jas eilėmis ir jos palengvėle tiesėsi, kol pagaliau vėl tapo simetriško- 
mis jūrų žvaigždėmis ant cementinių grindų. Smaili ruda Doko 
barzda buvo net šlapia nuo prakaito. Makui įėjus jis kiek sunerimęs 
pakėlė galvą. Nepasakysi, kad su Maku visada ateina kokia bėda, bet 
kažkas su juo visada ateina. 

— Kaip sekas, Dokai? — tarė Makas. 

— Nieko, — įtarokai atsakė Dokas. 

— Ar girdėjot apie Filisę Mei iš „Lokio Vėliavos“? Ji taip trenkė 
girtuokliui, kad to dantis sulindo jai į kumštį. Dabar užkrėtimas iki 
pat alkūnės. Ji rodė man tą dantį. Dirbtinis. AI dirbtiniai dantys 
nuodingi, Dokai? | 

— Ko gero, visa, kas iš Žmogaus burnos, yra nuodinga, — niūriai 
atsakė Dokas. — Ar ji buvo pas daktarą? 

— Sargas gydo, — atsakė Makas. 

„ — Duosiu jai sulfamido,— pasakė Dokas ir nutilo laukdamas 
audros. Jis žinojo, kad Makas atėjo ne šiaip sau, ir Makas suprato, 
kad jis tai žino. 

— Dokai, ar jums dabar nereikia kokių nors gyvių?— paklausė 
Makas. 

Dokas su palengvėjimu atsiduso. T 

— O kam klausi? — atsargiai pasidomėjo į Jis. 

„Makas prabilo atvirai ir tiesiai: | 

 — Tuojau pasakysiu, Dokai. Mums su vaikinais baigėsi finansai. 
Mirtinai reikia. Ir-reikalas doras, galima sakyti, kilnus. | 

— Filisės Mei rankai? | 

Makas suprato, jog tai šansas, pagalvojo ir atmetė. 

-— N... ne, — atsakė jis. — Daug svarbesnis dalykas.'Kekšės velnias 
negriebs. Čia kas kita. Mes su vaikinais ir pagalvojom — gal jums ko 
reikia, tai mes jums prigaudom ir patys mažumą užsidirbsim. 

„ Viskas atrodė paprasta ir nekalta. Dokas padėjo eilėn dar ketu- 
rias Žvaigždes. 

— Manbūtų ne pro šalį trys ar keturi šimtai varlių, — pasakėj jis. — 
Prisirinkčiau ir pats, bet man šįvakar reikia važiuoti į La Jolą. Ryt bus 
geras potvynis, o man reikia aštuonkojų. 

— Ta pati kaina už varles? — paklausė Makas. — Penki centai už 
vieną? | 

— Ta pati, — atsakė Dokas. 

„ Makas nušvito. a | 

„— Dėl varlių nesijaudinkit, Dokai,— pasakė jis. — Mes jums 
pririnksim tiek varlių, kiek reikia. Dėl varlių būkit ramus. Gaudysim 
prie Karmelio upės. Aš žinau vietas, 

— Gerai,— tarė Dokas. Paimsiu visas, kiek atnešit, bet man 
reikia trijų šimtų. 

— Būkit ramus, Dokai. Nebesukit dėl jų salvos. Varlytės bus 
pristatytos, kokie septyni aštuoni šimtai. — Kol jis ramino Doką, jo 
paties veide šmėstelėjo debesėlis. — Dokai, — tarė jis, — o gal galėtu- 
me su jūsų mašina nuvažiuoti iki Karmelio? 
 — Ne,- atsakė Dokas, — juk sakiau. Šįvakar turiu važiuoti į La 
Jolą, rytoj potvynis. | 

— Aaa!-— nusiminęs tarė Makas.— Na tiek to, nesirūpinkit, 
Dokai. Gal gausim senąjį Čongo sunkvežimį. — Jo veidas dar trupu- 
čiuką apsiniaukė. — Dokai, — tarė jis, — jei jau taip rimtai sutarėm, 


tai gal duotumėt du tris žaliukus benzinui? Li Čongas benzino 
neduos, Žinau. 

— Ne, -— tarė Dokas. Ant to kabliuko jis jau buvo užkibęs. Sykį 
finansavo Gėjų vėžlių gaudymui. Finansavo dviem savaitėm, per tą 
laiką žmona patupdė jį kalėjiman, ir jokių vėžlių jis neišvažiavo. 

— Na, tada, ko gero, nieko neišeis, — liūdnai pasakė Makas. 

Bet Dokui iš tikro reikėjo varlių. Jis pamėgino sugalvoti kokią 
išeitį, kad atrodytų ne filantropija, o biznis. 

— Žinai, ką aš padarysiu, — tarė jis. — Parašysiu savo degalinei 
raštelį, kad duotų tau dešimt galonų benzino. Na kaip? 

Makas nusišypsojo. 

— Puiku, — tarė jis. — Geriau nesugalvosi. Mes su vaikinais 
pasistengsim atsikelti anksčiau. Kai grįšit iš pietų, mes tų velnio 
varlių turėsim kaip šieno, jūs tick jų nė akyse nesat matęs. 

Dokas nuėjo prie stalo ir parašė degalinės savininkui Rudžiui 
Viljamsui, kad įpiltų Makui dešimt galonų benzino. 

tai imk, — pasakė jis. 

Makas plačiai šypsojosi. 

— Dokai, —- pasakė jis, — galit sau šįvakar kuo ramiausiai gultis ir 
apie tas varles nė negalvoti. Kol jūs grįšit, mes jų prikimšim visus 
naktipuodžius. 

Dokas stebėjo jį su šiokiu tokiu nerimu. Jo sandėriai su Maku ir 
vaikinais visada būdavo įdomūs, bet retai kada pelningi jam pa- 
čiam. Jis liūdnai prisiminė, kaip Makas jam pardavė penkioli- 
ka katinų, o vakare atėjo savininkai ir visus atsiėmė. Jis tada pa- 
klausė: 

— Makai, o kodėl visi iki vieno katinai? 

Makas atsakė: 

— Dokai, tai mano išradimas, bet kadangi esat geras draugas, tai 
pasakysiu. Pasidarai didelį vielinį narvą, ir nereikia jokio masalo. 
Vietoj jo įdedi paprastą katę. Šitaip gali susemti visus katinus, kiek 
tik reikia. 

Makas perėjo gatvę ir įėjo pro sukamas Li Čongo krautuvės du- 
ris. Ponia Čong ant didelės trinkos kapojo kiaulieną. Li pusbrolis 
kedeno apvytusias salotų galvas, kaip mergina kedena savo garba- 
nas. Ant didelės apelsinų krūvos miegojo katinas. Li Čongas stovė- 
jo savo įprastoje vietoje už cigarų prekystalio palei gėrimų lentynas. 

Kai įėjo Makas, jo piršto barbenimas į grąžos pagalvėlę kiek su- 
tankėjo. 

Makas iš karto ėmėsi reikalo. 

— Li,— tarė jis, — reikia padėti mūsų Dokui. Jis iš Niujorko 
muziejaus gavo didelį užsakymą varlėms. Dokui labai svarbu. Čia ne 
vien pinigai, čia ir pasitikėjimas. Dokas turi važiuoti į pietus, tad mes 
su vaikinais nusprendėm jam padėti. Pats supranti, jeigu Žmogui 
bėda, draugai juk privalo padėti, ypač tokiam puikiam žmogui kaip 
Dokas. Klaušyk, juk jis pas tave per mėnesį palieka po šešiasdešimt 
septyniasdešimt dolerių. Galvą guldau. 

Li atsargiai tylėjo. Jo storas pirštas jau nebebarbeno į grąžos 
pagalvėlę, tiktai vos vos vizguliavo kaip katės uodega. 

Makas baigė įžangą ir perėjo prie dėstymo: 

— Ar paskolinsi savo senąjį sunkvežimį, kad galėtume nuvažiuoti 
į Karmelio slėnį ir pririnkti varlių Dokui — mūsų puikiajam Dokui? 

Li Čongas patenkintas nusišypsojo. 

— Sunkvezimis negelas, — pasakė jis. — Sugedęs. 

Makas akimirką dvejojo, bet tuoj atsigavo. Ištiesinęs paklojo ant 
prekystalio raštelį benzinui. 

— Matai! — pasakė jis. — Dokui reikalingos tos varlės. Jis man 
parašė raštelį, kad gaučiau benzino. Kaip galima apgauti Doką? 
Gėjus geras mechanikas. Jei jis sutaisys tavo mašiną, viską kaip rei- 
kia, ar paskolinsi? 

Li užvertė galvą, kad matytų Maką pro pusinius stiklus. Nepa- 
našu, kad pasiūlyme būtų kokia klasta. Sunkvežimis iš tikro neva- 
žiuoja. Gėjus iš tikro geras mechanikas, o raštelis benzinui rodo 
pasitikėjimą. | 

— Al ilgai jūs zadi būti? — paklausė Li. 

— Gal pusę dienos, gal visą. Kol pririnksim varlių. 

Li nusiminė, bet jokios išcities nematė. Tyko daugybė pavojų, ir 
Li tai puikiai jautė. 

— Gelai, —- pasakė Li. 

— Tvarka, — tarė Makas. — Žinojau, kad tu padėsi Dokui. Liep- 
siu Gėjui, kad pradėtų taisyti mašiną. — Jis pasisuko eiti. — Klau- 
syk, — tarė jis. — Dokas mums moka po penkis centus už varlę. Mes 
žadam pririnkti septynis ar aštuonis šimtus. Gal galėtum duoti butelį 
„Senojo Tenisiuko“, kol gaudysim tas varles? 

— Ne!-— atsakė Li Čongas. 

Frenkis pradėjo lankytis Vakarų biologinėje laboratorijoje, kai bu- 
vo vienuolikos metų. Kokią savaitę stovėjo prie durų ir žiūrėjo. 
Paskui vieną dieną atsistojo prie durų jau viduje. Dar po dešimties 
dienų įžengė į laboratoriją. Jis buvo labai didelėm akim, ant galvos 
tamsių, nešvarių šiurkščių plaukų kupeta. Rankos nešvarios. Jis 
paėmė nuo grindų skiedrą, įmetė šiukšlių dėžėn ir pažvelgė į Doką, 
kuris klijavo etiketes ant butelių, pripiltų raudono skysčio. Galų gale 
Frenkis priėjo prie stalo ir padėjo ant jo purvinas rankas. Tris savai- 
tes Frenkis ėjo prie šio tikslo, o dabar bet kurią akimirką galėjo! leis- 
tis į kojas. 

Pagaliau vieną dieną Dokas pakalbino j ji 

-— Kaip tavo vardas, vaike? 

— Frenkis. 
— Kur tu gyveni? 
„"— Ten,- jis parodė į kalną. 
— Kodėl tų ne mokykloj? 
— Aš neinu į mokyklą. | 
— Kodėl? 
— Jie nenori, kad eičiau. 
"— Tavo rankos nešvarios. Tu niekada nesiprausi? 
 Frenkis baisiausiai nustebo, paskui nuėjo prie kriauklės ir ėmė 
šveisti rankas; ir vėliau šveisdavo jas kasdien iki raudonumo. 

Į laboratoriją jis ateidavo kiekvieną dieną. Draugystė užsimezgė 
be didelių kalbų. Dokas telefonu išsiaiškino, kad Frenkis sakė tiesą. 
Mokykloje jis nepageidaujamas. Jis negali mokytis, kažkoks nedide- 
lis koordinacijos sutrikimas. Ir neaišku, kur jo vieta. Jis ne idiotas, 
nepavojingas, ir jo tėvai nelinkę mokėti už jį specialioje mokykloje. 
Frenkis nedažnai nakvodavo laboratorijoje, bet dienas praleisdavo 
joje ištisai. Kartais įlipdavo į dėžę su drožlėmis ir ten miegodavo. 
Matyt, namie tuo metu būdavo krizė. 

Dokas paklausė: . 

— Kodėl tu čia ateini? | 

— Jūs manęs nemušat ir neduodat centų, — atsakė Frenkis. 

— Tave namie muša? 

— Namie visą laiką dėdės. Vieni mane primuša ir liepia e eiti lauk, 
kiti duoda penkis centus ir liepia eiti. | 

— Kur tavo tėvas? 

— Miręs, — numykė Frenkis. 

— O kur motina? 

— Su dėdėm. | 

Dokas apkirpo jam plaukus ir išnaikino utėles. Li Čongo krautu- 
vėje nupirko naujas kelnes bei juostuotą megztinį, ir Frenkis tapo jo 
vergu. | 

— Aš myliu jus, — pasakė šis vieną dieną. — Tikrai labai myliu. 

Jis norėjo dirbti laboratorijoje. Kasdien šluodavo grindis, bet 
kažkas buvo negerai. Grindys likdavo ne visai švarios. Mėgino padėti 
rūšiuoti langustus. Jie būdavo kibire ir reikėdavo juos išdėlioti į 
puodus — tricolius į vieną, keturcolius į kitą, ir taip toliau. Frenkis 
stengdavosi, net kakta suprakaituodavo, bet nepavykdavo. Jis nesu- 
vokė dydžio skirtumų. 

— Ne,-— sakydavo Dokas. — Žiūrėk, Frenki. Pridėk jį prie piršto 
ir suprasi, kokio dydžio. Matai? Šitas yra nuo piršto galo iki nykščio 
pradžios. Paimi kitą, kuris irgi nuo piršto galo iki tos pačios vietos, 
vadinasi, jis toks pat. 

Frenkis pamėgino, bet nieko neišėjo. Kai Dokas užlipo viršun, 
Frenkis įsiropštė drožlių dėžėn ir išbuvo ten iki vakaro. 

Bet Frenkis buvo mielas, puikus, geras berniukas. Jis išmoko 
uždegti Dokui cigarą ir norėjo, kad šis be perstojo rūkytų — tada jis 
galėtų jam vis uždeginėti: 

Bet labiausiai Frenkis mėgo, kai viršuje, laboratorijoje, būdavo 
baliukai. Jam be galo patiko, kad susirinkę vyrai ir moterys sėdi, 
kalbasi, kad patefonas groja muziką, nuo kurios jam kažkas ima 
virpėti pilve, o galvoje šmėžuoti neaiškūs, gražūs ir dideli reginiai. 
Tada jis pasislėpęs tupi kampe už kėdės, žiūri ir klausosi. Kai kildavo 
juokas iš kokio pokšto, kurio Frenkis nesuprasdavo, jis irgi patenkin- 
tas juokdavosi už savo kėdės, o kai pokalbis pasidarydavo abstraktus, 
jo kakta susiraukšlėdavo, jis tapdavo rimtas ir įdėmus. 

Vieną vakarą jis padarė nepataisomą dalyką. Laboratorijoje buvo 
mažas vakarėlis. Dokas virtuvėje pilstė alų, ir šalia jo atsirado Fren- 
kis. Jis stvėrė vieną stiklinę su alumi, puolė pro duris ir padavė ją 
didelėje kėdėje sėdinčiai merginai. Ji paėmė stiklinę, pasakė: „Oi, 
ačiū!“ ir nusišypsojo jam. 

Pro duris įėjęs Dokas irgi pasakė: 

— Taip, Frenkis tikras mano pagalbininkas. 

Frenkis to negalėjo pamiršti. Jis be perstojo kartojo mintyse, kaip 
viskas buvo, kaip jis paėmė stiklinę, kaip sėdėjo mergina ir kaip ji 
pasakė „Oi, ačiū“ — ir paskui Dokas: „Tikras mano pagalbininkas... 


taip, Frenkis tikras mano pagalbininkas... žinoma, Frenkis tikras 
pagalbininkas“ ir... o Viešpatie! 

Jis žinojo, kad bus didelis balius, nes Dokas pripirko bifšteksų, 
daug alaus ir leido jam padėti tvarkytis viršuje. Bet tai palyginti buvo 
niekis, mat Frenkio galvoje brendo didelis planas ir jis jau vaizdavosi, 
kaip viskas bus. Jis kartojo viską iš naujo ir iš naujo. Tai bus gražu. 
Tiesiog neapsakoma. 

Pagaliau pobūvis prasidėjo, rinkosi žmonės, svetainėje sėdėjo 
merginos, jaunos moterys, vyrai. 

Frenkis laukė, kol liks virtuvėje vienas ir durys bus uždarytos. Ir 
tai atsitiko gana negreit. Bet pagaliau jis liko vienas už uždarų durų. 
Girdėjo, kaip svečiai kalbasi, groja didysis patefonas. Jis darbavosi 
spėriai — pirmiausia padėklas, paskui išimti stiklines, nė vienos 
nesudaužyti. Tada pripilti alaus, palaukti, kol nusistovės puta, tada 
dar užpilti. 

Pagaliau pasiruošta. Jis giliai atsikvėpė ir atidarė duris. Aplink j ji 
griaudėjo kalbos ir muzika. Frenkis paėmė padėklą ir žengė pro 
duris. Jis žinojo, ką daryti. Nuėjo tiesiai prie tos jaunos moters, kuri 
jam tada padėkojo. Ir tada priešais ją viskas ir atsitiko, koordinacija 
sutriko, rankos ėmė drebėti, raumenys atsileido, nervai pasiuntė 
signalą į smegenis, bet reakcijos nebuvo. Padėklas su alumi nukrito 
tiesiai ant tos moters kelių. Akimirką Frenkis stovėjo sustingęs. 
Paskui apsisuko ir išbėgo. 

Kambarys nuščiuvo. Buvo girdėti, kaip jis bėga žemyn laiptais, 
paskui į rūsį. Kažkas dusliai sušnarėjo, paskui nutilo. 

Dokas tyliai nulipo žemyn ir įėjo į rūsį. Frenkis buvo skiedrų 
dėžėje, įsikasęs kone iki dugno. Dokas girdėjo, kaip jis verkia. Dokas 
pastovėjo, paskui tyliai užlipo viršun. | 

Šį kartą jis buvo bejėgis ką nors padaryti. 

Li Čongo Tmodelio „Fordas“ turėjošlovingą istoriją. 1923 metais tai 
buvo lengvasis automobilis, priklausęs daktarui T. Vatersui. Penketą 
metų pavažinėjęs, jis pardavė jį draudimo agentui Retlui. Šis buvo ne 
itin atsargus. Gavo puikiai prižiūrėtą mašiną, bet važinėjo ja kaip 

paklaikęs. Šeštadieniais gerdavo, o mašina kentėdavo. Sparnai buvo 
sulankstyti ir sutrūkinėję. Jis tiesiog nenukeldavo kojų nuo pedalų, 
todėl troselius reikėdavo dažnai keisti. Kai Retlas pagrobė klientų 
pinigus ir pabėgo į San Chosė, ten buvo pagautassu akinama blondine 
ir po dešimties dienų patupdytas kalėjiman. 

„ Mašinos kėbulas buvo taip sulamdytas, kad naujasis savininkas 
perpjovė jį perpus ir gale primontavo nedidelį krovininį kėbulą. 

Naujasis savininkas nuėmė kabinos priekį ir stiklą. Jis vežiojo 
moliuskus ir mėgo, kad į veidą pūstų vėjelis. Tai buvo Frensis Elmon- 
sas, ir gyveno jis liūdnai, nes visada uždirbdavo šiek tiek mažiau, negu 
reikia pragyvenimui. Tėvas buvo palikęs jam šiek tiek pinigų, bet 
metai po metų, mėnuo po mėnesio, nors ir kaip sunkiai jis triūsė bei 
stengėsi, pinigai tirpo, kol sutirpo, o jis pats kažkur dingo. 

Li Čongas gavo mašiną už Frensio skolas krautuvėje. 

Tuo metu iš automobilio buvo likę, galima sakyti, tik keturi ratai 
ir variklis, kuris buvo toks kaprizingas, niūrus bei senas, kad jam 
reikėjo ypatingo rūpesčio ir pagarbos. Li Čongas šitų dalykų jai 
nesuteikė, tad mašina beveik visą laiką taip ir stovėjo aukštoje žolėje 
už krautuvės, o tarp stipinų augo dedešvos. Užpakalinės padangos 
buvo geros, 0 priekiniai ratai pakelti ant trinkų. 

Tikriausiai bet kuris vaikinas iš Nakvynės Rūmų būtų sutaisęs 
mašiną, nes visi neblogai šioje srityje gaudosi, bet Gėjus buvo apsigi- 
męs mechanikas. Kalbant apie tokius mechanikus, nevartojamas 
terminas absoliuti klausa, bet jis čia labai tiktų. Juk esama Žmonių, 
kurie pasiklauso, pačiupinėja, pasukinėja, ir mašina ima veikti. Tik- 
rai yra tokių žmonių, šalia kurių automobilis net rieda linksmiau. Štai 
toks ir buvo Gėjus. Jo pirštai, liečiantys chronometrą ar karbiurato- 
riaus varžtą, būdavo švelnūs, protingi ir tvirti. Jis mokėjo sutaisyti 
jautrius laboratorijos variklius. Jeigu būtų norėjęs, jis būtų galėjęs 
visą laiką dirbti konservų fabrikuose, nes šioje pramonėje, kurios 
pelnas vargiai padengia kasmetines investicijas, mašinoms skiriama 
kur kas mažiau dėmesio negu finansinėms ataskaitoms. Jeigu sardi- 
nes būtų galima konservuoti su buhalterinėmis knygomis, tai savinin- 
kai būtų džiūgavę. Tiesą sakant, jie naudojo pasenusias, išklerusias 
mašinas, kurias nuolat turėjo prižiūrėti toks žmogus kaip Gėjus. 

„Makas vaikinus pakėlė anksti. Atsigėrė kavos ir tuojau pat pa- 
traukė prie aukštose piktžolėse riogsančio automobilio. Gėjus ėmėsi 
darbo. Pirmiausia paspaudė paremtus priekinius ratus. 


— Pasiskolinkit iš ko nors pompą ir pripūskit juos, — pasakė jis. 

Tada į benzino baką po sėdyne įkišo pagaliuką. Kažkokiu stebuk- 
lu jame buvo pusė colio benzino. Tada jis ėmėsi pačių svarbiausių 
vietų. Atidarėskricjiko dėžutę, nušveitė kontaktą, sūreguliavo tarpe- 
lį, tada uždarė vėl. Atidarė karbiuratorių pažiūrėti, ar teka benzinas. 
Pasuko užvedimo rankeną ir patikrino, ar neprirūdijęs velenas ir 
cilindrai stūmokliuose. 

"Tuo metu buvo atnešta pompa, ir Edis su Džonsu ėmė pasikeis- 
dami pūsti padangas. 

Gėjus triūsdamas niūniavo: tram pampam, tram pampam. Jis 
išsuko žvakes, nuvalė elektrodus, anglies apnašą. Paskui skardinėn 
įsileido truputį benzino ir įpylė į kiekvieną cilindrą, tada susuko at- 
gal žvakes. Atsitiesęs pareiškė: | 

— Reikės poros akumuliatorių. Paklauskit, gal Li Čongas pa- 
skolins. 

Makas nuėjo ir tuojau pat sugrįžo su universaliu „ne“, kuriuo Li 
Čongas ėmė atsakinėti į visus prašymus. 

Gėjus rimtai susimąstė. 

— Žinau, iš kur galima gauti porą akumuliatorių, ir visai naujų, 
bet pats ten eiti nė už ką negaliu. 

— Kur? — paklausė Makas. 

— Rūsyje, mano namuose, — pasakė Gėjus. — Jie maitina durų 
skambutį. Jei kas nors iš jūsų, vaikinai, apsiimtų įsmukti į mano rūsį, 
bet taip, kad nepamatytų žmona, tai jie yra ant laiptelių, kai įeini, 
iškart kairėje. Tik žiūrėkit, neįkliūkit žmonai. 

Šiam darbui buvo paskirtas Edis, ir jis tuojau iškeliavo. 

— Jeigu įkliūsi, apie mane nė žodžio, — riktelėjo jam Gėjus. 

Tuo tarpu jis tikrino troselius. Sankabos pedalas nesiekė grindų, 
tad Gėjus suprato, kad iš trosiuko ne kas belikę. Stabdžių pedalas 
atvirkščiai — lietė grindis, ir Gėjus suprato, kad stabdžių nėra, tačiau 
atbulinės eigos trosiuko buvo į valias. T modelio „Fordo“ atbulinis 
pedalas labai praverčia. Sakykim,sugedo stabdžiai — vietojjų naudo- 
ji atbulinę eigą. O jeigu pirmos pavaros trosiukas taip sudilęs, kad į 
statų kalną neužtempia, galima įvažiuoti atbulam. Gėjus išsiaiškino, 
kad atbulinė eiga tvarkinga, ir visi nusiramino. 

Edis netrukus grįžo su akumuliatoriais, ir tai buvo geras ženklas. 
Ponia Gėj tuo metu buvo virtuvėje. Edis girdėjo, kaip ji vaikšto, bet 
ji Edžio negirdėjo. Šitoj srity jis buvo įgudęs. 

Gėjus prijungė akumuliatorius, papumpavo benzino ir pavėlino 
degimą. . 

— Pasukit jai uodegą, — tarė jis. 

Tikras stebuklas tas Gėjus, Dievo pateptasis mechanikas, Pran- 
ciškus Asyžietis visko, kas sukasi, rieda, sprogsta, Pranciškus Asyžie- 
tis visų ričių, dantračių, varžtų. Ir jeigu kada nors suluošinti ,„Duzen- 
bergai“, „Bjuikai“, „Desotai“, „Plimutai“, „Ostinai“ ir „Izota Fraski- 
ni“ ims vieningu choru garbinti Viešpatį, bus nemažas Gėjaus I ir jo 
bičiulių nuopelnas. 

Vienas rankenos suktelėjimas, ir variklis suburzgė, kostelėjo, 
paskui vėl ėmė veikti. Gėjus paankstino degimą, sumažino benziną. 
Jis perjungė depimą į ritę, ir Li Čongo „Fordas“ krenkštelėjo, krūp- 
telėjo ir ėmė linksmai burgzti, tarsi pajutęs mylinčio iT supratingo 
šeimininko rankas. 

„Sunkvežimis turėjo du techninius bei teisinius trūkumus — pase- 
nusį numerį ir jokių šviesų. Bet vaikinai ant galinio numerio atmes- 
tinai, bet tvirtai pritaisė skudurą, o priekinį storai aptepė purvu. 
Amunicija buvo prasta: keletas varlių gaudymo tinklų ir džiuto 
maišai. Mcdžiokliai iš miesto, važiuojantys į gamtą dėl sporto, visada 
prisikrauna begales maisto ir gėrimų, tik ne Makas. Jis visai teisingai 
manė, kad maisto šaltinis kaip tik ir yra kaimas. Visos atsargos buvo 
du kepaliukai duonos ir liekanos Edžio sukauptame butelyje. Visi 
sulipo į mašiną — Gėjus vairavo, Makas sėdėjo šalia, — apsuko Li 
Čongo krautuvę ir nudardėjo per dykvietę tarp vamzdžių. Prie savo 
katilo sėdintis ponas Malojus jiems pamojavo. Gėjus pristabdė ir 
šaligatvį pervažiavo švelniai bei atsargiai, mat priekinių padangų net 
siūlai buvo matyti. Kad ir kaip skubėjo, išsiruošė tiktai po pietų. | 

"Mašina sustojo prie Rudžio Viljamso degalinės. Makas išupo 1 
padavė jam raštelį. 

— Dokas neturėjo smulkių, — paaiškino jis. — Tai štai — jeigu 
įpilsi penkis galonus, o vietoj kitų penkių duosi dolerį, Dokas tik 
apsidžiaugs. Supranti, jis turėjo I išvažiuoti į pietus. Labai svarbūs 
reikalai. | | 

Rudis geraširdiškai šyptelėjo. 

— Matai, Makai, — tarė jis, - Dokas viską apskaičiavo, ar tu 
neturi kokios landos, ir aptiko kaip tik tą pačią. Dokas labai galvotas 
vyrukas. Vakar jis man skambino. 

— Tai pilk visus dešimt galonų, — tarė Makas. — Ne, palauk. Dar 
išsitaškys. Pilk penkis, o kitus penkis duok skardinėje, žinai, tokioje 
užlydytoje. | | . 

Rudis patenkintas nusišypsojo. 

— Dokas ir tai numatė, — tarė jis. 


— Pilk visus dešimt, — tarė Makas, — ir kad žarnoje neliktų nė 
lašo. | 

„Mažoji ekspedicija nevažiavo per Monterėjaus centrą. Dėl nu- 
merių ir žibintų Gėjus kukliai rinkosi maršrutą šalutinėmis gatvelė- 
mis. Ir taip keturias mylias reikės kilti į Karmelio kalną plentu 
faraonų panosėje, kol pagaliau pasuks į nuošalesnį keliuką Karme- 
lio slėnyje. Gėjus šalutine gatvele išvažiavo į pagrindinį plentą palei 
Piters Geitą, ten, kur prasideda staigi nuokalnė. Tada leido riaumo- 
jančiai mašinai įsibėgėti ir už penkiasdešimties jardų pamėgino 
perjungti pavarą. Jis žinojo, kad nieko neišeis, nes labai jau menkas 
trosiukas. Lygioje vietoje gal ir pavyktų, bet ne įkalnėje. Todėl Gėjus 
sustojo, apsisuko ir nuriedėjo žemyn. Tada nuspaudė akceleratorių ir 
įjungė atbulinę pavarą. O ši susidėvėjusi nebuvo. Mašina ėmė lėtai, 
bet tvirtai ropoti į kalną. 

Ir beveik pasisekė. Radiatorius, žinoma, užvirė, bet dauguma T 
modelio „Fordo“ žinovų sako, kad variklis sugedęs, jeigu neverda. 

Reikčtų parašyti mokslinį traktatą apie T modelio „Fordo“ po- 
veikį amerikiečių nacijos moralei, sveikatai ir estetinėms pažiūroms. 
Dvi amerikiečių kartos apie „Fordo“ sankabą išmanė kur kas labiau 
negu apie klitorį, o apie jo stabdžių sistemą — kur kas labiau negu 
apie Saulės sistemą. Atsiradus T modeliui, pasikeitė požiūris į priva- 
tų turtą. Replės tapo visų nuosavybe, o pompa priklausė tam, kas ją 
paskutinis paėmė. Daugelis to meto kūdikių buvo pradėti T modely- 
je, o kai kurie ten ir pimė. Anglosaksiškoji namų-tvirtovės teorija 
buvo taip iškraipyta, kad vėliau ir nebeatgijo. 

Mašina tvirtai užropojo atbula į Karmelio kalną, praslinko kelią 
į Džeko viršukalnę, bet, pradėjus paskutinę, stačiausią kelio atkarpą, 
variklis ėmė dusti, čiaudėti ir galop visai nutilo. Jam nurimus, atrodė 
labai tylu. Gėjus penkiasdešimt pėdų pavažiavo priekiu žemyn ir 
įsuko į Džeko viršukalnės keliuką. 

— Kas yra? — paklausė Makas. 

— Tikriausiai karbiuratorius, — atsakė Gėjus. 

Variklis švilpė, šnypštė, tvoskė karščiu, o garai iš radiatoriaus 
vamzdžio švokštė kaip aligatorius. 

T modelio karbiuratorius yra nesudėtingas, bet kad veiktų, jam 
reikalingos visos detalės. Yra jame toks adatinis vožtuvas, jo galiukas 
privalo būti aštrus ir tiksliai savo lizde, kitaip karbiuratorius neveiks. 

Gėjus laikė rankoje adatą, jos galiukas buvo nulūžęs. 

— Kaip, po velniais, čia galėjo atsitikti? — paklausė jis. 

— Stebuklai, — tarė Makas, — tikri stebuklai. Ar gali pataisyti? 

-— Ovelniams?— tarė Gėjus. — Reikia gauti kitą. 

— Kiek ji kainuoja? a 

— Apie dolerį, jei pirksi naują, o jei seną, tai koks ketvirtukas. 

— Tu turi dolerį? — paklausė Makas. 

— Turiu, bet nereikės. 

— Tvarka, tik pasistenk greičiau grįžti, gerai? Mes tavęs lauk- 
sim čia. | 

— Okurjūs be tos adatos pabėgsit? — tarė Gėjus ir nuėjo į kelią. 
Pakėlė nykštį, trys mašinos pravažiavo, ketvirta sustojo. Vaikinai 
matė, kaip jis įsėdo ir nuvažiavo. Vėl jie jį pamatė tiktai po šimto 
aštuoniasdešimties dienų. 

Ak, galimybių begalybe! Ir atsitik tu man taip, kad Gėjų pačmusi 
mašina sugedo neprivažiavusi Monterėjaus. Ir jei Gėjus nebūtų 
buvęs mechanikas, jis nebūtų pataisęs tos mašinos. Jei jis nebūtų jos 
sutaisęs, savininkas nebūtų nusivedęs jo išgerti pas Džimį Bračiją. Tą 
dieną buvo Džimio gimtadienis. Ir iš visų pasaulio galimybių — 0 jų 
juk milijonai — po kojomis painiojosi tik tos, kurios vedė tiesiai į 
Salinaso kalėjimą. Frantas Enijas ir Mažoji Koletė buvo susitaikę ir 
padėjo Džimiui švęsti gimimo dieną. Pasirodė blondinė. Muzikinis 
ginčas prie plokštelių automato. Naujasis Gėjaus draugas. Jis mokė- 
jęs dziudo ir norėjęs pademonstruoti Frantui, bet kažkas nepavyko ir 
jis susilaužė ranką. Policininkas su skaudamu skrandžiu, — viskas be 
sąryšio, tarsi atskiri dalykai, bet nukreipti į viena. Tiesiog Likimas 
nenorėjo leisti.Gėjaus į tą varlių medžioklę ir nepagailėjo triūso, 
žmonių bei nelaimių, kad tik Gėjus ten nepatektų. Kai pagaliau jie 
išdaužė Holmano batų kiosko vitriną ir ėmė matuotis ten esančius 
batus, tiktai vienas Gėjus neišgirdo sirenos. Tik vienas Gėjus nenu- 
bėgo į gaisrą, ir atvažiavusi policija rado jį sėdintį Holmano vitrinoje 
su juodu lakiniu batu ant vienos kojos ir ruda šlepete ant kitos. 

Kai sutemo ir nuo vandenyno ėmė slinkti vėsa, vaikinai prie 
sunkvežimio susikūrė mažą lauželį. Pušyse virš jų ūžė gaivus jūros 
vėjas. Vaikinai gulėjo ant pušų spyglių ir pro šakas žiūrėjo į dangų. 
Pašnekėjo, kad Gėjui ne taip lengva gauti tą adatą, bet gana greit 
liovėsi svarstę šią temą. 

— Be reikalo išleidom vieną, — pasakė Makas. 

Apie dešimtą pakilo Edis. | | 

— Įkalnėjeyra statybos aikštelė, — pasakė jis. — Nueisiu, pažiūrė- 
siu, gal kartais ten yra koks T modelis. 

Monterėjus yra miestas, turintis seną ir šviesią literatūrinę tradiciją. 
Čia su malonumu ir nemažu pasididžiavimu prisimenama, kad jame 
yra gyvenęs Robertas Luisas Stivensonas. Lobių Sala, be abejo, 
atkartoja Loboso kyšulio kranto liniją ir topografiją. Vėliau Karmely- 
je lankėsi ne vienas su literatūra susijęs žmogus, bet jau nebėra seno- 
jo aromato, senosios rašytinio žodžio didybės. O kartą miestas buvo 
sukrėstas nepagarbos, gyventojų manymu, parodytos rašytojui. Tai 
susiję su garsiojo humoristo Džošo Bilingso mirtimi. 

Ten, kur naujasis paštas, anksčiau buvo gilus, vandens pilnas 
griovys, O per jį tiltelis. Vienoje griovio pusėje buvo graži plaušamo- 
lio plytinė, o kitoje gyveno daktaras, tvarkęs visas miesto ligas, 
gimimus ir mirtis. Gydė jis ir gyvulius, be to, buvo praktikavęsis 
Prancūzijoje, todėl vertėsi ir tuo metu nauju dalyku — numirėlių 
balzamavimu prieš laidojimą. Vieni, senamadiškesnių pažiūrų, laikė 
tai sentimentaliu dalyku, kiti — gana varginančiu, dar kitiems tai 
atrodė šventvagiška, nes jokiose šventose knygose toks dalykas neap- 
rašytas. Bet geresnės ir turtingesnės šeimos jau linko prie to pap- 
ročio, ir palengva jis darėsi vis madingesnis. 

Vieną rytą garbaus amžiaus ponas Koriaga iš savo namų ant 
kalvos leidosi į Alvarado gatvę. Kaip tik einant per tiltelį jo dėmesį 
patraukė berniukas ir šuo, besikapanoją iš griovio. Berniukas nešėsi 
kepenis, o šuo tempė kelis jardus žarnų su gale besivelkančiu skran- 
džiu. Ponas Koriaga sustojo ir mandagiai pašnekino berniuką: 

+ — Labas rytas. 

Tais laikais berniukai buvo mandagūs. 

— Labas rytas, pone. 

— Kur neši tas kepenis? 

— Pasišauksiu draugų, ir eisim gaudyti skumbrių. 

Ponas Koriaga šyptelėjo: 

— Šuo irgi eis žvejoti? | 

— Šuo pats susirado, pone. Čia jo. Mes viską radom griovy. 

Ponas Koriaga šyptelėjo ir nužingsniavo sau, bet staiga jo protas 
ėmė veikti. Tai ne jaučio kepenys, per mažos. Ir ne veršiuko — per 

raudonos. Ir ne avies... Jį apėmė nerimas. Prie sankryžos Jis sutiko 
poną Rajaną. 

— Ar vakar Monterėjuje kas nors numirė? — paklausė jis. 

— Bent aš negirdėjau, — atsakė ponas Rajanas. 

— Gal kas Žuvo? 

— Ne. 

Juodu nuėjo toliau kartu, ir ponas Koriaga papasakojo apie 
berniuką ir šunį. | 

: „Plaušamolio“ bare rytinio pokalbio jau buvo susirinkę nemažai 
piliečių. Čia ponas Koriaga papasakojo viską dar sykį, ir kaip tik jam 
baigus įėjo policininkas. Jei kas būtų numiręs, jis būtų žinojęs. 

— Monterėjuje niekas nemirė, — pasakė jis. — Bet „Del Montės“ 
viešbutyje numirė Džošas Bilingsas. 

Žmonės bare nutilo. Visų mintyse šmėstelėjo ta pati mintis. 
Džošas Bilingsas buvo didis žmogus, didis rašytojas. Jis suteikė 
Monterėjui garbę čia numirdamas ir buvo taip išniekintas. Be didelių 
diskusijų buvo sudarytas komitetas iš visų esančiųjų. Rūstūs vyrai 
greitai nuėjo prie griovio, paskui per tiltelį, ir ėmė garsiai belsti į 
Prancūzijoje mokslus ėjusio daktaro duris. | 

Šis vakarykščiai buvo iki vėlumos dirbęs. Nuo beldimo jis atsibu- 
do ir atėjo prie durų su chalatu, išsitaršiusiais plaukais ir barzda. 
Ponas Koriaga griežtai kreipėsi į jį: 

— Jūs balzamavote Džošą Bilingsą? 

— Taip, o kas? 

— Kur padėjote jo vidurius? 

— Na... išmečiau į griovį, kaip visada. 

Jie privertė jį greitai apsirengti, ir visi nuskubėjo į pajūrį. Jei 
berniukas būtų tvarkęsis kick greičiau,viskas būtų buvę per vėlai. Kai 
atėjo komitetas, jis jau lipo valtin. Žarnos gulėjo smėlyje, kur jas 
paliko šuo. . 

: Tada prancūziškajam daktarui buvo liepta surinkti visus organus. 
Paskui jis turėjo viską švariai nuplauti, kad liktų kuo mažiau smėlio. 
Pats daktaras už savo pinigus gavo nupirkti švininę dėžę, ir ji buvo 
padėta į Džošo Bilingso karstą. Mat Monterėjus ne iš tokių miestų, 
kurie leidžia niekinti rašytojus. 


„ 

Makas su vaikinais ramiai miegojo ant pušų spyglių. Prieš aušrą 
sugrįžo Edis. Kol aptiko T modelį, jam teko ilgai eiti. O aptikęs ėmė 
svarstyti, ar bus gerai, jeigu išims iš jo adatą. Juk ji gali ir netikti. To- 
dėl išėmė visą karbiuratorių. Kai jis grįžo, vaikinai nepabudo. Jis 
atsigulė po pušimi šalia jų ir taip pat užmigo. T modelis turi vieną 
labai gerą savybę. Detalės ne tik lengvai keičiamos, bet jos neturi ir 
atpažinimo ženklų. 

Nuo Karmelio atsiveria puikus vaizdas: vingiuotas paplūdimys 
su baltomis krantą laižančiomis bangomis, visa pakrantė iki pat 
kalvos — ištisos kopos, miestas atrodo šiltas ir intymus. 

Makas atsikėlė auštant, nusišlapino žiūrėdamas žemyn į įlanką. 
Matė, kaip sugrįžta keli seineriai. Netoliese pylėsi naftą tanklaivis. 
Už jo krūmuose šnarėjo triušiai. Paskui patekėjo saulė ir išstūmė iš 
oro nakties vėsą. Pajutęs pirmąją šilumą, Makas nusipurtė. 

Kol Edis dėjo naują karbiuratorių, vaikinai užvalgė duonos. Kai 
jis baigė, nusprendė su užvedimo rankena nevargti. Išstūmė mašiną 
į plentą ir įsibėgėję įjungė pavarą. Tada Edis atbulas užvažiavo ant 
kalno viršaus, paskui ėmė leistis žemyn pro Haton Fyldą. Karmelio 
slėnis buvo žalias nuo artišokų, palei upę tankiai priaugę gluosnių. 
Edis pasuko kairėn. Įr iš pat karto nusišypsojo laimė. Per kelią ėjo 
dulkėtas, pernelyg toli nuo namų nuklydęs rudas gaidys, ir Edis, visai 
nedaug teišsukęs iš kelio, pervažiavo jį. Heizlis galinėje sėdynėje ėmė 
pešti gaidį, ir plunksnos, kuo aiškiausias daiktinis įrodymas, nešamos 
nuo Džeimsburgo dvelkiančio rytinio vėjelio, nupleveno iki paties 
Loboso kyšulio, o kai kurios net ir iki jūros. 

Karmelis yra labai miela upelė. Ji nėra itin ilga, bet turi viską, ką 
privalo turėti normali upė. Prasideda kalnuose, iš pradžių gana 
srauni, paskui vingiuoja per lygumas, užtvenkta išsilieja į ežerą, 
plūsta per užtvanką, šniokščia per apvalius akmenis, tingiai srovena 
pojovarais, maitina įlankas, kur gyvena upėtakiai, užsuka į seklumas, 
mėgstamas vėžių. Žiemą ji tampa tikru srautu, gana rūsčia upe, o 
vasarą ją perbrenda vaikai, vidury atsistoję gaudo žuvis žvejai. Nuo 
kranto spokso varlės, pakraščiai apaugę aukštais paparčiais. Atsiger- 
ti jon ateina elniai ir lapės, paslapčiom, rytais ir vakarais, retkarčiais 
prie vandens atsėlina puma. Vešlaus slėnio fermos glaudžiasi prie 

upės, iš kurios ima vandenį savo sodams ir daržams. Pakrantėse 
švilpauja putpelės, burkuoja prietemoje laukiniai balandžiai. Šmi- 
žinėja varlių ieškantys jenotai. Žodžiu, upė, niekuo nenusileidžian- 
ti kitoms. | 

Po keleto mylių slėnyje upė atsimuša į stačią uolą, nuo kurios 
kabo vijokliai ir paparčiai. Palei tą uolą yra užtakis, žalias ir gilus, 0 
kitapus to užtakio — puiki smėlėta vietelė, kur malonu pasėdėti ir 
išsivirti pietus. 

Makas su vaikinais kaip tik čia ir atvažiavo. Nuostabi vietelė. 
Jeigu jau kur ieškoti varlių, tai kaip tik čia. Tokioje vietoje gali 
atsipūsti, pasijusti laimingas. Kelionėje jiems iš tikro sekėsi. Be to 
rudojo gaidžio, jie dar pelnė maišą morkų, kuris nukrito iš daržovių 
sunkvežimio, ir keletą svogūnų, kurie nenukrito. Makas kišenėje 
turėjo kavos maišelį. Sunkvežimyje buvo penkių galonų bakas su 
išpjautu viršumi. Edžio rinkliavinis butelis buvo beveik puspilnis. 
Pasirūpinta ir tokiais dalykais kaip druska ir pipirai. Leistis kelio- 
nėn be druskos, pipirų ir kavos Makui su vaikinais atrodė gryna 
nesąmonė. 

Be didelių pastangų, ginčų ar svarstymų į mažąjį paplūdimį buvo 
suridenti keturi dideli apvalūs akmenys. Gaidys, dar tą patį rytą 
sveikinęs naują dieną, švariai išdarinėtas gulėjo penkių galonų bake 
kartu su nuluptais svogūnais, ir tarp akmenų liepsnojo nedidelis 
sausų gluosnio šakų lauželis. Tiktai kvailiai kuria didelius laužus. 
Šitam gaidžiui išvirti reikės labai daug laiko, nes taip pat nemažai jo 
prireikė, kol jis pasidarė toks didelis ir diržingas. Bet kai tik vanduo 
ėmė švelniai burbuliuoti, jis iš pat karto skaniai pakvipo. 

Makas ėmė kelti vaikinų nuotaiką. 

— Varles geriausia gaudyti naktį, — pasakė jis, — todėl manau, 
kad iki tamsos geriausia pagulėti. 

Visi susėdo pavėsy, paskui palengva vienas po kito sumigo. 

Makas sakė tiesą. Dieną varlių nepamatysi, jos slepiasi po papar- 
čiais ir vogčiomis spokso iš po akmenų. Jas reikia gaudyti naktį su 
žibintais. Vyrai miegojo žinodami, kad naktį laukia rimtas darbas. 
Tiktai Heizlis budėjo ir vis kurstė ugnį po verdamu gaidžiu. 

Palei uolą nebūna auksinės pavakarės. Kai apie antrą valandą 
saulė užlindo už jos, pliažiuką apgaubė šešėlis. Popietės vėjelyje 
sušlamėjo jovarai. Mažos vandens gyvatės atsargiai nusirangė prie 
pakrantės akmenų, tyliai šmurkštelėjo vandenin ir nuplaukė per 


užtakį, lyg mažus periskopus iškčlusios galvas ir palikdamos paskui 
save po bangelę. Ėmė šokinėti stambūs upėtakiai. Virš vandens ėmė 
zyzti mašalai ir uodai, kurie šiaip nemėgsta saulės. O visi saulę 
mėgstantys vabalai, drugeliai, bitės ir vapsvos dingo. Kai pakrantėn 
atslinko šešėlis ir ėmė švilpauti pirmosios putpelės, Makas su vaiki- 
nais atsibudo. Vištienos viralo kvapas tiesiog draskė širdį. Heizlis 
nuo lauramedžio buvo nuskynęs lapą ir įmetęs puodan. Buvo sudėtos 
ir morkos. Kava buvo šiltai pastatyta ant atskiro akmens, toliau nuo 
liepsnos, kad per smarkiai neužvirtų. Makas atsibudo, atsistojo, 
pasirąžė, nuėjo prie vandens, nusiprausė veidą, atsikrenkštė, nusi- 
spjovė, išsiskalavo burną, nusišlapino, susiveržė diržą, pasikasė koją, 
išskėstais pirštais susišukavo šlapius plaukus, atsigėrė iš butelio, 
atsiraugėjo ir atsisėdo prie laužo. 

— Čia tai bent kvapelis, — pasakė jis. 

Atsibudę vyrai visi daro maždaug tą patį. Vaikinai kone tiksliai 
pakartojo Mako veiksmus. Netrukus jie visi jau sėdėjo prie laužo ir 
gyrė Heizlį. Heizlis savo lenktiniu peiliu dūrė gaidžiui į raumenis. 

— Nepasakysi, kad labai jau minkštas, — tarė jis. — Kad būtų 
minkštas, reikėtų virti kokias dvi savaites. Kaip manai, Makai, kiek 
jam metų? 

— Man keturiasdešimt aštuoneri, bet aš ne toks kietas, — atsakė 
Makas. 

— Įdomu, kiek apskritai gali išgyventi gaidys, na, jei nesusirgs 
arba kas nepervažiuos? - 

 — Šito tai jau niekas nesužinos, — tarė Džonsas. 

Buvo labai jaukus metas. Ratu ėjo šildantis butelis. 

Džonsas tarė: 

— Edi, tik tu neužsigauk. Aš tik taip pagalvojau. O jeigu tu 
turėtum du ar tris butelius po baru? Tada viskį piltum į vieną, vyną į 
kitą, o visą alų į trečią... 

Stojo kiek nesmagi tyla. | 

— Aš nieko nesakau, — greitai tarė Džonsas. — Man ir taip visai 
patinka... —- Džonsas ėmė be perstojo kalbėti, nes pats suprato, kad 
leptelėjo visišką nesąmonę, ir negalėjo sustoti. — Man labiausiai 
patinka, kad niekad nežinai, kaip tau trenks į galvą, — aiškino jis. — 
Štai geri viskį, tai maždaug žinai, kas tau bus, — malė Džonsas. — Kas 
mėgsta peštis, susimuš, kas mėgsta verkti, apsižliumbs, bet nuo 
šito... — kilniadvasiškai tarė jis, — nieko nežinai — gal į pušį pradėsi 

lipti, o gal išplauksi į Santa a Kruzą. Šitaip daug įdomiau, — pareiškė 
netvirtu balsu. 

— Jeigu jau kalbam apie plaukimą, — tarė Makas, stengdamasis 
užbaigti nesmagią temą ir užčiaupti Džonsą,— tai gal žinot, kaip 
dabar tas tipelis Makinlis Moranas? Atsimenat tą narą? | 

— Atsimenu, — tarė Hjugis, - mudu su juo buvom bičai. Tada jis 
kaip tik turėjo mažai darbo ir pradėjo pilti. Gerti ir nardyti tau ne 
juokas. Gryni nemalonumai. Galų gale jis pardavė savo skafandrą, 
pardavė šalmą ir pompą, nusigėrė ir kažkur dingo. Neturiu suprati- 
mo, kur prapuolė. Paskutinį kartą dar nėrė to italiūkščio, kur buvo 
užsikabinęs už „Dvylikos brolių“ inkaro. Tada Makinlis kaip tik ir 
nėrė. Sprogo ausų būgneliai, nieko po to gero. O italiūkštis iškilo 
kaip niekur nieko. . I 

Makas vėl patraukė iš butelio. 

-— Sausojo įstatymo laikais jis užkaldavo oražaus pinigo, — ta- 
rė.— Valdžia mokėdavo po dvidešimt penkis žaliukus už tai, kad 
nardo į dugną ieškoti gėrimų, o Lujis už kiekvieną nesurastą dėžę 
duodavo po tris. Na, kad valdžia per daug neliūdėtų, po vieną dėžę per 
dieną iškeldavo. Lujis dėl to nepykdavo. Kas iš to, jeigu pradės 
samdyti kitus narus? Pašlavė pinigėlio Makinlis. 

— Aha, — pritarė Hjugis. — Bet kad jis kaip ir visi kiti — užkala 
kiek pinigo ir tuoj užsikepa vesti. Tris kartus buvo vedęs, kol viską 
prašvilpė. Aš jį tada perkandau. Kai tik, būdavo, nusiperka lapės 
kailį, tai baigta — žinok, kad puls vesti. 

— Įdomu, kur dingo Gėjus? — paklausė Edis. Tai buvo pirmas 
kartas, kai jie prisiminė Gėjų. 

— Tikriausiai ta pati pasaka, —- tarė Makas. — Vedusiu geriau 
nepasitikčk. Kad ir nekenčia savo senės, bet vis tiek pas ją parslenka. 
Pradės galvoti, dūsauti ir parslinks. Tokiais negalima pasitikėti. Kad 
ir tas pats Gėjus, — tarė Makas. — Juk ji jį talžo kaip mazgotę. Bet tik 
tris dienas pabūna be jos ir pradeda manyti, kad pats kaltas dėl to, na, 
ir spaudžia namo kaip gerutėlis. | 

Valgė jie lėtai, pasimėgaudami, narstė gaidį, laikė rankose var- 
vančius mėsos gabalus, kol atauš, tada krimto nuo kaulo mėsą. Makas 
išsmaigstė nusmailintomis gluosnio vytelėmis, paskui paleido ratu 
baką ir išgėrė sultinį. O aplink švelniai kaip muzika ėmė telktis 
vakaras. Prie vandens viena kitą kvietė putpelės. Užtakyje šokinėjo 
upėtakiai. Palei vandenį sukosi ir pleveno drugeliai, šviesa jau buvo 


susimaišiusi su tamsa. Jie paleido ratu kavos puodą, paskui pasijuto 
sušilę, sotūs, pritilo. Pagaliau Makas tarė: 

— Velniškai nekenčiu, kai meluoja. 

— Okas tau ką pamelavo? — paklausė Edis. 

— Nieko nesakau, kai pameluoja iš reikalo'arba kalbai palaikyti, 
bet kai žmogus meluoja pats sau, tikrai nekenčiu. . 

-— Kas toks melavo, kas? — paklausė Edis. 

— Aš, — atsakė Makas. — O galirjūs, vyručiai. Mes visi, — rimtai 
tarė jis, — visi vienodi šunsnukiai. Juk sugalvojom, kad norim Dokui 
baliuką ištaisyti. Atsibeldėm čia ir linksminamės sau. Paskui sugrįšim 
ir nulupsim iš Doko pinigus. Mes esam penki, vadinasi, išgersim 
penkis kartus daugiau negu jis. O gal mes tą visai ne dėl Doko darom? 
Gal čia mes dėl savęs taip stengiamės? O Dokas toks puikus vyras! 
Geresnio nesu matęs. Nenoriu būti tas, kuris iš jo naudą traukia. 
Vieną sykį sugalvojau iškaulyti iš jo dolerį. Skiedžiau susiriesdamas. 
O vidury to skiedimo supratau, kad jis tą mano skiedalą kiaurai 
permato. Tuoj pat ir pasakiau: „Dokai, meluoju aš tau!“ Jis įkišo 
ranką į kišenę, ištraukė dolerį ir sako: „Makai, — sako jis, — jeigu jau 
žmogus dėl dolerio meluoja, tai jis, matyt, jam labai reikalingas“. Ir 
padavė man. Ir kitą dieną aš jam grąžinauskolą. Net nebuvau išleidęs. 
Palaikiau per naktį ir tą patį atidaviau. 

Heizlis tarė: 

— Bet Dokas labai mėgsta baliukus. Tai mes jam ir padarysim 
baliuką! Kas čia tau, po velniais, negerai? 

— Nežinau, — atsakė Makas. — Būtų gražu ką nors jam duoti, bet 
kad patys iš to naudos neturėtume. 

— Tai gal ką padovanojam? — paklausė Hijugis. — Na, nuperkam 
viskio, atiduodam jam, ir tegu sau daro su juo ką nori. 

— Čia tai šneka, — tarė Makas. — Taip ir padarysim. Padovano- 
sim jam viskio ir dingsim. 

— Pats žinai, kas atsitiks, — tarė Edis. — Henris su tais visais iš 
Karmelio užuos viskį, ir vietoj mūsų penkių atsiras dvidešimt. Dokas 
man vieną šykį pats sakė, kad visa Konservų gatvė iki pat Surio 
kyšulio užuodžia, kai jis kepa bifšteksą. Nesuprantu, koks čia biznis. 
Jam bus geriau, jei mes patys kartu gersim. 

Makas apsvarstė šiuos argumentus. 

— Gal ir tavo teisybė, — pagaliau pasakė jis. — Bet j jeigu padova- 
notume jam ką nors kitka, ne viskio, na, gal sąsagas su jo inicialais. 

— Šūdas, — tarė Heizlis. — Kur Dokas dės tokį šlamštą? 

Jau buvo naktis, danguje baltavo žvaigždės. Heizlis pakurstė 
laužą, ir pakrantėje pasidarė kiek šviesiau. Už kalvos skardžiai 10- 
jo lapė. Nuo kalvų padvelkė įprastas naktinis šalavijų kvapas. Tarp 
akmenų gurguliavo vanduo. | O 

Makas dar tebesvarstė paskutinį teiginį, bet tuo metu pasigirdo 
žingsniai, ir visi atsisuko. Pasirodė tamsus ir aukštas vyriškis su 
šautuvu ant peties, šalia jo tyliai ir ramiai ėjo pointeris. 

— Kąjūs čia, po galais, veikiat? — paklausė jis. 

— Nieko, — atsakė Makas. 

— Juk čia parašyta. Nemedžioti, nežvejoti, nekūrenti laužų, ne- 
stovyklauti. Greičiau susirinkit daiktus, užgesinkit laužą ir keliau- 
kit iš Čia. 

Makas nuolankiai atsistojo. 

— Aš nežinojau, kapitone, — pasakė jis. — Mes tikrai nematėm 
jokio ženklo, kapitone. 

— Taip jau ir nematėt. Jų čia prismaigstyta kiekvienam žingsny. 

— Esam kalti, kapitone, todėl labai atsiprašom, — pasakė Makas. 
Jis nutilo ir įdėmiai įsižiūrėjo į pakumpusią figūrą. — Jūs kariškis, ar 
ne, sere? Aš iš tolo pažįstu. Kariškis visai kitaip laiko pečius negu 
civilis. Taip ilgai tarnavau kariuomenėje, kad iš karto pažįstu. 

"Vyriškio pečiai truputį pakilo, labai nežymiai, bet kažkas laikyse- 
nos pasikeitė. 
 — Laužų kūrenti mano plotuose negalima, — pasakė jis. 

— Tikrai atsiprašom, kapitone, — pasakė Makas. — Tuojau išsi- 
kraustom. Matot, mes dirbam mokslininkams. Turim prigaudyti 
varlių. Jie tiria vėžį, o mes jiems gaudome varles. 

Vyriškis minutėlę dvejojo. 

— O ką jie. daro su tom varlėm? — paklausė jis. 

— Matot, sere, — tarė Makas, — jie užduoda varlėms vėžio, O 
paskui tiria jas, eksperimentuoja; jau beveik sutvarkė jį, kad tik varlių 
užtektų. Bet jeigu jūsų žemėj negalima būti, tai mes tuojau išeinam, 
kapitone. Jei būtume žinoję, tai nė nosies nebūtume kišę. — Staiga 
Makas tarsi pirmą kartą pamatė pointerį. — O dieve, kokia šauni 
kalytė, — šūktelėjo jis: — Panaši į Nolą, kuri pernai Virginijoje laimė 
jo prizą. Tai Virginijos šuo, ar Ne, kapitone? 

Kapitonas kiek dvejojo, paskui sumclavo: 

: — Taip, — trumpai atsakė jis. — Tiktai, va, šlubuoja. Erkė įsisiur- 
bė į petį. | 

Makas bemat pasidarė kupinas užuojautos. | 

— Ar galima, aš pažiūrėsiu, kapitone? Nagi eikš, pupyte. Eikš, 
nebijok. — Šuo pažvelgė į šeimininką, paskui atėjo prie Mako. — 
Užmesk šakų, kad būtų geriau matyti, — pasakė jis Heizliui. 

— Čia labai aukštai, ji nepasiekia išlaižyti, — pasakė kapitonas 

ir pasilenkė pro Mako petį pasižiūrėti. 

Makas iš gana bjauriai atrodančios žaizdelės išspaudė pūlius. 

„ — Aš irgi kadaise turėjau šunį, tai jam lygiai tas pats buvo. Vis 
blogyn, blogyn, kol nudvėsė. Ji neseniai turėjo šuniukų, ar ne? | 

 — Taip, — atsakė kapitonas, — šešis. Aš tą vietą tepiau jodu. 

— Ne,- tarė Makas, tai nepadės. Gal namie turit angliškos 
druskos? z J | 

— Taip,turiu visą butėlį. 

— Tada reikia padaryti su ja karštą kompresą ir uždėti šiai čia. 
Suprantat, ji dėl šuniukų yra nusilpusi Ne laikas j jai dabar sirgu. Ir 
šuniukai prapultų. 

Šuo pažvelgė giliai Makui į akis, paskui lyžtelėjo jam ranką. 
 — Žinotką, kapitone. Aš j jums ją pagydysiu. Angliška druska turi 
padėti. Pats tas. 

Kapitonas ėmė glostyti šuns galvą. | 

— Žinot, prie mano namų yra tvenkinys, tai jame tiek varlių, kad 
naktį miegoti neduoda. Galėtumėt tėn pasižiūrėti. Ištisas naktis 
kvarkia. Būtų gerai, kad išgaudytumėt. 

— Šauni mintis, pasakė Makas. — Mokslininkai nežinos nė 
kaip jums dėkoti. Tik pirma reikia šuneliui uždėti kompresą. — Jis 
pasisuko į kitus. — Užgesinkit laužą, — pasakė. — Ir žiūrėkit, kad man 
nė kibirkštėlės nepaliktumėt. Jokių šiukšlių. Mudu su kapitonu eisim 
gydyti Nolos. O jūs kai sutvarkysit viską, ateikit iš paskos. 

Ir Makas su kapitonu nuėjo. 

Heizlis ėmė koja žerti ant laužo smėlį. 

-— Garbės žodis — jeigu Makas norėtų, tai galčių t būti pats 
prezidentas, — pasakė j jis. 

— O ko jis ten nematė? — paklausė Džonsas. — Tik pamanyk, 
kokia laimė! 

Ankstus rytas Konservų gatvėje — stebuklų metas. Tuo pilku metu, 
kai šviesa jau pasirodžiusi, bet saulė dar nepakilusi, atrodo, kad gat- 
vė plaukia šalia laiko sidabrinėje šviesoje. Gęsta gatvės žibintai, 
ryškiai žaliuoja žolė. Rifliuota konservų fabrikų geležis perliškai Ži- 
ba platinos bei seno alavo spalvomis. Automobilių dar nematyti. 
Gatvėje nė ženklo biznio ar progreso. Girdėti, kaip ritasi ir į fabrikų 
polius dūžta bangos. Tai didžiosios ramybės metas, laikas tiesiog 
sustojęs, jis ilsisi. Katės dribsi nuo tvorų lyg koks sirupas ir slenka 
ieškoti Žuvų galvų. Tylūs rytiniai šunys išdidžiai risnoja priekabiai 
rinkdamiesi vietą, kur pakelti koją. Žuvėdros plasnodamos tupia ant 
fabrikų stogų ir pradeda laukti, kol pasirodys atliekos. Jos tupi ant 
kraigo viena prie kitos. Nuo uolų palei Hopkinso vandens stotį 
girdėti jūrų liūtų lojimas, panašus į šunų skalijimą. Oras vėsus ir 
gaivus. Švilpikai soduose rausia drėgnos žemės kauburėlius, lenda 
laukišurvelių irtempia į juos gėles. Praeivių labai mažai, kaip tik tiek, 
kad gatvė atrodytų tuštesnė, negu iš tikro yra. Grįžta namo Doros 
mergina, matyt, buvo pas klientą, kuris per silpnas arba per turtingas 
pats apsilankyti „Lokio Vėliavoje“. Dažai ant veido nusitrynę, kojos 
netvirtos. Li Čongas išneša bakus su šiukšlėmis ir stato ant šaligat- 
vio. Nuo jūros pasirodo senasis kinas, nušlepsi gatve pro Rūmus. 
Išėję oran, nuo šviesos markstosi fabrikų sargai. Verandoje pasirodo 
„Lokio Vėliavos“ sargas, jis tiksuliemene, kasosi pilvą. Griausmingai 
knarkia vamzdžiuose pono Malojaus nuomininkai. Ši valanda perlo 
spalvos — tai pertrauka tarp dienos ir nakties, kai laikas sustoja ir 
rūpinasi pats savimi. 

Vieną tokį rytą gatve neskubėdami traukė du kareiviai ir dvi 
merginos. Jie ėjo iš „La Idos“, buvo labai pavargę ir labai laimingi. 
Merginos buvo apkūnios, krūtingos ir stiprios, šviesūs plaukai kick 
apsitaršę. Jos buvo su viskozinėmis suknelėmis, dabar susiglamžiu- 
siomis ir prilipusiomis prie iškilumų. Ant galvų jos turėjo kareiviškas 
kepures — viena atsmaukusi aukštai ant pakaušio, kita užsileidusi 
ant pat nosies. Jos buvo storalūpės, plačianosės, sveikos ir labai 
pavargusios. | L 

Kareivių palaidinės buvo atsagstytos, diržai pakišti po antpečiais. 


Kaklaraiščiai atleisti, marškiniai atsegti. Ant galvų jie turėjo mergi- 
nų skrybėles — vienas nedidukę šiaudinę skrybėlaitę su puokšte 
saulučių ant viršaus, kitas baltą megztą kepuraitę su mėlyno celofano 
medalionais. Ėjo sušikibę rankomis, siūbuodami jomis į taktą. Vie- 
nas kareivis nešėsi popierinį maišą, pilną atšaldytų alaus skardinių. 
Jie ramiai ėjo toje perliškoje šviesoje. Puikiai praleido laiką ir dabar 
jautėsi be galo smagiai. Jie palaimingai šypsojosi, tarsi vaikai, prisi- 
mindami, kaip smagu buvo svečiuose. Žiūrėjo vienas į kitą, šypsojo- 
si ir sūpavo rankas. Eidami pro „Lokio Vėliavą“, šūktelėjo „sveikas“ 
sargui, kuris kasėsi pilvą. Pasiklausė iš vamzdžių sklindančio knarki- 
mo, pasijuokė. Prie Li Čongo krautuvės sustojo pasižiūrėti į vitriną, 
kurioje buvo prikrauta įrankių, maisto ir drabužių. Sūpuodami ran- 
kas ir šlerksėdami kojomis, nuėjo iki gatvės galo ir pasuko geležinke- 
lio bėgių link. Merginos pradėjo eiti bėgiais, kareiviai uždėjo rankas 
joms ant apvalių liemenų ir laikė, kad nenukristų. Praėję laivų 
statyklą, jie pasuko į žalią lyg parkas Hopkinso vandens stotį. Priešais 
stotį yra nedidukas lenktas paplūdimys, ruoželis paplūdimio tarp 
dviejų rifų. Tingios rytinės bangelės laižė pakrantę ir tyliai šnarėjo. 
Nuo plikų uolų sklido nestiprus jūržolių kvapas. Ketveriukei atėjus 
į pliažą, per įlanką slystelėjo saulės spindulys, nuauksinęs vandenį ir 
nudažęs geltonai uolas. Merginos rimtai susėdo ant smėlio, išlygino 
ant kelių sijonus. Vienas kareivis pradūrė skyles keturiose alaus 
skardinėse ir išdalino visiems. Tada vyrai atsigulė, pasidėjo galvas 
merginoms ant kelių ir žiūrėjo joms į veidus. Ir jie šypsojosi vieni 
kitiems pavargusiomis, ramiomis ir nuostabios paslapties kupinomis 
šypsenomis. | 

Nuo stoties pusės pasigirdo šuns lojimas — juos pamatė tamsia- 
plaukis niūrus sargas ir jo juodas, niūrus kokerspanielis. Sargas 
riktelėjo jaunuoliams, bet šiems neatsiliepus atėjo paplūdimin kartu 
su monotoniškai lojančiu šunimi. | 

— Ar žinot, kad čia negalima gulinėti? Eikit šalin! Čia privati 
nuosavybė! | 

Atrodė, kad kareiviai jo net negirdi. Jie toliau šypsojosi, o mergi- 
nos glostė jiems plaukus ant smilkinių. Pagaliau vienas kareivis lėtai 
pasuko galvą, ir jo skruostas prisiglaudė prie merginos kojų. Jis 
geraširdiškai nusišypsojo sargui. 

— Būk žmogus, atsiknisk, gerai? — paprašė jis nepiktai ir vėl 
atsigręžė į savo merginą. 

Saulė nušvietė jos geltonus plaukus, ir ji pakrapštė jam ausį. Jie 
net nežiūrėjo, kaip sargas nuėjo namo. 

Tuo metu, kai vaikinai atėjo prie fermos, Makas jau buvo virtuvėje. 
Kalė gulėjo ant šono, ir Makas prie erkės įkąstos vietos laikė pri- 
spaudęs skudurą, sumirkytą angliška druska. Jai tarp kojų kuitėsi 
stori riebūs šuniukai, baksnojo ieškodami pieno, o kalė kantriai 
žiūrėjo Makui į veidą, lyg sakydama: ,„Matot, kaip čia yra? Aš mėginu 
jam paaiškinti, bet jis nesupranta“. | 

Kapitonas laikė lempą ir žiūrėjo į Maką. 

— Labai gerai, dabar pats mokėsiu, — pasakė jis. 

Makas tarė: | 

— Nenoriu kištis, kur man nepriklauso, sere, bet tuos šuniukus 
būtų gerai atjunkyti. Pieno ji neturi nė velnio, ir tie šuniukai ją 
suplėšys į gabalus. 

— Žinau, — tarė kapitonas. — Geriausiai būtų buvę visus paskan- 
dinti, tik vjeną pasilikti. Vieni rūpesčiai. Žmonėms paukštšuniai 
dabar neberūpi. Jiems galvoje pudeliai, bokseriai, dobermanai. 

— Žinau, — tarė Makas. — Bet juk nėra žmogui geresnio šuns už 
pointerį. Nesuprantu, kas visus apsėdo. Bet juk jūs nebūtumėt jų 
skandinęs, ar ne, sere? | | 

— Matot, — tarė kapitonas, — kai mano žmona įsitraukė į politi- 
ką, aš visai nuo koto nusivariau. Ją išrinko į apygardos valdybą, ir kai 
nėra sesijų, ji važinėja sakyti prakalbų. O kai būna namie, visą laiką 
skaito ir rašo įstatymų projektus. 

— Po velnių tokį gyv... turėjau galvoje, kad nepavydžiu,— tarė 
Makas. — Kad taip man tokį šuniuką, — jis parodė į besivartaliojantį 
bukasnukį mažylį, — per trejus metus išjo užauginčiau tokį medžiok- 
linį šunį! | 

— Norit vieno šuniuko? — paklausė kapitonas. 

Makas pakėlė galvą. 

— Nejaugi padovanotumėt? Viešpatėliau! Aišku, noriu! 


— Rinkitės, — pasakė kapitonas. — Dabar mažai kas beišmano 
apie paukštšunius. 

Vaikinai stovėjo virtuvėje ir paskubom pažindinosi su aplinka. 
Aiškiai buvo matyti,kad žmonos nėra, — atidarytos skardinės, kiau- 
šiniene apvarvėjusi keptuvė, ant stalo pilna trupinių, ant duoninės 
atvira šovininė tiesiog sakyte sakė, kaip čia stinga moters, o baltos 
užuolaidos, karpyti popierėliai ant lentynų ir du maži rankšluostukai 
kabykloje bylojo, kad moters čia būta. Ir jie nejučia apsidžiaugė, kad 
jos čia nėra. Tokios moterys, kurios kloja ant lentynų popierėlius ir 
turi tokių mažų rankšluostukų, instinktyviai nepasitiki Maku ir vai- 
kinais ir nemėgsta jų. Tokios moterys žino, kad jie yra tikra grėsmė 
namams, nes siūlo draugystę, dėmesį ir laisvumą kaip priešpriešą 
švarai, tvarkai ir padorumui. Todėl jie ir-buvo labai patenkinti, kad 
jos nėra. | | | 

Dabar jau kapitonas ėmė jaustis jiems skolingas. Jis nebenorė- 
jo jų išleisti ir nedrąsiai paklausė: 

— Klausykit, vyručiai, gal prieš eidami tų varlių ko nors išgertu- 
mėt dėl šilumos? | 

Vaikinai pažvelgė į Maką. Makas susiraukė lyg įtemptai mąs- 
tydamas. 

— Kai mes dirbam mokslo labui, turim tokią kaip ir taisyklę neimt 
nė gramo, — pasakė jis, bet tučtuojau susigriebė per toli nuėjęs: — 
Bet kadangi jūs toks malonus... tai... aš vienos mažos negaliu atsisa- 
kyti. Tik nežinau, kaip vaikinai. “ | 
„Vaikinai vienos mažos irgi neatsisakė. Kapitonas pasiėmė ži- 
bintą ir nulipo į rūsį. Buvo girdėti, kaip jis stumdo kažkokius daiktus 
ir dėžes; netrukus grįžo nešinas penkių galonų ąžuoline statinaite. 

— Sausojo įstatymo laikais buvau paslėpęs truputį kukurūzų 
viskio. Sakau, pats laikas pažiūrėti, kaip jis ten gyvuoja. Dabar jau 
senas kaip reikiant. Beveik buvau pamiršęs, kad turiu. Suprantat... 
mano Žmona... 

Toliau jis nebeaiškino, nes pamatė, kad jie puikiausiai supranta. 

"Kapitonas išmušė kamštį iš statinaitės, paėmė nuo karpiniais 
papuoštos lentynos stiklines. Gana sunkus darbas iš penkių galonų 
statinaitės įpilti po mažą. Kiekvienas jų gavo po pusę stiklinės 
skaidraus rudo skysčio. Rimtai palaukę šeimininko, jie pasakė: „Na, 
metam“, — ir išlenkė. Nurijo, pacaksėjo liežuviais, apsilaižė, akyse 
atsirado mįslinga išraiška. 

Makas spoksojo į savo stiklinės dugną, lyg matydamas jame 
parašytą kokią nepaprastą tiesą. Paskui pakėlė akis. | 

— Čia tai bent dalykėlis, — tarė. — Į butelius tokio nepilsto. — Jis 
giliai įkvėpė, paskui lyg švilpdamas išleido orą. — Nežinau, ar esu 
kada ragavęs šitokio skanumyno, — užbaigė. 

Kapitonas nušvito. Jo žvilgsnis vėl nukrypo į statinaitę. 

— Geras, — pasakė jis. — Kaip manot, gal išmetam dar po vieną? 

Makas vėl įsistebeilijo į.stiklinę. 

— Na, jeigu po vieną, kodėl ne, — sutiko jis. — Tik gal geriau įpilt 
į ąsotį? Šitaip galim išlaistyti. 

Po dviejų valandų prisiminė ko atėję. 

Tvenkinys buvo keturkampis — penkiasdešimties pėdų pločio, 
septyniasdešimties pėdų ilgio ir keturių pėdų gylio. Krantai buvo 
apaugę vešlia minkšta žole, iš upės į jį tekėjo neplatus griovys, o iš jo 
buvo iškasta keletas mažesnių griovių į sodus. Varlių čia buvo ganė- 
tinai, tūkstančiai. Naktis tiesiog virpėjo nuo jų balsų, jos kvaksėjo, 
kvarkė, lojo, staugė. Jos giedojo žvaigždėms, mėnulio delčiai, vilni- 
jančiai žolei. Tai buvo meilės dainos ir karo dainos. Vyrai tamsoje 
sėlino prie tvenkinio. Kapitonas nešė artipilnį ąsotį su viskiu, kiek- 
vienas buvo pasiėmęs savo stiklinę. Kapitonas jiems surado po žibin- 
tuvėlį. Hjugis ir Džonsas nešė maišus. Kai jie priartėjo, varlės juos 
išgirdo. Nuo varlių dainų griaudžianti naktis staiga nutilo. Makas su 
vaikinais ir kapitonu susėdo ant žemės išmesti po paskutinę mažą ir 
aptarti veikimo plano. Planas buvo įžūlus. 

Per tuos tūkstantmečius, kai varlės ir žmonės gyvena šiame pasau- 
lyje, galimas daiktas, kad žmonės medžiojo varles. Ir per tą laiką 
susiklostė tam tikri puolimo bei gynybos būdai. Žmogus su tinklu, 
lanku, ietimi arba šautuvu tyliai, bent jo manymu, sėlina prie varlės. 
Varlė pagal tą schemą tyliai tupi, labai tyliai. Tupi ir laukia. Žaidimo 
taisyklės varlei liepia laukti iki paskutinės sekundės dalelytės, kai 
tinklas jau leidžiasi, ietis lekia oru, kai pirštas jau spaudžia gaiduką. 
Tada varlė šoka, pliumpteli į vandenį, neria į dugną ir ten tūno, kol 
žmogus nueis. Šitaip viskas vyksta, vykdavo visada. Ir varlės turi teisę 
manyti, kad taip bus per amžius. Kartais tinklas nusileidžia per greit, 
perveria ietis, pykšteli šautuvas, ir varlės nebėra, bet tai doras žaidi- 
mas, pagal taisykles. Varlės dėl to nesipiktina. Bet argi galėjo jos 
pagalvoti apie naują Mako būdą? Ar galėjo numatyti tą siaubą? 
Staiga sužybsėjo Žibintuvėliai, pasigirdo vyrų riksmai ir klyksmai, 


kojų trepsėjimas. Visos varlės pašoko, supliumpsėjo į vandenį ir 
skubiai nėrė į dugną. Tada į vandenį subrido vyrai, jie svirduliuodami, 
išsirikiavę eile trempė dugną, spardėsi, plakė vandenį. Persigandu- 
sios varlės bėgo išsavo pamėgtų vietelių, plaukė tolyn nuo tų pašėlu- 
sių kojų, o kojos vis puolė. Varlės yra geros plaukikės, bet jos neturi 
ištvermės. Jos plaukė per tvenkinį, kol galiausiai buvo užspeistos prie 
kito kranto. O kojos ir besiblaškantys kūnai vis spaudė. Kai kurios 
varlės pametusios galvas puolė tarp tų kojų, pranėrė pro jas ir taip 
išsigelbėjo. Bet dauguma nusprendė amžinai palikti šitą tvenkinį, 
susirasti naujus namus naujoje vietoje, kur tokie dalykai neįmanomi. 
Pulkas išprotėjusių, persigandusių varlių, didelių, mažų, rudų, žalių, 
patinėlių ir patelių, išsiveržė ant kranto, šliaužė, šokavo, ropojo. Jos 
lipo per žolę, vertėsi viena per kitą, mažosios kabarojosi ant didžiųjų. 
Ir tada — naujas siaubas! — plykstelėjo žibintuvėliai. Du vyrai ėmė 
rinkti jas kaip uogas. Vyrų vora išlipo iš vandens, apsiautė jas ir 
susėmė kaip bulves. Dešimtimis iršimtais jos buvo sumestos į maišus, 
greit maišai buvo pilni išsigandusių, pavargusių ir viskuo nusivylusių 
varlių, šlapių, dejuojančių varlių. Zinoma, kai kurios pabėgo, kai 
kurios išsigelbėjo tvenkinyje. Tačiau tokios egzekucijos varlių istori- 
joje dar nebuvo buvę. Svarai varlių, dešimtys svarų. Niekas jų neskai- 
čiavo, bet turėjo būti šeši septyni šimtai. Tada Makas patenkintas 
užrišo maišus. Vaikinai buvo kiaurai peršlapę, varvėjo, o naktis šalta. 
Prieš grįždami namo, čia pat ant kranto išmetė dar po vieną, kad 
neperšaltų. | 

Kažin ar kapitonui kada buvo tekę taip linksmintis. Jis nežinojo, 
nė kaip dėkoti Makui ir vaikinams. Vėliau, kai užsidegė užuolaidos 
ir jie jas užgesino mažaisiais rankšluostėliais, kapitonas nuramino 
vaikinus, kad neimtų į galvą. Jis būtų palaikęs garbe ir sudeginti savo 
namą, jei tik vaikinams būtų suteikęs malonumą. 

— Mano žmona labai puiki moteris, — pasakė jis apibendrinda- 
mas. — Tiesiog nuostabi moteris. Geriau, kadbūtų gimusi vyru. Tada 
aš nebūčiau jos vedęs. | 

Iš šitų savo žodžių jis ilgai juokėsi, pakartojo juos tris ar keturis 
kartus ir nusprendė būtinai nepamiršti, kad paskui galėtų papasakoti 
kitiems. Pripylė darvieną ąsotį viskio ir padavė Makui. Net pageidavo 
apsigyventi su jais Nakvynės Rūmuose. Nusprendė, kad jo žmonai 
labai patiktų Makas ir vaikinai, jeigu tik jisu jais susipažintų. Galiau- 
siai užmigo ant grindų, padėjęs galvą tarp šuniukų. Makas su vaiki- 
nais įsipylė dar po vieną mažą ir susimąstę rimtai pažvelgė į jį. 

— Juk jis atidavė man tą ąsotį su viskiu, ar ne? Visi girdėjot? — 
paklausė Makas. 

— Žinoma, atidavė, — atsakė Edis. — Aš girdėjau. 

— Ir padovanojo man šuniuką? 

— Žinoma, leido pasirinkti kurį nori. Mes visi girdėjom. O kas 
yra? | 
— Niekada nesistengiau pasipelnyti iš girto, nežadu ir dabar, — 
pasakė Makas. — Verčiau nešdinamės iš čia. Jis atsibus, jausis blogai, 
ir atrodys, kad mes dėl to kalti. Neturiu jokio noro čia būti. 

Makas nužvelgė sudegintas užuolaidas, grindis, blizgančias nuo 
viskio ir šuniukų šlapimo, lašinių dėmes ant viryklės. Priėjo prie 
šuniukų, visus gerai apžiūrėjo, apčiupinėjo kaulus ir kailį, įsižiūrėjo 
įakis ir nasrus ir išsirinko dailią dėmėtą kalytę su tamsiai ruda nosimi 
ir gražiomis geltonomis akimis. 

— Eikš, mieloji, — pasakė jis. 

Jie užpūtė lempą, kad nekiltų gaisras. Kai išėjo, jau švito. 

*— Šauniai pasilinksminom, kaip niekada, — pasakė Makas. — Bet 
kai pagalvoju, kaip sugrįš jo žmona, tai net šiurpas krečia. — Šuniukas 
suinkštė, ir Makas įsikišo jį užantin. — Jis visai puikus vyras. Žinoma, 
kai gerai paima. — Ir jis pasuko ton pusėn, kur buvo paliktas „For- 
das“.— Ir neužmirškit, vaikinai, kad viską darom dėl Doko, — pasakė 
jis. — O kadangi viskas taip puikiai klostosi, galima sakyti, kad Dokas 
yra labai laimingas vyrukas. 

Pats didžiausias darbymetis Doros merginoms turbūt buvo kovo 
mėnesį per sardinių gaudymo įkarštį. Ir ne tik todėl, kad sidabro 
srautu tekėjo žuvys ir beveik taip pat plaukė pinigai. Presidijuje 
apsistojo naujas pulkas, o kareiviai naujoje vietoje iš pradžių visada 
šlaistosi be darbo. Dorai kaip tik tuo metu trūko darbo jėgos, nes Eva 
Flenegan išvažiavo į Sent Luisą atostogų, Filisė Mei; Santa Kruse 
lipdama iš katerio,nusilaužė koją, o Elsė Platusis Užpakalis paskelbė 
pasninką ir beveik niekam nebetiko. Nuo pietų virtinėm plūsdavo 
sardinių gaudytojai su pilnom kišenėm pinigų. Jie išplaukia temstant, 

per naktį žvejoja, todėl po pietų nori pasilinksminti. Vakare susi- 
rinkdavo kareiviai iš naujojo pulko, stoviniuodavo pasileidę pate- 
foną, gerdavo kokakolą ir apžiūrinėdavo merginas tam laikui, kai 
turės iš ko susimokėti. Dora tuo metu vargo su.pajamų mokesčiais, 
suko galvą spręsdama mįslę, kodėl jos verslas laikomas nelegaliu, bet 
vis tiek apdedamas mokesčiais. Be to, reikėjo aptarnauti ir nuolati- 
nius klientus, tuos, kurie lankosi mėtų metais, darbininkus iš aukso 
kasyklų, prajodinėtojus iš rančų, geležinkelininkus, kurie eidavo pro 
priekines duris, ir miesto valdininkus bei garsius biznierius, kurie 
ateidavo pro užpakalines duris ir kuriems buvo paruošti maži kar- 
tūnuoti kambarėliai. 

Trumpai tariant, tai buvo klaikus mėnuo, be to, jam įpusėjus dar 
kilo gripo epidemija. Ir apėmė visą miestą. Susirgo net ponia Talbot 
su savo dukterimi San Karlo viešbutyje. Susirgo Tomas Vorkas. Ir 
Bendžarninas Pybodis su žmona. Ir didžiai gerbiamoji Marija Anto- 
nija Fyld. Grosai atgulė visa šeimyna. 

Monterėjaus gydytojai — šiaip jų užtekdavo paprastoms ligoms, 
avarijoms ir neurozėms — triūsė išsijuosę. Jie tiesiog blaškėsi tarp tų 
klientų, kurie jei nemokėjo sąskaitų, tai bent turėjo tam pinigų. 
Konservų gatvė, būdama kur kas atsparesnės veislės negu visas 
miestas, priešinosi ilgiausiai, bet galų gale turėjo irgi pasiduoti. 
Mokyklos buvo uždarytos. Nebuvo namų, kur nerastum karščiuo- 
jančių vaikų arba sergančių tėvų. Tai nebuvo tokia mirtina liga kaip 
1917 metais, bet vaikams sukeldavo ausų uždegimą. Daktarai darba- 
vosi suplukę, be to, Konservų gatvė anaiptol negaIrsėjo pelningai 
klientais. 

Dokas iš Vakarų biologinės laboratorijos neturėjo teisės verstis 
medicinos praktika. Ne jo kaltė, kad daugybė Žmonių iš Konservų 
gatvės eidavo pas jį medicininio patarimo. Nė pats nepajuto, kaip 
ėmė lakstyti iš namų į namus matuodamas temperatūrą, dalindamas 
vaistus, iš vienų skolindamas, kitiems atiduodamas antklodes ir net 
nešiodamas po namus maistą, o moterys žvelgė į jį iš lovų karščiuo- 
jančiomis akimis, dėkojo jam ir prašė pagydyti jų sergančius vaikus. 
Kai liga būdavo itin rimta, jis paskambindavo kuriam nors vietiniam 
daktarui, ir jei šiam pasirodydavo būtina, tai kartais ir ateidavo. 
Dokui nebelikdavo kada miegoti. Jis maitinosi tik alumi ir sardinių 
konservais. Kartą, atėjęs pas Li Čongą alaus, sutiko Dorą, perkančią 
manikiūrines žirklutes. | 

— Atrodote išvargęs, — pasakė Dora. 

— Toks ir esu, — sutiko Dokas. — Jau visa savaitė, kaip dorai 
neišsimiegu.. 

— Žinau, — tarė Dora. — Prasti dalykai. Ir dar tokiu laiku. 

— Na, kol kas aukų dar nėra, - pasakė Dokas. — Bet keli vaikai 
labai silpni. Ranselų visiems vaikams uždegimas. | 

— Gal aš galiu kuo padėti? — paklausė Dora. 

— Aišku, galite. Žmonės tokie išsigandę ir bejėgiai. Kad ir tie 
patys Ranselai — mirtinai persigandę, be to, bijo būti vieni. Gal jūs 
arba kuri iš merginų galėtų tiesiog pasėdėti prie jų. 

Dora,šiaip švelni kaip pelės kailiukas, mokėdavo būti ir kieta kaip 
titnagas. Parėjusi į „Lokio Vėliavą“, ji suorganizavo paramą. Turėjo 
nemalonumų, bet savo pasiekė. Virėjas graikas išvirė dešimties galo- 
nų katilą tirštos sriubos ir stengėsi, kad jos netrūktų ir kad ji būtų 
tokia pat gera. Merginos savo darbą dirbo ir toliau, bet paskui 
pasikeisdamos ėjo lankyti ligonių ir nešiojo puodus su sriuba. Dokas 
triūsė be atokvėpio. Dora tarėsi su juo ir paskui pati mokė merginas. 
Ir visą tą laiką verslas „Lokio Vėliavoje“ klestėte klestėjo. Patefonas 
sukosi nenutildamas. Žvejai ir kareiviai stovėjo eilėje. Merginos, 
atlikusios savo darbą, ėmė puodus su sriuba ir ėjo slaugyti Ranselų, 
Makarčių, Feriasų. Jos išeidavo pro galines duris ir kartais, sėdėda- 
mos prie miegančių vaikų, pačios užmigdavo kėdėje. Jos net nesida- 
žydavo prieš darbą. Nebuvo reikalo. Pati Dora sakė, kad galėjo 
prisamdyti net senučių iš prieglaudos. Tokio darbymečio merginos iš 
„Lokio Vėliavos“ dar nebuvo mačiusios. Kai visa tai baigėsi, visi su 
palengvėjimu atsiduso. | 

Nors buvo draugiškas ir turėjo draugų, Dokas buvo vienišas ir uždaras 
žmogus. Makas tą jautė turbūt kaip niekas kitas. Žmonių būryje 
Dokasvisadabūdavo patssau. Kai jis užsidegdavo šviesas, užtraukdavo 
užuolaidas ir didysis patefonas grodavo grigališkąją muziką, Makas iš 
savo Nakvynės: Rūmų žiūrėdavo į laboratoriją. Jis žinodavo, kad 
dabar pas Doką yra mergina, bet vis tiek į Maką dvelkdavo vienišu- 


mas. Makas jautė, kad net būdamas arčių arčiausiai su mergina, 
Dokas yra vienišas. Dokas buvo nakties žmogus. Šviesos laboratorijo- 
je negesdavo visą naktį, bet net ir dieną Dokas, atrodo, nesiguldavo. 
Virš laboratorijos dieną naktį pleveno muzikos šydas. Kartais, kai 
šviesos būdavo užgesintos ir atrodydavo, kad pagaliau atėjo miegas, 
pro laboratorijos langus staiga išplevendavo skaidrūs Siksto choro 
berniukų balsai. 

Dokas nuolat rinko visokius gyvius. Jis stengėsi pasinaudoti pa- 
čiais geriausiais potvyniais. Jūros uolos ir paplūdimiai buvo jo kasyk- 
los. Jis žinojo, kur ko ieškoti. Visos jo prekės buvo pakrantėje: 
aštuonkojai čia, krevetės čia, moliuskai čia. Jis žinojo, kur ką galima 
rasti, bet ne visada pavykdavo rasti reikiamu laiku. Mat gamta laiko 
savo gėrybes užrakinusi ir atiduoda labai nenoriai. Reikia ne tiktai 
žinoti potvynių laiką, bet ir kada kokioje vietelėje bus patogus 
atoslūgis. Ir kai toks atoslūgis pasitaikydavo, Dokas susikraudavo 
mašinon savo įrankius, susidėdavo stiklainius, butelius, mėginių 
stiklelius bei konservavimo skiedinius ir važiuodavo arba prie uolos, 
arba į seklumą, kur būdavo jam reikalingi gyviai. 

Šį kartą jis gavo užsakymą smulkiems aštuonkojams, o artimiau- 
sia vieta, kur jų gali rasti — tai rieduliais nusėtas užliejamas plotas 
prie La Chojos, tarp Los Andželo ir San Diego. Iki tos vietos penki 
šimtai mylių, ir Dokas norėjo atsirasti tenai kaip t tik per pačią 
atoslūgio pradžią. 

Mažieji aštuonkojai gyvena tarp smėlyje susmegusių akmenų. 
Kadangi yra jauni ir maži, tai labiau mėgsta dugną, kur yra daug 
urvelių bei užuolandų, žemės gurvuolių, kur galima pasislėpti nuo 
užpuolikų ir bangų. Bet tose pačiose vietose gyvena milijonai šarvuo- 
tųjų moliuskų. Vykdydamas konkretų užsakymą aštuonkojams, Do- 
kas ta pačia proga pasipildys ir šių moliuskų atsargas. - | 

Pats atoslūgis turėjo būti ketvirtadienį, septyniolika po penkių. 
Išvažiavęs iš Monterėjaus trečiadienio rytą, Dokas turėjo lengvai 
suspėti nukakti ton vieton. Jis mielai būtų pasiėmęs kokį kompanio- 
ną, bet kaip tyčia visi buvo arba užsiėmę, arba išvažiavę. Makas su 
vaikinais Karmelyje rinko varles. Trys jaunos moterys, kurias jis 
pažinojo ir kurios būtų mielai važiavusios, turėjo tarnybą ir negalėjo 
išvažiuoti vidury savaitės. Dailininkas Anri buvo užsiėmęs, nes Hol- 
mano universalinė nusamdė reklamai ant stiebo ne raitelį, očiuožėją. 
Ant aukšto stulpo virš parduotuvės buvo įtaisyta apvali aikštelė, 

kurioje žmogus su pačiūžomis suko ir suko ratus. Šitaip jis čiuožė jau 
tris dienas ir tris naktis. Jis ketino pasiekti naują čiuožimo aikštelėje 
rekordą. Ankstesnis rekordas buvo 127 valandos, tad laiko jis dar 
turėjo per akis. 

Anri įsitaisė kitoje gatvės pusėje prie Rudžio Viljamso degalinės. 
Jis buvo tiesiog apsėstas. Ketino nupiešti didžiulį abstraktų paveiks- 
1ą, pavadintą „Stiebo čiuožiko sapno substratas“. Anri negalėjo 
išvažiuoti, kol čiuožikas ant stiebo: Jis tvirtino, kad čiuožikas ant 
stiebo turi begalę filosofinės potekstės, kurios dar niekas nėra at- 
skleidęs, Anri sėdėjo ant kėdės, atsilošęs į groteles, už kurių buvo 
degalinės vyrų tualeto durys. Jis nenuleido akių nuo tos aukštybių 
aikštelės ir, be abejo, negalėjo važiuoti su Doku. Taigi Dokui teko 
važiuoti vienam, nes potvyniai nelaukia. 

Anksti rytą jis pradėjo krauti daiktus. Savo paties daiktus sukrovė 
į mažą kuprinę. Kiton sudėjo visus instrumentus ir švirkštus. Baigęs 
susišukavo, pakirpo savo rudą barzdą, patikrino, ar visi pieštukai 
marškinių kišenėje, ar prie atlapo kabo didinamasis stiklas. Į auto- 
mobilio bagažinę sudėjo butelius, stiklus, preparavimo skysčius, 
guminius batus ir antklodę. Triūsė, kol atėjo perlinėvalanda, suplovė 
trijų dienų indus, išnešė šiukšles. Uždarė duris, bet nerakino ir 
devintą valandą leidosi į kelią. 

Kelionėje Dokas visada užtrukdavo ilgiau negu kiti, Mat va- 
žiuodavo negreit ir dažnai sustodavo užkandinėse. Važiuodamas 
Švyturio gatve, jis pamojavo šuniui, kuris atsisuko ir jam nusišypsojo. 
Dar Monterėjuje jis pasijuto išalkęs ir sustojo pas Hermaną suvalgyti 
hamburgerio ir atsigerti alaus. Valgydamas ir gurkšnodamas alų, jis 
prisiminė vieną pokalbį. Poetas Bleisedelis kartą pasakė jam: „Tu 
taip mėgsti alų, kad, dievaži, vieną dieną jeisi ir užsisakysi alaus 
kokteilįsu pienu“. Tai buvo pasakyta juokais, bet nuo to karto nedavė 
Dokui ramybės. Jis vis galvojo, koks būtų alaus ir pieno kokteilio 
skonis. Kai tik paima rankon alaus stiklą, tuoj ta mintis ir topteli. 
Įdomu, ar pieną sutrauktų? Ar cukraus reikėtų dėti? Tarsi ledai su 
krevetėmis. Kai kokia mintis apninka, ne taip lengva ją nuvyti. Jis 
suvalgė hamburgerį ir užmokėjo Hermanui. Tyčia stengėsi nežiūrėti 
į kokteilių plakimo aparatus, kurie blizgėjo palei sieną. Pagalvojo, 
kad jeigu jau prašai pieno ir alaus kokteilio, tai geriau tą daryti 
mieste, kur tavęs niekas nepažįsta. Bet, antra vertus, žmogus su 
barzda svetimame mieste užsisako kokteilį iš alaus ir pieno... gali 

iškviesti policiją. Vyras su barzda visada šiek tiek įtartinas. Juk 
nepasakysi, kad nešioji barzdą todėl, kad tau taip patinka. Žmonės 
nemėgsta, kai jiems sakai teisybę. Geriau sakyti, kad turi randą ir 
negali skustis. Kadaise, kai Dokas dar studijavo Čikagos universite- 
te, jam nepasisekė meilėje ir šiaip buvo labai išvargęs. Tad nuspren- 
dė, kad būtų gera leistis į ilgą Žygį pėsčiomis. Su nedidele kuprine 
ant pečių perėjo Indianą, Kentukį, Šiaurės Karoliną ir Džordžiją iki 
pat Floridos. Eidamas bendravo su fermeriais, kalnakasiais, Žžve- 
jais. Ir visi klausė, kodėl jis šitaip eina. 

Kadangi jis mėgo. tiesą, tai stengėsi paaiškinti. Sakė, kad pašlijo 
nervai,be to, nori pamatyti šalį, uostyti žemės kvapą, atsižiūrėti į žolę, 
paukščius ir medžius, pajusti šalies skonį, o tai geriausiai galima 
padaryti keliaujant pėsčiam. Ir niekam nepatiko, kad jis sako tiesą. 
Vieni raukėsi, kiti kraipė galvą ar suko prie smilkinio pirštą, treti 
juokėsi, tarsi supratę ir įvertinę tokį subtilų melą. Dar kiti, būgštau- 
dami dėl savo dukterų ar paršiukų, liepdavo jam nešdintis, keliauti 
savo keliais, jeigu nenori susilaukti kokių nemalonumų. 

Ir jis liovėsi sakęs tiesą. Aiškindavo, kad eina susilažinęs — nori 
laimėti šimtą dolerių. Ir tada jis visiems patikdavo, visi juo tikėdavo. 
Kviesdavo jį pavakarieniauti, siūlydavo nakvynę, išleisdami įdėdavo 
sumuštinių, linkėdavo laimingos kelionės ir sakydavo, kad jis šaunus 
vaikinas. Dokas kaipiranksčiau mėgo teisybę, bet suprato, kad nevisi 
tam pomėgiui pritaria ir kad tiesa gali būti pavojinga draugė. 

Salinase Dokas nesustojo suvalgyti hamburgerio: Užtat sustojo 
Gonzalese, King Sityje ir Paso Roblese. Santa Marijoje suvalgė 
hamburgerį su alum, netgi dvigubą porciją, nes iš čia gana didelis 
kelio gabalas iki Santa Barbaros. Santa Barbaroje jis užsisakė salotų, 
sriubos ir mišrainės iš šparaginių pupelių, mėsos troškinį su bulvių 
koše, ananasinio pyrago, olandiško sūrio ir kavos. Tada prisipylė 
benzino ir nuėjo į tualetą. Kol patarnautojas tikrino tepalą ir padan- 
gas, jis nusiprausė veidą ir susišukavo barzdą. Grįžęs prie mašinos, 
rado kelis potencialius pakeleivius. 

— Važiuojat į pietus, pone? 

Dokas buvo nemažai pasitrankęs autostradose. Matęs šilto ir 
šalto. Balsuotojus reikia rinktis labai atsargiai. Geriausiai imti paty- 
rusį keliautoją, nes toks visą kelią tyli. O naujokas stengiasi atsilyginti 
už kelionę įdomiu pokalbiu. Vienas toks Doko vos mirtinai nenuka- 
mavo. Kai jau išsirenki, kurį veši, tai dėl viso pikto geriau pasakyti, 

kad važiuoji netoli. Jeigu per daug įsiplepės, galėsi išleisti. Antra 
vertus, gali pasisekti ir gali susipažinti su tikrai vertu žmogumi. 
Dokas greit nužvelgė eilę ir išsirinko kompanioną — siauraveidį su 
mėlynu kostiumu, panašų į komivojažierių. Palei burną jam buvo 
gilios raukšlės, akys tamsios, liūdnokos. 

Jis niūriai pažvelgė į Doką. 

— Jūs į pietus, pone? 

— Taip, —- atsakė Dokas, — netoli. 

— Gal pavėžėtumėt? 

— Sėskit, — pasakė Dokas. 

Venturą privažiavo netrukus po sočių pietų, todėl Dokas sustojo 
tikatsi gerti alaus. Pakelcivis kol kas nebuvo ištaręs r nė žodžio. Dokas 
sustojo prie pakelės kiosko. 

 — Alaus nenorit? 

— Ne,-— atsakė pakeleivis. — Be to, galiu pasakyti kad vairuoti 
mašiną išgėrusiam nelabai geras įprotis. Ne mano reikalas, ką jūs 
darote su savo paties gyvybe, bet šiuo atveju jūs vairuojate automo- 
bilį, kuris girto vairuotojo rankose gali tapti pavojingu ginklu. 

Iš pradžių Dokas kiek sutriko. 

— Lipkit iš mašinos, — tyliai pasakė j jis. 

J - Ką? 

— Aš jums suplosiu nosį, - pasakė Dokas, — jeigu tuojau pat 
neišlipsit iš mašinos. Skaičiuoju iki dešimties... vienas, du, trys... | 

Vyriškis ėmė grabalioti rankenos ir skubiai išsirito lauk. Bet lau- 
ke ėmė rėkti: 

 — Aš pašauksiu policininką. Paprašysiu, kad jus suimtų! 

Dokas atidarė įrankių skyrelį ir pasiėmė raktą. Jo svečias pamatė 
ir skubiai pasišalino. 

Dokas piktas priėjo prie baro. 

Padavėja, šviesiaplaukė gražuolė su kiek padidėjusia skydliau- 
ke, nusišypsojo jam ir paklausė: 

— Ko pageidausite? - 

— Alaus ir pieno kokteilio, — pasakė Dokas. 

— Ko? 

Na štai, pagaliau, po velnių. Geriau vėliau negu niekada. 

Padavėja paklausė: | 

— Jūs juokaujat? 

„Dokas išvargęs prisiminė, kad negalima aiškinti, negalima sakyti 


— Mano nesveika pūslė, - pasakė jis. — Daktarai vadina bipa- 
lihetorsonektomija. Todėl mani reikia gerti alaus ir pieno kokteilį. 
Toks nurodymas. 

Padavėja pritariamai nusišypsojo. 

— O! Oaš pamaniau, kad šaipotės, — suktai tarė į ji. — Paaiškinkit, 
kaip jis daromas. Juk aš nežinojau, kad jūs sergat. 

— Labai sergu, — pasakė Dokas, — ir kuo toliau, tuo bus blogiau. 
Įpilkit pieno, paskui pridėkit pusę butelio alaus. Kitą pusę paduokit 
su stikline. Cukrus į šitą kokteilį nededamas. 

Kai padavėja atnešė, jis susiraukęs paragavo. Pasirodė ne taip jau 
bjauru — tiesiog pastovėjęs alus su pienu. | 

— Skamba baisiai, - pasakė padavėja. 

— Kai pripranti, nieko baisaus, — atsakė Dokas. — Aš jį geriu jau 
septyniolika metų. 

Dokas važiavo lėtai. Kai sustojo Venturoje, buvo jau gerokai po 
pietų, taip vėlu, kad sustojęs Karpentarijoje tik suvalgė sumuštinį su 
sūriu ir nuėjo į tualetą. Gerus pietus ketino pavalgyti Los Andžele, 
bet kai ten atvažiavo, buvo jau tamsu. Jis pervažiavo visą miestą ir 
sustojo pažįstamame restoranėly, kur buvo kepami skanūs viščiukai. 
Čia pasiėmė kepto viščiuko su bulvėmis, karštų bandelių su medum, 
gabalą ananasinio pyrago ir sūrio. Prisipylė į termosą kavos, papra- 
šė, kad padarytų šešis sumuštinius su kumpiu, ir nusipirko porą 
kvortų alaus pusryčiams. 

Naktį važiuoti ne taip įdomu. Nematyti jokių šunų, tiktai tavo 
paties žibintų apšviestas plentas. Dokas skubėjo greičiau užbaigti 
kelionę. La Choją pasiekė antrą valandą. Per visą miestą nuvažiavo 
iki tos uolos, kur buvo jo atoslūgių vieta. Čia sustojo, suvalgė sumuš- 
tinį, atsigėrė alaus, išjungė šviesas ir atsigulė ant sėdynės pamiegoti. 

Laikrodžio jam nereikėjo. Taip ilgai laiką matavo potvyniais ir 
atoslūgiais, kad nęt miegodamas jausdavo vandens pasikeitimus. 
Auštant jis pabudo, pažiūrėjo pro stiklą ir pamatė, kad vanduo jau 

traukiasi iš akmenuotos seklumos. Jis atsigėrė kavos, suvalgė tris 
sumuštinius, paskui išgėrė kvortą alaus. 

Vanduo slūgsta nepastebimai. Pasirodo akmenys, jie tarsi kyla iš 
vandens, kuris traukiasi, palikdamas mažas kūdreles, šlapias žoles, 
kerpes, kempines: vaivorykštės spalvų, rudas, mėlynas ir skaisčiai 
raudonas. Ant du gno guli įvairiausios jūros atliekos, sulūžinėję kiau- 
kutai, skeletai, žnyplės; visas jūros dugnas yra fantastinės kapinės, 
kuriose knibžda ir ropinėja gyvastis. 

Dokas išsiėmė guminius batus ir rūpestingai užsitraukė gobtuvą. 
Pasiėmė savo kibirus, stiklainius, laužtuvą, į vieną kišenę įsidėjo 
sumuštinius, kiton įsikišo termosą ir nuėjo uolos link. Ten ėmė 
apžiūrinėti vandens paliekamą dugną. Laužtuvu vartė akmenis, ret- 
karčiais jo ranka staigiai panirdavo ir ištraukdavo mažą piktą aš- 
tuonkojį, kuris paraudonavęs iš pykčio rangydavosi ir apipurkšdavo 
jam ranką rašalu. Dokas įmesdavo jį stiklainin su jūros vandeniu pas 
kitus, ir naujokas paprastai būdavo toks piktas, kad puldavo savo 
brolius. 

Medžioklė sekėsi gerai. Jis ištraukė dvidešimt du mažus aštuon- 
kojus. Rado kelis šimtus moliuskų ir sudėjo juos į savo medinį kibirą. 
Vanduo traukėsi, Dokas slinko jam iš paskos, kol patekėjo saulė ir 
visai išaušo. Sekluma ėjo kokius du šimtus jardų, paskui buvo storai 
žolėmis apaugusių akmenų juosta, o už jos gili jūra. Dokas nuėjo iki 
pat to krašto. Jis jau turėjo viską, ko jam reikėjo, ir dabar šiaip sau 
dirsčiojo po akmenimis, pasilenkęs žiūrėjo į švytinčias balų mozaikas 
su jų knibždančiu ir verdančiu gyvenimu. Pagaliau priėjo prie paties 
skardžio, nuo kurio vandenyje plaikstėsi rudi ilgi augalai. Uolos buvo 
aplipusios raudonomis jūrų žvaigždėmis, jūra pulsuodama kilnojosi 
palei tą sieną ir laukė, kada vėl galės sugrįžti. Tarp dviejų apžėlusių 
akmenų Dokas pamatė kažką balta, paskui tą daiktą vėl uždengė 
žolių sruogos. Dokas per slidžius akmenis nuėjo ton vieton, patogiai 
atsistojo ir pasilenkęs praskyrė rudus augalus. Ir sustingo vietoje. Į jį 
žvelgė merginos veidas, gražus, baltas veidas su juodais plaukais. 
Akys buvo atmerktos, skaidrios, veidas ryškus, plaukai palengva 
plaikstėsi aplink veidą. Kūno nebuvo matyti, jis slypėjo tarp akmenų. 
Lūpos truputį pračiauptos, baltavo dantys, veidas ramus, be išgąsčio. 
Jis buvo vos apsemtas ir dėl skaidraus vandens atrodė labai gražus. 
Dokui atrodė, kad jis žiūrėjo į tą veidą ilgai ir jis tiesiog atsispaudė 


Jis labai lėtai pakėlė ranką, ir rudos žolės vėl uždengė veidą. Do- 
ko širdis daužėsi, gerklę tarsi kas gniaužė. Jis pasiėmė savo kibirą, 
stiklainį, laužtuvą ir lėtai nuėjo per slidžius akmenis į krantą. 

O priešais jį ėjo-merginos veidas. Jis atsisėdo ant sauso pakran- 
tės smėlio ir nusitraukė batus. Stiklainyje kabarojosi mažieji aštuon- 
kojai, kiekvienas stengėsi būti kuo toliau nuo kito. Dokui ausyse 
skambėjo muzika, aukšta, skardi, verianti fleitos gaida, kažkokia 
nepažįstama melodija, o jai pritarė į jūros mūšą panaši fleita. Kartais 
fleita pakildavo į negirdimas aukštumas, bet ir tada skambėdavo 
nepaprasta melodija. Doko rankų oda pašiurpo. Jis krūptelėjo, akys 
sudrėko, kaip būna pamačius nepaprastą grožį. Merginos akys buvo 
pilkos ir tyros, aplink veidą lengvai plaikstėsi tamsūs plaukai. Šis 
vaizdas įsispaudė amžiams. Jis taip sėdėjo, kol per molą ištiško 
pirmieji purslai, sakantys, jog prasideda potvynis. Jis sėdėjo ir klau- 
sėsi tos muzikos, 0 jūra jau slinko atgal per akmenuotą seklumą. Jo 
ranka barbeno taktą, o smegenyse skambėjo bauginanti fleita. Akys 
buvo pilkos, lūpos tarsi šypsojosi, o gal tik šiaip prasivėrė nuo 
susižavėjimo šūksnio. | 

Jį pažadino balsas. Šalia j jo stovėjo vyriškis. 

— Žvejojot? 

— Ne, rinkau gyvius. 

— Hm... o kokius? 

— Jaunus aštuonkojus. 

 — Ak šituos? Aš net nežinojau, kad jų čia yra. Nors visą ą amžių 
čia nugyvenau. 

— Jų reikia paieškoti, — pavargęs tarė Dokas. 

— Mat kaip, — tarė vyriškis. — Klausykit, gal į jums bloga? Prastai 
atrodot. 

Vėlsuskambo aukšta fleita, sugaudė violončelė „jūra sėlino artyn, 
kranto link. Dokas nuvijo šalin muziką, nuvijo šalin veidą, Žvarbulį 
savo kūno. 

— Ar čia kur nors yra policija? 

— Mieste. O kas atsitiko? 

— Ten prie rifo lavonas. 

— Kur? 

— Va ten, įstrigęs tarp uolų. Mergina. 

— Tik pamanyk, — tarė vyriškis. — Už surastą lavoną priklauso 
premija. Neatsimėnu kiek. 

Dokas atsistojo ir ėmė rinktis daiktus. 

— Gal jūs ir praneštumėt? Aš prastai jaučiuosi. 

— Menkas malonumas, žinoma. Tikriausiai baisiai atrodė? Su- 
puvęs, suėstas? 

Dokas nusisuko. 

— Jūs pasiimkit premiją, — pasakė jis. — Man nereikia. 

Jis nuėjo prie mašinos. Galvoje dar skambėjo fleita, bet jau vi- 
sai negarsiai. . 

Tikriausiai nė viena Holmano universalinės parduotuvės sugalvota 
reklama neturėjo tokio pasisekimo kaip čiuožikas ant stiebo. Dieną 
po dienos jis suko ratus savo mažoje aikštelėje, ir naktį jo siluetas 
bolavo dangaus fone, tad visi matė, kad jis dar nenulipęs žemyn. 
Tačiau visi žinojo, kad aikštelės vidury yra plieninis stulpelis ir nak- 
tį jis prie to stulpelio prisisega diržu. Bet sėdėti jis nesėdėdavo, tad 
tas stulpelis niekam per daug nekliuvo. Jo pasižiūrėti atvažiuodavo 
žmonės iš Džeimsburgo, iš pajūrio, net iš Greimso kyšulio. Salinaso 
gyventojai plūdo pulkais, ir to miesto Fermerių korporacija ėmė 
kviesti žiūrovus į naują pasirodymą, kai čiuožikas mėgins pagerinti 
savo paties rekordą ir išgarsins Salinasą nauju pasaulio rekordu. Mat 
tokių stiebo čiuožikų nėra daug, ir šis buvo pats geriausias, nuolatos 
viršydavo savo paties pasaulio. rekordus. | 

Parduotuvės savininkai buvo labai patenkinti. Skalbiniai, nukai- 
notos prekės, aliumininiai ir fajansiniai indai buvo graibstyte graibs- 
tomi. Gatvėje stovėjo žmonių pulkas ir žiūrėjo į vienišą vyriškį 
aikštelėje. | 

Antrąją savo čiuožimo dieną jis davė apačion žinią, kad kažkas 
šaudo į jį iš orinio šautuvo. Darbo ėmėsi kriminalinis skyrius. Buvo 
nustatytas šaudymo kampas ir susektas pasikėsintojas. Tai buvo 
senasis daktaras Merivalis, pasislėpęs savo kabinete už užuolaidų 
su šautuvu rankose. Oficialiai jis nebuvo apkaltintas, užtat pažadė- 
jo, kad daugiau taip nebedarys. Jis buvo labai garsus masonų ložės 
narys. . 

Dailininkas Anri nesitraukė iš Rudžio Viljamso degalinės. Jis 
išnagrinėjo visus galimus filosofinius požiūrius ir padarė išvadą, kad 
reikia namie įsirengti tokią pat aikštelę ir pačiam pabandyti. Kick- 
vienam miestiečiui čiuožikas darė mažesnę ar didesnę įtaką. Pre- 
kyba atokesnėse gatvėse visai sustojo, ir darėsi tuo gyvesnė, kuo 
arčiau Holmano. Makas su vaikinais irgi nuėjo pažiūrėti, minutę 
pastovėjo ir sugrįžo į Rūmus. Čiuožikas jiems pasirodė šiaip sau. 

„Parduotuvės vitrinoje buvo pastatyta dvigulė lova. Kai čiuožikas 
pasieks naują pasaulio rekordą, jis nusileis apačion ir miegos toje 
vitrinoje nenusiėmęs pačiūžų. Kortelė su čiužinį pagaminusios fir- 
mos pavadinimu buvo padėta kojūgalyje. 

Visas miestas domėjosi tuo sportiniu įvykiu ir diskutavo apie jį, 
betapie patį įdomiausią ir visiems rūpimą klausimą niekas nekalbėjo. 
Niekas apie jį neužsiminė, nors visiems sukosi galva. Apie jį galvojo 
ponia Trolat, išėjusi iš škotiškos kepyklos su maišeliu saldžių bande- 
lių. Jis nedavė ramybės ponui Holui vyriškų drabužių skyriuje. Trys 
Viloubių merginos imdavo prunkšti jį prisiminusios. Bet niekam 
neužteko drąsos prabilti viešai. 

Labiau už visus kitus ši problema kamavo Ričardą Viljamą Fros- 
tą, jauną ir protingą jaunuolį. Jis tiesiog nebeturėjo ramybės. Trečia- 
dienio naktį vartėsi lovoje, o ketvirtadienį nesudėjo akių. Penkta- 
dienį pasigėrė ir susimušė su žmona. Ji kiek paverkė, paskui apsi- 
metė užmigusi. Ji girdėjo, kaip jis išlipo iš lovos ir tyliai apsirengęs 
išėjo. Ji dar paverkė. Buvo jau labai vėlu. Ponia Frost neabejojo, kad 
jis nuėjo į Doros „Lokio Vėliavą“. 

Ričardas ryžtingai nužingsniavo pakalnėn pro pušis iki Švyturio 
gatvės. Tada pasuko kairėn prie Holmano parduotuvės. Kišenėje 
jis turėjo butelį ir prieš prisiartindamas patraukė dar gerą burnelę. 
Gatvės Žibintai nedegė. Miestas buvo tuščias. Nė gyvos dvasios. 
Ričardas sustojo vidury gatvės ir užvertė galvą. 

Antaukšto stiebo neaiškiai bolavo čiuožiko figūra. Jis dar patrau- 
kė iš butelio. Tada pridėjo prie burnos delnus ir kimiai pašaukė: 

— Ei! 

Jokio atsako. 

— Ei! — sušuko jis garsiau iT apsidairė, ar iš už banko neateina 
policininkai. 

Iš dangaus pasigirdo niūrus atsakas: 

— Ko reikia? i 

Ričardas vėl pridėjo prie burnos delnus: 

— Kaip... kaip jūs... einat į tualetą? 

— Turiu čia puodą, — atsakė balsas. 

Ričardas nusisuko ir patraukė atgal. Švyturio gatve, į kalną pro 
pušis, paskui namo. Nusirengęs suprato, kad žmona nemiega. Mie- 
godama ji visada truputį knarkdavo. Jis atsigulė, ir ji pasislinko 
padarydama jam vietos. 

— Jis ten turi puodą, — pasakė Ričardas. 

Anksti rytą T modelis išdidžiai įriedėjo į Konservų gatvę, perdar- 
dėjo per nutekamąjį griovį ir per piktžoles nugirgždėjo į savo vietą 
už Li Čongo krautuvės. Vaikinai pakėlė priekinius ratus, į penkių 
galonų baką išleido benziną, kiek jo buvo likę, pasiėmė varles ir 
pavargę nuėjo namo į Nakvynės Rūmus. Tada Makas su oficialiu 
vizitu apsilankė pas Li Čongą, o vaikinai tuo tarpu kūrė didžiąją 
krosnį. Makas rimtai padėkojo Li Čongui už paskolintą mašiną. 
Paminėjo, kad kelionė buvo labai sėkminga, pririnko šimtus varlių. 
Li droviai šypsojosi ir laukė to, kas neišvengiama. 

— Viskas šaunu, - pasakė Makas džiugiai. — Už varlę Dokas 
moka po varioką, o mes jų turim gal tūkstantį. 

Li linktelėjo. Kaina buvo tvirta. Visi tai žinojo. 

— Dokas išvažiavęs, — pasakė Makas. — Tai apsidžiaugs Žmo- 
gus, kai pamatys tiek varlių. 

Li vėl linktelėjo. Jis žinojo, kad Dokas išvažiavęs ir kur krypsta 
pokalbis. | 

— Klausyk, žinai ką, — pasakė Makas, tarsi tik dabar apie tai 
pagalvojęs. — Mums dabar būtų ne pro šalį išgerti... — Iš jo balso 
atrodė, kad toks noras jam kyla labai retai. 

— Viskis nėla, - pasakė Li Čongas ir nusišypsojo. 

Makas nepaprastai įsižeidė. 

— O kam mums tas tavo viskis? Mes patys turim galoną tokio 
viskio, kokio net nesapnavai. Pilnutėlį galoną, sklidiną kaip akis. Tai 
žinai, — kalbėjo jis toliau, — mes su vaikinais norim tave pasikviesti, 
kad ateitum ir su mumis išgertum. Jie prašė, kad tave pakviesčiau. 


Li nė pats nepajuto, kaip visas nušvito iš pasitenkinimo. Juk 
nesiūlytų išgerti, jeigu neturėtų. | | 

— Supranti, — tarė Makas, — mes norim išgerti ir norim pavalgy- 
ti. Tu pats žinai, dvidešimt varlių — doleris. Doko-dar nėra, o valgyti 
norim. Todėl mes taip ir nusprendėm. Kad tau nebūtų skriaudos, 
duodam tau už dolerį dvidešimt penkias varles. Tu gauni penkias 
varles pelno, ir visi patenkinti. | 

— Ne,-— atsakė Li, — netuliu pinigų. 

— Baik, Li, mums tereikia trupučiuko užkandos. Pasakysiu tau 
atvirai: mes norim iškelti Dokui baliuką, kai sugrįš. Gėrimo turim per 
akis, trūksta tiktai kelių bifšteksėlių, dar šio to. Juk jis toks pui- 
kus vyrukas. Klausyk, kai tavo žmonai dantį skaudėjo, kas jai davė 
vaistų? 

Makas pataikė. Li buvo skolingas Dokui, labai skolingas. Tiktai 
Li sunkiai suvokė tą ryšį: kodėl, būdamas skolingas Dokui, jis turi 
duoti skolon Makui? 

„— Jokių raštelių nerašysim dėl tų varlių, - pasakė Makas. — 
Gauni tiesiai į rankas po dvidešimt penkias varles už dolerį, duodi 
mums maisto. 

Li protas uostinėjo šitą pasiūlymą kaip pelė sūrio lickanas ant 
virtuvės stalo. Ir nematė jokios klastos. Viskas atrodė teisėta. Dokui 
varlės — tai tokie patys pinigai, kaina pastovi, ir dar gaus papildomo 
pelno. Jis turi penkias varles už dolerį viršaus, be to, už produktus 
galima skirti kokią nori kainą. Viskas priklauso nuo to, ar jie iš tikro 
prigaudė tų varlių, ar ne. 

— Leikia ziūlėti valles, — pagaliau pasakė Li. 

Prie Nakvynės Rūmų Li paragavo viskio, apžiūrėjo šlapius mai- 
šus su varlėmis ir davė sutikimą. Tik su viena sąlyga — kad negyvų 
varlių „neims. Tada Makas atskaičiavo į skardinę penkiasdešimt 
varlių, nunešė Li krautuvėn ir gavo uždu dolerius kumpio, kiaušinių 
ir duonos. 

Li, numatydamas gyvą prekybą, atnešė didelę dėžę ir pastatė ją 
daržovių skyriuje. Išleido ten penkiasdešimt varlių ir pridengė jas 
šlapiu maišu, kad įnamėms būtų smagiau. 

Ir prekyba iš tikro buvo gyva. Atėjo Edis ir pasiėmė už dvi varles 
„Bull Durham“. Kiek vėliau Džonsas įsižeidė, kad kokakolos kaina 
nuo vienos varlės pašoko iki dviejų. Nepasitenkinimas išaugo į 
dienos galą, kai kainos dar labiau išaugo. Pavyzdžiui, bifšteksų. Už 

svarą pačių geriausių ar taip, ar anaip nepriklauso daugiau kaip 
"dešimt varlių, bet Li ėmė plėšti po dvylika su puse. Persikų kompo- 
tas pašoko nežmoniškai — iki aštuonių varlių užskardinę. Jis tiesiog 
smaugte smaugė vaikinus. Jis buvo visiškai tikras, kad nei „Taupiojo- 
je Prekyboje“, nei pas Holmaną tokie nauji piniginiai vienetai ncbus 
pripažinti. Jei vaikinams reikia bilteksų, tai tegu moka Li Čongo 
kainas. Visi tiesiog pasipiktino, kai iš Heizlio, jau seniai svajojusio 
apie šilkinius geltonus antrankovius, buvo nulupta trisdešimt pen- 
kios varlės. Jeigu jam nepatinka tokia kaina, galįs eiti kitur. Godulio 
nuodai jau ėmė nuodyti nekaltą ir mielą prekybinę sutartį. Pyktis 
augo, bet augo ir varlių skaičius Li Čongo dėžėje. 

Dėl finansinių nuostolių Makas su vaikinais krimtosi ne itin 
smarkiai, nes jie nebuvo savanaudžiai. Savo džiaugsmą jie matavo ne 
parduotomis prekėmis, orumą — ne banko sąskaita ir meilę — ne 
tuo, kiek ji kainavo. Tik buvo pikta, kad Li laiko juos ekonominiais 
neišprusėliais ar gal net kvailiais. Jų skrandžiuose patogiai gulėjo 
kiaušinienė su kumpiu uždu dolerius, užviršavusi gerą gurkšnį viskio, 
0 pusryčiai buvo suvilgyti kitu tokiu pat geru gurkšniu. Jie sėdėjo 
nuosavose kėdėse nuosavame name ir žiūrėjo, kaip Meilukė mokosi 
išskardinės lakti pieną. Jai buvo lemta labai laimingo šuns ateitis, nes 
penketas vyriškių turėjo penkias skirtingas šunų auklėjimo teorijas, 
tokias nesuderinamas, kad Meilukė apskritai nebuvo auklėjama. Ji iš 
pat karto pasirodė labai subrendusi. Miegodavo to lovoje, iš kurio 
būdavo gavusi paskutinį kyšį. Kartais dėl jos jie net apsivogdavo. 
Viliodavo ją vienas nuo kito. Kartais visi penki nuspręsdavo, kad 
toliau taip nebegalima, kad Meilukę reikia auklėti drausmingą, 
bet viskas visada baigdavosi diskusijomis dėl metodo. Visi buvo ją 
įsimylėję. Balutės, jos paliktos ant grindų, jiems atrodė žavingos. Jie 
nukamavo pažįstamus pasakojimais apie jos protingumą, būtų per- 
šėrę bei nugalavę ir ją pačią, jeigu ji nebūtų turėjusi daugiau nuovo- 
kos už juos. 

"Džonsas įtaisė jai guolį senoviškame laikrodyje, bet ji niekad 
ten nemiegojo. Miegodavo su tuo, kuris labiausiai patikdavo. Ji 
kramtė antklodes, draskė čiužinius, paleisdavo iš pagalvių plunks- 
nas. Ji koketavo su visais savo savininkais ir juos kiršindavo. Jiems ji 
atrodė nuostabi. Makas ketino išmokyti ją visokiausių triukų ir 
vaidinti cirke, bet neįpratino jos net pasiprašyti lauk. | 

„Pavakare jie sėdėjo, rūkė, virškino ir šnekučiavosi, retsykiais 

patraukdami iš butelio. Ir kaskart perspėdavo vienas kitą, kad ne- 
truktelėtų per daug, nes reikės vaišinti Doką. To negalima pamiršti 
nė akimirkos. 

„— Kaip manot, kada jis sugrįš? — paklausė Edis. 

— Paprastai parvažiuoja apie aštuntą ar devintą valandą, — atsa- 
kė Makas. — Reikia apgalvoti, kada darom tą baliuką. Man atrodo, 
geriausia būtų šįvakar. 

— Žinoma, — sutiko visi. 

— O galjis bus pavargęs, — pasakė Heizlis. — Juk kelias ilgas. 

— Nesąmonė, — atkirto Džonsas, — geras baliukas pats puikiau- 
sias poilsis. Aš vieną sykį buvau pavargęs kaip šuo, bet pasėdėjau, 
išgėriau, ir kaip ranka nuėmė. 

— Reikia dar rimtai pagalvoti, - pasakė Makas. — Kur mes vis- 
ką darysim? Čia? 

— Hm, Dokas labai mėgsta savo o muziką. Per balių visada pa- 
leidžia savo patefoną. Gal jam labiau patiktų, jeigu mes ateitume 
pas jį? 

— Nebloga mintis, - pasakė Makas. — Bet, manau, viską reikia 
padaryti, kad būtų staigmena. Na gerai — ateinam, atsinešam butelį, 
o iš kur jis supras, kad tai baliukas? 

— Galreikia ten viską papuošti? — pasiūlė Hjugis. — Na, kaip per 
Liepos ketvirtą arba per Visus Šventuosius. 

Mako akys spoksojo į erdvę, lūpos buvo praviros. Jis jau matė 
viską. | 

— Žinai, Hjugi, — tarė jis, — čia mintis. Nesitikėjau iš tavęs, bet 
šį sykį pataikei kaip pirštu į akį. — Jo balsas pasidarė švelnus, akys 
žvelgė į ateitį. — Aš viską įsivaizduoju, — kalbėjo jis. — Dokas parva- 
žiuoja. Pavargęs. Namuose dega šviesos. Jis mano, kad kokie vagys. 
Užlipa laiptais, o ten — viešpatėliau! Viskas išpuošta, išdailinta. 
Girliandos, kaspinai ir didelis tortas. Ir tuojau pat supras, kad čia 
balius. Ir ne šiaip koks sumautas. O mes iš pradžių pasislėpę, ir jis 
nežino, kas taip padarė. Tada visi šaukdami pasirodom. Įsivaizduo- 
jat jo veidą? Čia tai bent Hjugis, čia tai bent sugalvojai. 

Hjugis paraudo. Jo mintis buvo daug kuklesnė, jis tik prisiminė 
Naujųjų Metų sutikimą „La Idoje“, bet jeigu jau taip, jis nesispyriojo. 

 — Pamaniau, kad būtų labai gražu, — tarė jis. 

— Tikrai gražu,— pasakė Makas, — ir kai viskas nurims, aš 
papasakosiu Dokui, kas viską sumanė. 

Jie atsilošė kėdėse ir viską apgalvojo. Ir papuošta laboratorija jų 
vaizduotėje atrodė kaip „Del Monte“ viešbučio oranžerija. Tada dar 
gurkštelėjo sutvirtindami planą. | 

Li Čongo sandėlis buvo nuostabus. Pavyzdžiui, dauguma krautu- 
vių pasirūpina geltonų ir juodų girliandų, juodų popierinių katinų, 
kaukių ir popierinių moliūgų spalio mėnesį. Prieš Visus Šventuosius 
vyksta gyva prekyba, paskui tie dalykai išnyksta. Gal visus parduoda, 
gal išmeta, bet liepos mėnesį jų nenusipirksi. Tas pats ir su Liepos 
ketvirtosios puošmenom, vėliavom, gairelėm ir raketom. Kur jie 
dingsta sausio mėnesį? Dingsta, ir niekas nežino, kur. Bet tik ne pas 
Li Čongą. Jo krautuvėje lapkričio mėnesį gali nusipirkti atviruką 
Valentino dienai, o rugpjūčio mėnesį — trilapių, kirvelių ir popieri- 
nių vyšnaičių. Jis turėjo petardų net nuo 1920 metų. Tiktai paslaptis, 
kur jis laikė visas tas atsargas, nes krautuvė buvo ne iš erdviųjų. Jis 
turėjo maudymosi kostiumų iš tų laikų, kai buvo madingi ilgi sijonai, 
juodos kojinės ir skarelės. Ir spaustukų kelnėms važiuojant dviračiu, 
audimo šaudyklių. Ženkliukų su užrašais „Atmink Meiną“ ir sporti- 
nių gairelių, jamžinusių „Kariūną Bobą“. Suvenyrų iš 1915 metų 
tarptautinės Panamos parodos — mažų bokštelių iš brangakmenių. 
Li Čongas, kaip prekiautojas, turėjo dar vieną netradicišką ypatybę. 
Jis niekada nerengė išpardavimų, nemažino kainų. Daiktas, kuris 
1912 metais kainavo trisdešimt centų, tick pat kainavo ir dabar, nors 
kito akimis, pelės ir kandys galėjo būti ir gerokai sumažinusios jo 
vertę. Bet tai buvo nesvarstytina. Ir jeigu sumanei papuošti laborato- 
riją, šiaip, apskritai, be jokios konkrečios progos, padaryti saturnalijų 
ir Visų tautų eisenos hibridą, tai geriausia kreiptis kaip tikį Li Čongą. 

Makas su vaikinais tai žinojo. Bet Makas paklausė: 

— Oiš kur gausim didelį tortą? Juk Li teturi tik mažų pyragaičių. 

Hjugis buvo toks patenkintas sėkme, kad vėl ryžosi pamėginti. 

— Tai gal Edis gali iškepti? — pasiūlė. — Juk jis kažkada „San 
Karlose“ dirbo konditeriu. 

Visiems karštai pritarus, net pats Edis pamiršo, kad torto kaip 
gyvas nėra kepęs. 

Be to, Makas viską pagrindė jausmais. 

— Dokui taip bus daug maloniau, — pasakė jis. — Kur kas pado- 
riau negu koks senas sukritęs pirktinis. Parodysim, kad širdį įdėjom. 
Diena ir viskis tirpo, entuziazmas augo. Tolydžio buvo keliauja- 
ma pas Li Čongą. Vienas varlių maišas ištuštėjo, užtat Li dėžėje 

pasidarė ankštoka. Šeštą valandą viskio galonas baigtas, ir jie ėmė 
pirkinėti pusės pintos „Senojo Tenisiuko“ buteliukus už penkiolika 
varlių, o Rūmuose ant grindų gulėjo kalnas papuošalų — mylios 
girliandų, skirtų visoms esamoms šventėms ir kai kurioms jau panai- 
kintoms. 

- Edis tupinėjo aplink krosnį kaip višta aplink viščiukus. Jis prau- 
simosi dubeny kepė tortą. Firma, pagaminusi pusfabrikatį, garanta- 
vo, kad receptas patikimas. Bet tortas jau iš pat pradžių ėmė elgtis 
keistai. Užmaišius tešlą, ji ėmė rangytis ir pūstis, tarsi viduje knibŽ- 
dėtų kokie gyviai. Jau krosnyje iš jos iškilo didelė kaip beisbolo 
kamuolys pūslė, ji pasidarė kieta, blizganti, paskui ėmė šnypšti ir 
sprogo. Torte atsirado toks krateris, kad Edis gavo dar užmaišyti 
tešlos ir užpildyti duobę. Bet tortas vis tiek elgėsi keistai, nes apačia 
ėmė svilti ir leisti juodus dūmus, o viršus kilo ir vėl zmeko tyliai 
sproginėdamas. 

Kai Edis pagaliau jį išėmė, jis buvo panašus į Belo Gedeso kovos 
lauko miniatiūrą, padarytą iš lavos. 

Apskritai tortas nenusisekė, nes ko! vaikinai puošė laboratoriją, 
Meilukė jį gerokai apgraužė, paskui apvėmė ir galiausiai, susirangiu- 
si ant dar šilto kepinio, užmigo. 

O Makas su vaikinais, pasiėmę girliandas, kaukes, šluoteles ir 
popierinius moliūgus, raudonas, mėlynas ir baltas juostas, per dyk- 
vietę patraukė į laboratoriją. Už paskutines varles nusipirko kvor- 
tą „Senojo Tenisiuko“ ir du galonus vyno po keturiasdešimt devy- 
nis centus: 

— „Dokas labai mėgsta vyną, — pasakė Makas. — Ko gero, net 
labiau už viskį. 

Dokas laboratorijos nerakindavo. Jis vadovavosi teorija, kad tas, 
kas nori, vis tiek įsilauš, kad žmonės apskritai yra dori ir kad norma- 
liam Žmogui laboratorijoje apskritai nėra ko vogti. Vertingiausi 
daiktai čia buvo knygos, plokštelės, chirurginiai instrumentai, optika 
ir kiti dalykai, į kuriuos padorus vagis net nežiūrės. Jo teorija buvo 
teisinga vagių, plėšikų ir kleptomanų atžvilgiu, bet visiškai netiko jo 
draugams. Knygos dažnai buvo „pasiskolinamos“. Grįžęs po kelionės 
visada pasigesdavo konservuotų pupų skardinės, parėjęs naktį kar- 
tais savo lovoje rasdavo svečių. 

Vaikinai suvertė puošmenas prieškambarį, i ir tada Makas sulai- 
kė juos. 

— Kas Dokui patiks labiausiai? — paklausė J jis. 

— Balius, — atsakė Heizlis. 

— Ne, — paprieštaravo Makas. 

— Papuošimai? — paklausė Hjugis. Jis jautėsi už juos atsakingas. 

— Ne, — pasakė Makas, — varlės. Tai pats svarbiausias daiktas. O 
kai jis parvažiuos, Li jau gali būti uždaręs krautuvę, ir Dokas varlių 
nepamatys iki pat rytojaus. Atsiprašau! — sušuko Makas. — Varlės 
turi būti čia, vidury kambario, o šalia jų vėliava ir šūkis: „Sveikas 
sugrįžęs, Dokai!“ | | 

Komitetas, nusiųstas pas Li, buvo sutiktas priešiškai. Jo įtarioms 
smegenims visi pasiūlymai atrodė blogi. Jam buvo aiškinama, kad jis 
pats yra kviečiamas į vakarėlį ir galės stebėti savo turtą, kad niekas į 
jį nesikėsina. Makas net parašė raštą, patvirtinantį Li teises į visas 
varles, jei kiltų kokių abejonių. 

Kai Li priešinimasis kiek palūžo, jie perncšė dėžę į laboratoriją, 
apvyniojo ją raudonom, baltom ir mėlynom juostom, ant lapo jodu 
parašė sveikinimą ir pradėjo puošti kambarį. Viskį jau buvo pabaigę, 
ir nuotaika buvo tikrai šventiška. Jie ištempė girliandas ir sukabino 
moliūgus. Praeiviai iš gatvės ėmė dėtis prie pokylio ir puolė pas Li 
Čongą gėrimų. Li Čongas iš pradžių irgi dalyvavo, bet vėliau dėl 
silpno skrandžio turėjo eiti namo. Vienuoliktą valandą jie iškepė 
bifšteksus ir suvalgė. Kažkas tarp plokštelių aptiko Kauntą Beisį, ir 
sugriaudėjo didysis patefonas. Triukšmas buvo girdėti net „La Idos“ 
laivų statykloje. Keli lankytojai iš „Lokio Vėliavos“ laboratoriją 
palaikė konkuruojančia firma ir šūkaudami iš džiaugsmo užbildėjo 
laiptais. Supykę šeimininkai juos išvijo, bet tiktai po ilgo, smagaus ir 
kruvino mūšio, per kurį nukentėjo du langai ir durys. Buvo sudaužyti 
puodukai. Heizlis, eidamas per virtuvę į tualetą, išvertė ant grindų ir 
savęs keptuvę su karštais taukais ir smarkiai apsidegino. 

Pusę dviejų užėjo kažkoks girtas tipas ir pasakė kažką įžeidžia- 
mo apie Doką. Makas tvojo jam tokį antausį, kuris ir dabar prisime- 
namas bei aptarinėjamas. Žmogelis pakilo į orą, palėkėjo ir žnekte- 
lėjo į dėžę su varlėmis. Kažkas norėjo pakeisti plokštelę, numetė 
kojelę ir nulaužė adatą. 

Niekas nėra ištyręs slopstančio pokylio psichologijos. Štai jis 
verda, kunkuliuoja, ūžia, paskui ateina krizė, stoja trumpa tyla, ir 
paskui greitai viskas baigiasi, svečiai išsivaikšto, užmiega arba lei- 
džiasi ieškoti kitų nuotykių ir palieka negyvėlį vieną. 

Laboratorijoje plieskė visos lempos. Durys kabojo ant vieno 
vyrio. Ant grindų pilna sudaužyto stiklo. Primėtyta patefono plokš- 
telių, vienos sulaužytos, kitos tiktai subraižytos. Visur lėkštės su 
bifšteksų lickanomis ir sustingusiais taukais — ant knygų lentynų,ant 
grindų, po lova. Viskio stiklinės liūdnai gulėjo ant šonų. Kažkas, 
mėgindamas užlipti ant knygų lentynos, nuvertė visą knygų eilę ant 
žemės ir dabar jos gulėjo aplamdytos krūvoje. Viskas baigėsi, nieko 
nebeliko. 

Pro išlaužtą dėžės dangtį iššoko varlė, patupėjo dairydamasi, ar 
negresia pavojus, paskui ją kita. Pro duris ir išdaužytus langus jos 
jautė plūstant gaivų, drėgną orą. Viena atsitūpė ant nukritusiošūkio 
„Sveikas sugrįžęs, Dokai!“ Dvi nedrąsiai nušokavo durų link. 

Netrukus laiptais jau sruvo visas varlių upelis, sūkuringas, gyvas. 
Greitai Konservų gatvėje knibždėte knibždėjo varlių. Penkias su- 
traiškė taksi, atvežęs į „Lokio Vėliavą“ vėlyvą keleivį. Bet auštant 
visos jau buvo dingusios. Vienos sulindo į kanalizaciją, kitos rado 
kelią į ežeriuką ant kalvos, dar kitos nuplaukė nutekamaisiais grio- 
veliais arba pasislėpė dykvictės žolėje. 

Tylioje tuščioje laboratorijoje plieskė lempos. 

Laboratorijos kambarėlyje narveliuose lakstė, blaškėsi ir cypavo 
baltosios žiurkės. Atskiro narvelio kampe gulėjo Žiurkė su plikais 
aklais žiurkiukais, maitino juos ir piktai, įtariai dairėsi. 

Barškuolės savo narve tysojo.pasidėjusios galvas ant uodegų ir 
spoksojo pricš save niūriomis blausiai juodomis akimis. Kitame 
narve pabaisa nuodadantis rauplėta oda, panašia į karoliukais siuvi- 
nėtą rankinuką, lėtai ir nerangiai kabinosi nagais į vielos tinklą. 
Akvariume plūkavo aktinijos su žaliais ir raudonais čiuptuvais ir 
blyškiai žalsvais pilvais. Tyliai ūžė jūros vandenį pumpuojantis komp- 
resorėlis, į bakus tekėjo plonos burbuliukų srovelės. 

Buvo perlinė valanda. Li Čongas išnešė dėžes su šiukšlėmis. 
Sargas stovėjo „Lokio Vėliavos“ verandoje ir kasėsi pilvą. Semas 
Malojus išropojo iš savo katilo, atsisėdo ant rąstigalio ir žiūrėjo į 

šviesėjančius rytus. Už Hopkinso vandens stoties monotoniškai lojo 
jūros liūtai. Nuo jūros pasirodė senasis kinas su varvančiu maišu ir 
nušlepsėjo į kalvą. 

Tuo metu į Konservų gatvę įvažiavo mašina, ir prie laboratorijos 
sustojo Dokas. Jo akys buvo paraudusios iš nuovargio. Važiavo jis 
lėtai. Mašinai sustojus jis kiek pasėdėjo, kad atsigautų nuo kratymo. 
Paskui išlipo. Išgirdusios jo žingsnius ant laiptų, barškuolės iškišo 
savo dvišakus liežuvius ir ėmė klausytis. Žiurkės pradėjo blaškytis 
narveliuose. Dokas užlipo laiptais. Su nuostaba nužvelgė kabančias 
duris, išdaužtus langus. Nuovargis tarsi dingo. Jis greitai įėjo vidun. 
Paskui taip pat greitai perėjo kambarius, lipdamas per sudaužytus 
stiklus. Staiga pasilenkęs paėmė sulaužytą plokštelę ir pažiūrėjo, 
koks pavadinimas. 

Virtuvėje ant grindų išpilti taukai dabar buvo balti. Doko akys dar 
labiau paraudo iš pykčio. Jis atsisėdo ant savo tachtos įtraukęs galvą 
į pečius ir truputį virpėdamas iš įniršio. Staiga pašoko ir įjungė 
patefoną. Uždėjo plokštelę ir nuleido kojelę. Iš garsiakalbio pasigir- 
do tiktai šnypščiantis grumėjimas. Jis nukėlė kojelę, sustabdė diską ir ir 
vėl atsisėdo ant tachtos. 

Laiptuose pasigirdo netvirti žingsniai, ir pro duris įėjo Makas. Jo 
veidas buvo raudonas. Jis droviai sustojo vidury kambario. 

— Dokai... — tarė, — mes su vaikinais... 

Iš pradžių Dokas jo tarsi nematė. Staiga pašoko ant kojų. Makas 
atšlijo atatupstas. 0 

— Čia jūs pridirbot? 

— Matai, mes su vaikinais... 

Nedidelis kietas Doko kumštis pakilo ir trenkė Makui į veidą. 
Doko akys degė baisiu žvėrišku pykčiu. Makas sunkiai sudribo ant 
grindų. Jo lūpos buvo praskeltos, vienas priekinis dantis gerokai 
palinkęs vidun. . 

'— Stokis! — pasakė Dokas. 

Makas šiaip taip atsistojo. Jo rankos kabojo prie šonų. Dokas vėl 
trenkė jam šaltą, piktą, baudžiantį smūgį į žandikaulį. Makui iš lūpų 
sunkėsi kraujas ir tekėjo per smakrą. Jis mėgino apsilaižyti. 

— Pakelk rankas. Ginkis, šunsnuki! — sušuko Dokas ir trenkė dar 
sykį. Išgirdo, kaip trakštelėjo dantys. 

Mako galva loštelėjo, bet jis dabar nenugriuvo, stovėjo tvirtai. 
Rankos tebekabojo prie šonų. | 

— Pilk, Dokai, — kimiai tarė jis pro sudaužytas lūpas. — Taip 
man ir reikia. | | 

Doko pečiai nusviro. 

— Ak tu šunsnuki, — karčiai pasakė jis. — Ak tu galvijau. 

Jis atsisėdo ant tachtos ir pažiūrėjo į apdaužytus krumplius. 

Makas atsisėdo ant kėdės ir pažvelgė į jį. Jo akys buvo išplėstos 
ir pilnos skausmo. Jis net nesišluostė kraujo, kuris tekėjo per smak- 
rą. Dokui galvoje ėmė skambėti monotoniška uvertiūra iš Monte- 
verdžio Hor ch'el Ciel e la Terra, labai liūdna ir nuolanki Petrarkos 
rauda dėl Lauros. Dokas žiūrėjo į sudaužytas Mako lūpas pro tą 
muziką, kurios buvo pilna jo galva ir pilnas oras. Makas sėdėjo 
visiškai ramus, tarsi ir pats girdėtų tą muziką. Dokas pažvelgė ton 
vieton, kur būdavo Monteverdžio albumas, bet prisiminė, kad pate- 
fonas sulaužytas. | 

Jis atsistojo. 

— Eik, nusiplauk veidą, — pasakė, nulipo laiptais ir nuėjo per 
gatvę pas Li Čongą. Nežiūrėdamas į jį, Li ištraukė iš ledainės dvi 
kvortas alaus. Pinigus paėmė netaręs nė žodžio. Dokas per gatvę 
sugrįžo atgal. | 

Makas tualete popieriniais rankšluosčiais valėsi kruviną veidą. 
Dokas atkimšo butelį ir atsargiai pripylė stiklinę, laikydamas butelį 
pakreiptą, kad kuo mažiau būtų putų. Pripylė antrą aukštą stiklinę ir 
abi nunešė į svetainę. Įėjo Makas, spausdamas prie veido šlapią 
rankšluostį. Dokas smakru parodė į alų. Makas prasižiojo ir neryda- 
mas susipylė pusę stiklinės. Tada garsiai atsiduso ir įsmeigė akis į alų. 
Savo stiklinę Dokas jau buvo pabaigęs. Jis atsinešė butelį ir vėl 
pripylė abi stiklines. Atsisėdo ant tachtos. 

— Kas atsitiko? — paklausė jis. 

Makas žiūrėjo į grindis, ir nuo jo lūpų į alų įkrito lašas kraujo. Ji is 
vėl nusausino savo sužeistas lūpas. 

— Mes su vaikinais norėjom tau iškelti baliuką. Manėm, kad tu 
grįši vakar vakare. 

— Suprantu, — linktelėjo Dokas. 

— Ir nieko neišėjo, — tarė Makas. — Kokia prasmė dabar atsi pra- 
šinėti? Aš visą gyvenimą atsiprašinėju. Man tas ne naujiena. Jau pripra- 
tau.— Jis nugėrė didelį gurkšnį. — Kadaise turėjau žmoną, — pasakė 
jis. — Ir su ja tas pats. Viskas, ką tik darydavau, apsiversdavo antraip. Ji 
ilgiau nebegalėjo kentėti. Sugalvoju ką nors tikrai gera, tai 

vis tiek velniava išcina. Nuperku ką nors dovanų — pasirodo, kad tas 
daiktas koks nors negeras. Tik užgaunu ją. Nebeištvėrė vargšė. Ir visur 
kitur tas pats. Tada ir pradėjau vaidinti kvailį. Vaikinus linksminu. 

Dokas vėl linktelėjo. Jo galvoje vėl skambėjo muzika, skundas ir 
nuolankumas. 

— Suprantu, — pasakė jis. 

— Aš labai apsidžiaugiau, kai jūs man trenkėt, — pasakė Ma- 
kas.— Pagalvojau gal tai padės man. Gal aš prisiminsiu. Bet, po 
velnių, nieko aš neprisiminsiu. Nieko aš.neišmoksiu. Dokai, — pasa- 
kė Makas, — aš viską taip gražiai sugalvojau, kad visiems būtų links- 
ma ir smagu. Ir jums turėjo būti malonumas, kad suruošėm baliuką. 
Ir mums patiems malonu. Sugalvota viskas buvo kuo gražiausiai. — 
Jis mostelėjo ranka į duženas ant grindų. — Kai vedžiau, irgi buvo tas 
pats. Sugalvota buvo kuo puikiausiai, bet išėjo šnipštas. | 

— Suprantu, — tarė Dokas. Jis atidarė antrą alaus butelį ir pripylė 
stiklines. 

— Dokai, — pasakė Makas, — mes su uvaikinais čia viską išvalysim, 
užmokėsim už viską, kas sulaužyta. Net jeigu reikės penkerių metų, 
vis tiek užmokėsim. Ę 

Dokas lėtai papurtė galvą ir nusišluostė nuo ūsų putas. 

— - Ne, — „pasakė jis, - aš pats išvalysiu. Aš žinau, kur kas turi būti. 

„— Mes už viską užmokėsim, Dokai. 

— Ne, neužmokėsit, Makai,- pasakė Dokas.— Jūs apie tai 
galvosit, gana ilgai krimsitės dėl to, bet vis tick neužmokėsit. Muzie- 
jinio stiklo sudaužyta tikriausiai už kokius tris šimtus dolerių. Nesa- 
kyk, kad užjį užmokėsit. Žinoma, jums bus nepatogu. Gal praeis dveji 
ar treji metai, kol jūs viską pamiršit ir vėl pasijusit gerai. Bet užmo- 
kėti neužmokėsit. | | 

— Ko gero, taip ir bus, - pasakė Makas. — Velniai griebtų, aš 
žinau, kad taip ir bus. Tai ką mums tada daryti? | 

*— O ką čia padarysi, —- pasakė Dokas. — Bet snukius daužyti 
niekas man nedavė teisės. Pamirškim šitai. 

Makas pabaigė savo alų ir atsistojo. 

— Iki, Dokai, — pasakė jis. 

— Iki. Klausyk, Makai... o kur dabar tavo žmona? 

— Nežinau, — atsakė Makas. — Paliko mane. 

Jis sunkiai nulipo laiptais, perėjo gatvę ir pro dykvietę nuėjo 
Rūmų link. Dokas žiūrėjo į jį pro langą. Paskui pavargęs išsitraukė iš 
už boilerio šluotą. Visą dieną sugaišo, kol susitvarkė. 

Dailininkas Anri buvo ne prancūzas, ir jo vardas buvo ne Anri. Ir 
tikras dailininkas jis nebuvo. Jis buvo taip paveiktas Paryžiaus kai- 
riųjų pasakojimų, kad jautėsi tarsi nugyvenęs jame visą gyvenimą, 
nors niekada ten nebuvo. Iš laikraščių jis uoliai sekė dadaistų judėji- 
mą bei skilimus, keistus moteriškus pavydus, religingumus, obsku- 
rantizmus formuojantis ir žlungant mokykloms. Jis nuolatos sukildavo 
prieš pasenusias technikas ir medžiagas. Vienais metais jis atsisakė 
perspektyvos. Kitais metais — raudonos spalvos, netgi kaip priemo- 
nės išgauti purpurinei. Pagaliau atsisakė dažų apskritai. Neaišku, ar 
Anri buvo geras dailininkas, ar ne, nes taip dažnai pasinerdavo į 
visokius judėjimus, kad tapybai turėjo tikrai labai mažai laiko. 

Ir apskritai jo tapyba — klausimas. Juk nelabai daug suprasi iš 
įvairių nudažytų vištų plunksnų ir riešutų kevalų. Užtat laivadirbys 
buvo puikus. Nuostabus meistras. Prieš dešimt metų, kai pradėjo 
laivą ir kajutė bei kambuzas dar nebuvo baigti ir ten nebuvo galima 
gyventi, jis miegodavo palapinėje. Bet vėliau, kai patogiai ir sausai 
įsikūrė, ėmėsi laivo kaip reikiant. Laivas labiau panėšėjo į skulptūrą. 
Jis buvo trisdešimt penkių pėdų ilgio, ojo forma nuolat kcitėsi. Vienu 
tarpu jis turėjo kliperio priekį ir minininko galą. Vėliau šiek tiek 
primindavo karavelę; Kadangi Anri neturėjo pinigų, tai kartais pra- 
eidavo keli mėnesiai, kol jis kur gaudavo reikalingą lentą, geležies 
gabalą ar dcšimt varinių varžtų. Bet taip jam buvo gerai, nes jis 
anaiptol neriorėjo pabaigti laivo. 

Jis stovėjo tarp pušų, plotelyje, nuomojamame už penkis dolerius 
per metus. Tiek užteko mokesčiams, ir žemės šeimininkas buvo 
patenkintas. Laivas stovėjo ant stapelių su betono pamatais. Kai 
šeimininko nebūdavo namie, ant laivo šono kabodavo virvinės 
kopėčios. Grįžęs jis jas įtraukdavo vidun ir nuleisdavo tik tada, kai 
ateidavo svečių. Nedidukėje jo kajutėje palei tris sienas ėjo platūs 
apmušti suolai. Čia jis miegodavo, čia sėdėdavo jo svečiai. Prireikus 
ant sienos buvo atlenkiamas stalas, prie lubų kabojo varinė lempa. 
Kambuzas buvo kompaktiškumo stebuklas, bet viskas ten buvo mė- 
nesius galvota ir kurta. | 

Anri buvo tamsaus gymio ir niūrus. Jis nešiojo beretę, kai kiti jau 
prieš dešimt metų buvo jų atsisakę, rūkė moliūginę pypkę ir turėjo 

ilgus, tamsius, ant veido krintančius plaukus. Anri nestigo draugų, 
kuriuos apytikriai klasifikavo į tuos, kurie galėjo jį pamaitinti, ir tuos, 
kuriuos turėjo maitinti pats. 

Vardo jo laivas neturėjo. Sakė, kad sugalvos pavadinimą tada, kai 
pabaigs. 

Anri savo laive gyveno ir statė jį jau dešimt metų. Per tą laiką jis 
du kartus vedė ir keletą kartų buvo susisaistęs artimais ryšiais. Ir visos 
tos jaunos moterys paliko jį dėl tos pačios priežasties. Septynių pėdų 
kajutė buvo per maža dviem žmonėm. Jos pyko, kad atsistojusios 
nuolat bumbsi į lubas galva, kad nėra tualeto. Laivų tualetai stovint 
krante paprastai neveikia, ir Anri nenorėjo taikstytis su varganu 
sausumos tualetu. Todėl jam ir jo gyvenimo draugei tekdavo eiti 
pasivaikščioti tarp pušų. Ir jo mylimosios viena po kitos paliko jį. 

Kai jį paliko mergina, jo vadinta Alisa, jam atsitiko keistas da- 
lykas. Kaskart, kai būdavo paliekamas, jis tarsi ir liūdčdavo, bet iš 
tikro pajusdavo palengvėjimą. Galėdavo kaip reikiant išsitiesti sa- 
vo kajutėje. Galėdavo valgyti ką tinkamas. Jis būdavo patenkintas 
išsivadavęs nuo tos amžinos moteriškos globos. 

Jis turėjo tokią tradiciją — paliktas kiekvieną kartą nusipirkdavo 
galoną vyno, išsitiesdavo ant patogaus kieto gulto ir pasigerdavo. 
Kartais jis net mažumą paverkdavo, bet po to pasijusdavo tikrai 
palaimingai. Su klaikiu akcentu garsiai skaitydavo Rembo ir vis 
žavėdavosi savo kalbos mokėjimu. 

Taigi kaip tik per tą ritualinį Alisos apraudojimą ir pradėjo dary- 
tis tas keistas dalykas. Buvo naktis, degė lampa, jis vos buvo pradė- 
jęs girtėti, ir staiga pajuto, kad yra ne vienas. Jis smalsiai apsidairė ir 
prie kitos sienos pamatė sėdintį velnišką jauną vyrą, tamsų, jauną, 
gražų vyrą. Jo akyse švietė protas, ryžtas ir siela, dantys blizgėjo. Jo 
veidas buvo labai mielas, bet sykiu ir kažkoks baisus. O šalia jo sėdėję 
mažas auksaplaukis berniukas, dar beveik kūdikis. Vyriškis žiūrėjo į 
vaiką, vaikas į jį ir toks patenkintas juokėsi, tarsi tuoj atsitiks kažkas 
stebuklinga. Vyriškis pažvelgė į Anri ir nusišypsojo, paskui vėl nu- 
kreipė akis į vaiką. Iš viršutinės kairės liemenės kišenės išsitraukė 
senovišką skustuvą. Atlenkė jį ir galva davė vaikui ženklą. Suėmė 
pirštais vaiko garbanas, vaikas patenkintas juokėsi. Tada vyriškis 
atlošė vaiko galvą ir perrėžė jam gerklę, o vaikas juokėsi toliau. Anri 
ėmė staugti iš siaubo. Ir tiktai po gero laiko tarpo suprato, kad nei 
vyriškio, nei vaiko ten nebėra. 

Kai drebulys šiek tiek pračjo, Anri puolė iš kajutės, iššoko per 
laivo kraštą ir nubėgo per kalvą tarp pušų. Keletą valandų vaikščio- 
jo, paskui atėjo į Konservų gatvę. 

Dokas rūsyje tvarkė kates, kai įpuolė Anri. Dokas dirbo, o Anri 
jam pasakojo, o kai šis baigė, Dokas pažvelgė jam į akis, tikrinda- 
mas, kiek čia baimės ir kick vaidybos. Ir pamatė beveik vien baimę. 

„— Ar tai ne vaiduoklis, kaip manot? — paklausė Anri. — Gal čia 
kokie atspindžiai to, kas atsitiko praeity, o gal kokie froidiški iš 
manęs išlindę siaubai? Arba aš visai kvailas. Aš mačiau tai, sakau 
jums. Viskas atsitiko tiesiai prieš mane, kaip kad dabar matau jus. 

— Nežinau, — atsakė Dokas. | 

— Gal nueinam pas mane, pažiūrėsim, ar jis pasirodys dar 
kartą? | 

— Ne,— atsakė Dokas. — Jeigu pamatysiu jį ir tai bus vaiduok- 
lis, aš labai išsigąsiu, nes vaiduokliais netikiu. O jeigu jūs jį pama- 
tysit, O aš ne, tai bus haliucinacijos, ir išsigąsit jūs. 

— Tai ką man daryti? — paklausė Anri. — Jeigu vėl juos pamaty- 
siu ir žinosiu, kas turi atsitikti, tai tikrai numirsiu. Suprantat, jis 
nepanašus į žudiką. Jis labai gražus, ir vaikas labai gražus, bet jiems 
nė motais. Bet jis tikrai perpjovė vaikui gerklę. Pats mačiau. 

„ — Nežinau,-— pasakė Dokas. — Aš ne psichiatras ir ne raganų 
medžiotojas, nenoriu nė dabar tuo užsiimti. 

Už durų pasi girdo merginos balsas: 

 — Ei, Dokai, galiu ateiti? || 
— Eikš, — atsakė Dokas. 
Ji buvo gana graži ir labai guvi. 
Dokas pristatė ją Anri. 
:  — Jamnelaimė, — pasakė Dokas. — Ar vaiduoklį matė, ar sąžinė 
amuoja, pats nesupranta. Papasakok jai, Anri. 

Anri papasakojo dar sykį, ir merginos akys sublizgo. i 

— Čiataibent siaubas, — pasakė jį, kai jis baigė. — Oašvaiduoklio 
nė iš tolo nesu regėjusi. Einam, pažiūrėsim, gal dar pasirodys. | 

Dokas niūriai žiūrėjo, kaip jie nueina. Juk vis dėlto jis ją pasi- 
kvietė. 

Vaiduoklio mergina nepamatė, bėt užtat susižavėjo Anri ir tik po 
penkių mėnesių išėjo iš jo dėl ankštos kajutės ir tualeto. 

Nakvynės Rūmus užgulė juodas debesis. Prapuolė visas džiaugsmas. 
Makas iš laboratorijos parėjo sudaužytom lūpom ir išmuštais dan- 
timis. Tarsi atgailaudamas ėmė nesiprausti. Atsigulė lovon, užsi- 
traukė ant galvos antklodę ir visą dieną nesikėlė. Jo širdis buvo 
sužeista ne mažiau už lūpas. Jis prisiminė visus savo blogus darbus, ir 
atrodė, kad vien tokius jis ir tedarė. Jam buvo labai liūdna. 

-Hjugis su Džonsu kiek laiko sėdėjo spoksodami į erdvę, paskui 
liūdni nuėjo į Hediono konservų fabriką ieškoti darbo ir gavo. 

Heizlis jautėsi taip šlykščiai, kad nuėjo į Monterėjų, susimušė su 
kareiviu ir tyčia pralaimėjo. Gavęs nuo žmogaus, kurį galėjo pakloti 
viena ranka, jis pasijuto kiek gerėliau. 

Vien tiktai Mcilukė jautėsi kuo puikiausiai. Ji visą dieną praleido 
po Mako lova, palaimingai grauždama jo batus. Ji buvo protingas šuo 
ir turėjo aštrius dantis. Porą kartų Makas pakišo ranką po lova, 
sugavo ją ir pasiguldė šalia savęs, bet ji greitai išsirangydavo lauk ir 
toliau graužė batus. 

Edis nusliūkino į „La Idą“ pasikalbėti su draugu barmenu. Gavo 
išgerti keletą taurelių, paskui pasiskolino variokų ir automatu penkis 
kartus pasigrojo „Liūdnąjį kūdikį“. 

Makas su vaikinais buvo pasmerkti, jie tai suprato ir žinojo, kad 
ne be reikalo. Jie tapo tarsi kokiais atstumtaisiais. Visi jų geri 
ketinimai buvo pamiršti. Jei kas ir žinojo, niekas neminėjo ir nesvar- 
stė to fakto, kad balius buvo ruošiamas Dokui. Visa tai buvo aptarta 
„Lokio Vėliavoje“, perpasakojama konservų fabrikuose. Gėrovai 
„La Idoje“ išnagrinėjo šią temą iš visų pusių. Li Čongas apie tai 
nekalbėjo. Jis jautėsi nukentėjęs finansiškai. Istorija, einanti iš lūpų 
įlūpas, buvo tokia: jie pavogė pinigus irviskį. Niekšiškiausiai įsibrovė 
į laboratoriją ir viską ten išdaužė, grynai iš pykčio. Net tie, kurie 
žinojo daugiau, tuo patikėjo. Kai kurie „La Idos“ girtuokliai ėmė 
tartis atsakančiai juos išlupti ir parodyti, kaip kiaulinti Dokui. Tiktai 
Mako bei vaikinų solidarumas ir fizinė jėga saugojo juos nuo piliečių 
keršto. Pagaliau atsirado pretekstas išlieti teisėtam pykčiui, nes kai 
kurie teisuoliai tiesiog plyšo nuo jausmų pertekliaus. Rūsčiausias už 
visus buvo Tomas Šeli ganas, kuris pats būtų dalyvavęs puotoje, jei tik 
būtų žinojęs. , 

Makas su vaikinais atsidūrė už visuomenės ribų. Semas Malojus, 
jiems einant pro katilą, nesikalbėjo. Jie užsidarė savyje, ir nė vienas 
neįsivaizdavo, kaip išsikapstys. Į visuomenės ostrakizmą galimas 
dvejopas atsakas: arba Žmogus pasiryžta būti geresnis, doresnis ir 
tyresnis, arba meta pasauliui iššūkį ir ima elgtis dar bjauriau. Ir 
antroji baigtis kur kas dažnesnė. 

Makas su vaikinais balansavo ant gėrio ir blogio ribos. Mcilukei 
visi buvo geri ir švelnūs. Vienas su kitu kalbėjo kantriai ir mandagiai. 
Atsigavę nuo pirmojo sukrėtimo, taip sutvarkė Rūmus, kad šie 
atrodė, kaip dar niekada nebuvo atrodę. Nušveitė blizgančias kros- 
nies dalis, išsiskalbė visus drabužius ir antklodes. Finansiniu požiū- 
riu pasidarė nuobodūs ir mokūs. Hjugis su Džonsu dirbo ir nešdavo 
namo pinigus. Produktus pirko „Taupiojoje Prekyboje“, nes negalė- 
jo žiūrėti į priekaištingas Li Čongo akis. 

Kaip tik tuo metu Dokas padarė vieną išvadą, kuri galbūt buvo ir 
teisinga, bet kadangi jo samprotavimams trūko paskutinio įrodymo, 
jis nebuvo tikras savo teisumu. Tai buvo liepos ketvirtą. Dokas sėdėjo 
laboratorijoje su Ričardu Frostu. Juodu gėrė alų, klausėsi naujo 
Skarlačio albumo ir spoksojo pro langą. Priešais Nakvynės Rūmus 
buvo storas rąstas, ant kurio vidudienio saulėje sėdėjo Makas su 
vaikinais. Visi jie žiūrėjo pakalnėn į laboratoriją. 

— Pažvelkit į juos, - tarė Dokas.— Štai jums tikrieji filosofai. 
Aš manau, — kalbėjo jis, - kad Makas su vaikinais žino viską, kas 
buvo pasaulyje, ir tikriausiai viską, kas bus. Man atrodo, kad jie ge- 
riau prisitaikę prie šio pasaulio negu kiti žmonės. Tuo metu, kai kiti 
plėšosi iš ambicijų, nervų ir garbės troškimo, šitie nejaučia jokios 
įtampos. Visi vadinamieji mūsų klestintys vyrai yra ligoniai su ne- 
sveikais skrandžiais, sielomis, tačiau Makas su tais vaikinais yra 
sveiki ir nuostabiai švarūs. Jie gali daryti ką tinkami. Jie gali paso- 
tinti savo apetitus, nevadindami jų kaip nors kitaip. 

Nuo šitos kalbos Dokui perdžiūvo gerklė, ir jis vienu mauku 
išgėrė stiklinę alaus. Tada pamosavo ore dviem pirštais ir nusi- 
šypsojo. . 

— Nicko nėra geresnio už pirmą gurkšnį alaus, — - pasakė. 

— O manatrodo, kad jie tokie pat kaip ir visi kiti, — tarė Ričardas 
Frostas. — Tik paprasčiausiai neturi pinigų. | | 

— Galėtų užsidirbti, - pasakė Dokas. — Pražudyti savo gyveni- 
mus ir užsidirbti pinigų. Makas turi genijaus savybių. Visi jie labai 

protingi, kai ko nors nori. Tik jie per daug gerai žino esmę, kad 
užkibtų ant to norėjimo kabliuko. 

Jei Dokas būtų žinojęs, kokie liūdni yra vaikinai ir Makas, pasku- 
tinių žodžių būtų nesakęs, tačiau niekas jam nepasakojo apie tą 
visuotinį pasmerkimą, nukreiptą pricš Rūmų gyventoj us. 

Jis lėtai pylė alų į savo stiklinę. | 

— Manau, kad galėsiu jums tai įrodyti, — pasakė jis. — Matote, 
kaip jie sėdi ir žiūri mūsų pusėn? Maždaug po pusvalandžio Švyturio 
gatve praeis paradas Liepos ketvirtosios garbei. Pasukę galvas, jie 
pamatytų jį, atsistoję galėtų gana neblogai stebėti, o jei paėjėtų porą 
trumpų kvartalų, tai stovėtų šalia. Bet aš galiu lažintis iš kvortos 
alaus, kad jie net nepasuks galvų. 

— Sakykim, nepasuks, — tarė Ričardas Frostas. — Ir ką tai įrodo? 

— Kątaiįrodo? — šūktelėjo Dokas. — Ogi tai, kad jie žino, kas bus 
parade. Žino, kad pirmiausia pravažiuos meras su besiplaikstan- 
čiom vėliavom ant mašinos. Paskui baltu žirgu prajos Ilgasis Bobas 
su vėliava. Paskui municipalitetas, tada dvi karcivių kuopos iš Presi- 
dijo, paskui „Elniai“ su raudonais skėčiais, paskui Ordino nariai su 
raudonomis stručio plunksnomis ir kardais. Makas su vaikinais Žino 
visa tai. Gros orkestras. Jie visa tai jau matė. Nėra reikalo dar sykį 
žiūrėti. 

— Pasauly nėra tokio žmogaus, kuriam nėra reikalo žiūrėti pa- 
radą, — pasakė Ričardas Frostas. 

— Gal lažinamės? 

— Gerai, sutinku. | 

— Man tai visada buvo keista, —- pasakė Dokas. — Tos žmonių 
savybės, kuriomis mes žavimės, — gerumas, kilnumas, atvirumas, 
garbingumas, nuoširdumas ir jautrumas — mūsų sistemoje visada 
reiškia nesėkmę. O tos savybės, kurias niekinam, — yra sėkmės laidas. 
Ir nors žmonės gėrisi pirmosiomis savybėmis, jie labiau vertina 
antrųjų savybių rezultatus. 

— Kas norės būti geras, jeigu dėl to turės badauti? — paklausė 
Ričardas Frostas. 

— O, čia ne badavimo klausimas. Čia visai kas kita. Siekdami 
laimėti visą pasaulį, žmonės pardavinėja sielas visiškai savanoriškai 
ir beveik visuotinai, bet ne visi. Pasaulyje yra tokių kaip Makas ir 
vaikinai. Mačiau vieną tokį ledų pardavėją Meksike ir vieną aleutą 
Aliaskoje. Žinote, jie norėjo suruošti mani vakarėlį, bet kažkas nepa- 

vyko. Bet jie norėjo man jį suruošti. Toks buvo jų sumanymas. Klau- 
sykit, — tarė Dokas. — Atrodo, jau girdėti muzika. — Jis greitai pri- 
pylė dvi stiklines alaus, ir juodu nuėjo prie lango. 

Makas su vaikinais niūrūs sėdėjo ant savo rąsto ir žiūrėjo į 1a- 
boratoriją. Iš Švyturio gatvės atsklido orkestro garsai, nuo pastatų 
atsimušęs aidėjo būgnų dundesys. Staiga išniro mero mašina, nuo 
radiatoriaus plaikstėsi vėliavėlės. Paskui Ilgasis Bobas ant balto žirgo 
su vėliava rankoje, paskui orkestras, paskui kareiviai, „„Elniai“, Ordi- 
nas, Kolumbo riteriai. Ričardas su Doku nekantriai palinko į priekį, 
bet jie žiūrėjo į vyrus, sėdinčius ant rąsto. 

Ir nė viena galva nepasisuko, nekryptelėjo nė vienas kaklas. 
Pražygiavo visas paradas, bet jie net nepajudėjo. Dokas išgėrė savo 
stiklinę, pamojavo dviem pirštais ir tarė: 

— Cha! Nieko nėra geresnio už pirmą alaus stiklinėlę. 

Ričardas atsistojęs pasuko prie durų. . 

— Kokio jums parnešti? 

— To paties, — tyliai atsakė Dokas. Jis šypsojosi kalvos pusėn 
Makui ir vaikinams. 

Lengva šnekėti: „Laikas geriausias gydytojas, viskas pracina. Vis- 
kas pasimirš“ — ir panašius dalykus, kol pats nesi įsivėlęs, bet kai 
įsiveli, tai ir laikas sustoja, ir žmonės nieko nepamiršta, niekas aplink 
tave nesikeičia. Dokas nieko nežinojo apie Rūmų gyventojų skaus- 
mą, apie tą kankinančią savigraužą, antraip būtų mėginęs ką nors 
daryti. O Makas su vaikinais nenumanė apie jo jausmus, jiems tada 
būtų buvę lengviau. 

Buvo juodos dienos. Į dykvietę atslinko blogis. Semas Malojus 
ėmė muštis su žmona, ir ši nuolat verkė. Raudos katilo viduje 
skambėjo tarsi iš po vandens. Atrodė, kad visų bjaurasčių šaltinis — 
Makas su vaikinais. Šaunusis „Lokio Vėliavos“ sargas išmetė vieną 
girtuoklį, bet išmetė per smarkiai ir per toli, tad šis susilaužė stuburą. 
Alfredas turėjo tris kartus važiuoti į Salinasą, kol viskas susitvarkė — 
mažas malonumas. Šiaip jis buvo kuo puikiausias išgrūdikas, jokių 
sužeidimų. Kiekvienas judesėlis tobulas, apskaičiuotas. 

Be to, grupė dorų miesto damų pareikalavo, kad Amerikos jau- 
nuomenės labui reikia uždaryti visus blogio lizdus. Tai paprastai 
atsitikdavo kartą per metus, pasibaigus sezonui, tarp Liepos ketvir- 
tosios ir apygardos mugės. Tada Dora savaitei uždarydavo „Lokio 
Vėliavą“. Ir visai nieko. Merginos gaudavo atostogų, būdavo proga 

paremontuoti vandentiekį, padažyti sienas. Bet šiais metais poniu- 
tės pradėjo tikrą kryžiaus žygį. Jos troško kraujo. Vasara buvo 
nuobodi, joms norėjosi paįvairinimo. Prieita iki to, kad teko joms 
aiškinti, kam iš tikro priklauso nuopuolio namai, kas yra mokesčiai 
ir kokius keblumus sukeltų jų uždarymas. Štai kokia grėsmė buvo 
iškilusi. , 

Dora uždarė savo įstaigą dviem savaitėm, bet kol „Lokio Vėlia- 
va“ buvo uždaryta, Monterėjuje įvyko trys konferencijos. Pasklido 
kalbos, kad ir kitais metais numatytos penkios konferencijos. Visai 
blogi dalykai. Dokas gavo pasiimti banke paskolą, kad galėtų nusi- 
pirkti per balių sulaužytą mikroskopą. Elmeris Rechatis atsigulė 
pamiegoti ant geležinkelio bėgių ir liko be kojų. Netikėtas štormas 
nutraukė nuo inkaro seinerį ir du katerius ir aplamdytus išmetė į Del 
Montės pakrantę. 

Niekuo nepaaiškinsi tokios nelaimių virtinės kaip šita. Kiekvie- 
nas kaltina save. Žmogus su nešvaria sąžine prisimena savo slaptas 
nuodėmes ir svarsto, ar ne jos sukėlė visas tas nelaimes. Vienam dėl 
to gali atrodyti kaltos saulės dėmės, kitas, remdamasis tikimybių 
teorija, tai neigia. Net ir daktarai menkai pasipelnė iš viso to, ir nors 
daug Žmonių sirgo, daugiausia tai buvo pigiai- pagydomos ligos. 
Užtekdavo paties organizmo pasipriešinimo arba gatavų vaistų. 

Be viso kito, susirgo ir Meilukė. Šiaip buvo rubuilis ir guvus 
šuniukas, bet po penkių ligos dienų pavirto mažu oda aptrauktu 
skeletėliu. Šviesiai ruda nosis pasidarė rausva, dantenos pabalo. 
Akys liguistai blizgėjo, kūnas buvo karštas, nors kartais ji iš šalčio 
drebėdavo. Nieko nėėdė, negėrė, jos išsipūtęs pilvas prikepė prie 
stuburo, net uodegos slanksteliai buvo matyti pro odą. Aiški liga. 

Nakvynės Rūmus apėmė tikra panika. Meilukė jiems visiems 
daug reiškė. Hjugis ir Džonsas laikinai metė tarnybą, kad galėtų ją 
slaugyti. Sėdėjo prie jos pasikeisdami. Laikė pridėję jai prie kaktos 
drėgną vėsų skudurėlį, bet ji vis nyko ir silpo. Galų gale, nors ir 
nenorėjo,bet Heizlis su Džonsu buvo paskirti eiti pas Doką. Rado jį 
dirbantį prie potvynių žemėlapio ir valgantį vištienos troškinį, kurio 
pagrindinis komponentas buvo trepangai. Jiems pasirodė, kad Do- 
kas pažvelgė į juos gana šaltai. . 

— Mes atėjom dėl Meilukės, — pasakė j jie.- — Ji susirgo. 

— Kasjai yra? . 

— Makas sako, kad maras. 

— Aš nesu veterinaras, — pasakė Dokas. — Nežinau, kaip tokie 
dalykai gydomi. 

— Gal vis tiek galėtumėt ją apžiūrėti? Visai susibaigusi. 

Ko! Dokas ją apžiūrinėjo, visi stovėjo ratu. Jis patikrino jos akių 
obuolius, dantenas, pačiupinėjo ausis. Perbraukė pirštu per šonkau- 
lius, kurie kyšojo kaip tvoros statiniai. | S 

— Ar ėda? — paklausė jis. | 

— Nė į burną, — atsakė Makas. 

— Reikia maitinti jėga — stipraus sultinio, kiaušinių ir Žuvies 
taukų. 

Jiems jis pasirodė šaltas ir -oficialus..Jis vėl grįžo prie savo žemė- 
lapių ir troškinio. 

"Tačiau Makas su vaikinais dabar turėjo darbo. Jie tol virė sultinį, 
kol šis pasidarė stiprus kaip viskis. Lašino jai ant liežuvio Žuvų 
taukus, kuo giliau, kad bent kiek nurytų. Pražiodinę burną, pylė 
atvėsintą sultinį. Jai teliko arba ryti, arba uždusti. Kas dvi valandas 
maitino ją ir girdė vandeniu. Iki tol miegojo pamainomis, dabar 
nemiegojo visai. Sėdėjo tylūs ir laukė persilaužimo. 

Tai įvyko anksti rytą. Vaikinai sėdėjo savo kėdėse ir snaudė, tik. 
tai Makas nemiegojo ir nenuleido akių nuo šuniuko. Jis matė, kaip 
porą kartų sujudėjo Meilukės ausys, krustelėjo žandikaulis. Ji virpė- 
dama atsistojo ant linkstančių kojų, nuslinko prie durų, palakė 
keturis gurkšnius vandens ir susmuko ant grindų.. | 

Makas ėmė šaukti ir pažadino kitus. Paskui pradėjo šokti. Vaiki- 
nai rėkavo vienas kitam. Juos išgirdo Li Čongas ir nešdamas lauk 
šiukšles prunkštelėjo. Alfredas išgrūdikas pamanė, kad pas juos 
išgertuvės. 

Devintą valandą Meilukė pati suėdė žalią kiaušinį ir pusę pin- 
tos plaktos grietinėlės. Po pietų jau buvo pastebimai pasunkėjusi. 
Vakare truputį pabėgiojo, o į savaitės galą pasveiko. 

Pikto siena pagaliau įtrūko. Tai buvo matyti visur. Seineris buvo 
nutemptas į vandenį ir nuplaukė savo keliais. Dorą pasiekė Žinia, 
kad jau būtų galima atidaryti „Lokio Vėliavą“. Erlas Veikfildas 
pagavo buožgalvį su dviem galvom ir pardavė muziejui už aštuonis 
dolerius. Blogio if laukimo siena buvo pralaužta. Subyrėjo į gabalus. 
Laboratorijos užuolaidos tą vakarą buvo užtrauktos, iki antros valan- 
dos grojo grigališkoji muzika, ir kai ji nutilo, niekas neišėjo laukan. 
Kažkokia jėga suminkštino Li Čongo širdį, ir vieną rytietišką akimir- 
ką jis atleido Makui su vaikinais, nurašė varlių skolą, kuri nuo pat 

pradžių kėlė jam piniginį galvos skausmą. Patvirtindamas atleidi- 
mą, jis atnešė „Senojo Tenisiuko“ butelį ir įteikė vaikinams. Jo 
savimeilę gerokai žeidė tai, kad produktus jie perka ne iš jo, bet da- 
bar viskas baigėsi. Li apsilankymas sutapo su pirmu Mcilukės siautė- 
jimu po ligos. Dabar ji buvo galutinai sugadinta, ir niekas nebesvajo- 
jo apie jos išauklėjimą. Kai atėjo Li, ji kaip tik nuosekliai ir linksmai 
naikino paskutinius Heizlio guminius batus, o laimingi jos šeiminin- 
kai gėrėjosi. | 

Makas kaip klientas niekada nesilankė „Lokio Vėliavoje“. Jam 
tai būtų atrodę kick panašu į kraujomaišą. Jis globojo vienus namus 
netoli beisbolo parko. Todėl, jam įėjus į barą, visi pamanė, kad nori 
nusipirkti alaus. Jis priėjo prie Alfredo ir paklausė: 

— Dora yra? 

— O ko tau išjos reikia? — paklausė Alfredas. 

— Noriu paklausti vieno dalyko. 

— Kokio? 

— Ne tavo reikalas, supratai? — atsakė Makas. 

'— Gerai. Kaip nori. Paklausiu, ar ji norės su tavim kalbėtis. 

Netrukus jis nuvedė Maką į kabinetą. Dora sėdėjo prie staliuko. 
Jos oranžiniai plaukai buvo sugarbanoti, ant kaktos turėjo žalią 
snapelį. Storu parkeriu ji sumavo savo sąskaitas, tai buvo tikra stora 
buhalterinė knyga. Vilkėjo puošnų raudoną šilkinį chalatą su nėri- 
niuotomis rankovėmis ir apykakle. Įėjus Makui, ji atsigręžė su visa 
sukamąja kėde ir pažvelgė į jį. Alfredas stovėjo tarpdury ir laukė. 
Makas pradėjo kalbą tik tada, kai šis išėjo ir uždarė duris. | 

Dora žiūrėjo kiek įtariai. 

— Na, kuo galių būti naudinga? — pagaliau paklausė ji ji. 

— Matot, ponia, — tarė Makas. — Na,jūs tikriausiai esat Birdėjusi, 
ką mes ne taip seniai padarėm Dokui. | 

Dora atsmaukė ant pakaušio snapelį ir padėjo parkerį ant seno- 
viško spyruoklinio padčkliuko. 

— Žinoma! — atsakė ji. — Girdėjau. 

— Suprantat, ponia, juk mes dėl Dokostengėmės. Galite netikėti, 
jei nenorit, bet mes jam norėjom iškelti baliuką. Bet j jis laiku nepar- 
važiavo... ir viskas ne taip pakrypo. 

— Girdėjau, — atsakė Dora. — Bet kuo galiu padėti aš? 

— Matot, mes su vaikinais nusprendėm pasiklausti jūsų. Jūs 
žinot, kaip mes žiūrim į Doką. Tai ir norim paklausti jus, ką galėtume 
padaryti, kad jam įrodytume? 

— Hm... — pasakė Dora, atsilošė kėdėje, užsikėlė koją ant ko- 
jos ir išlygino ant kelių chalatą. Užsidegė cigaretę ir įsistebeilijo į ją. 

— Jūs jam iškėlėt baliuką, kuriame jis nedalyvavo. Tai kodėl 
neiškėlus kito baliuko, kuriame jis dalyvautų? — paklausė ji. 

— Viešpatėliau, — kalbėjo Makas vėliau vaikinams. — Kaip vis- 
kas paprasta. Tai bent moteris! Ne veltui į ponias išėjo. Tai bent 
moteris! 

Merė Talbot, tikriau ponia Tomas Talbot, buvo graži. Jos plaukai 
buvo rudi su žaliomis kibirkštimis. Oda auksinė, žalsvo atspalvio, 
akys žalios su auksiniais šlakeliais. Jos veidas buvo trikampis, pla- 
čiais skruostikauliais, plačiai nutolusiomis akimis, smakras smailus. 
Kojos ir pėdos buvo kaip šokėjos, o kai eidavo, tai atrodydavo, kad 
neliečia kojomis žemės. Kai susijaudindavo, o jaudindavosi visada, 
jos veidas liepsnodavo kaip auksas. Jos proproproprosenelė buvo 
sudeginta kaip ragana. 

Labiausiai už viską gyvenime Merė Talbot mėgo pokylius. Ir pati 
juos rengti, ir pas Kitus eiti. Kadangi Tomas Talbotas uždirbdavo 
nedaug ir Merė negalėjo labai dažnai rengti vakarėlių, įkalbinėdavo 
kitus tai daryti. Kartais paskambina kokiai draugei ir tiesiai sako: 

— Klausyk, ko gero, jau laikas tau ruošti vakarėlį. 

Paprastai savo gimtadienį ji švęsdavo šešis kartus per metus, 
ruošdavo kaukių balius, siurprizų vakarus ir šiaip paprastus vakarus 
švenčių progomis. Kalėdos jos namuose būdavo įspūdingos. Ji tiesiog 
žydėdavo. Ir savo susijaudinimu užkrėsdavo net savo vyrą Tomą. 

Vakarais, kai Tomas dar dirbdavo, Merė kaimynų katėms kartais 
suruošdavo arbatėlę. Ant mažos kėdutės pastatydavo žaislines lėk- 
šteles ir puodukus. Surinkdavo visas kates, kurių buvo daugybė, ir 
leisdavosi su jomis į ilgus ir įdomius pokalbius. Tai buvo Žaidimas, 
kuris jai labai patikdavo, savotiška komedija, padedanti Merei už- 
miršti tą faktą, kad ji neturi dailių drabužių ir pinigų šeimoje ne per 
daug. Paprastai jie vos sudurdavo galą su galu, bet pasistengusi ji vis 
tiek sugebėdavo padaryti vakarėlį. 

Šitai ji mokėjo. Mokėjo linksmumu užkrėsti visus namus ir tą savo 
dovaną naudojo kaip ginklą prieš liūdesį, kuris palei namus visada 
tykodavo Tomo. Merė svarbiausia savo pareiga kaip tik ir laikė 
saugoti nuo liūdesio Tomą, nes visiems buvo aišku, kad jis kada nors 
susilauks didelės sėkmės. Dažniausiai jai pavykdavo išvyti iš namų 
tamsius dalykus, bet kartais jie įsėlindavo ir užguldavo Tomą. Tada 
jis valandų valandas sėdėdavo niūrus ir kažką galvodavo, o Merė 
kaip galėdama atakuodavo tą liūdesį. 

Kartą, pirmą mėnesio dieną, atėjo sąskaita už vandenį, namo 
nuoma nemokėta, iš „Koliero“ leidyklos grąžino rankraštį, iš „Niu- 
jorkerio“ karikatūras, be to, Tomą kankino kosulys. Jis nukiūtino į 
miegamąjį ir atsigulė į lovą. 

„Merė tyliai įėjo, nes melsvai pilka jo liūdesio spalva sklido pro 
durų apačią ir rakto skylutę. Rankoje ji laikė lauko gėlių puokštę. 

— Pauostyk, — pasakė ji ir prikišo gėlės jam prie nosies. Jis 
pauostė, bet nieko nesakė. 

— Ar žinai, kokia šiandien diena? — paklausė ji ir ėmė pašėlusiai 
galvoti, kas per diena tai galėtų būti. 

Tomas pasakė: 

— Ko mes apsimetinėjam? Mes elgetos. Ir vis labiau smunkam. 
Kokia prasmė apgaudinėti save? | 

— Mes neapgaudinėjam, — atsakė Merė. — Mes esam nuostabūs 
žmonės. Ar atsimeni, kaip knygoje radai dešimt dolerių? Arba kaip 
tau penkis pusbrolis atsiuntė? Viskas bus gerai. 

— Kas buvo, tas buvo, — pasakė jis. — Tu man atleisk. Žodžiai čia 
nieko nepadės. Man jau bloga nuo to apsimetinėjimo. Nors kartą 
norisi pripažinti sau teisybę, bent kartą. 

— Oaš norėjau šįvakar pasikviesti svečių, — tarė ji. 

— Iš ko? Gal vėl žadi iškirpti iš žurnalo keptą kumpį ir padėti 
ant lėkštės? Man tokių kvailiojimų jau gana. Darosi nebejuokinga. 
Liūdna. 

— Vis tiek padarom mažą baliuką, — spyrėsi ji. — Visai mažučiu- 
ką. Visi bus apsirengę paprastai. Šiandien Gėlių sąjungos įkūrimo 
metinės, O tu visai užmiršai. 

— Kokia prasmė, — pasakė Tomas. — Žinau, kad negerai, bet aš 
tiesiog negaliu atsikelti. Klausyk, verčiau tu išeik, uždaryk duris ir 
palik mane vieną. Antraip aš tau tik nuotaiką sugadinsiu. 

Ji įdėmiai pažvelgė į jį ir suprato, kad jis to tikrai nori. Merė tyliai 

išėjo, uždarė duris, o Tomas apsivertė kniūpsčias ir įsikniaubė į 
delnus. Jis girdėjo, kaip ji krebžda gretimam kambary. 

Ji papuošė duris kalėdiniais Žaisliukais, stiklo burbulais, blizgu- 
čiais, pakabino šūkį: „Sveikas gyvas, Didysis Tomai!“ Pasiklausė prie 
durų, bet nieko negirdėjo. Kiek liūdniau ji-ištraukė taburetę ir 
apdengė servetėle. Vidury su vazele pastatė gėles, padėjo keturis 
mažus puodelius su lėkštelėmis. Tada nuėjo virtuvėn ir užkaitė 
vandenį arbatai. Paskui išėjo į kiemą. 

Palei tvorą saulėje kaitinosi Kitė Randolf. Merė pasakė: 

„— Ponia Randoli, pas mane keli draugai ateis arbatos, gal ir jūs 
užsuktumėt? | 

“Kitė Randoli tingiai apsivertė ant nugaros ir išsitiesė. 

— Ateikit ne vėliau kaip ketvirtą, gerai?— paprašė Merė. -— 
Mudu su vyru einam į Gėlių sąjungos priėmimą viešbutyje. 

Ji apėjo aplink namą, į kiemą, kur per tvorą sviro juodųjų serben- 
tų šakos. Kitė Kazini tupėjo ant žemės, murkė ir įnirtingai vizgino 
uodega. | 

— Ponia Kazini, — pradėjo Merė, bet tuojau nutilo, nes pamatė, 
ką daro katė. Kitė Kazini turėjo pelę. Ji nepiktai kepštelėjo jai lete- 
na, ir pelė įnirtingai ėmė bėgti šalin, vilkdama paraližuotas užpa- 
kalines kojas. Katė leido jai beveik pasislėpti krūme, paskui kyšte- 
lėjo leteną su baltais nagais. Suleido nagus pelei į nugarą ir spur- 
dančią prisitraukė artyn; jos uodega iš pasitenkinimo stamantriai 
viksėjo. 

"Tomas tikriausiai snaudė, bet kelis kartus pakartotą savo vardą 
išgirdo. Pašokęs sušuko: 

— Kas yra? Kur tu? 

Tai šaukė Merė. Jis išbėgo į kiemą ir pamatė, kas atsitiko. 

— Nusisuk! — sušuko jis ir užmušė pelę. Kitė Kazini, užšokusi ant 
tvorOS, piktai stebėjo jį. Tomas paėmė akmenį ir pataikęs jai į pilvą 
nuvijo kiton pusėn. k 

Parėjusi namo, Merė dar šiek tiek ašarojo. Ji užplikino arbatą ir 
atnešė ant stalo. | 

— Sėskis Čia, — pasakė j ji Tomui, ir jis atsitūpė ant grindų prie- 
šais taburetę. 

— Galima, aš pasiimsiu didelį puoduką? — paklausė jis. 

— Kitė Kazini nekalta, - pasakė Merė. — Juk visos katės tokios. 
Ji nekalta. Bet... oi, Tomai! Bet kitą kartą man bus nelengva ją 

pasikviesti. Kad ir kaip stengčiausi, gerą laiko tarpą jos nemylėsiu, 
nors ir kaip norėčiau. — Ji įdėmiai pažvelgė į Tomą ir pamatė, kad 
raukšlių ant kaktos jau nebe tiek daug irjis jau mažiau paniuręs. — Be 
to, aš taip užsiėmusi su ta Gėlių sąjunga pastarosiomis dienomis, — 
pasakė ji. — Net nežinau, kaip reikės viską suspėti. 

Tais pačiais metais Merė Talbot surengė vakarėlį savo nėštumo 
proga. Ir visi sakė: „Kam, kam, bet jau jos kūdikiui bus linksma“. 


25 


Visa Konservų gatvė ir tikriausiai visas Monterėjus pajuto, kad atėjo 
permainos. Jei nenorite, galite netikėti laime ir likimo ženklais. 
Niekas jais netiki. Bet kokia nauda, jei pradėsi erzinti likimą? Todėl 
niekas ir neerzina. Konservų gatvės žmonės nėra prietaringi, bet 
niekas neina pro kopėčių apačią ir namie neišskleidžia skėčio. Do- 
kas buvo tikras mokslininkas ir prietarais visai netikėjo, bet kai vie- 
ną vakarą parėjo namo ir palei duris rado krūvą baltų gėlių, pasijuto 
nekaip. Bet dauguma Konservų gatvės žmonių paprasčiausiai netiki 
tokiais dalykais, nors su jais skaitosi. 

Kaiį Nakvynės Rūmus atslinko juodas debesis, Makas iš pat karto 
tai suprato. Jis apgalvojo tą nelemtąjį vakarą ir nusprendė, kad 
negandos lindo į kiekvieną plyšį, kad nesėkmės užplūdo kaip maša- 
lai vakare. O kai patenki į į tokią košę, pati geriausia išeitis lįsti į lovą 
ir palaukti, kol praeis. Čia jau nepasispardysi. Šiaip Makas nebuvo 
prietaringas. 

Pagaliau Konservų gatvėje ėmė rodytis džiaugsmo prošvaistės ir 
plisti aplink. Dokui fantastiškai pasisekė su keliomis lankytojomis. 
Jis pats net nesistengė. Meilukė augo kaip ant mielių ir, turėdama 
dresuotus protėvius gal jau tūkstantį kartų, ėmė pati dresuotis. Jai 
nusibodo šlapios grindys, ir ji pradėjo eiti laukan. Tapo aišku, kad ji 
užaugs geras ir puikus šuo. Ir maras praėjo be komplikacijų, be 
chorėjos. | 

Palaimingas dvelksmas slinko per Konservų gatvę kaip dujos. Jis 
pasiekė net Hermano užkandinę, nuėjo iki „San Karloso“ viešbučio. 
Jį pajuto Džimis Bračija ir jo dainuojantis bufetininkas Džonis. 

Dabišius Ivija irgi jį pajuto. ir džiugiai susipliekė su trimis naujokais 
policininkais. Dvelksmas nuėjo net iki Salinaso kalėjimo, kur Gėjus 
mėgavosi saldžiu gyvenimu, leisdamasis šerifo aplošinėjamas šaškė- 
mis. Staiga jis pasipūtė ir pradėjo iš eilės išlošti. Šitaip jis neteko visų 
privilegijų, bet vėl pasijuto tikru žmogumi. 

Jūros liūtai irgi tai pajuto, ir jų lojimo tonas bei ritmas dabar 
nebūtų užgavęs net paties Pranciškaus Asyžiečio ausies. Mažos mer- 
gaitės staiga pakeldavo akis nuo savo sąsiuvinių ir nei iš šio, nei iš to 
pradėdavo kvatoti. Koks nors jautrus elektrinis matuoklis tikriausiai 
būtų nustatęs šito džiaugsmo ir laimės šaltinį. O trianguliacija būtų 
parodžiusi, kad ta vieta yra Nakvynės Rūmai. Taip, Rūmuose tas 
džiaugsmas tryško per kraštus. Makas su vaikinais buvo jo persisoti- 
nę. Džonsas kartais pakildavo nuo savo kėdės, sušokdavo stepą ir vėl 
atsisėsdavo. Heizlis be jokio reikalo šypsojosi. Džiau gsmo buvo tiek 
daug, kad Makui kainavo nemažai pastangų jį tramdyti ir neleisti 
išsiveržti iš deramos vagos. Edis, kuris dabar gana dažnai dirbo „La 
Idoje“, buvo sukaupęs jau visai nemažą atsargą. Alaus į butelį jis jau 
nebepylė. Sakė, kad gadinąs skonį. 

„Semas Malojus palei savo katilą prisodino vijoklių ir pasidaręs iš 
jų pavėsinę vakarais su žmona dažnai po ja sėdėdavo. Ai sluvinėjo 
lovai užtiesalą. 

Džiaugsmas pasiekė net „Lokio Vėliavą“. Verslas ėjo puikiai. 
Filisės Mei koja gijo normaliai, netrukus ji jau ketino stoti į darbą. 
Eva Flenegan grįžo iš Sent Luiso ir tuo buvo labai patenkinta. Sent 
Luise buvo labai karšta ir apskritai viskas nebe taip, kaip ji prisiminė 
iš anksčiau. Tiesiog tada j ji buvo daug jaunesnė, todėl taip ir patiko. 

Mintis apie naują vakarėlį Dokui subrendo ne iš karto. Ji neplyk- 
stelėjo staiga. Žmonės žinojo apie ją, bet brandino kaip lėliukę savo 
vaizduotės kokone. 

Makas žiūrėjo labai blaiviai. | 

„— Aną kartą mes paskubėjom, — aiškino jis vaikinams. — Taip 
niekada nepadarysi gero baliaus. Reikia, kad jis atslinktų pačiu laiku. 

— Tai kada jis bus? — nekantriai paklausė Džonsas. 

— Nežinau, — atsakė Makas. | 

— Tai bus staigmena? — paklausė Heizlis. 

— Taip būtų geriausia, — atsakė Makas. 

Meilukė atnešė jam teniso kamuoliuką, kurį rado, ir jis numetė j 
pro duris į žolę. Ji nulėkė iš paskos jo ieškoti. 

Heizlis tarė: 

“ — Jeižinotume, kada Doko gimimo diena, galėtume iškelti balių 
ta proga. | 

Mako žandikaulis nukaro. Heizlis nuolat jį stecbindavo. 

— Žinai, Heizli, tu tikrai kietas, —- sušuko jis. — Kur gimtadie- 
nis, ten ir dovanos. Čia pats tas. Tik reikia sužinoti, kada tas jo 
gimtadienis.. | | 

— Kas per problema, — tarė Hjugis.- — Nueinam ir paklausiam. 

— Negerai, — tarė Makas. — Jis iš karto supras. Paklausi žmogų, 
kada jo gimtadienis, ypač po tokio baliaus, kokį mes jam iškirtom, tai 
jis tuoj pat supras, kam mums reikia žinoti. Geriau aš nueisiu ir kaip 
nors ramiai iššniukštinėsiu. | 

— Aš eisiu su tavim, — pasakė Heizlis. | 

— Ne, jeigu nueisim dviese, jis pamanys, kad kažką rezgam. 

— Bet sugalvojau tai aš, - tarė Heizlis. 

— Žinau,— tarė Makas.— Ir kai viskas pasibaigs, aš Dokui 
pasakysiu, kad viską su palvojai tu. Bet dabar geriau eiti vienam. 

— O kaip jis — draugiškas? — paklausė Edis. 

— Taip, normalus. | 

Makas rado Doką Jaboratorijos rūsyje. Jis buvo su ilga gumine 
prijuoste, mūvėjo gumines pirštines, kad formalinas neėstų rankų. 
Dokas į mažų vėgėlių venas ir arterijas leido spalvotą skystį. Mažas 
rutulinis mikseris sukdamasis vis maišė mėlyną skystį. O švirkšte jau 
buvo raudonas skystis. Stiprios Doko rankos dirbo tiksliai, įdurdavo 
adatą ten, kur reikia, paskui pirštai spausdavo stūmoklį, ir skystis 
trykšdavo į venas. Prišvirkštas žuvis jis dėjo į lygią eilę. Paskui jam 
reikės šitų žuvų arterijas prileisti mėlynojo skysčio. Vėgėlės labai 
tinka preparavimui. 0 

— Sveiki, Dokai, — pasakė Makas. — Vis darbuojatės? 

— Pagal nuotaiką, — atsakė Dokas. — Kaip šuniukas? 

— Kaip ridikas. O jeigu ne jūs, tikrai būtų nudvėsęs. 

Kokią sekundę Doką buvo apėmęs įtarimas, bet tuojau dingo. 
Komplimentai jį visada taip veikdavo. Maką jis pažinojo labai se- 
niai. Bet jo balse buvo vien dėkingumas. Jis žinojo, kaip Makas 
brangina šuniuką. | 

— Kaip reikalai Rūmuose? | 

— Puikiai, Dokai, kaip niekada. Turim dvi naujas kėdes. Galėtu- 
mėt kada aplankyti. Dabar pas mus gražu. 

"— Ateisiu, — pasakė Dokas. — Edis vis dar parsineša butelį? 

— Žinoma,-— atsakė Makas.— Alaus daugiau ten nebepila, ir 
man atrodo, kad dabar gėralas geresnis. Labiau muša į galvą. 

— Neblogai mušdavo ir anksčiau, — tarė Dokas. 

Makas kantriai laukė. Vėliau ar anksčiau Dokas pats pataikys į 
reikiamas vėžes, todėl jis ir laukė. Jeigu Dokas pats tarsi pradės tą 
temą, tai atrodys mažiau įtartina. Toks visada būdavo Mako metodas. 

— Jau seniai nemačiau Heizlio. Ar tik nesusirgo? 

— Ne,-— atsakė Makas ir pradėjo regzti tinklą. — Heizlis sveikas. 
Juodu su Hjugiuvos nesusimušė. Visą savaitę ginčijosi. — Jis nusijuo- 
kė.— O juokingiausia, kad nė vienas nė velnio neišmano, apie ką 
šneka. Aš irgi neišmanau, bet nors tyliu, tik ne jie. Pliekiasi kaip du 
gaidžiai. 

— Dėlko?— paklausė I Dokas. | 

— Suprantat, — tarė Makas, — Heizlis visą laiką perka tas lente- 
les ir žiūri, kokios ten laimingos dienos, kaip žvaigždės ir taip toliau. 
O Hijugis sako, kad čia tik muilo burbulas. Heizlis sako, kad pagal 
žmogaus gimimo datą gali viską apie jį sužinoti, o Hjugis sako, kad tas 
lenteles parduoda tam, kad nuluptų už kiekvieną po dvidešimt cen- 
tų. Aš pats nieko čia neišmanau. Kaip jums atrodo, Dokai? 

— Ko gero, sutinku su Hjugiu,— atsakė Dokas. Jis sustabdė 
maišiklį, išplovė švirkštą ir pritraukė jį mėlyno skysčio. Ę 

— Vakar vakare ginčijosi kaip pasiutę, — pasakė Makas. — Pa- 
klausė manęs, kada gimęs, sakau, kad balandžio dvyliktą. Tada 
Heizlis nuėjo, nupirko vieną tokią lentelę ir perskaitė viską apie 
mane. Kai kurios vietos lyg panašios. Bet daugiausia geri dalykai, o 
kai apie tave šitaip skaito, tai kiekvienam norisi patikėti. Ten para- 
šyta, kad aš esu drąsus, protingas ir geras savo draugams. Heizlis sa- 
ko, kad viskas teisybė. O kada jūs gimęs, Dokai? 

Tokio ilgo pokalbio gale viskas atrodė natūraliai. Ničnieko ne- 
prikiši. Bet nereikia pamiršti, kad Dokas pažinojo Maką jau labai 
seniai. Jeigu būtų nepažinojęs, tai būtų pasakęs, kad gruodžio aštuo- 
nioliktą, kuri ir buvo jo gimimo diena, o ne spalio dvidešimt septin- 
tą, kuri nebuvo. 

— Spalio dvidešimt septintą, — pasakė Dokas. — Paklausk Heiz- 
lio, kas aš per paukštis. 

— Tikriausiai viskas čia nes3ąmonės, — tarė Makas, — - bet Heizlis 
tiki rimtai. Pasakysiu, kad ir apie jus paskaitytų. | 

Kai Makas išėjo, Dokas ėmė galvoti, kur čia šuo pakastas. Jis 
suprato, kad kažkoks kabliukas turi būti. Jis žinojo Mako būdus, jo 
metodus. Atpažino jo stilių. Ir negalėjo suprasti, kam Makui reika- 
lingašita data. Tik vėliau, kai pradėjo sklisti gandai, Dokas susigaudė. 
O tą kartą su palengvėjimu atsiduso, nes manė, kad Makas no- 
rės iškaulyti iš jo dolerį. 

Du berniukai žaidė laivų statyklos kieme, bet štai ant tvoros pasiro- 
dė katė. Jie puolė ją vytis, nubėgo per geležinkelį, tada prisikišo 
kišenes akmenų nuo kelio. Katė pasislėpė aukštoje žolėje, bet ak- 
menis vaikai pasiliko kišenėse, nes jie buvo patogūs mėtymui — 
svoriu, forma ir dydžiu. Niekada nežinai, kada prisireiks tokio pui- 
kaus akmens. Juodu nuėjo Konservų gatve ir paleido akmenį į 
rilliuotą Mordeno konservų fabriko sieną. Pro langą pažvelgė 
išsigandęs tarnautojas, paskui puolė prie durų, bet berniukai jam 
buvo per greiti. Kol jis pribėgo iki durų, jie jau gulėjo dykvietėje už 
malkų rietuvės. Net per šimtą metų jis nebūtų jų radęs. 

— Garantuoju, kad net per šimtą metų jis mūsų nesurastų, — 
pasakė Džo. 

Bet greitai jiems nusibodo slėptis, kai niekas neieško. Jie atsis- 
tojo ir nuėjo Konservų gatve. Ilgokai žiopsojo į Li Čongo vitriną, 
žavėdamiesi replėmis, pjūkliukais, meistrų kepurėmis, bananais. Pa- 
skui perėjo gatvę ir susėdo ant laiptelių, vedančių į antrą labora- 
torijos aukštą. Džo pasakė: 

— Žinai, tas senis turi vaikų buteliuose. 

— Kokių vaikų? — paklausė Vilardas. 

— Paprastų, tik dar negimusių. 

— Netikiu, — pasakė Vilardas. 

— Teisybė, sakau tau. Spreigas pats juos matė, sakė, kad jie va 
tokio didumo, bet turi rankas ir kojas, ir akis. 

— Ir plaukus? — paklausė Vilardas. 

— Apie plaukus Spreigas nesakė. 

— Reikėjo paklausti. Tikriausiai meluoja. 

— Džiaukis, kad jis tavęs negirdi, — pasakė Džo. 

— Gali jam pats pasakyti, kad aš sakiau. Aš jo nebijau ir tavęs 
nebijau. Aš nieko nebijau. O ką tu man.padarysi? — Džo tylėjo. — Ką 
padarysi? 

— Nieko, — atsakė Džo. — Aš pagalvojau, fal einam ir paklau- 
siam to senio, ar jis tikrai turi tų vaikų, ar ne. Gal ir parodys. Jeigu turi. 

— Jo nėra namie, — pasakė Vilardas. — Kai jis namie, čia visa- 
da stovi mašina. Jis kažkur išvažiavęs. Neteisybė. Spreigas melagis. Ir 
tu tikriausiai melagis. Na, tai ką tu padarysi? 

Diena buvo baisiai nuobodi. Vilardas iš kailio nėrėsi norėdamas 
ją pagyvinti. 

— Tu dar ir bailys. Na, ką tu man sali padaryti? — Džo neatsilie- 
pė. Vilardas pakeitė taktiką.— Kur tavo tėvas? — paklausė jis 
draugiškai. | 

— Miręs, — atsakė Džo. 

— Tikrai? O aš nė nežinojau. Nuo ko? 

Džo kiek patylėjo. Jis žinojo, kad Vilardas viską žino, bet neiš- 
sidavė, nes tada reikėtų muštis su Vilardu, o Džo bijojo Vilardo. 

— Jis nusižudė... pats. 

— Taip? — apsimetė nustebęs Vilardas. — Kaip jis tai padarė? 

-— Suvalgė žiurkių nuodų. 

Vilardas pratrūko kvatotis: 

— Tai ką, jis manė,;kad yra žiurkė? 

Džo prunkštelėjo, negarsiai, tiesiog pripažindamas draugo są- 
mojį. 

— Jis manė, kad yra žiurkė! — šaukė Vilardas. —- Tikriausiai ir 
šliaužioti pradėjo... žiūrėk, va šitaip, Džo... ar ne? Ir nosimi va šitaip 
šniuksėjo? Gal ir.tokią didelę uodegą turėjo? — Vilardas tiesiog lei- 
po iš juoko. — Galėjo susirasti žiurkių spąstus ir įkišti tenai galvą, 
ką?— Jie pasijuokė, bet Vilardas išsisėmė. Tada pamėgino naują 
pokštą. — O kaip jis atrodė, ką? Gal sitaip? — Jis perkreipė akis, 
prasižiojo ir iškišo liežuvį. 

— Visą dieną sirgo, — pasakė Džo. — Numirė tik naktį. Jam labai 
skaudėjo. | 

— O kodėl jis taip padarė? 

— Negalėjo susirasti darbo, — atsakė Džo. — Beveik visus metus 
ieškojo. Ir žinai, kas įdomiausia? Rytą atėjo Žmogus jo samdyti. 

Vilardas pamėgino atgaivinti pokštą: 

*— Tikriausiai jis manė, kad yra žiurkė, —- pasakė jis, bet jam ir 
pačiam buvo nebejuokinga. 

Džo atsistojo ir susikišo rankas į kišenes. Vandens griovely jis 
pamatė žibant monetą ir nuėjo prie jos, bet kai pasilenkė imti, 
Vilardas nustūmė jį ir paėmė pinigėlį. 

— Aš pirmas pamačiau! — sušuko Džo.— Jis mano. 

— O kątu man padarysi? — paklausė Vilardas. — Gal suvalgysi 
žiurkių nuodų? 

Makas su vaikinais — grožio, doros, palaimos įsikūnijimas — sėdė- 
jo Nakvynės Rūmuose. Jie buvo tarsi akmuo, įmestas į tvenkinį, nuo 
kurio ratilai sklido po Konservų gatvę, iki Pasifik Grouvo, iki 
Monterėjaus ir net per kalvą iki Karmelio. 

— Šį kartą, — kalbėjo Makas, — reikia tikrai žinoti, kad jis ateis į 
vakarėlį. Antraip visai nedarom. 

— O kur mes jį šį kartą darysim? — paklausė Džonsas. 

Makas su savo kėde atsilošė į sieną, priekines jos kojas aprietė 
savo pėdomis. 

— Visą laiką apie tai galvoju, — pasakė jis. — Žinoma, galėtume 
padaryti ir pas mus, bet čia jį nelabai nustebinsi. O jis taip mėgsta sa- 
vo laboratoriją. Ten ir jo muzika. — Makas apsidairė po kambarį. — 
Nežinau, kas aną kartą sugadino jo patefoną, — pasakė jis. — Bet jei 
dabar kas nagus prikiš, bus blogai, pats priplosiu. | 

— Matyt, reikės daryti pas jį patį, - pasakė Hjugis. 

Niekas niekam nesakė apie tą vakarėlį, Žinia pati subrendo 
žmonėse. Nickas nebuvo kviečiamas. Bet visi ketino eiti. Spalio 
dvidešimt septintą visų mintyse buvo pažymėta raudonai. Kadangi 
tai buvo gimimo diena, turėjo būti ir dovanos. | 

Kad ir Doros merginos. Kiekviena buvo lankiusis laboratorijoje 
patarimo, vaistų ar paprasčiausiai neprofesionaliai pabendrauti. Ir 
visos matė Doko lovą. Ant jos būdavo sena, išblukusi raudona 
antklodė, pilna dagių, smilgų ir smėlio, nes Dokas veždavosi ją į visas 
savo išvykas gamton. Jei turėdavo pinigų, jis pirkdavo laboratorijos 

reikmenis. Nė nepagalvodavo apie naują antklodę. Doros mergi- 
nos jam dabar iš skiaučių siuvo naują šilkinę dailią antklodę. Ka- 
dangi didžiuma šilko-buvo atraižos nuo apatinių drabužių ir vakari- 
nių suknelių, tai antklodė švietė kūno spalvos rausvumu, rudumu, 
geltona ir vyšnine spalva. Siuvo ją vėlyvais rytais ir po pietų, kol dar 
nesirenka jūreiviai sardinių gaudytojai. Susivienijus bendram dar- 
bui, baigėsi visos viešnamiams būdingos rietenos bei intrigos. 

Li Čongas ištraukė ir patikrino dvidešimt penkias pėdas fejer- 
verkinės juostos ir didžiulį maišą kiniškų lempučių. Jo manymu, tai 
buvo pačios gražiausios puošmenos. 

Semas Malojus puoselėjo seną teoriją apie antikvarinius daik- 
tus. Jis žinojo, kad seni baldai, stiklas ir porcelianas, kadaise netu- 
rėję didelės vertės, laikui bėgant įgauna paklausą ir kainą, visai 
nepriklausančią nuo jų grožio ar naudingumo. Jis buvo girdėjęs apie 
vieną kėdę, parduotą už penkis šimtus dolerių. Semas rinko senų 
automobilių dalis ir buvo tikras, kad jo kolekcija, vieną dieną jį 
praturtinusi, atguls ant juodo aksomo geriausiuose muziejuose. Se- 
mas ilgai galvojo apie vakarėlį, paskui patikrino savo lobius, kuriuos 
laikė didelėje užrakintoje dėžėje už katilo. Jis nusprendė padova- 
noti Dokui savo geriausią daiktą — švaistiklį su stūmokliu iš 1916 
metų laidos „Čalmerso“. Jis tol trynė ir šveitė šitą grožybę, kol ji ėmė 
blizgėti kaip riterio šarvai. Jis jai padarė medinę dėžutę ir išklojo 
juoda medžiaga. 

Makas su vaikinais irgi deramai apgalvojo viską ir nusprendė, 
kad Dokui nuolat trūksta kačių ir jis visada sunkiai jų gauna. Ma- 
kas atsinešė savo dvigubą narvą. Jie pasiskolino rujojančią katę ir 
paspendė spąstus dykvietėje ant kalvos po kiparisu. Nakvynės Rū- 
mų kampe padarė vielinį narvą, ir piktų katinų kolekcija ėmė kas 
vakarą augti. Džonsui tekdavo du kartus per dieną eiti į konservų 
fabrikus parnešti maisto įnamiams. Makas labai protingai nuspren- 
dė, kad dvidešimt penki katinai — pati ta dovana Dokui. 

— Šį kartą jokių papuošimų, — pasakė Makas. — "Paprasčiausias 
padorus baliukas, ir kad netrūktų išgerti. 

Žinia apie vakarėlį pasiekė net Gėjų Salinaso kalėjime, ir jis 
išsiderėjo iš šerifo, kad šis jį tą vakarą išleis, ir pasiskolino iš jo du 
dolerius kelionei į abu galus. Gėjus visada buvo malonus šerifui, o šis 
ne toks žmogus, kad tai pamirštų, juoba kad artėjo rinkimai ir Gėjus 

galėjo ar sakėsi galįs parūpinti jam keletą balsų. Be to, panorėjęs 
Gėjus galėjo Salinaso kalėjimui užtraukti blogą vardą. 

Anri staiga nusprendė, kad senoviškos pagalvėlės adatoms yra 
meno šaka, pasiekusi savo apogėjų praėjusio amžiaus aštuntame 
dešimtmetyje ir po to sunykusi. Jis atgaivino šią meno šaką ir net 
pats stebėjosi, kick galima padaryti su spalvotais smeigtukais. Pa- 
veikslas niekada nepabaigiamas — jį galima keisti persmaigs- 
tant smeigtukus. Kai išgirdo apie Doko vakarėlį, jis kaip tik ruošė 
keletą darbų personalinei parodai, bet tuojau viską metė ir pradė- 
jo didžiulę pagalvę Dokui. Tai turėjo būti įmantrus, jaudinantis 
kūrinys iš geltonų, žalių ir mėlynų smeigtukų — prislopintų spalvų 
kūrinys, pavadintas „Senojo Velso prisiminimas“. 

Anri draugas Erikas, išsilavinęs kirpėjas, rinkęs pirmus leidimus 
tų rašytojų, kurie antrą kartą nebuvo išleisti, nusprendė padovanoti 
Dokui irklavimo treniruoklį, - šis jam atiteko po bylos su vienu 
bankrutavusiu klientu, kurį trejus metus skuto skolon. Treniruoklis 
buvo kuo puikiausias. Beveik nenaudotas. Niekas paprastai nesinau- 
doja tokiomis mašinomis. 

Sąmokslas plito, žmonės ėjo vieni pas kitus, tarėsi dėl dovanų, 
gėrimų, kada pradėti ir kad nickas neišplepėtų Dokui. 

Dokas neprisiminė, kada pirmą kartą suvokė, jog. kažkas darosi ir 
tai susiję su juo. Kai įeidavo pas Li Čongą, pokalbis nutrūkdavo. Iš 
pradžių jam atrodė, kad žmonės tiesiog atšalo jam. Kai pagaliau koks 
pustuzinis paklausė, ką veikia spalio dvidešimt septintą, jis labai 
nustebo, nes buvo visai pamiršęs, kad tą datą nurodė kaip savo 
gimimo dieną. Iš pradžių jam buvo įdomu, ką horoskopas sako apie 
tą atsitiktinę datą, bet Makas apie tai daugiau nekalbėjo, ir Dokas 
viską pamiršo. | 

Vieną kartą vakare jis užėjo į „Pusiaukelį“, nes ten būdavo 
pilstomo alaus ir kaip tik reikiamos temperatūros. Jis išlenkė pirmą 
stiklą, jau ketino ragauti antrą, bet tuo metu išgirdo, kaip vienas 
girtas lankytojas paklausė barmeną: 

— Ar eisi į vakarėlį? 

— Kokį vakarėlį? 

— Nagi,- paslaptingai tarė tas, — pažįsti Doką iš Konservų 
gatvės? 

Barmenas apžvelgė barą, paskui įsmeigė akis į girtąjį. 


237 


— Kas ruošia? 

— Visi. 

Dokas susimąstė. Jis tą „žmogų matė pirmą sykį. 

Dokui ta naujiena sukėlė prieštaringus jausmus. Jam buvo labai 
malonu, kad žmonės nori jam suruošti šventę, bct viduje kažkas 
sudrebėdavo, kai prisimindavo tą, kuri jau buvo suruošta. 

Dabar viskas atsistojo į savo vietas — Mako klausimas ir tie visi 
nutilimai jam pasirodžius. Tą vakarą jis ilgai sėdėjo prie stalo ir 
galvojo. Apsidairė svarstydamas, kuriuos daiktus reikės užrakinti. 
Suprato, kad vakarėlis jam kainuos nepigiai. 

Kitą dieną jis pats ėmė ruoštis vakarėliui. Geriausias savo plokš- 
teles sunešė į galinį kambarėlį, kuris buvo užrakinamas. Ten sunešė 
ir visus bent kiek pležnesnius prietaisus. Jis žinojo, kaip esti — svečiai 
bus alkani, o valgyti niekas neatsineš. Išgers viską irgi greit, kaip 
visada. Jis palengva nužingsniavo į „Taupiąją Prekybą“, kur buvo 
puikus ir sumanus mėsininkas. Juodu aptarė maisto klausimą. Tada 
Dokas užsakė penkiolika svarų bifšteksų, dešimt svarų pomidorų, 
dvylika galvų salotų, šešis kepalus duonos, didelę skardinę arachinio 
sviesto, vieną žemuogių džemo, penkis galonus vyno ir keturias 
kvortas gero, bet ne itin garsaus viskio. Žinojo, kad mėnesio pradžio- 
je turės nemalonumų. Trys ar keturi tokie baliai, ir jis prarastų 
laboratoriją. 

Tuo tarpu pasirubšimai Konservų gatvėje pasiekė patį įkarštį. 
Dokas neklydo — niekas negalvojo apie valgį, tik po pintą, po kvortą 
kaupė gėrimus. Dovanų kolekcija augo ir augo, o svečių sąrašas, jei 
kas būtų jį sudaręs, būtų buvęs panašus į gyventojų surašymą. „Lokio 
Vėliavoje“ netilo diskusijos, ką apsivilkti. Kadangi tai ne darbas, 
merginos nenorėjo būti su savo uniformomis — ilgomis, gražiomis 
suknelėmis. Nusprendė apsivilkti kiekviena savaip. Bet tai nebuvo 
taip paprasta. Dora reikalavo, kad bent kelios merginos budčtų, jei- 
gu pasirodytų nuolatiniai klientai. Merginos pasiskirstė į dvi pamai- 
nas, iš pradžių eis vienos, paskui pasikeis. Tik susiginčijo, kurios eis 
pirmos, — juk šios galės pamatyti Doko veidą, kai jis gaus tokią 
puošnią antklodę. Ji kabojo valgomajame ant rėmo, jau beveik 
baigta. Ponia Maloj kuriam laikui atidėjo savo lovos užtiesalą. Ji 
dabar Dokui nėrė šešias servetėles po alaus stiklinėmis. Pirmasis 
susijaudinimas buvo dingęs, jo vietą užėmė kūrybiška rimtis. Nakvy- 
nės Rūmuose narve buvo penkiolika katinų, kurių kniaukimas nak- 
timis kiek nervindavo Meilukę. 

Anksčiau ar vėliau apie vakarėlį turėjo išgirsti ir Frenkis. Nes jis 
pleveno visur kaip debesėlis. Kur žmonių susibūrimas, ten ir jis. 
Nickas jo nepastebėdavo ir nekreipdavo į jį dėmesio. Neaišku, ar jis 
klausydavosi pokalbių, ar ne. Bet apie vakarėlį išgirdo, išgirdo ir 
apie dovanas. Ir tada jį apėmė pilnatvės jausmas ir kažkoks ilgesys. 

Džeikobso juvelyrinės parduotuvės vitrinoje buvo pats gražiau- 
sias daiktas visame pasaulyje. Jis jau labai seniai ten buvo: Juodo 
onikso laikrodis su auksiniu ciferblatu. Bet pats gražumas buvo ant jo 
viršaus. Šventas Jurgis, kovojantis su drakonu. Drakonas gulėjo 
aukštielninkas iškeltomis letenomis, krūtinėje styrojo Jurgio ietis. 
Šventasis buvo su visa ginkluote, pakeltu antveidžiu, sėdėjo ant 
riebaus, plačiastrėnio arklio. Ietimi jis buvo prismeigęs drakoną prie 
žemės. Bct nuostabiausia, kad turėjo smailią barzdą ir buvo kiek 
panašus į Doką. 

Frenkis keletą kartų per savaitę eidavo į Alvarado gatvę pasigro- 
žėti savo brangenybe. Jis sapnuodavo ją, sapnuodavo, kad liečia tą 
gražią, lygią bronzą. Kai išgirdo apie vakarėlį ir dovanas, buvo jau 
keletą mėnesių galvojęs apie tą laikrodį. 

Prieš įcidamas vidun, Frenkis valandą išstovėjo aivėje. 

— Na?- paklausė Džeikobsas. Jis jau buvo žvilgsniu įvertinęs 
Frenkį ir nustatęs, kad jo kišenėje nerastum nė 75 centų. 

— Kiek šitas kainuoja? — kimiai paklausė Frenkis. 

— Kas? | 

— Šitas. 

— Laikrodis? Penkiasdešimt dolerių, su skulptūra septyniasde- 
šimt penki. 

Frenkis išėjo nieko nesakęs. Jis nuėjo pajūrin, palindo po apvers- 
ta valtimi ir žiūrėjo į mažas bangeles. Bronzinė grožybė taip įstrigo 
jam į galvą, kad visą laiką stovėjo akyse. Ir jį apėmė nerimstantis 
troškimas. Reikia gauti tą grožybę. Galvojant apie tai, jo akys liepsnojo. 

Po valtimi jis išbuvo visą dieną, vakare išlindo ir vėl nuėjo į 
Alvarado gatvę. Kol žmonės ėjo į kiną, laukan, į „Auksinę Aguoną“, 
jis vaikštinėjo gatve. Jis nepavargo, neėmė miegas, nes ta grožybė 
kaitino jį kaip ugnis. 

Pagaliau žmonių sumažėjo, paskui jie visai dingo iš gatvių, nuva- 
žiavo paliktos mašinos, ir miestas užmigo. 

Policininkas įdėmiai nužvelgė Frenkį. 

— Ką čia darai? — paklausė jis. 

Frenkis leidosi į Kojas ir nubėgęs už kampo pasislėpė skersgat- 
vy už statinės. Pusę trijų jis prisėlino prie parduotuvės ir paspaudė 
rankeną. Durys buvo užrakintos. Frenkis sugrįžo skersgatvin, atsisė- 
do už statinės ir ėmė galvoti. Šalia savęs palei statinę pamatė gabalą 
betono ir paėmė jį. 

Policininkas pasakojo, kad išgirdo triukšmą i ir puolė ton vieton. 
Džeikobso vitrina buvo išdaužta. Pamatė greitai einantį nusikaltėlį ir 
pasivijo jį. Jis nesuprantąs, kaip berniukas galėjo taip greitai ir taip 
toli nunešti penkiasdešimt svarų sveriantį laikrodį, bet vaikiščias vos 
nepaspruko. Jei nebūtų patekęs akligatvin, būtų pabėgęs. . 

Kitą dieną policijos viršininkas pasikvietė Doką. 

— Prašom vidun. Norėčiau su jumis pasikalbėti. 

Įvedė purviną ir niūrų Frenkį. Jo akys buvo paraudusios, bet lūpos 
tvirtai sučiauptos, ir jis net šyptelėjo pamatęs Doką. 

— Kas atsitiko, Frenki? — paklausė Dokas. 

— Vakar įsilaužė į Džeikobso parduotuvę, — pasakė viršinin- 
kas. — Pavogė vieną daiktą. Mes susiradome jo motiną. Ji sako, kad 
dėl to nekalta, nes jis visą dieną trainiojasi prie jūsų namų. 

— Frenki, kam tu taip padarei? — paklausė Dokas. Jo širdį 
prislėgė sunkus neišvengiamybės akmuo. — Gal galit atiduoti man jį 
už užstatą? — paklausė Dokas. . 

 — Nemanau, kad teisėjas sutiks, - atsakė viršininkas. — Yra 
psichiatro išvada. Jūs žinote, kas jam? 

— Taip, — atsakė Dokas, — žinau. i 

— Ir tikriausiai žinote, kas gali atsitikti, kai jis subręs? 

— Taip, — atsakė Dokas, — žinau. — Ir vėl pajuto širdį slegiantį 
baisų akmenį. 

— Daktaras sako, kad geriau jį uždaryti. Anksčiau negalėjome, 
bet dabar, po vagystės, daug lengviau. | 

— Ką jis pavogė? — paklausė Dokas. | | | 

— Didelį brangų laikrodį su bronzine skulptūra. 

— Aš užmokėsiu uŽ jį. 

— Ne, mes jį atėmėm. Manau, kad teisėjas nesutiks. Viskas gali 
pasikartoti iš naujo. Pats suprantat. 

— Taip, — tyliai atsakė Dokas, - suprantu. Bet gal jis turėjo 
priežastį? Frenki, — paklausė jis, —- kodėl tu paėmei laikrodį? 

Frenkis ilgai žiūrėjo į jį. Paskui pasakė: 

— Aš myliu jus. 

Dokas išbėgo laukan, sėdo į mašiną ir nulėkė prie Loboso kyšulio 
rinkti gyvių. 

Spalio dvidešimt septintą dieną ketvirtą valandą Dokas baigė pre- 
paruoti paskutinę medūzą, kurių buvo be galo daug. Jis išplovė 
formalino stiklainį, nuvalė pincetą ir nusimovė pirštines. Užlipo 
viršun, pamaitino žiurkes, užrakino kambarėlį, kur buvo sudėtos jo 
geriausios plokštelės ir mikroskopai. Kartais koks įsiaudrinęs sve- 
čias užsimano pažaisti su barškuolėmis. Šitaip ruošdamasis, numa- 
tydamas visas galimybes, Dokas norėjo šitą vakarėlį padaryti kuo 
mažiau rizikingą, bet anaiptol ne nuobodų. 

Jis užkaitė kavinuką, uždėjo ant patefono „Didžiąją Fugą“ ir 
nusimaudė po dušu. Darbavosi labai greit, nes muzikai dar nepasi- 
baigus jau buvo apsirengęs ir gėrė kavą. 

Pro langą pažiūrėjo į dykvictę ir į Rūmus — niekur nieko. Dokas 
nežinojo nei kas, nei kiek žmonių ateis pas jį. Bet žinojo, kad yra 
stebimas. Visą dieną tai jautė. Pamatyti jis nieko nepamatė, bet 
vienas ar keletas Žmonių jį sekė. Vadinas, vakarėlis turi būti staigme- 
na. Reikia elgtis tarsi nieko nežinotum. Daryti tą patį, ką ir kiekvieną 
dieną. Jis nuėjo pas Li Čongą ir nusipirko dvi kvortas alaus. Ten tarsi 
pajuto slopinamą rytietišką susijaudinimą. Vadinasi, jie irgi ateis. 
Dokas parėjo ir prisipylė stiklinę alaus. Vieną išgėrė malšindamas 
troškulį, kitą dėl skonio. Dykvietėje ir gatvėje vis dar buvo tuščia. 

Makas su vaikinais nėjo iš Rūmų, durys buvo uždarytos. Visą 
popietę ūžė krosnis, kaitindama vandenį maudynėms. Net Meilukė 
buvo išprausta, papuošta raudonu kaspinu ant kaklo. 

— Kaip manot, kada eisim? — paklausė Heizlis. 

— Ne anksčiau kaip aštuntą, — atsakė Makas. — Bet nieko tokio, 
jeigu po kokią vieną išmestume, na, dėl šilumos. 

— O jeigu ir Dokui duotume? — paklausė Hjugis. — Gal man 
paimti buteliuką ir nunešti lyg niekur nieko? 


— Nereikia, — pasakė Makas. — Dokas ką tik buvo pas Li alaus. 
— Tu manai, jis ką nors įtaria? — paklausė Džonsas. 
— Iš kur įtars? — atsakė Makas. 

Kampe dėžėje du katinai pradėjo peštis, visi kiti prisidėjo kniauk- 
dami ir išriesdami nugaras. Ten jų buvo tik dvidešimt vienas. Kiek 
numatyta, neprigaudė. 

— O kaip mes tuos katinus jam nunešim? — pradėjo Heizlis. — 
Tas narvas net pro duris netilps. | 

— Ir nenešim, — atsakė Makas. — Atsimenat, kaip buvo su varlė- 
mis? Ne, tik paprasčiausiai pasakysim Dokui. Tegu ateina ir kada 
nori pasiima. — Makas atsistojo ir atidarė vieną iš Edžio sukauptų 
butelių. — Na, vaikinai, pasišildom. 

Pusę šešių pro Rūmus nušlepsėjo senasis kinas. Jis perėjo dyk- 
vietę, paskui gatvę ir dingo tarp laboratorijos ir Hediondo fabriko. 

„Lokio Vėliavoje“ merginos jau ruošėsi. Pamainos buvo paskir- 
stytos burtais. Buvo susitarta keistis kas valandą. 

Dora atrodė nuostabiai. Naujai nudažyti oranžiniai plaukai buvo 
sugarbanoti ir sukelti ant viršugalvio. Ji mūvėjo vestuvinį žiedą, ant 
krūtinės prisisegė didelę briliantinę sagę. Suknelė buvo balto šilko su 
juodais bambukais. Miegamuosiuose viskas buvo atvirkščiai. Tos, 
kurios liko, buvo su ilgomis vakarinėmis suknelėmis, einančios į 
svečius — su trumpomis kartūno suknelėmis ir atrodė labai dailiai. 
Pabaigta ir sulankstyta antklodė gulėjo didelėje kartono dėžėje, 
padėtoje bare. Išgrūdikas kiek pamurmėjo, nes buvo nuspręsta, kad 
jis į balių neis. Kam nors reikia prižiūrėti namus. Nepaisant draudi- 
mų, visos merginos turėjo pasislėpusios po pintą ir dabar laukė 
signalo, kada galės pasistiprinti prieš iškilmes. 

Dora išdidžiai nuėjo į kabinetą ir užrakino duris. Tada atrakino 
viršutinį staliuko stalčių, išėmė butelį ir stikliuką ir įsipylė. Butelis 
tyliai skambtelėjo į stikliuką. Mergina, kuri klausėsi už durų, išgirdo 
ir paskleidė šią žinią. Dabar Dora jau nebeužuos jokių kvapų. Mer- 
ginos puolė į savo kambarius ir išsitraukė savo butelius. Gatvėje jau 
buvo prieblanda, pilkuma tarp dienos šviesos ir žibintų meto. Filisė 
Mei dirstelėjo pro svetainės užuolaidą. 

— Ar matai jį? — paklausė Dorisė. 

— Aha. Uždegė lempas. Sėdi, atrodo, skaito. Viešpatie, kiek tas 
žmogus skaito. Juk akis gali sugadinti. Rankoje laiko alaus stiklinę. 

— Gerai, — tarė Dorisė, — mes irgi galim išmesti po vieną. 


Filisė Mei dar kick šlubavo, bet buvo daili kaip niekad. Sakė, kad 
bet ką galėtų nuvaryti nuo koto. 

— Koks įdomus dalykas, — pasakė ji. — Sėdi štai ten sau ir nė 
nenumano, kas bus. | 

— Niekada neužeina pas mus pasiganyti, — liūdnokai pasakė 
Dorisė. — Daugelis vaikinų nenori mokėti, — tarė Filisė Mei.— Iš 
tikro dar daugiau sumoka, tik kitaip skaičiuoja. 

— Velniai žino, gal j jos jam patinka. 

— Kas patinka? 

— Merginos, kurios pas jį ateina. 

-— Galir patinka, žinoma. Aš esu buvusi pas jį. Nė nebandė kibti. 

— Aišku, kad ne, — pasakė Dorisė. — Bet jeigu tu čia nedirbtum, 
tai tikriausiai būtų lindęs kaip didelis. | 

— Tu manai, jam nepatinka mūsų profesija? 

„— Ne, kodėl. Tik man atrodo, kad dirbanti mergina jam atrodo 
ne tokia kaip visos. 

"Jos dar išgėrė po vieną. 

Dora savo-kabinete įsipylė dar vieną, išgėrė ir užrakino stalčių. 
Prieš sieninį veidrodį pasitaisė ir taip tvarkingus plaukus, apžiūrėjo 
raudonus blizgančius nagus ir įėjo į barą. Išgrūdikas Alfredas ožiavo- 
si. Tiesa, jis nieko nesakė ir išraiška buvo normali, bet vis tiek 
ožiavosi. Dora šaltai nužvelgė jį. 

— Tu manai, kad esi labai nuskriaustas, ar ne? — paklausė ji. 

— Ne,-— atsakė jis, — viskas labai gerai. 

Tai Dorą supykino. 

— Viskas gerai, taip? Jūs turite darbą, pone?. Ir toliau norite 
turėti, taip? 

— Viskas labai gerai, — atšovė Alfredas. — Ar aš ką sakau? — Jis 
užsikniaubė alkūnėmis ant baro irėmė apžiūrinėti save veidrodyje. — 
Jūs eikite ir linksminkitės, — pasakė jis. — O aš čia viską prižiūrčsiu. 
Galit būti rami. 

Dora susigraudino, kad jis taip kenčia. 

— Klausyk, — pasakė ji. — Aš nemėgstu palikti namus be vyriškio. 
Ims koks girtuoklis siautėti, mergaitės su juo nesusitvarkys. Bet kiek 
vėliau tu ateik, pro langą iš ten truputį užmesi akį, kaip čia tvarka, ir 
bus gerai. Na kaip? Juk bus matyti, jei kas atsitiks? | 

— Gerai, — atsakė Alfredas, - būtų smagu. — Leidimas jį su- 
minkštino.— Vėliau aš retsykiais pareisiu, pasižiūrėsiu. Vakar čia 

buvo toks vienas baisus girtuoklis. Ir apskritai, Dora, aš nebežinau — 
kai anam tipui sudirbau stuburą, tai dabar visą laiką neturiu ramybės. 
Nebepasitikiu savim. Stuktelsiu kam nors ir atsisėsiu už grotų. 

— Tau reikia pailsėti, — pasakė Dora. — Gal prikalbinsiu Maką, 
tada tu galėtum porą savaičių atsipūsti. 

Dora tikrai buvo nuostabi šeimininkė. 

Laboratorijoje Dokas po alaus išgėrė truputį viskio. Pasijuto 
kauštelėjęs. Juk labai puiku, kad jie jam ruošia tokį vakarėlį. Jis 
užsidėjo „Pavaną mirusiai princesei“ ir pasidarė sentimentalus bei 
truputį liūdnas. Todėl paskui uždėjo „Dafnį ir Chloję“. Ten buvo 
tokia vieta, kuri jam primindavo vieną dalyką. Atėnų žvalgai prieš 
Maratono mūšį pranešė, kad slėnyje mato didžiulę dulkių juostą, 
girdi ginklų žvangesį ir eleusiniečių giesmes. Viena vieta toje plokš- 
telėje Dokui primindavo tą vaizdą. | 

Kai ši muzika baigėsi, jis išgėrė dar viskio ir susimąstė apie 
Brandenburgo koncertą. Jis tikrai išblaškytų tą saldžią ir nesveiką 
nuotaiką. O kuo bloga šitokia nuotaika? Net gana maloni. 

— Ką noriu, tą ir grosiu, — garsiai pasakė. — Galiu užsidėti Clair 
de Lune arba „„Merginą su lininiais plaukais“. Aš esu laisvas žmogus. 

Jis įsipylė viskio ir išgėrė. Ir padarė kompromisą — užsidėjo 
„Mėnesienos sonatą“. Matė, kaip mirksi „La Idos“ neoninės šviesos. 
Tada užsidegė gatvės žibintai prieš „Lokio Vėliavą“. 

Pulkai rudų didelių vabalų ėmė suktis aplink žibintus, paskui j jie 
krito žemėn, gulėjo mataruodami kojomis ir judindami ūsus. Ieško- 
dama nuotykių, palei nutekamąjį griovelį tingiai nusliūkino katė. Ji 
niekaip negalėjo suprasti, kur dingo visi katinai, su kuriais gyvenimas 
įdomus, o naktys baisios. 

Ponas Malojus keturpėsčias dairėsi iš savo katilo angos, ar kas 
nors jau nuėjo į balių. Vaikinai Rūmuose sėdėjo neramūs ir nenulei- 
do akių nuo juodų žadintuvo rodyklių. | 

Pobūvių esmė dar nėra pakankamai ištyrinėta. Tačiau visi žino, kad 
kiekvienas pobūvis turi savo nukrypimų, yra tarsi asmenybė, ir 
dažniausiai kaprizinga asmenybė. Taip pat visi žino, kad pobūvis 

beveik niekada nevyksta taip, kaip buvo sumanytas ar planuotas. 
Žinoma, išskyrus tuos prievartinius niūrius vakarus, kuriuos rengia, 
režisuoja ir tarsi botagu plakdamos palaiko profesionalios žmogėdros 
šeimininkės. Tai apskritai ne vakarai, o demonstracijos ir aktai, 
maždaug tokie laisvi kaip peristaltika ir tokie įdomūs kaip galutinis 
jos rezultatas. 

Tikriausiai visi Konservų gatvėje įsivaizdavo šitą vakarą — svei- 
kinimo šūksnius, linkėjimus, triukšmą ir gerą nuotaiką. Bet viskas 
prasidėjo visai kitaip. Lygiai aštuntą valandą Makas su vaikinais, 
susišukavę ir švarūs, pasiėmė savo butelius ir patraukė per bėgius, pro 
vištidę, per dykvietę ir perėję gatvę užlipo laboratorijos laipteliais. 
Visi drovėjosi. Dokas stovėjo prie durų, ir Makas pasakė trumpą 
kalbą: 

— Kadangi šiandien jūsų gimimo diena, tai mes su vaikinais 
sveikiname jus ir turime jums dovanų dvidešimt vieną katę. 

Jis baigė, ir visi sutrikę stovėjo ant laiptų. 

— Prašom vidun, — pasakė Dokas. — Aš... aš tiesiog nesitikėjau. 
Net nepagalvojau, kad jūs galit žinoti, kada mano gimtadienis. 

— Visi katinai, — pasakė Heizlis. — Bet mes jų nenešėm čia. 

Jie oriai susėdo palei sieną kairėje. Ilgokai tylėjo. 

— Na, — pasakė Dokas, — kad jau tokia proga, tai gal išmetam 
po lašą? 

Makas tarė: 0 

— Mes irgi šio bei to atsinešėm, — ir parodė į tris Edžio sukaup- 
tus butelius. | 

— Šituose alaus jau nėra, — pridūrė Edis. 

Dokas pažvelgė į butelį be jokio priešiškumo. 

— Ne,— pasakė į jis. — Pirmiau aš jus pavaišinsiu. Kaip tik turiu 
viskio. 

Jiems gražiai susėdus ir ėmus siurbčioti viskį, atėjo Dora su 
merginomis. Padovanojo antklodę. Dokas užtiesė ją ant lovos, ir ji 
atrodė nuostabiai. Viešnios sutiko truputį išgerti. Pasirodė ponas 
Malojus ir ponia Maloj su savo dovanomis. | 

— Daugelis nė nenutuokia, kiek šitas daiktas kainuos, — pasakė 
Semas Malojus, įteikdamas 1916 metų „„Čalmerso“ švaistiklį su stū- 
mokliu. — Ko gero, visam pasauly tik trys tokie telikę. 

Paskui žmonės ėmė plūsti pulkais. Atėjo Anri su smeigtukų 
pagalve, trys pėdos iš keturių. Jis ketino paskaityti paskaitą apie šitą 
naują meno rūšį, bet formalumai jau buvo pasibaigę. Pasirodė Gėjus 


su žmona. Li Čongas padovanojo fejerverko girliandą ir kiniškų 
spalvotų lempelių. Vienuoliktą valandą kažkas suvalgė tas lempeles, 
bet girlianda išsilaikė ilgiau. Iš „La Idos“ atėjo būrelis pusiau nepa- 
žįstamų žmonių. Varžymasis išgaravo visiškai. Dora sėdėjo kaip 
soste, šviesdama oranžiniais plaukais. Viskio taurę jį laikė grakščiai, 
atkišusi mažąjį pirštelį. Be to, vis dirsčiojo į merginas, kad deramai 
elgtųsi. Dokas uždėjo šokių muziką ir nuėjo virtuvėn kepti bifšteksų. 

Pirmosios muštynės buvo nesmarkios. Vienas atėjusiųjų iš „La 
Idos“ pasiūlė nepadorų dalyką vienai Doros merginai. Ji nesutiko, ir 
Makas su vaikinais, pasipiktinę tokiu įžūlumu, greitai išmetė jį pro 
duris nieko nesulaužydami. Jie jautėsi puikiai, nes padarė gerą darbą. 

Dokas virtuvėje trijose keptuvėse kepė bifšteksus, paskui supjau- 
stė pomidorus ir sudėjo duoną. Jam buvo gera. Makas pats prižiūrėjo 
patefoną. Jis susirado plokštelę su Beno Gudmeno trio. Prasidėjo 
šokiai, balius išsiplėtė į gylį ir į plotį. Edis nuėjo virtuvėn ir sušoko 
stepą. Dokas virtuvėje turėjo atsinešęs butelį ir retkarčiais patrauk- 
davo iš jo. Jis jautėsi vis geriau ir geriau. Visi labai nustebo, kai jis 
atnešė mėsos. Niekas nebuvo labai alkanas, bet suvalgė greitai. 
Maistas suteikė baliui tam tikro virškinamojo liūdesio. Viskis baigė- 
si, ir Dokas atnešė vyno. 

Dora, sėdėdama savo soste, pasakė: 

— Dokai, pagrokit tos fražios muzikos. Siaubas „kaip man įkyrėjo 
mūsų muzikinė dėžė. : 

Dokas uždėjo Monteverdžio „Ardo“ ir „Amor“. Svečiai sėdėjo 
ramūs, nugrimzdę mintyse. Dora gėrėjosi. Du nepažįstami tyliai 
užlipo laiptais ir įėjo vidun. Dokas jautė malonų auksinį liūdesį. 
Muzikai nutilus, svečiai nešnekėjo. Dokas pačmė iš lentynos knygą ir 
ėmė skaityti raiškiu, žemu balsu. 


Ir dabar, 

Jei matyčiau savo mielosios švelnią auksaspalvę krūtinę, 
Jos veidą, spindintį tarsi žvaigždė naktyje, 

Ir traukiantį savęsp; jos kūną, apimtą liepsnos 

Ir pervertą aštrių vylingų meilės strėlių, 

Tai mano protui menant jos tyrą jaunystę, 

Širdis sužeista apsilieja krauju. 


Ir dabar, 
Jei ateitų mieloji akimis nelyg lotoso žiedas, 

Nuvarginta meilės saldžiosios naštos, 

Ją išalkusios dvynės — dvi mano rankos — vėl apkabintų 
Ir gerčiau jos lūpų tirštąjį vyną, 

Kaip kad piratė bitė plazdendama 

Iš vandens lelijos vagia nektarą. 


"Jr dabar, 

Jei matyčiau ją gulinčią išplėsto akim, | 
Degančiais skruostais ir baltu kaip gulbės kaklu, 

* Prislėgtą vienatvės, be manęs prie šalies, 

Tai nupinčiau iš meilės spalvingą vainiką 

Ir nakties juodaplaukė galva 

Ilsėtųsi ant baltosios dienos krūtinės. 


"Ir dabar, 

Mano akys, kurios nebenori nieko matyti, 

Vis piešia man prarastą veidą, 

Garbaną aukso ant skruosto tarsi magnolijos lapas, 
Pergamentą baltą ir švelnų be galo, 

Kur manosios lūpos taip stengdamos rašė 

Bučinių stansus, kurių daugiau nerašys. 


Ir dabar, 

Kai mirtis man mirksi pudruotais vokais, 

"Negaliu vis tiek pamiršti ugninių akių 

"Ir meile nubausto kūno; 

Raudonos krūtų gėlelės galėtų paguosti mane ir suraminti 
Sykiu su drėgnom ir raudonom lūpom, - 

Kurias kadaise laikiau savomis. 


Ir dabar 

Prekeivos abiejuose turguose vis plepa 
Apie silpnumą tos, kuri mane mylėjo, 

O patys už saują sidabro tampa vergais. 
Bet joks princas iš užjūrio miestų didžių 
Nėra turėjęs jos guoly savam; - 

Mieloji mano, o vienišoji, esi tu prigludus 
Prie manęs tarytum drabužis prie kūno. 


Ir dabar 

Aš myliu tas juodas akis, kurios closto kaip šilkas; 
Jos linksmos būdavo ir sykiu liūdnos, 

Ir tą palaimingą užmerktų blakstienų šešėlį 

Aš myliu tų vienintelių lūpų kvapą, 

Plaukų tą besvorį dūmelį 

Ir tą linksmą, skaidrią apyrankių dainą. 


Kai jis baigė, Filisė Mei balsu raudojo, ir pati Dora šluostėsi akis. 
Heizlis buvo taip sužavėtas skaitovo balso, kad į prasmę nesigilino. 
Bet visus apėmė pasaulinis liūdesys. Kiekvienas prisiminė seną mei- 
lę, pasimatymą. 

Makas tarė: 

— Dieve, kaip gražu. Prisimėnu, kaip viena mergina... —-.ir nepa- 
baigė. 

Jie prisipylė stiklines vyno ir nutilo. Vakarėlis geso saldžiame 
liūdesy. Edis nuėjo į kabinetą, sušoko stepą ir vėl sugrįžęs atsisėdo. 
Viskas jau artėjo į pabaigą, lyg ir laikas miegoti, bet tuo metu 
laiptuose pasigirdo žingsniai. Kažkas garsiai rėkė: 

— Kur merginos? | 

Makas beveik apsidžiaugęs greitai atsistojo ir nuėjo prie durų. 
Hjugio i ir Džonso veiduose irgi pasirodė šypsena. 

— Kokių merginų jums reikia? — itin mandagiai paklausė Makas. 

— Tai ar čia ne viešnamis? Taksi vairuotojas sakė, kad čia yra. 

— Jūs suklydot, pone. — Mako balsas buvo linksmas. 

— Gerai, tai kas tada šitos panelės? 

Ir prasidėjo kova. Tai buvo jūreiviai iš San Pedro žvejybos laivo, 
šaunūs, stiprūs, muštynėse užsigrūdinę vyrai. Pirmu puolimu jie 
prasiveržė pas svečius. Doros merginos nusiavė kiekviena po batelį ir 
laikė juos paruošusios, kad esant reikalui galėtų kirsti aštriu kulniu- 
ku priešininkui per galvą. Dora nubėgo virtuvėn ir grįžo su mėsmale. 
Net Dokas buvo patenkintas. . Jis sukinėjosi su 1916 metų „Čalmer- 
so“ švaistikliu. 

Puikios buvo muštynės. Heizlis pargriuvo ir kol atsikėlė, du 
kartus gavo koja į veidą. Su trenksmu griuvo žemėn krosnelė. Įvaryti 
į kampą ateiviai gynėsi sunkiomis knygomis iš lentynų. Bet galiausiai 
jie buvo iš ten išstumti. Buvo išdaužti du fasado langai. Alfredas, 

išgirdęs kitoje gatvės pusėje triukšmą, staiga atakavo pricšą iš užnų- 
gario su savo mėgstamiausiu ginklu — kambarinio beisbolo lazda. 
Besimušantieji nudardėjo laiptais žemyn, paskui per gatvę dykvie- 
tėn. Lauko durys vėl kabaldavo ant vieno vyrio. Doko marškiniai 
buvo perplėšti, iš jo lygaus stipraus pradrėksto peties lašėjo kraujas. 
Priešas buvo nuvytas jau beveik už dykvietės, kai pasigirdo sirenos. 
Prieš atvažiuojant policijai, Doko svečiai vos spėjo sugrįžti labora- 
torijon, uždaryti sulaužytas duris ir išjungti šviesą. Policininkai nie- 
ko nepešė. Svečiai krizendami sėdėjo tamsoje ir siurbčiojo vyną. 
„Lokio Vėliavoje“ pasikeitė pamaina. Naujos pajėgos įpūtė links- 
mybės liepsną, ir pokylis virte užvirė. Policininkai sugrįžo, sucaksėjo 
liežuviais ir pasiliko. Makas su vaikinais, pasiskolinę jų mašiną, 
nuvažiavo pas Džimį Bračiją vyno, ir Džimis taip pat atvažiavo. 
Linksmybių šurmulys buvo girdėti iki pat Konservų gatvės galo. 
Pobūvis turėjo visus geriausius maišto ir barikadų nakties bruožus. 
Laivo įgula kukliai sugrįžo atgal ir taip pat prisidėjo. Jie buvo priim- 
ti su pagarba ir meile. Moteris už penkių kvartalų paskambino į 
policiją, skųsdamasi triukšmu, bet niekas nekėlė ragelio. Policinin- 
kai pranešė, kad jų mašina pavogta, paskui ją rado pajūryje. Dokas 
sėdėjo ant stalo pasikišęs po savimi kojas, šypsojosi ir pirštais bar- 
beno sau į kelius. Makas su Filise Mei ant grindų ėjo indiškų imčių. 
Pro išdaužtus langus pūtė vėsus jūros vėjelis. Štai tada kažkas ir 
uždegė dvidešimt penkių pėdų ilgumo fejerverkinę girliandą. 

Suaugęs švilpikas apsigyveno dykvietėje tarp dedešvų. Tai buvo 
nuostabi vieta. Sultingos storos dedešvos stiebėsi aukštyn, o kai 
subręsdavo, jų mažos galvutės gundamai svirdavo žemyn. Žemė irgi 
buvo tinkama švilpiko urvui, juoda ir minkšta, bet su molio priemaiša, 
ir jo tuneliai niekada neįgriūdavo. Švilpikas buvo storas, glotnus, už 
žandųvisada turėjo maisto atsargą. Jo ausys buvo švarios ir taisyklingos, 
akys juodos kaip senoviškų smeigtukų galvutės ir maždaug tokio 
paties dydžio. Jo priekinės kasiko letenėlės buvo stiprios, kailis ant 

nugaros žvilgantis, rudas, o ant krūtinės — nepaprastai gražus, 
gelsvas ir storas. Jis turėjo ilgus vidun užlinkusius dantis ir nedidelę 
trumpą uodegą. Žedžiu, puikus švilpikas pačiame jėgų žydėjime. 

Jis atkako šion vieton sausuma, jam čia patiko, ir išsikasė urvą 
aukštumėlėje, nuo kurios pro žoles galėjo žiūrėti, kaip Konservų 
gatve važiuoja sunkvežimiai. Galėjo žiūrėti į Mako ir vaikinų kojas, 
kai jie per dykvietę eidavo į Nakvynės Rūmus. Kasdamasis gilyn į 
juodą kaip anglis žemę, jis dar labiau nudžiugo, nes tenai aptiko 
didelių akmenų. Savo didelį maisto sandėlį jis įtaisė kaip tik po to- 
kiu akmeniu, kad net-per didžiausius lietus neįgriūtų. Tai buvo kaip 
tik tokia vieta, kur galima įsikurti i ir veisti palikuonis, į visas puses 
plėsti urvus. 

Vieną gražų rytą jis pirmąkart iškišo savą iš savo angos. Pro žo- 
les smelkėsi žalsva šviesa, pirmieji saulės spinduliai šildė jo urvą, 
jis patenkintas gulėjo ir mėgavosi. 

Išsikasęs sandėlį, keturis atsarginius išėjimus ir vandens nebijan- 
tį kambarį potvynio atvejui, jis pradėjo kaupti maisto atsargas. Kirto 
tiktai dailius dedešvų stiebus, smulkino juos vienodais gabaliukais ir 
vilko į savo sandėlį, krovė juos į tvarkingą krūvą rūpindamasis, kad 
nepūtų ir nerūgtų. Taip, puiki vieta gyventi. Sodų aplink nebuvo, 
vadinasi, niekas jam nestatys spąstų. Kačių čia buvo, ir labai daug, 
bet jos buvo tokios sočios nuo žuvų galvų ir žarnų iš konservų fabrikų, 
kad jau seniai nebemedžiojo. Žemė buvo smėlėta, ir vanduo urve 
nickad nesilaikydavo. Švilpikas triūsė ir triūsė, kol jo didysis sandė- 
lis buvo pilnas maisto. Tada iškasė mažus šoninius kambarėlius 
vaikams, kurie čia gyvens. Tegu per keletą metų jo palikuonys tūks- 
tančiais pasklinda po apylinkę iš šio šeimos židinio. 

Tačiau laikas ėjo, ir švilpikas ėmė po truputį nekantrauti, nes 
niekur nebuvo patelės. Rytais tupėdavo palei savo angą ir cypaudavo 
šaižiu balsu, kurio negirdi žmogaus ausis, bet kurį puikiai pagauna 
kiti švilpikai giliai žemėje. Bet patelės vis nebuvo. Pagaliau, supra- 
kaitavęs iš nekantrumo, jis nuėjo per bėgius, kol rado kitą švilpiko 
urvą. Jis viliojamai cyptelėjo prie angos. Girdėjo krebždesį ir užuo- 
dė patelę, paskui iš angos išlindo senas kovose užsigrūdinęs švilpi- 
kas; šis taip sukramtė jį ir sutaršė, kad varpšelis vos parslinko namo 
ir tris dienas gulėjo didžiajame kambaryje, kol pasveiko. Per tą kovą 
jis neteko dviejų priekinės letenėlės nagų. 

Jis vėl laukė ir cypavo prie savo puikaus urvelio puikioje vietoje, 
bet patelės taip ir nesulaukė, todėl pats turėjo iškeliauti kitur. Jis 
persikėlė dviem kvartalais aukščiau kalvon, kur buvo jurginų sodas ir 
kas vakarą spendžiami spąstai. 

Dokas atsibudo lėtai ir sunkiai, kaip kad storas žmogus išlipa iš 
baseino. Jo sąmonė keletą kartų išniro į paviršių, bet ir vėl nugrimz- 
do. Jo barzda buvo ištepliota raudonais lūpų dažais. Jis pramerkė 
vieną akį, pamatė švytinčias antklodės spalvas ir tuoj užsimerkė. Bet 
netrukus vėl pažiūrėjo. Jo žvilgsnis nuo antklodės greitai nuslydo ant 
grindų, prie sudaužytos lėkštės kampe, prie stiklinių ant apversto 
stalo, išlaistyto vyno ir knygų, panašių į sunkius nukritusius drugelius. 
Buvo primėtyta garbanoto raudono popieriaus, dvokė fejerverko 
dūmais. Pro virtuvės duris jis matė krūvas lėkščių nuo bifšteksų ir 
taukuotas keptuves. Ant grindų šimtai nuorūkų. Pro fejerverko 
smarvę dar buvo juntamas malonus kvapų mišinys: vyno, viskio ir 
kvepalų. Jo akis užkliuvo už krūvelės plaukų smeigtukų ant grindų. 

Jis lėtai apsivertė ir, pasirėmęs viena alkūne, pažvelgė pro išmuš- 
tą langą. Konservų gatvė buvo rami ir saulėta. Katilo durys atviros. 
Nakvynės Rūmų durys uždaros. Dykvietės žolėje ramiai miegojo 
žmogus. „Lokio Vėliava“ aklinai uždaryta. 

Dokas atsikėlė, nuėjo virtuvėn ir įjungė vandens šildiklį, paskui 
nuėjo į tualetą. Sugrįžęs atsisėdo ant lovos ir ėmė apžiūrinėti nuosto- 
lius. Buvo girdėti, kaip skambina bažnyčios varpai. Kai šildiklis ėmė 
šnypšti, jis nuėjo į vonią ir nusimaudė po dušu, apsimovė džinsus ir 
flanelinius marškinius. Li Čongas krautuvės dar nebuvo atidaręs, bet 
pamatė, kas stovi prie durų, ir atidarė. Net neprašytas nuėjo prie 
šaldytuvo ir atnešė kvortą alaus. Dokas užmokėjo. 

— Gerai pasilinksminot? — paklausė Li. Jo rudos akys buvo kiek 
paraudusios. | | 

— Pasilinksminom, — atsakė Dokas ir su šaltu alumi grįžo į 
laboratoriją. Užkandai pasidarė sumuštinį su arachiniu sviestu. Gat- 

vėje buvo labai ramu. Ničniekas nevaikščiojo. Dokui galvoje su- 
skambo muzika — jam pasirodė, kad smuikai ir violončelės. Jos 
grojo vėsią, švelnią, raminančią muziką. Jis valgė sumuštinį, siurb- 
čiojo alų ir klausėsi tos muzikos. Baigęs alų nuėjo virtuvėn ir išėmė 
iš kriauklės nešvarius indus. Paleido karštą vandenį, įbėrė plovimo 
miltelių, kad pasidarytų tirštos baltos putos. Tada pradėjo vaikščioti 
ir rankioti nesudaužytas stiklines. Sumerkė jas į muiliną karštą 
vandenį. Lėkštės nuo bifšteksų buvo sukrautos ant viryklės, suklijuo- 
tos tamsaus padažo ir baltų taukų. Dokas atlaisvino vietos ant stalo 
išplautoms stiklinėms. Tada atsirakino savo galinį kambarėlį ir-at- 
sinešė albumą su choralais, uždėjo „Pater Noster“ ir „Agnus Dei“. 
Laboratoriją užliejo angeliški, belyčiai balsai. Jie buvo nepapras- 
tai tyri ir malonūs. Dokas dirbo labai atsargiai, kad stiklinės ne- 
skambėtų ir negadintų muzikos. Berniukų balsai vedė melodiją auk- 
štyn ir žemyn, labai paprastai, bet su tokiu sodrumu, kuris nebūdingas 
kitam dainavimui. Kai plokštelė baigėsi, Dokas nusišluostė rankas ir 
išjungė patefoną. Palei savo lovą pamatė knygą, pasiėmė ją ir atsi- 
sėdo ant lovos. Iš pradžių skaitė tyliai, bet netrukus jo lūpos pradėjo 
judėti, ir jis ėmė skaityti garsiai — lėtai, su pauzėmis po kiekvienos 
eilutės. 


Ir dabar, 
Kai klausausi protingų vyrų iš bokštų, 
Kur jie tuščiai pramąstė jaunystę, 
Aš ilgiuosi aistringo savo mielosios šnabždesio, 
Kai gulėdavom saldžiai apsnūdę; 
Tų protingų žodelių ir sąmoningų taipogi, 
“ Bėgščių kaip vanduo ir geismo medaus kupinų. 


Kriauklėje baltos aukštos putos slūgo, burbulai palengva sprogi- 
nėjo. Į molą daužėsi aukštos bangos, jos šliūkščiojo į uolas tokiose 
vietose, kurių jau seniai nebuvo pasiekusios. 


Ir dabar 

Prisimenu aš kiparisus bei rožes aiškiausiai, 

Aukštus mėlynus kalnus, mažas kalveles ir jūros ošimą. 
Mačiau akis aš tavo keistas ir rankas tarsi peteliškės; 
Tai man rytais nuo kmynų kilo paukštelis 

Ir maudės vaikai upelio sraujymėj. 

Dokas užvertė knygą. Jis girdėjo, kaip šliuksi tarp polių bangos ir 
krebžda narveliuose baltosios žiurkės. Jis nuėjo virtuvėn ir patikrino 
vėstantį vandenį. Tada paleido karštą srovę. Ir garsiai pasakė — 
kriauklei, baltosioms žiurkėms, ir pačiam sau: 


Ir dabar 

Aš žinau, jog esu jau patyręs karštą gyvenimo skonį, 
Gėręs iš taurės žalios, iš auksinės didžiojoj puotoj. 
Ir tą tolimą dingusį metą 

Man į širdį įgludo paveikslas mano mergaitės, 
Akinąs baltąja amžina savo šviesa. 


Jis atgalia plaštaka nusišluostė akis. Narveliuose krebždėjo ir 
lakstė baltosios žiurkės. Barškuolės už stiklo gulėjo ramiai, spokso- 
damos į erdvę blausiomis, niūriomis akimis. 

